
Derapajele legislative 
și „chestiunea limbii” 


„Prin limbă, omul îşi manifestă tocmai identitatea sa istorică, 
şi, când vorbeşte altă limbă, îşi asumă, cel puţin provizoriu, 
o altă identitate, identitatea istorică a celui cu care vorbeşte.” 


Eugeniu COȘERIU 


Victoria Maiei Sandu la scrutinul prezidenţial de la finele anului trecut a 
bulversat clasa politică de la Chișinău, impulsionând demisia guvernului 
de emanaţie socialistă şi repoziționarea strategică și tactică a tuturor 
actorilor aflați la putere. Cu vizibile resentimente contra învingătorilor 
şi a programului lor reformator, politicienii perdanți (în frunte cu 
ex-președintele Igor Dodon, reinstalat la cârma partidului socialiștilor), 
după o scurtă acalmie postelectorală, au răbufnit și, în pofida escaladării 
fără precedent a crizei economice şi pandemice, au examinat și aprobat, în 
regim de urgenţă, o serie de legi (între care și cea cu privire la statutul limbii 
ruse), formând obiectul unor detestabile controverse de ordin social și 
economic. Majoritatea parlamentară (deputații PSRM, ai Partidului „Șor” 
şi traseiștii) a aplicat astfel încă o lovitură Republicii Moldova și condiției 
acesteia de stat vasal capturat de către cei care „numai banul îl vânează 
şi câştigul fără muncă, reafirmând concomitent ostilitatea lor față de 
procesul reintegrării europene a spaţiului dintre Prut și Nistru. 


Adoptată pe 16 decembrie 2020, în ultimele zile de mandat al 
ex-preşedintelui, ambalată (pentru a camufla adevărata intenție a 
legislatorilor rusofili) într-o formulă ce mimează preocupări și față de 
alte limbi, Legea cu privire la funcţionarea limbilor vorbite pe teritoriul 
Republicii Moldova a fost catalogată de către experți discriminatorie 
în raport cu limba română. Acest act legislativ, votat în grabă, noaptea 
târziu, de către 55 de deputaţi (aceiași care vor înjgheba ulterior o 
„coaliție” de cursă lungă în scopul evitării alegerilor parlamentare 

anticipate şi compromiterii prestaţiei noii echipe prezidenţiale), 
fără a fi supus unei expertize elementare și fără aviz guvernamental, 
absolut necesar în atare situaţii, a deschis cutia Pandorei, readucând 
în actualitate polemicile lingvistice de odinioară și rolul celui mai 
sensibil şi mai valoros atribut al statalității Republicii Moldova - limba 
română. Documentul în cauză, accentuăm pentru cititorul neavizat, 
prevedea ca „în relaţiile cu autorităţile de stat, administraţia publică, 
instituţiile publice, precum și cu întreprinderile și organizaţiile situate 
pe teritoriul Republicii Moldova, limba comunicării verbale şi scrise 
este limba de stat și/sau limba rusă în calitate de limbă de comunicare 
interetnică, la alegerea cetățeanului. Conform aceluiași document, 
organele puterii de stat urmau a fi obligate să traducă în limba rusă, la 
solicitare, documentele adoptate, să primească cererile în limba rusă şi 
să răspundă în limba în care a fost făcută solicitarea. 


Examinată atent, legea privind „ocrotirea limbii ruse” trădează, fără 
putință de tăgadă, mentalitatea tributară unor vremi revolute şi este 
consecința tardivă a politicilor lingvistice ce statuau (în fostul imperiu.) 
exclusiv pentru limba rusă calitatea de limbă oficială şi de mijloc 
principal de comunicare interetnică. Disputa lingvistică reizbucnită 
la Chișinău certifică persistenţa presiunii demografice în spaţiul post 
sovietic și faptul că procesul de deznaționalizare a Basarabiei, declanșat 
în 1812 (excepţie făcând doar 22 de ani de aflare a provinciei în 
componenţa României Mari), are toate șansele să continue prin urmașii 
alogenilor aduși de-a lungul anilor în ținut pentru a „dilua” segmentul 
românesc. Cu susținerea mancurţilor autohtoni, se încearcă repunerea 
în circuit a imperialismului lingvistic (în concepția lui Eugeniu Coșeriu, 
fenomenul respectiv este caracteristic pentru „cei care vor să impună 
limba lor majorităţii cucerite”), iar legiferarea „limbii de comunicare 
interetnică” nu înseamnă altceva decât instituirea de facto a celei de-a 
doua limbi de stat, cu priorități concurenţiale față de limba română, 
aflată încă în anevoiosul proces de a-şi redobândi virtuțile autentice de 
limbă oficială şi de liant firesc și necesar al întregii societăți. 


Legea cu privire la funcționarea limbilor vorbite pe teritoriul Republicii 
Moldova, motiv, de altfel, artificial de gâlceavă interetnică, a fost, fireşte, 
contestată de către Curtea Constituţională. Pentru că, într-adevăr, 
„ridicată la nivel de limbă de comunicare interetnică, limba rusă, 

limbă a unei minorităţi etnice, dobândește alături de limba română un 
statut cvasioficial”, după cum avea să menţioneze doamna Domnica 
Manole, Președintele Curţii Constituţionale, la briefingul susținut 
pe 21 ianuarie 2021. (Republicăm acest discurs lămuritor în multe 
privinţe asupra imparţialităţii acţiunilor Înaltei Curți.) Or, raportată 
la realităţile lingvistice din Republica Moldova, limba rusă - puternic 
instrument de deznaționalizare, utilizat adineaori la scară largă în fosta 
colonie sovietică — are toate şansele de a recidiva în forță, chiar după 30 
de ani de Independenţă, procesul de rusificare a populaţiei băștinașe. 
Tratamentul preferenţial, aşa precum remarcă specialiştii în domeniu, 
e în măsură să prejudicieze aria și calitatea utilizării limbii oficiale, 
româna, şi să pună într-o situaţie defavorizată/umilitoare minoritățile 
etnice care vorbesc o altă limbă decât limba rusă. 


Obiectivă şi argumentată, decizia Curţii Constituţionale, onorantă 
pentru o instituţie care apără legile și drepturile fundamentale ale unui 
stat suveran, a focusat şi atenţia promotorilor „limbii de comunicare 
interetnică”, a celor care consideră că limba rusă este marginalizată și 
supusă segregării. Mesajele apărătorilor limbii ruse sunt, evident, de 
natură politică și chiar geopolitică, antinațională și antistatală. Acest 
lucru trebuie subliniat, întrucât disputa lingvistică a vizat nu numai 
prestații locale. Agenda toxică a adepților „comunicării interetnice în 
limba eliberatorilor” s-a extins, oglindind opiniile celor care nu vor să 
accepte că fostele colonii sovietice sunt libere să-și recupereze toate 
drepturile identitare specifice unui stat suveran și independent — 
drapel, stemă, imn, limbă oficială. A te pronunţa asupra unor subiecte 
de esenţă identitară este o problemă delicată, echivalentă cu amestecul 
în treburile interne ale unei țări. Însă, reprezentanţi notorii ai unor 
instituții guvernamentale din Federaţia Rusă, care n-au pregetat să-și 
etaleze pe larg părerile, induc insidios în spaţiul public ideea menţinerii 
Republicii Moldova pe orbita „lumii ruse”, rolul decisiv în acest context 
rezervându-i-se, desigur, limbii ruse ca mijloc lingvistic unificator al 
spaţiului post sovietic. 


Lipsite de temei, oarecum amenințătoare, unele declaraţii cu subiect 
lingvistic fac parte din arsenalul propagandistic folosit, de regulă, 
pentru a inocula ideea că limba rusă este asediată și marginalizată în 
fostele republici sovietice. Constantin Kosaciov, preşedintele Comisiei 

pentru afaceriinternaţionalea Consiliului Federaţiei Ruse, consideră, de 
exemplu, decizia Curţii Constituţionale drept „atac asupra limbii ruse”, 
care „îndepărtează Moldova şi mai mult de soluționarea conflictului 
transnistrean. Este greu de imaginat că locuitorii din stânga Nistrului, 
care au suferit o tragedie în urmă cu 30 de ani din cauza aceleiași 
probleme lingvistice, vor dori reintegrarea cu Republica Moldova, 
autorităţile căreia efectuează o românizare violentă”, („Iragedie”? 
Provocată de către cine?! Oare nu fostul președinte al sovietului suprem 
de la Moscova, Lukianov, avertiza dezinvolt că „Dacă veţi continua 
cu independenţa, vă vom crea două republici?”, altminteri formate 
ulterior la Tiraspol și Comrat! — n.n.) Același personaj, C. Kosaciov, 
este preocupat și de faptul că unii politicieni „înţeleg integrarea ţării 
lor (în Uniunea Europeană — n.n.) în mod specific, prin renunțarea la 
identitatea ancestrală moldovenească, vizând intrarea în componența 
României”. Ca să vezi: demnitarul rus cunoaște şi conştientizează mai 
bine decât noi care ne este „identitatea ancestrală”! Au nu cumva cea 
zămislită în laboratoarele rusești şi sovietice? 


Statutul limbii ruse, opinează Maria Zaharova, reprezentant oficial 
al MAE al Rusiei, este foarte important „în vederea păstrării unei 
stabilități sociale şi a armoniei interetnice în societatea moldovenească, 
precum și în contextul reglementării transnistrene”. Nu ar trebui să fie 
uitate „consecinţele șovinismului antirusesc din anii '80-'90 ai secolului 
trecut”, amintește, cu subtext, și Ambasada Rusiei la Chişinău. De parcă 
războiul de pe Nistru nu a fost drama românilor moldoveni, organizată 
de către cei ce au dat o lecţie dură Republicii Moldova, Suverane şi 
Independente, prin forță armată, încercând să anihileze mișcarea de 
eliberare și renaștere națională, înăbuşind în sânge spiritul protestatar 
al tinerilor ce militau pentru revenirea la rădăcina neamului. Să ne 
întrebăm și cine oare sprijină în prezent pe toate căile (mai frecvent 
ilegale!) supraviețuirea Transnistriei? 


Trase parcă la indigo, punctele de vedere privind „chestiunea limbii 

» . . . o v A . II 
ruse”, aceleași emise la Moscova sau la Chișinău, scot în evidență 
coordonarea centralizată, principială, cu pronostic exact, anticipând, 
aşa cum se precizează într-o declaraţie a PSRM, reanimarea „atmosferei 
de ură interetnică la sfârșitul anilor '80 - începutul anilor '90', fiind 
invocat (parcă se putea altfel) „conflictul transnistrean”. Și ca faptele 

să nu întârzie, omul Moscovei şi actualul lider al socialiștilor afirmă 
tranşant: „Vom avea proteste!. Urmând indicaţiile de la centru, în 
unele localităţi au și fost organizate proteste (evident, nu de amploarea 
celor desfășurate în numeroasele oraşe din Rusia cu participarea a sute 
de mii de persoane în apărarea democraţiei şi a dizidentului Alexei 
Navalnâi), la care cu greu au putut fi adunaţi câteva zeci de oameni. 
Aşa încât stabilitatea socială și armonia interetnică a fost și, eventual, 
urmează a fi perturbată, „conform planului”. 


La „implementarea” unor asemenea „proiecte” un rol aparte îi revine, 
indiscutabil, şi partidei pro-ruse din actualul parlament, campion la 
„încropirea” unor legi cu apreciabile derapaje pentru securitatea și 
integritatea noastră națională. Dar, și acest adevăr este tot mai evident, 
actualii deputaţi mai au o singură obligaţie cu impact benefic pentru 
societate: să se retragă cât mai curând de pe scena politică. 


În forul legislativ suprem e timpul să vină cei care au sentimentul acut 
al prezentului şi al responsabilităţii în faţa viitorului pentru destinul 
acestei părți de neam, tineri chemaţi să realizeze cu ambiţie și siguranță 
inexorabilul proces de emancipare națională declanșat la începutul 
anilor '90 ai secolului trecut, în care limba maternă — româna — a 
fost stindardul ce ne-a unit. Limba română trebuie să ne consolideze 
acțiunile şi mai mult acum, când traversăm vremuri complicate din 
mai multe puncte de vedere, deoarece pentru un popor limba rămâne a 
fi pururi condiţia libertăţii sale istorice. Numai având această libertate 
vom putea recuceri și recupera dreptul la o existență demnă și prosperă. 


După prima redută cucerită cu greu toamna trecută, vor veni, cu 
certitudine, şi alte victorii. Să fim atenţi la chemarea oamenilor şi a 
timpurilor noi şi să le urmăm îndemnul. 


Alexandru BANTOŞ 

Statutul limbilor vorbite 
pe teritoriul Republicii Moldova 


Textul briefingului susținut de Domnica MANOLE, Preşedintele Curţii 
Constituţionale, pe 21 ianuarie 2021 


Stimaţi cetăţeni, 
Stimaţi reprezentanți ai media, 


Astăzi, Curtea Constituţională și-a exercitat controlul asupra Legii cu 
privire la funcționarea limbilor vorbite pe teritoriul Republicii Moldo- 
va. Curtea a fost sesizată de câțiva deputaţi din Parlamentul Republicii 
Moldova. 


Trebuie menţionat că, în Republica Moldova, conţinutul unei aseme- 
nea legi a constituit și constituie o chestiune complexă și sensibilă, care 
a fost transformată periodic în subiect politic. 


Totuși, Curtea este în afara oricărei dezbateri politico-electorale. Una 
dintre funcţiile ei principale, stabilite în articolul 134 din Constituţie, 
este garantarea supremaţiei Constituţiei. Din acest motiv, subliniez 
că orice hotărâre a Curţii Constituţionale trebuie analizată în special 
prin prisma argumentelor pe care le oferă, fără ură și părtinire și fără 
prejudecăți. 


După cum știți, pe 16 decembrie 2020, Parlamentul a adoptat Legea 
cu privire la funcţionarea limbilor vorbite pe teritoriul Republicii Mol- 
dova. 


Procedând la efectuarea controlului acestei Legi, Curtea s-a raportat, 
în primul rând, la articolul 13 din Constituţie. Potrivit acestui articol, 
în interpretarea Hotărârii Curţii Constituţionale nr. 36 din 5 decem- 
brie 2013, limba de stat a Republicii Moldova este limba română. Cel 
de-al doilea alineat al său prevede că statul recunoaște și protejează 
dreptul la păstrarea, la dezvoltarea și la funcţionarea limbii ruse și a al- 

tor limbi vorbite pe teritoriul țării. Menţionarea limbii ruse are, în acest 
text constituțional, un caracter exemplificativ şi nu îi conferă acestei 
limbi un statut deosebit de cel al altor limbi minoritare vorbite pe teri- 
toriul țării (ucraineană, găgăuză, bulgară, romani etc.). 


Aşadar, din articolul 13 din Constituţie se poate deduce că aces- 
ta recunoaşte și protejează două valori: (i) caracterul oficial al lim- 
bii române ca limbă de stat și (ii) dreptul la păstrarea, dezvoltarea și 
funcţionarea altor limbi vorbite pe teritoriul țării. 


Datele statistice pe care Curtea le-a utilizat în scopul soluționării ca- 
uzei din faţa sa au fost cele referitoare la structura populaţiei după 
limba maternă şi cele referitoare la structura populaţiei după limba 
maternă în profil teritorial, colectate la Recensământul populaţiei şi 
al locuinţelor din anul 2014, adică ultimele date statistice disponibile. 
Curtea a utilizat aceste statistici, nu statisticile referitoare la limba vor- 
bită de obicei, pentru că şi-a raportat analiza la drepturile persoanelor 
aparținând minorităţilor etnice. Curtea a reținut că obligaţia impusă 
statului prin articolul 13 alin. (2) din Constituţie de a recunoaște 
şi de a proteja dreptul la păstrarea, la dezvoltarea și la funcţionarea 
altor limbi vorbite pe teritoriul ţării are în vedere limbile materne 
ale cetăţenilor ei, nu limbile vorbite de obicei de cetăţeni. 


Pornind de la premisa că glotonimul „română” include termenul „mol- 
dovenească”, în Republica Moldova limba română este limba mater- 
nă a cel puţin 77,86% din cetăţenii Republicii Moldova. Limba 
rusă este limba maternă a cel puţin 9,39% din cetățenii Republicii 
Moldova, limba găgăuză este limba maternă a cel puţin 4,08% din 
cetăţeni, limba ucraineană este limba maternă a cel puţin 3,82% 
din cetăţeni, iar limba bulgară este limba maternă a cel puţin 
1,48% din cetăţeni. 


Curtea a mai observat că ponderea limbii ucrainene în profil teri- 
torial este mai mare decât ponderea limbii ruse în nouă raioane. 
În afară de aceste raioane, diferenţa dintre ponderile limbii ruse şi a 
celei ucrainene nu este mai mare de 2% în 15 raioane din cele 32. 


Curtea a verificat, în baza articolului 13 din Constituţie: (a) dacă exis- 
tă un echilibru între limba română, limba de stat a Republicii Mol- 
dova, şi limba rusă, limbă a unei minorităţi etnice; și (b) care este 

poziţia legală a altor limbi ale minorităţilor etnice din Republica 
Moldova, având în vedere garanţiile constituţionale. 


Scopul urmărit prin reglementarea articolelor 10 și 13 în Constituţie 
se explică prin necesitatea de a garanta identitatea şi unitatea popo- 
rului Republicii Moldova. Limba de stat este considerată, sub acest 
aspect, ca având o valoare constituţională, de simbol al unităţii po- 
porului, fiind parte integrantă a identităţii constituţionale a Repu- 
blicii Moldova. 


Protecţia și instituirea unei limbi de stat urmărește să răspundă 
nevoii identitare a majorităţii cetățenilor statului și urmăreşte sta- 
bilirea unei limbi care să asigure comunicarea dintre diferitele 
părți ale populaţiei în toate domeniile vieţii și pe întreg teritoriul 
statului. Posibilitatea cetăţenilor de a utiliza limba oficială în întreaga 
ţară poate urmări, deopotrivă, evitarea unei discriminări a acestora în 
exercitarea drepturilor lor, în regiunile în care persoanele care aparțin 
minorităților etnice deţin o poziție majoritară. Protecţia și promo- 
varea limbii oficiale a statului mai urmărește realizarea coeziunii 
sociale și integrarea minorităţilor etnice și contribuie la evitarea 
situaţiilor în care persoanele aparținând minorităţilor etnice sunt li- 
mitate în arii geografice precise, unde le este vorbită limba, fapt care 
îi poate împiedica să circule sau să se stabilească oriunde pe teritoriul 
statului lor, pentru a se dezvolta pe plan profesional sau personal. 


În același timp, Curtea a reţinut că nici limba de stat, nici limbile 
minorităților nu trebuie prejudiciate prin politici lingvistice ne- 
glijente. Curtea a observat că echilibrul dintre interesele protecţiei 
limbii române ca limbă de stat şi protecției limbilor minorităţilor etni- 
ce nu este asigurat de prevederile Legii contestate. 


Astfel, articolul 2 al Legii îi conferă limbii ruse un statut privilegiat 
în raport cu alte limbi ale minorităţilor etnice în Republica Mol- 
dova, statut care nu decurge din Constituţie. Așa cum a observat 
Curtea din datele colectate în contextul Recensământului din 2014, 
există raioane în care limba ucraineană, de exemplu, are o pondere mai 
mare decât limba rusă. Din aceleași date se poate observa că în unele 
raioane limba rusă are o pondere mică, de nici 3%. Cu toate acestea, 
fiind ridicată la nivel de limbă de comunicare interetnică, limba rusă, 

limbă a unei minorităţi etnice, dobândește alături de limba română un 
statut cvasioficial. 


În termeni formali, unele articole din Legea contestată subliniază rolul 
dominant al limbii ruse pe întreg teritoriul Republicii Moldova în ra- 
port cu limbile altor minorități etnice, fără să distingă între raioanele în 
care ponderea ei este neînsemnată și raioanele în care ponderea ei este 
semnificativă, pentru a fi instituite obligaţii legale atât de stricte. 


Curtea a reţinut că articolul 13 din Constituţie recunoaște doar o 
singură limbă de stat și nu conţine sintagma „limbă de comunica- 
re interetnică”. Statutul constituțional al limbii de stat implică funcția 
limbii de stat de a fi limba de comunicare între toți cetățenii Repu- 
blicii Moldova, indiferent de originea lor etnică. În acest sens, ar- 
ticolul 10 alin. (1) din Constituţie prevede că statul are ca fundament 
unitatea poporului Republicii Moldova, care este patria comună 
şi indivizibilă a tuturor cetăţenilor săi. În pofida acestui fapt, Legea 
contestată îi acordă limbii ruse un statut similar cu cel al limbii 
române. Acest statut se observă din articolul 2 alin. (2) din Lege, care 
menţionează că limba rusă este limbă de comunicare interetnică pe te- 
ritoriul Republicii Moldova, folosindu-se la același nivel cu limba de 
stat. 


Aşadar, tratamentul preferenţial al limbii ruse în comparație cu 
celelalte limbi ale minorităților etnice, prin poziţionarea ei la 
nivelul limbii de stat, contravine articolului 13 din Constituţie. 
Acest tratament nu este conform cu principiile enunțate de Pream- 
bulul Constituţiei şi face ca prescripţia articolului 10 alin. (2) din 
Constituţie să fie golită de substanţă în privinţa celorlalte minorități 
etnice care vorbesc o altă limbă decât limba rusă. 


Curtea a reținut că în vederea asigurării aplicării prevederilor Legii 
contestate autorităţile statului trebuiau să aloce mijloace finan- 
ciare suplimentare, care, la data adoptării Legii, nu au fost estima- 
te, pentru traducerea actelor oficiale ale organelor puterii de stat și 
ale administraţiei publice, pentru traducerea denumirilor instituţiilor 
publice, pentru pregătirea înscrisurilor de pe plăcile cu denumi- 
rea autorităților publice, pentru traducerea denumirii mărfurilor, 
a instrucțiunilor, precum şi a oricărei alte informaţii vizuale referi- 

toare la mărfurile fabricate în Republica Moldova, pentru instruirea 
funcționarilor în sensul cunoașterii limbii ruse, pentru angajarea și re- 
munerarea traducătorilor ş.a. 


În conformitate cu prevederile articolului 131 alineatele (4) şi (6) din 
Constituţie, orice propunere legislativă care atrage majorarea cheltuie- 
lilor bugetare poate fi adoptată numai după ce este acceptată de Gu- 
vern și nicio cheltuială bugetară nu poate fi aprobată fără stabilirea 
sursei de finanţare. 


Pentru că avizul Guvernului lipseşte, Curtea a constatat încălcarea arti- 
colelor 6 şi 131 din Constituţie. 


În consecință, Curtea a declarat neconstituţională Legea cu privire la 
funcţionarea limbilor vorbite pe teritoriul Republicii Moldova. 


Vă mulțumesc pentru atenţie. 

loan-Aurel POP 
| Ziua tristă a culturii naționale 


|.-A.P — preşedintele 
Academiei Române, profesor 
și rector al Universităţii 
„Babeș-Bolyai” din Cluj- 
Napoca. Autor şi coautor 

a peste 80 de cărti, tratate 

și manuale și a peste 700 

de studii şi articole, mai 
recente fiind /storia României 
moderne (2019); De la 
romani la români. Pledoarie 
pentru latinitate (2019); 
Istoria ilustrată a românilor 
pentru tineri (2018); Istoria, 
adevărul și miturile (2018). 
Doctor honoris causa al 10 
universități din tară și de 
peste hotare. Membru al 
unor academii și societăți 
savante străine, între care 
Academia Europeană de 
Știință și Artă de la Salzburg 
(Austria), Academia Naţională 
Virgiliană din Mantova (ltalia), 
Ateneo Veneto din Veneţia 
(Italia), Academia Europeană 
de Științe, Arte și Litere din 
Paris (Franţa) ș.a. 


Ziua Culturii Naţionale, sărbătorită anual, 
la propunerea Academiei Române, în 15 ia- 
nuarie, li se pare unora (ca şi Academia) de 
prisos, un fel de reminiscență sentimentală a 
unui trecut fără rost care, pentru anumiţi con- 
temporani grăbiţi, ar trebui scos din memorie. 


Un motiv al unei asemenea atitudini este le- 
garea sărbătorii acesteia de momentul nașterii 
lui Eminescu. Ce să mai caute un scriitor 
venit pe lume în 1850 în viaţa noastră? Și, pe 
deasupra, un scriitor „naţionalist”, „autohto- 
nist”, „conservator”, preţuitor al Moldovei, 
al României și al lui Ştefan cel Mare! Pe vre- 
muri, un student al meu american îmi spunea 
că pentru el Războiul de Secesiune se petre- 
cuse în Evul Mediu. Cu alte cuvinte, jumăta- 
tea secolului al XIX-lea era, în mintea lui, la 
fel de întunecată, de barbară şi de inutilă ca 
Evul Mediu. M-am mirat teribil atunci, consi- 
derând afirmaţia drept o excepţie regretabil, 
dar azi nu mă mai mir așa de tare și nu mai 
pot să spun că o asemenea atitudine este o 
excepție. De când am văzut romane celebre 
propuse spre interzicere, pentru că vorbesc 
despre sclavie sau muzica lui Beethoven con- 
damnată ca fiind prea „albă”, prea „elitistă” şi 
chiar „discriminatorie”, nu mă mai mir de ni- 
mic. Mă întristez doar. 

Alt „păcat” al zilei de 15 ianuarie — când, totuși, a venit pe lume expre- 
sia cea mai profundă și deplină a spiritului românesc — este chiar cele- 
brarea culturii. Pentru unii, cuvântul cultură provoacă reacţii similare 
celei exteriorizate cândva de un lider nazist. Ce să mai facem azi cu 
această noţiune și cu al său conţinut cândva sfânt, din moment ce, de o 
vreme, urcă tot mai mult şi mai sus pe scara socială inculții, semidocţii, 
grobienii, tupeiștii, şarlatanii, aroganții, delatorii, noii îmbogățiți, sfi- 
dătorii bunului simț? Ce mai obținem azi prin cultură? Cultura a rămas 
un fel de apanaj al învăţaţilor naivi, al pasionaţilor de valori consacrate, 
atât de contestate astăzi. Cine vorbeşte acum de valorile și de virtuțile 
tradiționale, care au făcut faima lumii de odinioară și care au adus so- 
cietatea pe culmi ale civilizaţiei, este repede catalogat drept paseist, re- 
trograd sau naționalist. 


În fine, sărbătoarea culturii noastre mai cuprinde în numele ei un cuvânt 
„odios”, anume adjectivul „naţională”. Cultura românească este (sau 
era, până nu demult) națională, deoarece este produsul sevei spiritua- 
le a acestui popor român, coagulat la un moment dat într-o formă de 
unitate superioară numită naţiune. Azi, națiunea este aproape prohibită 
de unii, acuzată de cele mai mari rele din istorie, diabolizată chiar, ca și 
cum adepţii ei — mari spirite ale umanităţii dintre secolele al XVI-lea și al 
XX-lea - ar fi plănuit să ducă lumea spre pieire. Așa că aceia care celebrează 
naţiunile ca forțe coagulatoare de valori perene sunt aproape puși la zid, 
catalogaţi drept nostalgici ai dominaţiei forțelor anacronice, disprețuiți, 
excluși din societatea aleasă. Este adevărat că nu toţi. Cei care proslăvesc 
naţiunile mari şi puternice, dominatoare ale lumii, sunt cruțaţi, fiindcă noii 
ideologi vor „egalitate, dar nu pentru căţei”, vorba unui clasic al literaturii 
române (Grigore Alexandrescu), uitat și el demult. 


Eminescu, națiunea și cultura, contestate vehement de aceia care nu 
înțeleg nimic din devenirea universală, ne-au dat nouă, românilor, 
rațiunea de a fi în Epoca Modernă și ne-au dat și încrederea de a pregăti 
viitorul. Goethe, națiunea și cultura națională germană au creat unita- 
tea germană, prelungită până azi, când, după căderea zidului Berlinului 
— o rușine a globalismului de formă comunistă — Germania s-a reunifi- 
cat. Unirea Germaniei de la începutul anilor 1990 s-a făcut în numele 
limbii, al tradiţiilor, originii, istoriei, pământului, toate comune şi dătă- 
toare de energii naționale. Chopin, națiunea, cultura națională, biseri- 

ca catolică le-au dat polonezilor energia de a se coagula într-un șuvoi, 
de a-și reinventa ţara la 1918 (după circa 150 de ani de la frângerea şi 
apoi dispariția Poloniei de pe harta Europei) și de a porni rezistența 
din anii 1980, în frunte cu sindicatul „Solidaritatea'. George Washin- 
gton, ceilalți „părinți ai patriei”, Abraham Lincoln, idealurile libertăţii 
şi al democraţiei susținute de ei, dar și Mark Twain sau William 
Faulkner le-au conferit americanilor rațiunea de a fi americani și al- 
tminteri decât prin geografie, adică prin spirit. Spiritul acesta construc- 
tiv, oriunde şi oricând, s-a făurit prin cultură şi prin culturi, iar culturile 
acestea au fost și sunt încă naţionale, deopotrivă la Washington, la Bei- 
jing, la Londra sau la București. 


Prin urmare, Eminescu, națiunea și cultura — ca valori ale identităţii 
românilor - ne-au construit destinul nostru de ființă colectivă. Des- 
tinul acesta nu a fost mereu ideal, nu a fost tot timpul liniar și glorios, 
nu a fost un marş continuu ascendent, dar a fost calea noastră de îna- 
intare prin istorie, cale pe care am ţinut-o deschisă și funcțională până 
astăzi. Eminescu a sintetizat toate marile valori ale creaţiei spirituale 
româneşti. E] s-a identificat şi cu dacii, şi cu romanii, şi cu Decebal, și 
cu Traian, „de la Nistru pân-la Tisa”. Pentru Eminescu, România întrea- 
gă exista și trăia intens cu mult înainte de a fi fost oficial pusă pe hartă. 
În această Românie aveau loc şi Alexandru cel Bun, şi Vlad Țepeș, şi 
Ştefan cel Mare (mai ales el, părintele Moldovei), și Mihai Viteazul, și 
Iașii, şi Bucureştii, şi Oradea Mare, şi Mica Romă, ca și Căpriana. Toate 
se pierdeau pentru el „în acest cuvânt mare, covârșitor şi foarte frumos, 
de Țară Românească” (cum avea să spună mai apoi Nicolae Iorga). 
Eminescu nu a fost, însă, zeu, ci om, cu toate cele omeneşti, inclusiv cu 
defecte și păcate. Deasupra tuturor slăbiciunilor sale s-a situat o imen- 
să energie benefică, sublimată în sufletul acestui popor. Astfel că aceia 
care-l nimicnicesc pe Eminescu și care ar da un decret ca poetul să fie 
scos din panoplia valorilor noastre şi din postura de poet național, ar 
putea avea cuvânt să facă asta dacă ei înșiși ar fi produs o creaţie cultu- 
rală comparabilă cu a „băietului” cutrierător de păduri nord-moldave. 
Altminteri, devin cu toţii ridicoli, precum „musca la arat”, surprinsă de 
parabola fabulistului Alecu Donici. 


Naţiunile au fost peste tot în lume — începând cu Europa - factori co- 
agulatori de popoare. Națiunea nu a fost „inventată” de intelectuali 

(cum ne învaţă unii „analişti” contemporani), pentru ca românii să-și 
manifeste „spiritul lor de turmă” Alte popoare, cu mult înaintea ro- 
mânilor, s-au ridicat la această formă de unitate superioară, au proslă- 
vit-o, au idealizat-o şi au comis războaie (crime) în numele ei. Numai 
că războaie a purtat omenirea aceasta păcătoasă şi în numele iubirii 
(Războiul Troian), al familiei (Războiul celor Două Roze), al credinţei 
(războaiele religioase din Germania, Franţa sau Războiul de Treizeci 
de Ani), al libertăţii (războaiele napoleoniene), al democraţiei, al ade- 
vărului, al dreptăţii etc. Oare se cuvine — conform acestei logici strâm- 
be — să veştejim dragostea, familia, religia (confesiunea), libertatea, 
democraţia, adevărul, dreptatea? Naţiunile, ca realități organice, și nu 
exclusiv politice (cum le consideră unii „specialiști”), nu s-au născut 
prin decrete ale regilor, președinților de state sau parlamentelor, chiar 
dacă elitele au lucrat intens la coagularea lor. În consecinţă, oricât am 
uri — unii dintre noi — aceste grupuri umane, ele nu pot fi desființate 
prin decizii politice. Naţiunile sunt deasupra urii, ele se situează în 
sfera iubirii sincere și dezinteresate. Dacă, însă, această iubire ajunge 
să fie asociată cu xenofobia (ura față de străini, față de alte naţiuni) 
şi şovinismul (ridicarea unor națiuni la rangul de comunități alese, 
superioare și dominatoare), atunci ea încetează să fie iubire şi trebuie 
eradicată, blamată, condamnată. Iubirea sinceră de naţiune, adică de 
semenii tăi care vorbesc din naştere aceeași limbă, care simt aidoma 
ţie doina şi dorul, care tresaltă la numele strămoșilor și al voievozilor 
„dătători de legi şi datini”, care vor să construiască pe mai departe edi- 
ficiul naţional, care preţuiesc patria etc., nu are cum să dăuneze cuiva, 
dimpotrivă. Această iubire nerisipită şi neirosită ne ţine pe noi pe toți. 


Iar cultura în ansamblul ei — aidoma muncii, raţiunii, educaţiei, sen- 
timentelor generoase — ne dă calitatea de oameni. Cultura națională, 
la rândul ei, ne încununează calitatea de români. Ce poate să fie rău în 
asta? De ce un englez poate să fie englez, un polonez are dreptul să se 
proclame polonez, un american poate să dorească public ca America 
să fie iarăși glorioasă, pe când un român nu poate să exprime aceleași 
lucruri pentru țara și poporul lui? Vor fi românii inapţi de cultură, vor 
fi fiind un neam „inferior” (cum au decretat demult și cum insinuează 
încă unii), vor fi fost un popor „fără istorie”, în bătaia vânturilor sorții? 
Nici poveste! Nu avem nevoie decât de un pic de spirit iscoditor, de 
anumite instrumente ale cunoașterii și de un simț al dreptății („fără 

ură şi părtinire”, vorba lui Tacit), ca să ne convingem că românii nu 
au fost așa. Cultura este tezaurul de viață al unui popor, iar românii, 
ca toate popoarele, au un asemenea tezaur. Cum să ne rușinăm de el, 
din moment ce în el este cuprinsă esența noastră naţională. De ziua 
culturii, s-ar cuveni să vorbim și de specificul național românesc în 
cultură, dar, încă demult, a fost exilată şi această noţiune. Ea nu mai 
este deloc la modă, deși continuă să rămână o realitate. Toţi marii cre- 
atori, înainte de a fi universali, au fost naţionali. Nu am înţelege mai 
nimic din Dante dacă nu am cunoaște Italia anilor 1300. Shakespeare 
ar deveni greu inteligibil fără pătrunderea de către cititor a societății 
engleze dintre 1300 și 1600. Don Quijote ar fi complet superfluu fără 
perceperea idealurilor cavalerești medievale decăzute, într-o Spanie 
căutătoare de glorie deșartă. Același lucru se întâmplă și cu Goethe, cu 
Pușkin, cu Petőfi ori cu Victor Hugo. Universalitatea — valorile general 
umane — nu se pot exprima decât prin specificul locului, care este în 
multe cazuri specificul național. Orice scriitor se exprimă într-o limbă 
(chiar dacă pentru câţiva e vorba despre o limbă de împrumut), emană 
o educaţie din anii copilăriei şi adolescenţei, are prejudecăţi chiar şi 
atunci când sfidează prejudecățile, se raportează la anumite idealuri de 
grup, adesea idealuri ale naţiunii sale. Dacă toate aceste realități locale, 
transpuse în creaţii spirituale, ajung la sufletele cititorilor dincolo de 
spaţii şi de timpuri, atunci ele se universalizează, se globalizează. Astfel 
că a ne imagina cultura lumii fără culturile naționale este o utopie. 


De aceea, este bine ca noi locului să ne ţinem (vorba lui Eminescu.) și să 
ne păstrăm cumpătul. La această mare sărbătoare se cuvine să prețuim, 
la modul echilibrat și cuviincios, deopotrivă cultura, națiunea (patria) 
şi pe Eminescu. 


În centrul culturii noastre scrise se află limba. Să preamărim lim- 
ba română aşa cum au făcut-o Eminescu, dar și cronicarii moldoveni, 
Kogălniceanu, Haşdeu, părintele Mateevici, Nichita Stănescu și mulți 
alţii şi să nu uităm niciodată mottoul pus de Duiliu Zamfirescu la ciclul 
Comăneștenilor: „Suntem datori să citim în limba noastră. Popoarele 
mari nici nu cunosc alte limbi”. Limba noastră este viața noastră ca popor. 


In privinţa naţiunii române și a patriei române, ne putem întoarce cu 
mare folos la Nicolae Iorga (de la a cărui naștere vor fi peste câteva 
luni 150 de ani): „În timpurile cele vechi, românii nu făceau nici o de- 

osebire în ceea ce priveşte ținuturile pe care le locuiau; pentru dânșii, 
tot pământul locuit de români se chema Țara Românească. Țara Ro- 
mânească erau și Muntenia, și Moldova, şi Ardealul, şi toate părțile 
care se întindeau până la Tisa chiar, toate locurile unde se găseau ro- 
mâni. N-aveau câte un nume deosebit pentru deosebitele ținuturi pe 
care le locuiau și toate se pierdeau pentru dânșii în acest cuvânt mare, 
covârșitor şi foarte frumos, de Ţară Românească”. Acelaşi mare isto- 
ric adaugă lămuritor: „[ara Românească a avut odinioară un sens pe 
care foarte mulți l-au uitat şi unii nu l-au înţeles niciodată; ea însemna 
tot pământul locuit etnograficeşte de români”. Pentru Iorga, România 
era şi limba română, dar şi pământul acesta frământat, format din țări 
româneşti unite. 


În fine, Eminescu se bucură de foarte multe referințe, dar vocea lui 
Călinescu rămâne de neegalat: „Astfel se stinse în al optulea lustru de 
viață cel mai mare poet pe care l-a ivit şi-l va ivi vreodată, poate, pă- 
mântul românesc. Ape vor seca în albie și peste locul îngropării sale 
va răsări pădure sau cetate, și câte o stea va veşteji pe cer în depărtări, 
până când acest pământ să-și strângă toate sevele și să le ridice în țeava 
subțire a altui crin de tăria parfumurilor sale”. Deocamdată, cartea ro- 
mânească și lectura în românește, ca și Eminescu, tronează, ne descân- 
tă şi ne încântă sub orice formă, definindu-ne esenţa de „trestii gândi- 
toare” (cum scria Blaise Pascal). 


Celebrând cultura naţională ne întoarcem mereu la Eminescu, la zes- 
trea spirituală a naţiunii întruchipate de el, la virtuţi, la valori şi la în- 
credere. Deocamdată, nu putem să facem ceremoniile consacrate, nu 
ne putem ilumina sufletele față în faţă, ochi în ochi şi suflet la suflet, 
dar putem să facem încă un lucru extraordinar de simplu: să ne bucu- 
răm de limba noastră, de literatură, de muzică, de artele plastice, de 
ştiinţele fundamentale, de medicină, adică de toată creaţia spiritului 
românesc, pusă sub înaltul patronaj al lui Eminescu. Să ne bucurăm — 
fără ranchiună, fără bravadă şi fără resentimente — că suntem pe lumea 
asta ca români şi că participăm la concertul internațional, adică la dia- 
logul dintre națiuni. Datorăm acest dialog identității noastre naționale, 
pe care au exprimat-o toţi marii creatori ai culturii române, în frunte cu 
„cel mai mare poet pe care l-a ivit şi-l va ivi vreodată, poate, pământul 
românesc”. 

Valeriu SAHARNEANU 
Nu trageţi în „Mesager”-ul 
care vă aduce vestea libertății (IV) 


Cel mai mare păcat al oamenilor e frica, 
spaima de-a privi în faţă ş-a recunoaște adevărul. 
El e crud, acest adevăr, dar numai el folosește. 


Mihai EMINESCU 


i ial Cu un an în urmă, când am început să scriu 
VS. — jurnalist, organizator i i Stie 5 
de presă, editorialist,“ pentru revista „Limba Română” această se- 
publicist, politolog, rie de materiale dedicate aniversării a 30-a a 
politician. Autor de emisiunii de ştiri televizate „Mesager”, gândul 
SUI radio A de mi-era să organizez în vara aceluiaşi an, 2020, 
mare rezonanţa, semneaza K d b t ti lă t tării fi 
editoriale pe teme $Í O dezbatere națională pe tema stării feno- 


actuale si articole privind menului ştirilor date la televiziunea publică în 
şi 
n 


trecut, la acest moment și în evoluţie istorică, 
dar şi o întâlnire de suflet şi de bilanţ profesi- 
onal a co-fondatorilor emisiunii în persoana 
tuturor colegilor Redacţiei Actualități TV a 


problematica mass-media 
a jurnalismului. Deputati 
Parlament (2011-2014). 
Preşedinte al Uniunii 
Jurnaliștilor din Republica 
Moldova (1994-2011). anilor 1990-1994. 


Fondează postul de radio 
Vocea a ei" (2000 Pandemia Covid a intervenit brutal în pla- 


săptămânalul,Gazeta nurile mele și ceea ce am reușit să fac la acest 
Românească" (2001), subiect a fost să-l comunic publicului, foar- 
posturile de televiziune te sumar, prin intermediul revistei. Și lucrul 
„Euro-TV” (2002) ș SA A 4 i : 
? acesta se datorează în primul rând insistenţei 

„TV Euronova” (2004). a Ă î 
paterne a colegului și prietenului Alexandru 


Partea a III-a, vezi Limba Română (Chișinău), nr. 6, 
anul XXX, 2020, p. 52-66. 

Anul 2000. Clubul Naţional de Presă. 
Şedinţă dedicată aniversării a X-a de la fondarea „Mesager -ului. 
De la stânga: P. Bogatu, V. Saharneanu, C. Pirţac, E. Josanu 


Bantoş, îngrijitorul-fondator și redactorul-șef al revistei. Îi sunt recu- 
noscător pentru insistența tenace, pentru că, în fond, evenimentul cu 
asta a rămas — cu evocarea lui în paginile revistei „Limba Română” și 
atât. Mai mult nu s-a putut, dar nici nu se putea, probabil, în situaţia în 
care actualul „Mesager” și întreaga instituție a audiovizualului public 
era în iulie 2020 încă sub talpa celui mai nerod președinte din câte i-a 
avut Republica Moldova. 


Cât priveşte dezbaterea națională, ea a fost de actualitate anul trecut 
şi vă rămâne la aceeași cotă înaltă a interesului public şi anul acesta, 
dacă reuşim să depășim Covidul, şi anul viitor, şi ani mulți înainte. O 
conferință profesional-academică va putea fi organizată și într-un viitor 
mai îndepărtat. Dar, iată, o întâlnire de suflet şi de bilanț profesional cu 
toți colegii de redacţie ai acelor ani devine deja imposibilă. Pentru că 
rândurile noastre s-au rărit dramatic în ultima vreme: la sfârșit de ianua- 
rie 2021 a plecat subit la cele veşnice, secerat de noul virus, Efim Josanu, 
jurnalist cu mare dăruire, comentator al evenimentelor sportive, scriitor 
și primul redactor-șef al „Mesager -ului. Două săptămâni mai devreme 
ne părăsise omorât de molimă, lăsându-ne îndureraţi, minunatul coleg 
şi irepetabilul prezentator Alexei Revenco. Anul trecut, în martie 2020, 
ne luasem rămas-bun cu mare mâhnire de la excepționalul jurnalist și 


RETROSPECTIVĂ NECESARĂ 


redactor Petru Bogatu, prim-redactor-şef adjunct al „Mesager”-ului. În 
decembrie 2018, a cedat inima lui Alexei Barat, Maestru în artă, opera- 
tor, regizor şi documentarist. Câteva luni mai devreme s-a oprit în plin 
zbor şi inima colegului Boris Iarușevschi. De ceva vreme nu mai sunt 
printre noi jurnalista Larisa Narojnâi, redactor-responsabil de ediția rusă 
a „Mesager'-ului și mult regretatul coleg și prieten Veaceslav Scobioală, 
prim-redactor-şef adjunct al „Mesager'-ului. 


În această perioadă de 30 de ani, reuniuni cu dezbateri publice și co- 
memorări colegiale s-a izbutit să se facă doar de două ori. În iulie, anul 
2000, la un deceniu de la fondare, „Mesager'-ului i-a fost dedicată o 
şedinţă specială a Clubului Naţional de Presă. Acum putem spune că 
a fost o şedinţă istorică, pentru că alta în aceeaşi componenţă nu se va 
mai putea convoca niciodată, dată fiind dispariția prematură a colegi- 
lor mei. Atunci, în iulie 2000, în faţa colegilor-jurnaliști de la mai multe 
publicaţii centrale şi teritoriale, invitați de Uniunea Jurnaliștilor la o 
şedinţă specială a Clubului Naţional de Presă, au apărut Constantin 
Pârțac, directorul general al Televiziunii moldovenești între anii 1990- 
2004; Efim Josanu, redactor-șef al „Mesager”-ului în perioada februa- 
rie 1990-ianuarie 1991; Petru Bogatu, prim-redactor-șef adjunct în 
perioada mai 1991-1994; Veaceslav Scobioală, prim-redactor-şef 
adjunct în perioada februarie 1990-mai 1994; subsemnatul, Valeriu 
Saharneanu, prim-redactor-șef adjunct al „Mesager”-ului în perioada 
februarie 1990-mai 1991 şi redactor-şef al „Mesager'-ului în perioada 
mai 1991-mai 1994. A doua întâlnire, una colegială, a avut loc în 2010, 
la cea de-a 20-a aniversare a emisiunii. 


Dacă aţi reţinut: ambele evenimente au avut loc în afara instituţiei ma- 
terne care este Compania de Stat Teleradio Moldova, fără interesul şi 
contribuţia ei şi fără participarea reprezentanţilor ei de referință. Este 
de remarcat şi faptul că în aceşti treizeci de ani lăsaţi în urmă, Compania 
a celebrat pe picior larg câteva grandioase prin fastul lor aniversări per- 
sonale, dar niciodată la ele nu au fost invitaţi jurnaliștii-protagoniști 
ai „Mesager'-ului anilor 1990-1994. Nici vorbă de pomenirea vreunor 
merite ale acestora. De parcă s-ar fi vrut cu tot dinadinsul să fie dată 
uitării anume această perioadă din istoria instituţiei, să se arate că, poa- 
te, din punctul de vedere al mereu altei conduceri a instituţiei, acea 
echipă a clacat profesional, că produsul ei — ştirile şi emisiunile ana- 

litice — a fost răsuflat, plictisitor, nu a avut priză la public, că, la urma 
urmei, redacția „Mesager-90” a pătat bunul nume al Radioteleviziunii 
Naţionale de atunci. 


Ba bine că nu este aşa. Din contră: și emisiunile parcă au fost la înălțime 
- actuale, dinamice, curajoase, cuprinzătoare —, şi popularitatea a fost 
parcă la cea mai înaltă cotă, echipa aducând și spor la bunul nume al 
instituţiei. Este de luat în seamă că acest colectiv a lucrat într-o perioadă 
istorică deosebit de complicată, marcată de răsturnări dramatice de sis- 
teme social-politice, de prăbușire periculoasă de imperiu și a trecut prin 
convulsiile acestuia; a activat în vremi de transformări sociale și politice 
dintre cele mai neașteptate, de profundă criză economică urmată de o 
super-inflaţie pauperizantă, însoțită, la rândul ei, de mari hoţii și acte de 
corupție. Echipa a trecut zi de zi printr-un îndelung război, cu moarte 
şi suferinţă, riscând viaţa celor trimişi cu misiuni redacționale în prima 
linie. În fine, nota muncii acelei echipe a pus-o publicul telespectator, cel 
care trebuie considerat cel mai echidistant şi mai notoriu arbitru. 


Dar apare, totuși, întrebarea: ce-o fi însemnând această atitudine de 
nerecunoaștere, poate chiar de respingere, a echipei „Mesager-90”, de- 
monstrată în toți acești ani de mereu înnoitele conduceri ale instituţiei? 
Poate că răspunsul ar putea să ni-l dea cazul istoric concret al sfârşitului, 
deloc elegant, ca să nu spun de-a dreptul brutal, cuprinzând și ele- 
mente curat banditeşti, al acestui promiţător proiect jurnalistic. Este 
evident că actul de sugrumare fizică a proiectului, un fel de puci an- 
ti-jurnalistic al puterii politice de atunci, a fost, de fapt, o operaţiune 
complexă, minuţios coordonată la cel mai înalt nivel politic. El începe 
cu atacul terorist asupra redactorului-şef, pus la cale în noaptea de 23 
spre 24 februarie 1994, în legătură cu alegerile parlamentare din 27 
februarie 1994. Acestea au fost organizate şi câştigate detașat (cum al- 
tfel?) de Partidul Democrat Agrar, iar atacul cu ghilotina s-a produs 
prin Decretul nr. 63 al preşedintelui Republicii Moldova din 11 martie 
1994, care a ţintit lichidarea Radioteleviziunii Naţionale, disponibili- 
zarea tuturor angajaţilor şi crearea, în urma unor trieri punctuale de 
personal, a Companiei de Stat Teleradio Moldova. 


Tot scenariul acestei piese sinistre în trei acte a fost pus în scenă cu 
unicul scop: să decapiteze, să desființeze și să pulverizeze în cele patru 
vânturi redacția „Mesager'-ului. Ţin să subliniez că ideea redacţiei și a 

directorului general al Televiziunii Naţionale, Constantin Pârţac, era să 
afirme în politica editorială a instituţiei niște principii ale televiziunii 
publice pe partea pregătirii şi difuzării ştirilor. Or, tocmai lucrul acesta 
nu se dorea la nivel politic înalt. În anul de graţie 1994, televiziunea pu- 
blică, acest deziderat al democraţiei, prezent parcă printre rânduri și în 
Declaraţia de Independenţă, se vedea bine că nu mai corespundea noii 
viziuni agrariene, împărtășite și de preşedintele Mircea Snegur, asupra 
formelor de organizare și de funcționare a statului. 


Atacând redacţia, forțând sistematic caracterul liber și corect al ale- 
gerilor parlamentare, sechestrându-l politic pe președintele republicii 
şi făcându-l complice la ticăloasa conspirație, grupul coordonator al 
complotiştilor Lucinschi-Sangheli-Diacov-Andronic urmărea lichida- 
rea ultimei redute a ceea ce am numit mai sus Republica de la 27 august 
1991 ori Republica Declaraţiei de Independență. 


Biata Republică de la 27 august...! A avut durata de viaţă a unei efe- 
mere libelule: a trăit și ea o singură zi. De cum s-a născut în dimineața 
însorită a acelei minunate zile de august din speranța milioanelor de 
moldoveni la împlinirea visului de unitate națională și la o viaţă libe- 
ră, mai bună, a roit apoi în adunări și hore euforice în Marea Piaţă, 
stârnind talazuri jubilatoare în mijloc de zi, tot așa, a prins a-și strânge 
aripile și a-şi pierde vigoarea la venirea apusului, idem cu plecarea pe la 
casele lor a oamenilor. 


În chiar prima noapte de după ziua serbării, servanții cu stagiu în 
ştiinţe comuniste de arta manipulării s-au și pus deja pe lucru, imitând 
înfrumusețarea jinduitei Republici, dar, de fapt, mutilând-o. Chiar în 
ziua a doua de după cea a nașterii și jubilării, aceşti servanți — ofertanţii 
politici ai momentului — le-au propus moldovenilor chipul transfor- 
mat peste noapte şi ascuns sub mantia Declaraţiei de Independenţă 
a unei republici-mutant, controlată de ei, a cărei slăbiciune ereditară 
era tocmai alergia acută la substanţa de fond a Declaraţiei. Pentru a 
înțelege evoluţia de mai departe a lucrurilor, dar și unele secvenţe mai 
puţin clare ale trecutului, această substanţă trebuie numită în formula 
ei exactă. Numele ei este adevărul istoric în stare pură despre români- 
tatea Republicii de la 27 august 1991, românitate impregnată pentru 
totdeauna în actul ei de naștere. Este o întreagă istorie a modului în 
care, sub imperiul acestui frison alergic al protagoniștilor republicii- 

mutant, a fost organizată pângărirea sistematică, apoi distrugerea fizi- 
că, prin ardere, a Declaraţiei de Independenţă, cu circa douăzeci de 
ani mai târziu. Faptul că niciunul dintre regimurile comunistoide ale 
republicii-mutant nu a îndrăznit deschis anularea ori revizuirea de 
fond a Declaraţiei nu înseamnă că ele nu și-au dorit asta. Incinerarea 
cu tot cu Parlament a originalului Declaraţiei și lipsa unei anchete de 
cercetare penală în acest caz, ieșit din comun, este o mărturie în sine 
a acestui fapt. Anularea, revizuirea în esenţă ori rescrierea, în cu totul 
alt sistem de coordonate, a Declaraţiei, era o chestiune de timp, iar re- 
gimul Dodon a şi făcut prima probă în anul 2020. În drum spre acest 
obiectiv monstruos, republica-mutant a trebuit mai întâi să lichideze 
emanațiile-simbol și emanațţiile-instituţii care generau emoții și în- 
demnau la acțiuni în spiritul Declaraţiei de Independenţă, aminteau 
periculos, pentru mutanțţi, de existența adevăratei Republici, cea de la 
27 august 1991 şi de valorile acesteia. 


Aşa a căzut în mâinile republicii-mutant și a fost dizolvat anticipat pri- 
mul parlament ales democratic, cel care a legiferat Independenţa, cu- 
noscut azi cu denumirea uzuală „Parlamentul-90”. Apoi a fost anulat 
imnul Deşteaptă-te, române!, care supăra teribil urechile servanţilor 
comunistoizi. A urmat îngrădirea vehementă a pătrunderii glotoni- 
mului „limba română” în Constituţia din 1995. Suprimarea redacţiei 
„Mesager'-ului în februarie 1994 a făcut parte din acest plan. Așa 
cum protagoniștii republicii-mutant nu puteau să accepte românita- 
tea Declaraţiei de Independenţă, ca fundament ideologic și hartă de 
parcurs ale Republicii de la 27 august 1991, la fel nu au putut ei să ac- 
cepte nici proiectul de afirmare a televiziunii publice, luat în serios de 
către echipa „Mesager-90” și de către directorul general al televiziunii, 
C. Pârţac. Unul dintre principiile de bază ale televiziunii publice, înțelese 
de noi, era detașarea, mai direct spus, renunțarea categorică la practica 
comunist-sovietică a televiziunii ca instrument de influențare și mani- 
pulare a maselor. Practica sovietică funcţiona doar în condiţiile unui stat 
capturat, când o clică, de regulă rău-intenţionată, se organizează politic, 
pune mâna pe frâiele statului și face din el ce vrea: îl duce în direcția care 
convine clicii, fie ideologic, fie pecuniar, instituie norme și reguli care, 
la fel, convin doar clicii. Normele și regulile sunt îndreptate prevăzător 
împotriva celor care cârtesc ori contestă o atare stare de lucruri. Această 
schemă a funcţionat în Uniunea Sovietică și a tocat în mecanismele ei 

milioane şi milioane de vieți. Renunțarea la această practică era pentru 
noi o chestiune de principiu. Instituţia televiziunii și camerele ei de luat 
vederi trebuiau puse în serviciul angajatorului, care este poporul, și în- 
dreptate în direcţia celor care s-au angajat cu lucrul la el ca să gestioneze, 
cinstit, corect şi cu cap, statul — această mega-gospodărie a poporului. 


Indiscutabil, „Mesager'-ul anilor 1990-1994, cu „toanele” lui de 
redacţie pusă în serviciul poporului, cu obiectivul asumat profe- 
sional de a critica prompt greșelile, dar mai ales, faptele ilegale ale 
funcționarilor statului, indiferent de lățimea, grosimea și înălțimea lor 
ierarhică, nu putea să încapă în schemele statului-mutant. Din aceste 
cauze, „Mesager-90” a și fost mai întâi decapitat banditește, apoi lichi- 
dat cu ferocitate. Iar faptul că „Mesager-90” a fost și a rămas lipsă în 
rapoartele de etapă și în toată istoria instituţiei-mamă din ultimii 25 de 
ani este dovada că pe toată această întindere temporală, statul inițiat 
la 27 august 1991 nu și-a mai revenit, că valorile lui sunt în continuare 
neglijate ori negate, că instituția publică a fost și este și ea un organism- 
mutant, modificat după chipul și moravurile republicii-mutant pe care 
o serveşte. În următoarele rânduri vom încerca să redăm câteva detalii 
relevante ale relaţiei „Mesager-90” cu puterea politică a vremii. 


... Era, probabil, în toamna anului 1996, când în biroul meu din Casa 
Presei a intrat un curier guvernamental. Eram curios să văd ce mi-a 
adus misteriosul curier. Fără să mai aştept ca el să părăsească biroul, am 
și deschis cutiuța. Acolo era o medalie. Avea o panglică dreptunghiula- 
ră tapițată cu o pânză în culorile Tricolorului de care avea prins corpul 
rotund al decoraţiei. Aversul avea imaginea scoasă în relief a stemei de 
stat a Republicii Moldova sub care am citit inscripţia „Om emerit”. Am 
înmărmurit. Să fie oare acea decorație anunţată de Preşedinţie imediat 
după puciul de la Moscova din august 1991 și evenimentele care au fost 
declanșate de acesta, inclusiv ieșirea din componenţa Uniunii Sovietice 
şi proclamarea Republicii Moldova independente? Din câte s-au întâm- 
plat între redacţia „Mesager -ului și Preşedinte în perioada dintre puciul 
din august 1991, inceput cu pericol de teroare, dar terminat festiv, şi până 
în noaptea atentatului din 23 februarie 1994 şi a decretului prezidenţial 
din 11 martie 1994 de lichidare a „Mesager-90” prin reorganizarea 
Radioteleviziunii, eram convins că toate decretele referitoare la decoraţii 
şi brevete de titluri în privința noastră au fost anulate. 

Relaţia noastră cu preşedintele şi Preşedinţia a mers pe o traiecto- 
rie similară cu cea a atitudinii clasei politice de la putere față de va- 
lorile Republicii de la 27 august 1991, adică din rău în mai rău. Noi, 
„Mesager'-ul, angajându-ne de partea acelei Republici prin a-i apăra va- 
lorile şi promova dezideratele, am prins a intra în coliziune din ce în ce 
mai dură cu politicul care în zilele şi lunile imediate de după proclama- 
rea Independenţei au început să calce alături de acele valori, urmărind 
chiar anihilarea dezideratelor Declaraţiei. Primul dezacord serios a apă- 
rut în timpul campaniei electorale prezidenţiale din 8 decembrie 1991. 
Candidatul Snegur nu a pregetat să folosească în cadrul ei retorica so- 
vietică antiromânească, deși nu avea nevoie de ea, concurenții creându- 
i condiţii excelente ca să câștige detaşat aceste alegeri, cum s-a și îintâm- 
plat. A doua coliziune s-a produs la 21 decembrie 1991, când proaspă- 
tul preşedinte „ales de tot poporul” a plecat la Alma-Ata și, fără să con- 
sulte Parlamentul, a semnat actul de aderare a Republicii Moldova la 
Comunitatea Statelor Independente (CSI), o structură creată de Rusia 
pentru a controla fostele republici sovietice, căzute din prinsoarea URSS 
când acesta a crăpat în convulsiile puciului. Speculaţiile că aderarea la 
CSI va determina Rusia să înceteze șantajul cu închiderea pieței de des- 
facere pentru mărfurile moldovenești și că va slăbi provocările directe 
prin sprijinirea și incitarea la conflicte militare a separatismului trans- 
nistrean nu s-au adeverit. Aderarea a fost semnată în condiţii umilitoare, 
când Republica Moldova era încă în doliul celor patru tineri polițiști 
ucişi la Dubăsari, problemele cu pătrunderea mărfurilor moldoveneşti 
pe piaţa rusă au crescut exponențial în lunile următoare semnării, iar 
la 2 martie 1992, partenerul principal din cadrul CSI, Federaţia Rusă, 
porneşte chiar un război de agresiune deschisă împotriva Republicii 
Moldova. Era exact ziua în care la sediul de la New York al Organizaţiei 
Naţiunilor Unite se arbora drapelul de stat al Republicii Moldova, 
eveniment simbolizând noua calitate a ei de stat-membru. Sfârșitul 
războiului a fost un alt dezastru naţional și o palmă dată luptătorilor 
moldoveni. În criză de soluţii, Mircea Snegur s-a lăsat „salvat” de un 
oarecare Birştein, un trimis al lui Ruţkoi, vice-președinte al FR şi, strâns 
la perete să accepte toate condiţiile de încetare a „conflictului”, dictate 
de același Ruțkoi. Consecințele le avem și astăzi: „conflictul înghețat” la 
21 iulie1992 a devenit un război setat pe nesfârșit. Suferințele la fel. Că 
preşedintele a scăpat la momentul respectivei disperări de o bătaie de 

cap nu înseamnă că a scăpat de nevoi un popor şi o ţară. Deşi în unele 
contexte președintele vorbea că noi, basarabenii, trebuie „să ne ţinem 
de neamuri” cu românii, în mandatul său prezidenţial a cotizat la anti- 
românismul agrarian, care s-a servit de el și a creat premisele înlocuirii 
lui cu Lucinschi, apoi cu Voronin, iar şi mai apoi, cu Dodon. Acceptarea 
prizonieratului agrarian și postarea în opoziţie față de forțele care au 
luptat pentru crearea condiţiilor dispariției URSS şi apariţiei Republicii 
Moldova independente, organizarea în colaborare cu agrarienii corupți 
a unui referendum antiunionist şi a unor întruniri republicane cu vădită 
tentă antiromânească au schimbat esențialmente traiectoria de dezvol- 
tare a Republicii Moldova. Știrile date în „Mesager -ul de atunci referi- 
toare la aceste fenomene au respectat echidistanța expunerii şi punctul 
de vedere al surselor, dar în comentariile redacției apariţia clivajelor sus- 
pomenite au fost tratate în corespundere cu dezideratele actului fon- 
dator al republicii. Un punct de vedere mai elaborat al redacţiei asupra 
evenimentelor contradictorii de atunci și a rolului președintelui Snegur 
în acel context a fost înglobat în filmul documentar Per aspera..., autori — 
V. Saharneanu. P. Bogatu și B. laruşevschi; regizor și operator — A. Barat. 
La Televiziunea Naţională, filmul a fost pus pe post de Ziua Republicii 
— 27 august 1993 — şi a fost precedat de „Mesager'-ul, care în deschidere 
a avut un reportaj de la depunerea de flori la Monumentul lui Ștefan cel 
Mare. Reportajul a redat cu exactitate atmosfera în care a decurs cere- 
monia: o Piaţă a Marii Adunări Naţionale nu doar pustie, ci și îngrădită 
de trei rânduri de poliţişti, carabinieri şi colaboratori ai serviciului de 
securitate; o grămăjoară de funcţionari, în frunte cu „conducerea de 
vârf”, curgând resemnate către picioarele statuii; o grămadă de lume 
înghesuită dincolo de veceul Parcului Catedralei, trimițând în direcția 
grămăjoarei slogane de blam. Câteva secvenţe de arhivă despre marea 
serbare populară ce a avut loc în aceeași Piaţă doar cu doi ani în urmă, 
adăugate în finalul reportajului, au demonstrat abaterea flagrantă a re- 
publicii-mutant de la traiectoria dată de popor Republicii de la 27 au- 
gust 1991. Reportajul, dar mai ales filmul Per aspera..., a stârnit o reacție 
atât de mare în turnul din vale, încât doi dintre cei mai înfocaţi consi- 
lieri prezidenţiali, Gheorghe Mazilu și Viorel Cibotaru, s-au prezentat 
în aceeași seară la televiziune și i-au cerut directorului Pârţac timp de 
emisie pentru o replică imediată. Conciliant, directorul s-a conformat 
insistențelor şi, probabil, pentru a evita excese de emoţii din partea 

trimișilor, s-a propus drept moderator. Consilierii au vorbit pătimaş, au 
prezentat argumentele pe care le credeau convingătoare în combaterea 
realităţii redate în „Mesager” și a opiniilor din documentarul Per aspe- 
ra... Părerea care s-a creat, urmărindu-le predicaţiile la televizor, a fost că 
ei nu au combătut, ci au confirmat mesajele emisiunii şi ale filmului. Cu 
toată străduinţa directorului-moderator Pârțac de a menţine emisiunea 
în parametrii de conduită corectă, unul dintre consilieri a reușit totuși 
să articuleze ameninţări nepermise la adresa mea, speriindu-mi părinții 
şi copiii. Mazilu a revărsat de pe ecrane un torent de cuvinte furioase, 
încheiate cu sentențioasa divagaţie: „Dacă lui Saharneanu nu-i place 
Republica Moldova, atunci să se care dincolo de Prut” Şi asta o spunea 
un fost profesor universitar care ar fi trebuit să cunoască vestita frază a 
lui Mihai Eminescu despre greșelile politicianului — tema de fond ata- 
cată de film: „Greșelile politicianului sunt crime, căci în urma lor suferă 
milioane de oameni nevinovaţi, se împiedică dezvoltarea unei țări între- 
gi şi se împiedică, pentru zeci de ani înainte, viitorul ei”. 


Nici în emisiune și nici în film, autorii nu l-au învinuit pe preşedintele 
Snegur de crimă; au vorbit critic despre greșeli. Dar unii oameni de 
care s-a înconjurat preşedintele şi de la care aștepta sfaturi nu-i dădeau 
nicio şansă să le accepte, să le înțeleagă și să le îndrepte. lar Gheorghe 
Mazilu avea dreptate în ceea ce priveşte Republica Moldova: cum nu 
mi-a plăcut ea în 1993, cotonogită de agrarieni, tot atât îmi displace în 
2021, mutilată de socialiștii trădători ai lui Dodon și de degeneraţii lui 
Plahotniuc şi Şor. Pentru că ei, corupții, trădătorii și degenerații ajunși 
la putere, sunt consecinţa directă a acelor greșeli. 


... lată de ce, revenind la momentul primirii tardive a medaliei din mâna 
curierului, am fost surprins că decernarea ei cu tot cu titlul onorific nu 
a fost anulată. Am acceptat-o ca pe o invitaţie la iertare, deși a venit cu o 
întârziere de peste cinci ani, deși a fost trimisă prin curier în situaţia în 
care atât emitentul decoraţiei, cât şi cel decorat erau în viaţă, se aflau în 
aceeași localitate și își aveau sediile în perimetrul aceluiași cartier, deşi 
trecusem printr-un atentat pus la cale de politicienii care îl menajau la 
vremea respectivă pe semnatarul decretului de decorare, dar și pe cel 
de lichidare a „Mesager-90”. Vorba vine: toate se iartă, nimic nu se dă 
uitării. 

şi comunicări. Domenii de 

limbii, semantică, frazeologie, 

extului. 


1. Despre unele aspecte ale influenței filoso- 
fiei lui John Dewey asupra teoriei lingvisti- 
ce coşeriene! am scris în mai multe rânduri. 
Gânditorul american era foarte apreciat de că- 
tre Eugeniu Coșeriu, care recomanda spre lec- 
tură, ori de câte ori avea ocazia, tratatul de lo- 
gică la care Dewey lucrase peste patru decenii, 
Logic. The Theory of Inquiry, apărut în anul 1938. 
Coşeriu obișnuia să îl menţioneze pe Dewey, 
bunăoară, când amintea problema alterității 
şi, totodată, când discuta despre obiectivitatea 
semnificației lingvistice obţinută prin intersubiec- 
tivitate (vezi Munteanu, 2014 și 2015b). De 
asemenea, depăşind viziunea lui Benedetto 
Croce privitoare la relaţia dintre intuiție şi ex- 
presie, Coşeriu reda și ideile lui Dewey despre 
această chestiune, făcând o translație dinspre 
(a) concepția deweyană referitoare la rapor- 
tul dintre intuiție şi expresie înspre (B) raportul 
dialectic (în viziunea coşeriană) dintre teo- 
rie şi studiul empiric al faptelor lingvistice (vezi 
Munteanu, 2015a şi 2017). 


1.1. Influențele sunt fie directe sau formatoa- 
re, fie indirecte sau „confirmatoare”. Cele for- 
matoare sunt indicate de Coşeriu însuşi. Cele 
confirmatoare nu sunt indicate întotdeauna, 

tocmai fiindcă uneori ele pot acționa ca o sugestie ori, pur și simplu, ca 
un fundal de susținere epistemologică. De pildă, în perioada elaboră- 
rii studiului Determinación y entorno (încheiat în 1956, dar publicat în 
1957), Coşeriu citise şi asimilase temeinic Logica lui Dewey (în versi- 
unea ei spaniolă din 1950, Lógica. Teoria de la investigación), după cum 
ne-o dovedesc și trimiterile la tratatul deweyan făcute în lucrările din 
acea perioadă, cum ar fi Forma y sustancia en los sonidos del lenguaje şi 
El plural en los nombres propios (ambele apărute în 1954), precum și 
Logicismo y antilogicismo en la gramática (datând din 1956). 


1.2. Deşi Dewey nu este menţionat în Determinación y entorno 
(Determinare şi cadru), putem ghici aici o anumită înrâurire a filoso- 
fului american (cf. Munteanu, 2019, p. 160-161). În Logic (1938), 
preocuparea principală a lui Dewey este aceea de a arăta cum pot fi 
utilizate cunoştinţele acumulate (acele meanings ['sensuri”] stocate în 
mintea noastră ca potențialități) în procesul de rezolvare a situaţiilor 
problematice cu care ne confruntăm în viaţa de zi cu zi; altfel spus, 
cum direcționăm cunoștințele noastre virtuale înspre situaţiile concre- 
te dificile, căci (pentru Dewey) să investighezi înseamnă să transformi, 
în mod controlat, o situaţie indeterminată într-o situaţie complet determi- 
nată. Se explică astfel şi importanţa deosebită pe care Dewey o acordă 
situației în general, contextului, universului de discurs etc. 


1.2.1. Pe această linie, se poate aprecia că un analogon (dinspre dome- 
niul logicii) pentru domeniul limbajului (prin trecerea de la limbă la 
vorbire) a întreprins Eugeniu Coșeriu cu privire la determinarea nomi- 
nală. Reproduc aici un fragment edificator din studiul Determinación y 
entorno: „Corespund domeniului «determinării» toate acele operații 
care, în limbajul ca activitate, se execută pentru a spune ceva despre ceva 
prin intermediul semnelor limbii, adică pentru a «actualiza» şi a îndrep- 
ta înspre realitatea concretă un semn «virtual» (aparţinând «limbii» ) 
sau pentru a delimita, preciza și orienta referința unui semn (virtual 
sau actual)” (Coşeriu, 2004, p. 296-297. 


1.2.2. Este evident că avem și o diferenţă de nivel aici: Dewey are în 
vedere sensurile fixate ca propoziţii logice (în ştiinţă, îndeosebi), în 
timp ce Coşeriu se ocupă de semnificaţiile lingvistice (din limbă). 
Totodată, este interesant că în același studiu (Determinare şi cadru) 
Coşeriu prezintă şi cea mai complexă clasificare a tipurilor de „cadre”: 

situaţie, context, univers de discurs etc. În orice caz, chiar dacă Logica 
lui Dewey va fi acționat doar ca o sugestie asupra lui Coșeriu, o atare 
sugestie merită subliniată. 


2. Autoritatea lui Dewey este invocată și atunci când Eugeniu Coșeriu 
îşi expune concepţia despre clasificarea științelor. Aceasta este, de 
altminteri, chestiunea asupra căreia vom insista în cele ce urmează. 


2.1. De pildă, căutând să arate care este obiectul filosofiei limbajului, sa- 
vantul român oferă (într-o prelegere ieșeană de la începutul anilor '90) 
aceste explicaţii: „Ce înțelegem prin filosofia limbajului sau prin filosofie 
în general? Eu împart ştiinţele după întrebările pe care acestea le pun 
cu privire la esenţa, cu privire la acel quid al lucrurilor și al ființelor. Ne 
putem, de exemplu, pune întrebarea cu privire la esenţa individului, 
la ce este deci un individ, iar răspunsul la această întrebare, justificat 
şi complet, ni-l dă întotdeauna istoria. Şi, din nou, ne putem pune în- 
trebarea cu privire la esența unei clase, adică la esenţa lucrurilor care 
corespund unei noțiuni, iar răspunsurile ni le dau științele generalului, 
ale generalităţii. (...)? Există însă şi o ştiinţă la alt nivel, o ştiinţă care îşi 
pune întrebări cu privire la esența esenței, la quid-ul quid-ului. Aceasta 
este filosofia. Deci, după ce s-a stabilit o ştiinţă a generalului, esenţa, 
modul general de a fi al unui tip de obiecte (modul general de a fi al 
limbilor), se întreabă şi care este principiul, esenţa, justificarea acestui 
mod de a fi particular” (Coșeriu, 1994, p. 7-8). 


Pentru ca această clasificare să fie înțeleasă mai bine, Coșeriu recurge la 
un singur exemplu (atribuit lui Dewey), pe care îl trece prin cele trei ti- 
puri de problematizare (sau de interogaţie): „John Dewey (filosof ame- 
rican), care ar trebui să fie prețuit mai mult, dă un exemplu cu privire 
la aceste întrebări, aplicate la un singur obiect, dar de fiecare dată la un 
alt nivel. El zice: cu privire la o navă ne putem întreba: «Ce navă este 
aceasta?» Ca să răspundem, trebuie mai întâi să facem istoria acestui 
obiect (numele, la ce foloseşte, cum se construieşte etc.). Dacă vrem să 
răspundem complet, vom face întreaga istorie, întreaga descriere a na- 
vei respective. Putem însă întreba şi altfel: «Ce este nava?» Atunci spu- 
nem că facem ştiinţa care ar fi «navologia», «vaporologia». Răspunsul 
complet la această întrebare ne dă modul general de a fi al navelor, ne 

dă ceea ce numim «navitatea» (starea de navă). Putem întreba apoi, la 
un al treilea nivel: «Ce este navitatea?» Ce este acest mod de a fi, cum 
poate fi el definit în sensul originar al cuvântului, de «delimitare», căci a 
defini înseamnă a pune un hotar, un finis, un ópiopóç (horism6s). În acest 
sens, filosofia întreabă cu privire la esenţa esenței, cu privire la tot ceea 
ce explică şi poate constitui justificarea acestei esențe, conducându-ne 
la primele principii ale fiecărui mod de a fi. Atunci când studiem navele 
și ajungem la «navitate», ne găsim în cadrul aceleiași clase. Nu trecem 
mai departe. De aceea, când ne întrebăm ce este navitatea, avem în ve- 
dere alte tipuri de obiecte. Navitatea ține de esenţa instrumentalității, a 
mașinii create de om. Deci, în același sens, filosofia pune întrebări şi cu 
privire la un obiect în particular, referitor la esența esenței. Ce reprezintă 
justificarea acestei esențe? Ajungem astfel la primele principii ale fiecărui 


mod de a fi” (Coșeriu, 1994, p. 8-9). 


2.2. În aceeași perioadă, în interviul acordat (în 1993) lui Nicolae 
Saramandu (Lingvistica integrală), Coşeriu reia exemplul respectiv: „În 
acest sens, un filosof american foarte important, John Dewey”, arăta 
că ne putem întreba, de exemplu, cu privire la un vapor: ce vapor este 
acesta? Atunci, spun eu, facem istorie. Ca să răspundem la această în- 
trebare în mod exhaustiv trebuie să facem istorie, adică să considerăm 
vaporul în cauză în toate conexiunile lui individuale. A doua întrebare 
pe care o putem pune este: ce este un vapor? În acest caz facem ştiinţă, 
facem ştiinţa vapoarelor, deoarece căutăm să vedem care este modul 
de a fi al tuturor vapoarelor și de ce un vapor e egal cu un vapor. Facem, 
atunci, nu istoria acestui vapor, ci facem — să zicem aşa — «vaporo- 
logie». După ce am scos, prin ştiinţă, modul de a fi al vapoarelor și 
ştim care este sau în ce constă «vaporitatea», ne putem întreba, la alt 
nivel: ce e <vaporitatea>, care este sensul <vaporităţii>? Și atunci avem 
o întrebare filosofică, fiindcă trebuie să considerăm modul de a fi al 
vaporului («vaporitatea») nu numai din punct de vedere intern, ci în 
raport cu alte esențe, în mod necesar. Aşadar, avem, cu privire la același 
lucru, întrebări diferite: în istorie (ce vapor este acesta? ), în știință, într-o 
ştiinţă a generalului (ce este un vapor?) şi în filosofie (ce este «vaporita- 
tea», care este esența «vaporității»?)” (Coșeriu, 1996, p. 125). 


2.3. În primul volum (a cărui primă partes s-a publicat, întâia oară, 
în 1969) al monumentalei sale istorii dedicate filosofiei limbajului, 

Geschichte der Sprachphilosophie, Coşeriu nu face trimiteri explici- 
te la Dewey atunci când propune aceeași clasificare a științelor (vezi 
Coseriu, 2003, p. 3-7; sau Coșeriu, 2011, p. 29-34). Editorii germani 
au consemnat, într-o notă de subsol, tratatul lui Dewey, Logic. The 
Theory of Inquiry, însă trimiterea la partea a IV-a a acestuia, The Logic of 
Scientific Method (Dewey, 1938, p. 371 şi urm.), nu ne ajută prea mult în 
investigația noastră. Cu referire la „ştiinţa generalului”, Coșeriu (2011, 
p.30) nu mai aduce în discuţie exemplul „navologiei”, dar menţionează, 
după întrebarea corespunzătoare („Ce este un câine, ce sunt câinii?”), 
chinologia, adică „ştiinţa care se ocupă cu studiul câinilor” (în original: 
„kynologie, der Wissenschaft von den Hunden” [| Coseriu, 2003, p.4]). 
Totuşi, câteva pagini mai încolo (în afara clasificării propriu-zise), ata- 
când problema esenței «instrumentalității», Coșeriu (2011, p. 34) 
oferă — cam în treacăt și fără alte detalii — exemplul <«faptului-de-a-fi- 
navă> (în original: «Schift-Sein» [Coseriu, 2003, p. 8]). 


2.3.1. Poate că și din acest motiv (tocmai pentru a furniza mai multe amă- 
nunte pertinente despre concepția magistrului), Donatella Di Cesare, 
o reputată discipolă coşeriană, a simţit nevoia de a prinde următoarele 
considerații în studiul ei introductiv (intitulat Coseriu e la domanda filosofi- 
ca sul linguaggio), ce însoţeşte traducerea italiană pe care a dat-o (în 2010) 
primului volum din Geschichte der Sprachphilosophie (apărut în 2003 sub 
îngrijirea lui Jörn Albrecht)”: „Sulla strada aperta da John Dewey nella sua 
logica Coseriu sceglie la domanda come criterio per distinguere lambito 
della filosofia da quello della scienza e della storia. Si può introdurre qui 
esempio di cui si serviva di solito Coseriu. Dinanzi ad una «nave» ci si 
può chiedere: che nave è questa? Ad essere presa in considerazione è la 
singola nave nella sua unicità. Per rispondere occorrerà risalire allanno di 
costruzione, raccogliere testimonianze sui viaggi che ha compiuto e ovvi- 
amente descriverla così come si presenta; non sussiste contrasto tra ricos- 
truzione del passato e descrizione del presente. In breve: è questa la do- 
manda storica. Ci si può però anche chiedere: che cosè una nave? La nave 
armeggiata nel porto è quella di prima. A cambiare è la domanda. La nave 
singola diviene esponente di una classe, ovvero della specie a cui apparti- 
ene. Questa volta non è richiesta una descrizione della nave, ma una enu- 
merazione, possibilmente esauriente, delle caratteristiche dell'essere nave, 
della «navità». Si tratta della domanda scientifica. Stiamo infatti esercitan- 
do una scienza: la «navologia». Infine, sempre nel porto, sempre di fronte 

alla stessa nave, se ci interroghiamo sul senso dellessere nave, sul perché 
del suo esserci, poniamo una domanda filosofica. Sia nella domanda storica 
sia in quella scientifica «esserci» della nave è accettato tacitamente. Nella 
domanda filosofica, invece, l'«esserci» della nave, nonché il suo essere- 
così, non è accettato ed è anzi messo in discussione” (Coseriu, 2010, 
p. 17-18). După cum se observă, aceste rânduri nu mai au nevoie de nicio 
tălmăcire românească. 


2.3.2. În acelaşi studiu introductiv, Donatella Di Cesare notează că rân- 
durile de mai sus i-au fost prilejuite de conferința Che cost la filosofia 
del linguaggio? pe care Coșeriu a ținut-o la Roma, pe data de 9 aprilie 
2002 (Coseriu, 2010, p. 16). Această lecție adresată studenților italieni 
(dacă nu ultima, atunci, cu siguranță, una dintre ultimele predate de 
Coşeriu înainte de a muri) a rămas multă vreme nepublicată. Îi datorăm 
unei foste studente a profesoarei Donatella Di Cesare, Simona Cecilia 
Crociani Baglioni Farcaș, româncă la origine, transcrierea conferinței 
respective (înregistrată pe bandă magnetică) şi transmiterea textului 
aferent. Paragraful coșerian care ne interesează sună astfel: „Prima di 
tutto, cosa intendiamo per filosofia? La strada migliore € quella intra- 
presa da John Dewey: è un tipo di scienza in cui domandarsi quale sia 
l'oggetto della domanda che si fa e quale sia lo scopo, la finalità — cosa 
si aspetta come risposta — della domanda che si fa. Possiamo doman- 
dare circa un oggetto particolare per sapere Lessere di questo oggetto 
particolare. Per avere una risposta esauriente, in questo caso, abbiamo 
a che fare con la storia. Se invece domandiamo rispetto a una classe o 
una specie, per sapere quale sia Lessere di questa specie allora abbiamo 
a che fare con la scienza generica di qualcosa. Se, invece, prendiamo 
come oggetto di questa ricerca loggetto stesso della domanda, cioè, 
essere di una specie e ci chiediamo il senso di questo essere allora si 
tratta di filosofia. Per esempio, come dice Dewey a proposito della nave: 
ci chiediamo «che nave è questa»? Per rispondere in modo normale è 
necessario fare la storia della nave, quindi l’anno di costruzione, quanti 
operai vi hanno lavorato, quanto materiale è stato impiegato: insomma 
tutto ciò che riguarda la storia. Invece, se domandiamo «che cos'è una 
nave?», e riusciamo a stabilire “essere nave’ per sapere diciamo così la 
“navită, allora facciamo scienza, ci occupiamo di navologia. Se, invece, 
ci chiediamo cosa significa essere nave, il senso della nave, la navită, cos'è 
l'essere della navită, allora facciamo filosofia”? 

2.3.3. Ce remarcăm dacă punem în paralel cele două fragmente ex- 
primate în limba italiană? În discursul său originar, Eugeniu Coșeriu 
numește cele trei tipuri de știință, şi anume: storia, scienza generica 
şi filosofia. În textul explicativ (în care comentează discursul coșerian 
din 2002), Donatella Di Cesare evidențiază îndeosebi tipurile de 
întrebări (corespunzătoare celor trei tipuri de ştiinţă): domanda sto- 
rica, domanda scientifica şi domanda filosofica. Aşadar, Di Cesare face 
în așa fel încât explicaţiile date în studiul introductiv să se potrivească 
„întrebărilor” din cartea lui Coșeriu — „tre tipi di domande filosofico- 
scientifiche” (Coseriu, 2010, p. 37 şi urm.). Fireşte că Donatella Di 
Cesare a transpus în italiană și clasificarea ştiinţelor operată de Coșeriu 
în a sa Geschichte der Sprachphilosophie. Numai că acolo unde în versi- 
unea originară germană avem eine Wissenschaft des Allgemeinen (vezi 
Coseriu, 2003, p. 1), în varianta italiană descoperim sintagma scienza 
dell'universale (Coseriu, 2010, p. 35). Or, ştim că Eugeniu Coșeriu ar 
fi vorbit în acest caz de știința generalului, şi nu de știința universalului, 
din motivele deja discutate. Este adevărat că adj. germ. Allgemein poate 
fi tradus atât ca “general, cât și ca “universal, însă în universul lingvisti- 
cii integrale coşeriene lucrurile acestea ar trebui să fie destul de clare. 
De altfel, teoreticianul român avea grijă să facă mereu şi deosebirea 
esenţială între «generalitate (empirică)> şi «universalitate» (chiar şi 
în limba italiană: generalită vs. universalită; vezi Coseriu, 1973, p. 34- 
35; cf. Coşeriu, 2000, p. 37-38). 


3. Acest exemplu referitor la navă şi navitate, exemplu pe care Coşeriu 
i-l atribuie lui Dewey, se găsește, într-adevăr, în opera capitală a filosofu- 
lui american, Logic. The Theory of Inquiry | „Logica. Teoria investigației” ] 
(din 1938), mai exact în capitolul al XVIII-lea al acesteia, intitulat 
Terms or Meanings |, Termeni” sau Semnificaţii” ]. 


Având însă în minte discuţia lui Coşeriu despre cele trei tipuri de știință 
— (i) știința individualului (sau istoria), (ii) ştiinţele generalului şi (iii) 
știința universalului (sau filosofia) —, un cititor neavizat s-ar putea să fie 
cam descumpănit în momentul în care va descoperi în Logic paragra- 
fele în care Dewey apelează la cuvintele ship “navă! și shipness “navitate' 
(cel din urmă fiind creat de dragul demersului demonstrativ). În versi- 
unea spaniolă, echivalentele (cunoscute inițial de Coșeriu) sună chiar 
mai firesc: barco şi barquidad (Dewey, 1950, p. 394-395 şi p. 401). 

Chiar dintru începutul capitolului menţionat, Dewey precizează că 
practica obişnuită din vechile manuale de logică era aceea de a trata 
mai întâi despre termeni [= noţiuni] şi abia apoi despre propoziţii. 
Demersul lui Dewey este diferit, deoarece - spune el — „conform 
poziţiei dezvoltate în această carte, procedura este inversată, fiind- 
că investigația, implicând propoziţii determinate și aranjate în aga fel 
încât să producă [o] judecată finală, reprezintă întregul logic de care 
propoziţiile depind, în timp ce termenii ca atare sunt condiționaţi logic 
de propoziţii” (Dewey, 1938, p. 349; trad. mea, Cr.M.). 


De asemenea, Dewey anunţă faptul că anumite distincţii privitoare la 
noțiuni vor fi reinterpretate în lumina teoriei sale. În acest sens, el va 
introduce şi distincții suplimentare, cum este aceea a deosebirii — în 
cadrul termenilor generali — a (i) termenilor generici de (ii) termenii 
universali (ibid., p. 350). De altfel, în secţiunea care precedă discuţia 
despre ship şi shipness, Dewey vorbise despre termenii singulari, gene- 
rici şi universali. Mai mult decât atât, referindu-se la termenii singulari, 
el abordase și chestiunea individualului (Dewey, 1938, p. 353-354). 


De fapt, Dewey oferă acest exemplu legat de ship și shipness atât pen- 
tru a arăta deficienţele clasificării noţiunilor în denotative şi conotati- 
ve (ibid., p. 355-356), cât şi pentru a critica unele afirmaţii din logi- 
ca tradițională despre extensiunea, intensiunea şi comprehensiunea 
noţiunilor (ibid., 360-361)”. Discuţia este destul de tehnică şi nu ne 
permitem să o redăm in extenso în spaţiul pus la dispoziţie. 


4. În loc de concluzii, se cuvine să remarcăm interpretarea creatoare pe 
care a dat-o Coșeriu unor paragrafe deweyene și rezultatele însemnate 
la care a ajuns astfel. Odată ce a înțeles foarte bine Logica lui Dewey (ca 
„teorie a investigaţiei”), lui Coșeriu i-a venit apoi destul de ușor să ducă 
mai departe firul gândirii filosofului american spre un alt gen de proble- 
matizare, cum este clasificarea ştiinţelor, bunăoară. Aceasta înseamnă să 
mergi cu Dewey dincolo de Dewey. Este calea ideală în știință și filosofie, 
este felul în care a procedat și Platon în raport cu maestrul său Socrate. 


Note | ! Acest articol a fost scris ca urmare a participării mele la 
programul postdoctoral de cercetare avansată (în dome- 
niul filosofie) organizat (pentru perioada 2019-2021) de 
Universitatea „Alexandru Ioan Cuza” din Iași. 

? Am făcut aici unele ușoare corecţii ale traducerii românești existente, prin confruntarea 
ei cu originalul spaniol. 

3În fragmentul omis în secvența reprodusă mai sus, Eugeniu Coșeriu face distincţii suplimen- 
tare: „Există trei tipuri de științe ale generalităţii, după obiectul pe care îl au, şi anume: (1) ști- 
ințele matematice, care se ocupă cu obiectele și relațiile pur formale; (2) științele naturale, care 
se ocupă cu obiectele exterioare omului și cu omul (considerat ca obiect exterior), cu obiec- 
te care ni se prezintă mai întâi ca o substanță determinată, ca o anumită materie cristalizată 
într-un anumit fel, substanța fiind aceea care ia o formă; (3) științele culturii sau științele uma- 
niste, care se ocupă cu obiectele create liber de om și care sunt în primul rând forme în conști- 
ință (au existenţă internă), care iau o anumită substanță pentru a fi concretizate în lume, ca să 
poată deveni intersubiective; astfel de forme sunt limbajul, arta, religia şi alte produse ale ac- 
tivității culturale, ale activității spiritului, ale activităţii creatoare înseși” (Coșeriu, 1994, p. 8). 
“În acest punct Nicolae Saramandu face o notă, trimițând la Logica lui Dewey din 1938, 
fără alte precizări. 

5 Fiind rezultatul unor prelegeri, volumașul în cauză avea aceste date la prima tipărire: 
Eugenio Coseriu, Die Geschichte der Sprachphilosophie von der Antike bis zur Gegenwart. 
Eine Übersicht, Teil I: Von der Antike bis Leibniz, Winter-Semester 1968/1969, hrsg. von 
G. Narr und R Windisch, Tübingen 1969. 

“Pentru mai multe amănunte legate de istorie (ca „ştiinţă a individualului”), vezi Eugenio 
Coseriu, Periodismo e historia (din 1991), în Coseriu & Loureda Lamas, 2006, p. 106. 

7 Trebuie precizat că primul volum din Geschichte... editat de Jörn Albrecht (vezi Coseriu, 
2003) cuprinde şi cel de-al doilea volumaș din cursul originar: Eugenio Coseriu, Die Geschi- 
chte der Sprachphilosophie von der Antike bis zur Gegenwart. Bine Übersicht, Teil II: Von Leibniz 
bis Rousseau, Winter-Semester 1970/1971, hrsg. von G. Narr, Tübingen, 1972. Ulterior, în 
2015, J. Albrecht a publicat (dimpreună cu reeditarea volumului din 2003) şi un al doilea 
volum masiv (Band 2) al istoriei respective, care merge de la Herder până la Humboldt. 

*În luna august a anului 2020, i-am solicitat doamnei profesoare Donatella Di Cesare 
textul italian al conferinței coşeriene Che cosè la filosofia del linguaggio? şi D-Sa a apro- 
bat cu amabilitate ca doamna Simona Cecilia Crociani Baglioni Farcaș să-mi pună la 
dispoziţie (prin e-mail, în aceeași lună) respectivul text inedit. Le mulțumesc amându- 
rora şi pe această cale. 

” Prin engl. term “termen, Dewey înţelege, conform unei anumite tradiţii, ceea ce se 
înțelege, de obicei, drept “noţiune. 

1 Pentru comparaţie, vezi aceste definiţii tradiționale: „Se numește sferă (sau extensiune, 
denotaţie) acea latură a noțiunii care se referă la obiectele ce alcătuiesc clasa respectivă. Se 
numește conținut (sau comprehensiune, intensiune, conotație) acea latură a noțiunii care se re- 
feră la proprietăţile comune obiectelor ce alcătuiesc clasa respectivă” (Botezatu, 1997, p. 127). 


Bibliografie selectivă 
Botezatu, Petre (1997). Introducere în logică, Ediţia a Il-a, Ediţie îngrijită, prefaţă şi note 
de Teodor Dima, Polirom, Iași. 


Coseriu, Eugenio (1973). Lezioni di linguistica generale [1968-1971], Editore 
Boringhieri, Torino. 


EET PT RO MIÂINIĂ 


Coşeriu, Eugen (1994). Prelegeri și conferințe, volum apărut ca supliment al „Anuarului 
de Lingvistică şi Istorie Literară” (tom XXXIII e 19921993, Seria A e Lingvistică), laşi. 


Coşeriu, Eugeniu (1996). Lingvistica integrală, Interviu realizat de Nicolae Saramandu, 
Editura Fundaţiei Culturale Române, București. 


Coşeriu, Eugeniu (2000). Lecţii de lingvistică generală, Traducere din spaniolă de Eugenia 
Bojoga, Cuvânt înainte de Mircea Borcilă, Editura ARC, Chişinău. 


Coseriu, Eugenio (2003). Geschichte der Sprachphilosophie. Von den Anfängen bis 
Rousseau, Neu bearbeitet und erweitert von Jörn Albrecht, mit einer Vor-Bemerkung 
von Jürgen Trabant, A. Francke Verlag, Tübingen und Basel. 

Coşeriu, Eugeniu (2004). Teoria limbajului şi lingvistica generală. Cinci studii, Ediţie în 
limba română de Nicolae Saramandu, Editura Enciclopedică, Bucureşti. 

Coseriu, Eugenio (2010). Storia della filosofia del linguaggio, Edizione italiana a cura di 
Donatella Di Cesare, Carocci Editore, Roma. 


Coşeriu, Eugeniu (2011). Istoria filozofiei limbajului. De la începuturi până la Rousseau, 
Ediţie nouă, augmentată de Jörn Albrecht, cu o remarcă preliminară de Jürgen Trabant, 
versiune românească de Eugen Munteanu și Mădălina Ungureanu, Humanitas, 
București. 


Coseriu, Eugenio; Loureda Lamas, Oscar (2006). Lenguaje y discurso, EUNSA, 
Pamplona. 


Dewey, John (1938). Logic. The Theory of Inquiry, Henry Holt and Company, New York. 


Dewey, John (1950). Lógica. Teoría de la investigación, Prólogo y versión española de 
Eugenio Imaz, Fondo de Cultura Económica, México & Buenos Aires. 


Munteanu, Cristinel (2014). John Dewey cu privire la relația dintre «creativitate» şi <al- 
teritate> în limbaj, în Analele Universităţii „Dunărea de Jos” din Galaţi, Fascicula XXIV, 
Lexic comun / Lexic specializat, anul VII, nr. 1-2 (11-12), 2014, p. 39-45. 


Munteanu, Cristinel (2015a). John Dewey și Eugeniu Coșeriu despre necesitatea exprimării 
(libere) în ştiinţă, în „Meridian critic”, Analele Universităţii „Ştefan cel Mare” Suceava, 
Seria Filologie, vol. XXIV, nr. 2, 2015, p. 133-138. 

Munteanu, Cristinel (2015b). John Dewey and Eugenio Coseriu on Creativity and Alterity 
in Language. Some Common Points, în Sanda-Maria Ardeleanu et alii (coord.), Limbaje și 
Comunicare, vol. XIII, Casa Editorială Demiurg, lași, 2015, p. 86-100. 


Munteanu, Cristinel (2017). On the Necessity of Free Speech in Science, în EIRP Proceedings, 
Vol. 12, Galaţi, 2017, p. 422-427. 

Munteanu, Cristinel (2019). John Dewey şi problema sensului. Premise pentru constituirea 
unei hermeneutici integrale, Editura Universităţii „Alexandru Ioan Cuza”, Iași. 


COŞERIANA CEB 


Klaas WILLEMS 

De la fenomenologie la responsabilitate. 
Comentarii cu privire la 

Lingvistica lentă - un manifest 


Manifestul lui Johannes Kabatek [Slow lingu- 
istics — a manifesto; nota trad. Cr.M.] stârneşte 
întrebări importante care merită o examinare 
atentă în continuare. În aceste comentarii, voi 
oferi câteva observaţii cu intenţia de a com- 
pleta manifestul și în speranţa de a ne adân- 
ci înţelegerea câtorva chestiuni pe care el le 


KW. profesor doctorla  Vizează. Pe parcursul comentariilor, voi lua 


Universitatea din Ghent, anumite afirmaţii din manifest ca punct de 
unde predă lingvistică 
generală. Este preocupat 
de semantică şi de interfaţa 
sintaxă-semantică, de teoria 
cazurilor, teoria şi filosofia 
limbajului, precum şi de “Traducerea în românește a acestui text a fost efectuată 
istoria ştiinţelor limbajului. 
Lista sa de lucrări publicate 
cuprinde patru cărţi şi peste 
80 de articole şi capitole 

în diverse volume. Este, 


plecare şi voi dezvolta apoi propriu-mi punct 
de vedere. 


de Cristinel Munteanu. Versiunea originară a articolui 


lui Klaas Willems, From phenomenology to responsabi- 
lity. Comments on ‘Slow linguistics — a manifesto’, s-a pu- 
blicat în revista „Texto! Textes et cultures” (vol. XXIV, 
N nr. 1, 2019, p. 4-10) imediat după articolul lui J. Kaba- 
între altele, şi co-editor EI , HA 
i Aa tek, Slow linguistics — a manifesto (ibid., p. 1-4). Textul 
al prestigioasei reviste 


lui Kabatek (fără iil le al fi lui 
„Historiographia Linguistica" ui Kabatek (fără comentariile ample ale profesorului 


Klaas Willems) a apărut deja în traducere româneas- 
că (cu titlul Slow linguistics — un manifest) în cartea lui 
Johannes Kabatek, Eugeniu Coșeriu. Pagini de exegeză 
şi de reconstrucție biografică, ediţie îngrijită de Cristina 
Bleorţu, Institutul European, Iaşi, 2020, p. 163-168. 
Am preferat să oferim aici, pe cont propriu, şi tradu- 
cerea românească a citatelor din manifestul lui ]. Kaba- 
tek, pe care le-am redat în ghilimele, cu italice, așa cum 
au fost transcrise și de K. Willems. 


EET PT RO MIÂINIĂ 


„Lingviștii, la fel ca şi alți oameni de ştiinţă, au nevoie de timp pentru a 
zămisli idei noi. Au nevoie de spaţii deschise, de concentrare și de libertate 
pentru dezvoltarea critică și lipsită de prejudecăţi a gândurilor lor.” (§ 2) 


Astăzi, întâlnim frecvent formula magică „timp pentru ca ideile noi 
să se dezvolte” în declaraţii de viziune, candidaturi pentru proiecte, 
instrucțiuni pentru comitete și comisii etc. Există un adevăr indiscuta- 
bil în această sintagmă într-un sens direct, altminteri știința și-ar pier- 
de o parte din justificarea sa. Totuși, „nou” este un concept relativ şi 
căutarea neîntreruptă a „ideilor noi” în cercetarea lingvistică ar putea 
să fie, într-o anumită măsură, o parte chiar a problemei urmărite în ma- 
nifest. Lingvistica a produs multe descoperiri şi lămuriri în ultima sută 
de ani, dar ar trebui oare să ne așteptăm în mod automat ca disciplina 
să vină cu noi descoperiri de o amplititudine comparabilă şi în același 
ritm în deceniile viitoare? Lingvistica este una dintre acele discipline 
ştiinţifice care, în ciuda dispoziţiei sale naturale către cercetarea inter- 
şi transdisciplinară, nu investighează în același tip de univers nesfârșit, 
aşa cum îl ştim din obiectul de studiu al unor discipline ca fizica, bi- 
ologia, ştiinţele vieţii și așa mai departe. Desigur, încă mai sunt des- 
tule limbi care nu au fost descrise în mod adecvat, iar mulți lingviști 
au arătat în mod just că aici se află una dintre cele mai urgente sarcini 
ale ştiinţelor limbajului din viitorul apropiat. Dar aceasta nu se leagă 
imediat de căutarea „ideilor noi”. În sens invers, apariţia pe scară largă a 
studiilor distribuționale în gramatică, tipologie, lingvistică contrastivă, 
lingvistică aplicată etc. au condus neîndoielnic la noi descoperiri, în 
particular datorită creşterii cantității de date lingvistice devenite dis- 
ponibile şi a aplicării noilor metode cantitative. Oricum, conceptele 
teoretice și principiile de bază ce orientează aceste studii pot fi cu greu 
catalogate drept noi. Mai mult decât atât, numeroase idei şi probleme 
ivite în trecut în ştiinţele limbajului nu au primit atenţia pe care o me- 
rită. În opinia mea, lingvișştii ar trebui, mai degrabă, să încerce să se 
descurce cu ceea ce s-a spus și scris în lingvistică în trecut, decât să 
simtă nevoia constantă de a genera „idei noi” În plus, așa-zisele idei noi 
se dovedesc adesea a fi, în parte, reiterări a ceea ce a fost deja pretins ori 
cunoscut, sau cel puţin intuit, în trecut, chiar dacă din perspective di- 
ferite (complementare, la modul ideal). În orice caz, abaterea atenției 

cuiva înspre istoria științelor limbajului cere un mod de gândire des- 
chis, critic, bine informat și constructiv, ce se diferenţiază foarte mult 
de argumentările pseudo-istorice şi deformante pe care le putem găsi 
ocazional în introducerile din lucrările de cercetare (cum ar fi nenu- 
măratele redări inepte ale gândurilor lui Ferdinand de Saussure, de pil- 
dă, pe baza lecturilor superficiale ale Cursului său; acesta este doar un 
exemplu, dar multe altele ar putea fi adăugate). 


„Propria cunoaștere a limbii nu reprezintă nicidecum un substitut pentru 
cercetarea științifică a fenomenelor de care ne ocupăm, însă ea servește ca 
un punct de plecare important.” (§ 3) 


Cred că măcar o parte din problema ridicată în secțiunea a 3-a a mani- 
festului provine din faptul că adesea distincţia conceptuală (distinctio 
rationis) este pierdută din vedere undeva între punctul de pornire al 
cercetării în sens pur euristic și punctul de plecare al cercetării lingvis- 
tice într-un sens cu totul diferit, „fenomenologic”, care, discutabil, este, 
epistemologic vorbind, mai aproape de bază. Este posibil să exprimăm 
distincţia în cauză opunând cuvintele „Anfang” şi „Ansatz” din germa- 
nă. În timp ce limbajul poate fi abordat ca obiect de studiu urmărind 
orişicare obiectiv ne-ar trece prin minte, există o diferență însemnată 
între a aborda limbajul la fel ca oricare obiect de studiu şi a aborda 
limbajul pe baza „cunoașterii lingvistice” originare a vorbitorului, de 
pildă în sensul fenomenologiei husserliene sau al lingvisticii integra- 
le coşeriene. De exemplu, limbajul este susceptibil de a fi studiat din 
punct de vedere pur cantitativ sau din punct de vedere pur formal, ca 
şi cum limbajul ar fi un obiect fizic sau formal. În aceste cazuri, insist, 
nu este nevoie de vreo cunoaștere „fenomenologică” pentru a duce la 
bun sfârşit o cercetare care să îndeplinească standardele cele mai înalte 
ale investigației cantitative sau formale: abordarea este epuizată virtu- 
almente de metodele desfășurate pentru a atinge obiectivele cercetă- 
rii. O atare cercetare îşi ia punctul de plecare faptic („Anfang”) din 
aplicarea uneia sau a mai multor metode particulare la un obiect de 
studiu delimitat, de pildă analizele distribuţionale de tot felul, anali- 
zele frecvenţei şi aşa mai departe. Şi invers, dacă limbajul este abor- 

dat pe baza cunoaşterii anterioare a ceea ce limbajul „este” ca sistem 
al dualității formă-semnificaţie, ce se creează şi se recreează perpetuu 
în vieţile mentale și sociale ale vorbitorilor, atunci abordarea este de 
o natură cu totul diferită. O asemenea abordare nu constituie doar un 
punct de plecare faptic prin alegerea vreunei metode relevante, ci, în 
plus, constituie o „Ansatz” distinctivă a cercetării. Aceasta este înră- 
dăcinată în cunoașterea limbii nu ca obiect independent, ci ca parte 
a subiectului vorbitor, care, la rându-i, face parte dintr-o comunitate 
idiomatică. O astfel de abordare implică faptul că cercetarea care va 
fi efectuată ne va îmbogăţi cunoaşterea limbii dincolo de ceea ce este 
revelat de metode ce se aplică oricărui obiect de studiu ştiinţific. Acest 
al doilea sens al „punctului de plecare” a fost sugerat sub diverse forme 
în literatura de specialitate prin termeni ca |germ.] „Sprachsinn” (de 
ex., la Humboldt), fr. „principe” (parţial, de ex., la Saussure), „intuiţie” 
(de ex., la Coşeriu), „empatie” (de ex., la Itkonen) etc., dar, din câte 
ştiu, nu a fost niciodată investigat sistematic cu referire la întrebările și 
metodele cercetării lingvistice. 


Să se observe că orice formă de reducționism care capătă influență 
atunci când punctul de plecare este exclusiv metodologic nu reprezintă 
în sine un motiv pentru a respinge genul de abordare pur metodologic. 
De exemplu, favorizarea frecvenţei în abordările funcţionale, cognitive 
şi psiholingvistice curente privind limbajul poate sfârși prin a fi circu- 
lară. Acesta ar fi cazul, în viziunea mea, dacă ar trebui, în cele din urmă, 
să fie „explicat” un tip de frecvenţă printr-un alt tip de frecvenţă, pe- 
semne sub înfățișarea „principiilor general funcționale și cognitive”, a 
„finalităţii”, a „selecţiei adaptive” etc. Însă descoperirile cantitative sunt 
ele însele descoperiri autentice cu privire la o dimensiune a limbajului 
măcar, adică latura sa măsurabilă în mod obiectiv. La fel, generalizarea 
unui model structural ierarhic extrem de simplu, cum este structura 
X-bar, dimpreună cu mecanismul mișcării din gramatica generativă 
sprijină concepţia potrivit căreia sintaxa este dispozitivul formal do- 
minant pe care se construiește limbajul uman (gramatica), în ciuda 
reducţionismului pe care îl implică o asemenea abordare în privința 
studierii sensului (semantica şi pragmatica) din limbile naturale. Dar 
aceasta, iarăși, nu reprezintă un motiv pentru a respinge abordarea 
dacă nu apare vreo pretenţie la o anume „Ansatz” a studierii limbajului 
în accepţia mai sus menţionată. 

Problema reală se ivește atunci când o abordare a limbajului deter- 
minată exclusiv de metodă, reducţionistă în mod intrinsec, emite o 
pretenţie de absoluitate. În mod ideal, orice abordare care pleacă de la 
o „Ansatz” încetăţenită în cunoașterea anterioară intuitivă a limbajului 
se fereşte de o astfel de pretenţie. Fiindcă este conştientă de faptul că 
fiecare abordare își are dezavantajele sale și că ne lasă cu întrebări nere- 
zolvate despre limbaj, care intră și în sfera de interes a altor discipline și 
moduri de investigare (incluzând filosofia limbajului, studiile literare, 
antropologia, istoria, sociologia, psihologia etc.). 


„În funcţie de nivelul de documentare vizând o limbă, precum şi de timpul 
alocat şi de efortul investit, putem dobândi un grad de competență în astfel 
de cazuri, şi putem dezvolta intuiţii cu privire la aşteptările pe care le putem 
avea sau nu.” (§ 4) 


Problema ar putea fi complicată. Este greu de văzut cum ar putea un 
vorbitor să dezvolte intuiţii, dacă nu este capabil să împărtășească din 
competența sa aflată în curs de dezvoltare altor oameni ce posedă sau 
dezvoltă o competenţă similară. Intuirea semnificaţiilor dintr-o lim- 
bă (la nivel lexical, sintactic, discursiv şi dincolo de acestea) nu este 
o chestiune privată. Singurul nivel la care ai putea ajunge în mod pri- 
vat ca vorbitor non-nativ este, probabil, un soi de introspecție, dar nu 
o intuiţie, care reprezintă o cunoaştere tacită a limbii, împărtăşită în 
mod necesar între indivizi. Rezultă că cunoaşterea implicată este ete- 
rogenă și poate fi determinată numai delimitând ceea ce este specific 
limbii („codat”) de ceea ce este universal (inferat pragmatic), ceea ce 
este caracteristic sistemului limbii de ceea ce aparţine tradiţiilor dis- 
cursive nespecifice limbii (texte), ceea ce este pur lingvistic de ceea 
ce ţine de logica generală a gândirii (interpretată în sens larg). Toate 
aceste delimitări cer ca perspectiva dialogică (adică aceea a „negocie- 
rii” interacțiunii umane pline de conţinut) să fie luată în considerație, 
deoarece aceasta este singura cale viabilă în științele limbajului pen- 
tru a determina ceea ce vorbitorii creează pe loc în discurs (care poate 
fi declanșat de o multitudine de factori interni şi/sau externi) ori în 
acord cu vreo tradiţie sau convenţie în utilizarea limbii, pe de o parte, 
şi ceea ce limba lor păstrează gata făcut pentru ei, pe de altă parte. 

„Lingvistica lentă este prudentă, ba chiar neîncrezătoare, în privința studi- 
ilor superficiale de tipul < mouse-click> care produc rezultate rapide, dar 
care nu reflectă în mod necesar o cunoaştere globală a problemelor aflate în 


discuție.” (Ş 5) 


Iarăşi, cred că aceasta este, într-o anumită măsură, o chestiune ce 
ţine de alegere (cf. supra), adică dacă te angajezi într-o abordare a 
limbajului dintr-un punct de vedere pur metodologic sau dacă iei 
într-un sens bine definit, în mod rezonabil, cunoașterea anterioară 
intuitivă a limbajului ca punct din care să priveşti ansamblul, de ex., 
cum s-a descris mai sus. Cred că pentru mulți lingviști „cunoaşterea 
globală” are astăzi conotaţia nedorită de a fi prea încărcată de teo- 
rie, de nu fi condusă suficient de observaţii empirice, de a nu avea 
în spate suficiente descoperiri cantitative, de a nu fi validată în mod 
adecvat prin comparații interlingvistice, de a nu fi întemeiată pe 
ceea ce se numește de obicei „realitate psihologică” (oricât de vag 
ar fi ea definită) şi așa mai departe. De pildă, un model tipologic de 
succes cum este teoria Hărţii Semantice ocolește problema supără- 
toare dacă trebuie făcută o distincţie între semnificaţiile morfemelor 
(gramaticale) codate în anumite limbi („Bedeutungen”, în termi- 
nologia lui Coșeriu) şi diversele utilizări ale respectivelor morfeme 
în discurs („Bezeichnungen”, cf. Coșeriu, Formen und Funktionen, 
Niemeyer, 1987). Susţinătorii modelului Hărţii Semantice preferă, 
în schimb, să vorbească de „funcţii, cuprinzând ambele niveluri ale 
conținutului fără vreo diferenţiere ulterioară. Lămuririle tipologice, 
dezvăluite astfel, sunt foarte interesante şi relevanţa hărților este in- 
discutabilă (în particular, pentru scopuri contrastive și legate de do- 
bândirea limbii, pe măsură ce hărțile înfăţişează seturi structurate de 
„sensuri” ale morfemelor într-un câmp de limbi diferite, dacă sunt 
supuse comparării). Totuși, contribuția modelului la felul în care 
înţelegem ceea ce, potrivit lui Humboldt, este trăsătura cardinală a 
limbilor, şi anume „Sprachverschiedenheit” cu referire la cartogra- 
fierile codate ale formei și semnificației, este limitată, prin definiţie. 
Oricum, câștigul „local” al comparabilității tipologice privind lim- 
bile înrudite și neînrudite pe care Harta Semantică o furnizează o 
face atractivă pentru tipologiști şi pentru alți lingviști, tocmai fiindcă 

obiectivul unei înțelegeri „globale” a relației semnificaţie-funcție în 
limbă şi în utilizarea limbii este ignorat în favoarea unui obiectiv mai 
concret şi mai măsurabil. 


„Tensiunea dintre non-nativi ( pregătiți lent) şi nativi naşte întrebări cărora 
trebuie să li se dea un răspuns şi [totodată] ne permite să ne axăm pe pro- 
bleme nerezolvate aici.” (§ 7) 


Acest aspect este evidenţiat în mod corect. Interacțiunea dintre vor- 
bitorii nativi şi vorbitorii non-nativi este potenţial benefică pen- 
tru investigația lingvistică. Vorbitorii non-nativi pot dezvolta, prin 
învățarea celei de-a doua limbi și pregătindu-se ca lingviști, o conștiență 
cu privire la unele particularități lingvistice care ar putea scăpa atenţiei 
vorbitorilor nativi. Lucrul acesta este recunoscut din ce în ce mai mult 
de către savanții ce sunt vorbitori nativi. 


„Este o propunere care, în cele din urmă, va conduce la reducerea cantității, 
dar, probabil, la creşterea calității.” (Ş 10) 


Şi aici ar putea fi cerută îndeplinirea unor condiţii. Numărul 
publicaţiilor din domeniul lingvisticii și, în general, al studiilor dedi- 
cate limbajului a crescut exponențial în ultimele decenii. Aceasta ar 
putea considerată drept un semn al vitalităţii disciplinei, care în sine 
reprezintă o observaţie încurajatoare. În orice caz, o cantitate redusă 
a publicaţiilor ar ridica, de asemenea, unele probleme. După părerea 
mea, există cel puţin cinci aspecte distincte ale chestiunii. 


O primă problemă este menţionată în acest paragraf și în cele două pa- 
ragrafe precedente ale manifestului. Tinerii cercetători sunt forțați tot 
mai mult să producă publicaţii într-o etapă timpurie a carierei lor, ceea 
ce poate fi în dauna obținerii unei rigori analitice suficiente în cazul lor, 
a unei gândiri profunde (şi, în particular, cu privire la pregătirea lor an- 
terioară), a unei maturităţi teoretice și/sau metodologice, a structurii 
de ansamblu și a organizării argumentelor și aşa mai departe. Ultimele 

decenii au fost şi martorele apariţiei cercetării repetitive determinate 
de încrederea exagerată în metode, în detrimentul întrebărilor de cer- 
cetare creatoare şi/sau bine fundamentate din punct de vedere teore- 
tic. Aici, mentorii în particular ar trebui trași la răspundere. 


O a doua problemă este aceea că există un număr din ce în ce mai mare 
de locuri dubioase pentru tot felul de lucrări de cercetare. În strânsă 
legătură cu aceasta este şi apariţia revistelor prădătoare (predatory jo- 
urnals), care constituie o ameninţare serioasă nu doar pentru calitatea 
generală a cercetării lingvistice, ci şi pentru integritatea ei științifică, 
dimpreună cu atitudinea deontologică a savanților şi, în definitiv, cu 
credibilitatea instituțională și financiară a disciplinei respective (cf. 
Cabell's, Lista neagră a revistelor prădătoare, https:/ /www2.cabells. 
com/). Comunitatea lingviştilor trebuie să acorde o atenţie sporită 
tuturor formelor de ameninţare care iau naștere din interese pur finan- 
ciare, ce proliferează în toate direcţiile deghizându-se sub înfățișarea 
ştiinţei. Problema se amplifică prin aceea că multe edituri îşi vând 
cărțile şi revistele la preţuri prohibitive, în timp ce tocmai lingviştii 
sunt cei care, de fapt, fac toată munca mai importantă (peer review, 
formatare etc.). Aceasta nu este o bază bună pentru un model de pu- 
blicare ştiinţifică, un model sănătos din punct de vedere economic și 
onest din punct de vedere intelectual. Îngrijorări de tipul acestora au 
dus la inițiative deosebite și importante, precum Language Science Press 


(http://langsci-press.org)). 


O a treia problemă este că multe limbi continuă să piardă teren ca limbi 
ale ştiinţei în domeniul umanist. Este legitim și în multe privinţe chiar 
benefic faptul că engleza continuă să se impună ca un fel de lingua fran- 
ca pentru aproape toate științele moderne, inclusiv pentru lingvistică 
(cf. Van Parijs, Linguistic Justice, OUP, 2011). Însă este rușinos că atâtea 
limbi, care până de curând aveau o istorie respectabilă și o tradiţie ca 
limbi de ştiinţă, să fie tot mai mult sub presiune și luate în serios tot 
mai puţin ca limbi de publicare și ca forme relevante de exprimare în 
cercetarea lingvistică. O atare chestiune este o parte integrantă a jus- 
tificării de ordin economic a literaturii ştiinţifice în termeni cantitativi 
mai degrabă decât în termeni calitativi: să poți publica în engleză este 
şi atractiv, dar și indispensabil pentru lingviști din multe părți ale lumii, 
fapt care, la rându-i, impulsionează producţia în termeni cantitativi, in- 

diferent de criteriile legate de conţinut. În vreme ce extinderea utiliză- 
rii globale a englezei ca mijloc de comunicare în cercetarea lingvistică 
este în sine neimputabilă, cred că lingviștii îndeosebi s-ar cuveni, în 
același timp, să se preocupe de conservarea propriilor limbi materne 
ca limbi de ştiinţă. 


O a patra problemă, cel puţin pentru mine, este că dezavantajul siste- 
mului de co-autorat, adoptat la nivel universal, a atins între timp cote 
alarmante. Autori cu vechime, de cele mai multe ori coordonatori și 
cercetători principali ai unor mari proiecte de cercetare, sunt din ce în 
ce mai mult trecuţi co-autori pe lucrări publicate la care nu au contri- 
buit sau abia dacă au contribuit cu ceva, dar care sunt realizate sub pre- 
tinsa lor responsabilitate. Acest mod al unora de a-și spori listele de lu- 
crări publicate a dus la o frenezie de a produce cât mai multe publicaţii, 
neîndoielnic, în parte, şi din perpetua străduință de a-și depăşi colegii 
în termenii cantitativi ai producţiei publicistice. În mod clar, această 
chestiune nu-i priveşte nicidecum pe tinerii savanţi, ci totalmente pe 
savanții consacraţi, care au puterea și statutul care le permit să schimbe 
lucrurile în mai bine, dacă şi-ar dori-o. 


În sfârşit, o a cincea problemă, strâns legată de cea precedentă, este 
observaţia că descoperirile din cercetare ajung să fie mult prea des re- 
ciclate de aceiaşi autori. Astăzi, nu este neobișnuit să dăm peste trei sau 
patru lucrări publicate scrise de unul și același autor sau de o echipă de 
co-autori exact pe aceeași temă și cu un conţinut care este virtualmente 
identic în cazul a trei sferturi din lucrările de cercetare. Acest lucru este 
frapant mai ales în studiile literare, în lingvistică, filosofie, istoria artei 
şi multe alte discipline umaniste, dar ar putea la fel de bine să fie o pro- 
blemă generală în toate ştiinţele. Deoarece este dificil să se pună capăt 
acestei practici într-o manieră care să plece dinspre vârf către bază, este 
nevoie să fie găsite căi prin care să se apeleze, de jos în sus, la simțul 
responsabilității morale al oamenilor de ştiinţă, îndemnându-i să lase 
calitatea să prevaleze asupra cantităţii şi în privinţa acestui aspect al 
muncii lor. 

Dincolo de structuralism. 
Scrisori către Eugeniu Coșeriu și istoria 
lingvisticii în secolul al XX-lea (III) 


d 


J. K. — profesor universitar doctor, 
șeful Catedrei de limbi romanice 
a Universităţii din Zürich 
(Elveţia). Este unul dintre cei 

mai mari promotori ai lingvisticii 
coşeriene, director al Arhivelor 
Eugeniu Coşeriu. 


C. B. — doctor în filologie, 
cercetătoare, Universitatea 

din Zurich (Elveţia). Autoare a 
numeroase articole. Participantă 
la realizarea unor proiecte 
internaţionale de la Universitățile 
din Barcelona, Oviedo, Zurich, laşi. 


Ceea ce ne propunem în acest număr este să 
prezentăm două scrisori scrise de Valentin 
Mindicanu lui Eugeniu Coşeriu (una din 
6.03.1994 și alta nedatată) din cadrul aceluiași 
proiect de la Universitatea din Zürich, care 
pot contribui la istoria lingvisticii, scoțând la 
iveală aspecte necunoscute din viața celor doi 


filologi. 


Atât Valentin Mindicanu, cât și Eugeniu 
Coșeriu sunt originari din Mihăileni, cel 
din urmă fiind „cu nouă leaturi mai în vâr- 
stă” (Mindicanu 1989). Ambii sunt filologi, 
primul formându-se în Republica Moldova, 
iar celălalt în diferite țări (România, Italia, 
Uruguay, Germania). 


Într-un articol din „Orizontul” (1989) 
Mindicanu povesteşte că E. Coșeriu era veci- 
nul său, amândoi luând apă de la aceeaşi fân- 
tână. Totodată spune că a ajuns să îl cunoască 
şi mai bine prin intermediul tatălui său, care 
îi era învăţător şi pe care îl vizita de foarte 


y» 


Partea II vezi „Limba Română”, Chișinău, nr. 2-3, anul 
XXX, 2020, p. 107-109. 

multe ori. De fapt, în A spune lucrurile aşa cum sunt (2017: 9) Coșeriu 
vorbeşte cu admiraţie despre Roman Mîndicanu: 


Am nimerit la un excelent învățător, de care încă vorbesc mereu cu re- 
cunoștință. Se numea Roman Mindicanu, era fiul unui ţăran din satul 
nostru şi terminase şcoala primară încă sub ruși. După reunificare însă, 
a urmat Şcoala normală, şcoala pentru formarea învăţătorilor pentru 
şcoala primară în Botoşani, în vechea Românie sau, cum spuneam 
pe atunci, în Vechiul regat, (Vechiul regat era fără ceea ce s-a adăugat 
în 1918, adică vechea Românie fără Transilvania, Banat, Maramureș, 
Bucovina și Basarabia; şi pe locuitorii din vechea Românie îi numeam 
regățeni „cei din Regat”). Acest profesor era un talent natural și nu doar 
în privința pedagogică-didactică. Era foarte dotat pentru diferite lu- 
cruri, ştia foarte multe și ştia să trezească entuziasmul copiilor pentru 
învățătură. El însuşi muncea mereu și era un exemplu pentru noi şi în 
această privinţă. Pot afirma cu certitudine că am învăţat de la el, dacă 
nu marea ştiinţă, totuși anumite principii de muncă. 


lar câteva rânduri mai târziu îl aminteşte și pe fiul învățătorului 
(Kabatek şi Murguia 2017: 9): 


Fiul său, Valentin Mindicanu, este, de altfel, omul care a început cu 
un semnal curajos răscoala pentru limbă în Moldova; cu scrierea sa 
celebră, elaborată încă în timpurile teribile de represiune, Veșmântul 
ființei noastre, împotriva artificialei „limbi moldovenești” importată 
din Transnistria şi impusă şi Basarabiei, în favoarea unei limbi române 
autentice, corespunzătoare tradițiilor literare. 


Această admiraţie era reciprocă, deoarece, după cum mărturisește 
Valentin Mîndicanu, în aceeaşi lucrare din 1989, tatăl său îi spunea 
soției sale (făcând referire la Coșeriu): „Irină dragă, creşte un munte 
pe moşia satului nostru”. 


[Scrisoare I] 
Dragă Eugen, 


Cred că îți mai aduci aminte de mine, Valentin (Valea) Mindicanu, 
cu care ai fost cîndva consătean (la Mihăileni), vecin și oleacă neam. 
Mult timp a trecut de atunci şi multe s-au schimbat pe lume. Mata ai 

devenit savant cu renume mondial și, ca mihăilean, mă mîndresc (din 
păcate, n-am putut citi nimic din scrierile matale, dar te văd citat pre- 
tutindeni). Eu am făcut filologie la Institutul pedagogic din Chişinău şi 
acum lucrez la Academie, ocupîndu-mă în măsura puterilor de cultiva- 
rea limbii. Sînt căsătorit şi am doi copii mărişori - Doina şi Emil. Tata 
e la Fălticeni (R. S. R.). Mama a murit în 1946 la Sibiu. Pe la Mihăileni 
oamenii o duc foarte bine din toate punctele de vedere. Aș vrea să ştiu, 
să aflu cît mai multe despre mata şi familia matale. Dacă nu ai nimic 
împotrivă, scrie-mi pe adresa: |... ] 


Cu stimă, 
Valentin Mindicanu 


[Scrisoare II] 
Iubite Eugen 


Aducătorul acestei misive, Viorel Mindicanu, care îmi vine nepot de 
pe văr, adică tot din „clanu” Mindicanu, este, după cum vezi, un mi- 
hăilean tînăr, simpatic, isteţ, serios, curajos, muncitor şi „pus pe fapte 
mari”. Vine în Germania pentru a cîştiga un ban în sudoarea frunţii. Te 
rog din tot sufletul să-l ajuţi, în măsura puterilor, cu un sfat, cu o îndru- 
mare, cu ce vei putea. Sunt sigur că nu ne va da de sminteală. 


Cum stai cu sănătatea? Noi, relativ binişor. Cînd ne vom întilni (să 
dea Bunul Dumnezeu să ne întilnim cît mai curînd), vom vorbi pe larg 
despre tot şi toate. Deocamdată urmărește atent publicaţiile noastre 
„Literatura şi arta”, „Ţara” şi „Glasul naţiunii” |... ] 


Cu dragoste de frate, 
Valentin Mîndicanu 


6 martie 1994 


Referinţe | Kabatek și Murguia 2017 = Johannes Kabatek, și Adolfo 
bibliografice Murguia, A spune lucrurile așa cum sunt. Conversaţii cu 
Eugeniu Coșeriu, trad. Adrian Turculeţ şi Cristina Bleorţu, 
lași, Demiurg, 2017. 
Mindicanu 1989 = Valentin Mîndicanu, Un homo scienti- 
ficus ajuns pe Olimp, în „Orizontul, nr. 1989. 

BEIZADEA ESTE UN TURCISM care, la modul pro- 
priu, îl desemna pe fiul domnitorului, adică pe 
prinţ (bey + zade), dar care, în ultimele decenii, a 
suferit o descreștere semantică (de fapt, mai ales, 
stilistică), de care ne-am mai ocupat (într-un 
paragraf dintr-un articol publicat în aprilie 
2017), dar asupra căreia revenim din motive 
întemeiate. Provocarea imediată a fost o titrare 
dintr-o recentă emisiune TV: „Beizadeaua de 
judecător a fugit de la locul faptei ...”. Din textul 
ştirii, aflăm că fuga era, de fapt, a fiului unei jude- 
cătoare: „Beizadeaua ucigașă a judecătoarei-șefe 
a urcat beat la volan, a omorât o femeie pe tro- 
tuar şi a fugit. Anul trecut a fost acuzat de viol” 
(19.01.2021;/ziaristii.com/ ). 


CA SĂ FACEM DREPTATE istoriei limbii, avem 
satisfacția să constatăm că, după chiar o expli- 
caţie scurtă a termenului, cum sunt cele de pe 
Wikipedia (din cele mai accesibile publicului 
larg), o primă referință la o beizadea este la 
o faptă de laudă a acesteia: Ştefan, „ficiorul 
Radului vodă, ginerele Ducăi vodă”, a zidit 
din temelii biserica Zlataust, după cum aflăm 
dintr-un act publicat de un prieten, profeso- 
rul loan Caproșu, membru de onoare al Aca- 
demiei Române și Doctor Honoris Causa al 
Universității Pedagogice de Stat „lon Crean- 
gă” din Chișinău, în al doilea volum din Docu- 
mente privitoare la istoria oraşului lași (2000). 

Valoarea obiectivă a termenului apare, după Dicţionarul limbii româ- 
ne al Academiei (DA), în texte culte, de la Costineşti şi Neculce, până 
la „pseudo-cronicarul” Enache Kogălniceanu (sfârșitul secolului al 
XVIII-lea). Fiind însă concurat, la acelaşi nivel, de neologismul prinț 
(prințip la Miron Costin şi Ion Neculce, dar principe începând cu 
Asaki), beizade se retrage din îndemânările lexicale la acest nivel, însă 
rămâne un termen uzual în vorbire, ba chiar dominant în vorbirea po- 
pulară; dovadă, după DA, derivatele adjectivale, beizădesc şi bezedesc 
„domnesc, princiar”, dar mai ales numeroasele variante fonetice din 
graiuri: bezădea, bezedea, bezadea, bizadea etc.; pentru atestări, această 
sursă lexicografică trimite la G. Jipescu (Opincaru, 1881), Elena Sevas- 
tos (Cântece moldovenești, 1888), sau la texte din „Șezătoarea”, comu- 
nicând, pe lângă ideea etimonului, şi pe aceea de „om mare şi mândru”, 
„~ fălos” etc. Mai ales pentru ultimul timp, poate fi semnalat și ca nume 
de familie: Constantin Beizadea este „General Manager Sarlo Design”, 
un alt manager este Leonard Sorin Beizadea; s-a înregistrat o „declara- 
ţie de căsătorie între Beizadea Alexandru și Statescu Sofia”, iar Beiza- 
dea Anişoara figurează într-o listă a Casei Corpului Didactic Brăila etc. 


TERENUL PREZENTAT pare a fi însă promițător pentru manifestări ale 
detronării purtătorului iniţial, ba chiar de la... vârf, de exemplu, prin 
creionarea personajului prin trăsături cel puțin neaşteptate, ca în cazul 
lui Iacob Negruzzi: „Apelpisit, al naibei/ Și nostim Beizadeă/ Cu aju- 
torul babei / El s-o răpească vrea” (DA, sv. apelpisit), dar asta, printre 
altele, și datorită libretului operei comice Beizadea Epaminonda (pe 
muzica lui Eduard Caudella), reprezentată la Bucureşti (aprilie 1885; 
pentru genul lucrării, vezi, la același, Nu te juca cu dracul, Împăcarea, O 
alegere la Senat etc.). Şi popular prestigiul începe a descreşte, persona- 
jul devenind, de exemplu, unul imaginat ca eventual peţitor, din per- 
spectiva unei încrezute: „ — Te-aș întreba cine-o ia [pe noră-ta]? - Un 
fecior de beizădea” (la Elena Sevastos). Însă de la Iacob Negruzzi se va 
fi trăgând, poate, observaţia din DA, 1 (1913), după care, în timp, ter- 
menul era folosit „mai mult în ironie”, observaţie întărită prin aproape 
aceleași cuvinte de Scriban, în Dicţionarul său (1939). 


DINCOLO ÎNSĂ DE IMAGINAR și de glume, cauza descreșterii semanti- 
ce a termenului se poate găsi însă în descrieri mai mult sau mai puţin 
obiective ale comportamentului şi ale moravurilor la nivelul realiilor. 

Ca exemplu ilustrativ, putem cita descrierea, cu năduf, de către Nicolae 
Costin, a fiului domnitorului Antonie Ruset-vodă, pe nume Alexandru 
(Beyzade), ce „era călăreț bun și curvar foarte; pre multe locuri făcea 
silă de lua fetele oamenilor cu sila”, fiind și „libovnic la băuturi și la 
alergături de cai”; la mazilire, schingiuit fiind de turci, pedeapsa divi- 
nă a domnitorului putea fi, de fapt, „pentru fiul său anume Alexandru 
Beizade... pentru desfrânate fapte a curviei...” (după Kogălniceanu, 
Cronicile României ..., 1872, II, p. 14, 16). În aceeași tonalitate scria și 
Ion Neculce despre dezmierd, cu aplicaţie chiar la același, dar și la an- 
turajul său: „Fost-au și ficiorii lui Antonie-Vodă dezmierdaţi. Fără frică 
umbla prin ţară, cu mulți ficiori de mazâli, nebuni, strânși cu dânșâi, de 
făce multe giocuri și beţâi și nebunii prin târguri și prin sate boierești, 
de lua femeile și fetele oamenilor cu de-sâla, de-ş râde de dânsăle, ce nu 
numai a oameni proşti, ci şi a oameni de frunte” (Letopiseţ..., cap. VII, 
Domnia lui Anton-Vodă Rusăt vleato 7184). 


A DOUA PROVOCARE a revenirii noastre de aici şi de acum este deo- 
sebita frecvenţă a termenului în limbajul publicistic, ca termen pen- 
tru progenituri (fii, dar și fiice!) ale unor persoane publice, în gene- 
ral, aduse în discuţie pentru fapte penale. Şi din această perspectivă, 
beizadea a devenit un termen popular; în continuare, prezentăm doar 
câteva atestări mai mult sau mai puțin recente, de pe internet (prefe- 
răm tonalitatea depreciativă a enunţului, chiar dacă este vorba doar de 
iritarea enunţiatorului): „Azi te striveşte orce golan, lichea ori beizadea 
pe trotuar”; „Bă, beizadea dementă, tu doar ai impresia că eşti avocat”; 
„Taman o beizadea de presă are contracte cu toți ăștia”; „Aroganţă de 
beizadea! Autobuze blocate de un bolid de sute de mii de euro!”; „Altă 
«beizadea» prinsă drogată la volan” etc. 


S-A AJUNS PÂNĂ LA ALCĂTUIREA unor inventare-pomelnic ale culpa- 
bililor, expuşi oprobriului public, unul intitulat „Listă de beizadele din 
România” (subsumată ordinii logice „Liste legate de corupție”; cf. / 
romania.wikia.org/wiki/), care îşi propune să prezinte, mai întâi, situ- 
ația pentru anul 1997 şi, apoi, aproape an de an, din anul 2001 până în 
2017, cu zeci și sute de nume, ca un soi de „strigare peste sat” moder- 
nă. Două simple probe: „[2003] Adrian Griga, fiul procurorului Griga, 
unul dintre magistraţii clujeni numiţi la Înalta Curte de Casaţie și Justi- 
ţie, acuzat de legături cu gruparea de traficanţi de droguri «Torino»"; 

[2005] „Ion Ion Țiriac, fiul omului de afaceri Ion Țiriac, ar fi utilizat 
o armă, la vânătoarea organizată acum câteva zile. În anul 2009, a fost 
achitat definitiv în dosarul « Cocaină pentru VIP-uri». Pentru diver- 
sificare tematică, vezi şi „Top 10 beizadele care au terorizat România” 
(/antena3.ro/), respectiv „ Cine sunt beizadelele trimise de România 
la Bruxelles. Odrasle de foști miniștri, şefi SIE şi judecători CCR sunt 
«experții» pentru preşedinţia UE” (/adev.ro/plgxxs/). 


ÎNTRU ONOAREA PUBLICISTICII, notăm faptul că punctul de plecare is- 
toric nu este complet ignorat, prima listă având drept preambul menţi- 
unile [a] „Grigore M. Sturdza (1821-1901) a fost un prinț român, fiu al 
domnitorului Mihail Sturdza. A fost cunoscut sub porecla de «beizadea 
vițel», pentru că făcea exerciţii fizice ridicând pe umeri un vițel”; [b] 
„Nicu Ceaușescu, fiul preşedintelui Ceauşescu, uns şef peste Uniunea 
Tineretului Comunist”; [c] „Claudiu Diamandescu, fiul fostului șef al 
Poliţiei Române, generalul Corneliu Diamandescu...” După cum nici în 
alte cazuri, de pe internet, semnificaţia originară a termenului nu pare a 
fi ignorată: „Ce beizadea obraznică! Nu suportă adevărurile lumii libere, 
e crescută în minciunile unui regim tiranic. Kim Yo Jong, sora liderului 
nord-coreean, amenință Coreea de Sud din cauza unor broşuri critice la 
adresa Phenianului” (Grigore Cartianu; /facebook.com/). 


DESCREȘTEREA SEMANTICĂ a cuvântului-simbol este marcată însă, 
în general, de multe alte „devieri”, printre care, mai întâi, diversitatea 
ocupaţiei şi a statutului părinţilor așa-numitelor beizadele, mass-me- 
dia ocupându-se de isprăvi deocheate ale fiilor (şi fiicelor!) unor „grei” 
din afaceri (milionarii!), politică (parlamentari, miniștri, consilieri) şi 
chiar din funcţii publice (judecători, procurori, polițiști), nivelul opus 
ajungând la proeminențe rurale (preoți, primari). Tot atât de diversă 
este aria infracțiunilor, cele mai multe din zona vieții moderne. Astfel, 
printre faptele celor înregistraţi drept beizadele: accidente de circulaţie, 
posesie ilegală de arme sau droguri, crime, nesupunere la solicitarea ve- 
rificării actelor de identitate, tâlhării, agresarea reprezentanţilor presei, 
prostituție. Iată şi unul dintre actele celebrei beizadele a lui Antonie- 
vodă: „Beizadeaua lu' domn” primar a violat o fată de 14 ani! Primarul 
zicea că «e o făcătură, ceva propagandă electorală>” (/ziaristii.com/). 


FIINDCĂ VENI VORBA DE ASEMĂNĂRI, una dintre acestea ar fi, într- 
o formă sau alta, impunitatea condiționată social și strict personal a 

făptaşilor. Să ne amintim de faptele beizadelei Alexandru și ale celor 
din suita lui: „Ce, deși oblice Antonie-vodă, încă nu le dzice nemic şi 
nu-i certa cu cuvântul, ca un părinte ce le era” (locul citat). Şi, paralel, 
cel puţin absența grijii la contemporanii „penali” (pentru care găsim, o 
singură dată, explicaţia „odrasle protejate”): „copiii fostului prefect de 
Dolj, au făcut ani la rând legea în oraș”; unul „a fost condamnat la un 
an și patru luni de închisoare cu suspendare”; un altul a fost „condam- 
nat la un an de închisoare cu suspendarea condiționată a pedepsei”; 
„Beizadele de magistrați au primit trei ani de închisoare cu suspendare 
pentru trafic de droguri. Pe motiv că sunt la prima abatere, fiul unei 
judecătoare și nepotul unui fost prim-procuror, acuzaţi de trafic de 
droguri, au primit o pedeapsă mult sub minimul din Codul Penal” etc. 
Opinia publică reacționează: „Să ştie derbedeii beizadele că nu bene- 
ficiază de impunitate și să nu mai sfideze pe nimeni” (spaţiu de socia- 
lizare); „Sindicatul susține că şoferul «este beizadeaua unei persoane 
din Secretariatul General al Guvernului» şi că «se fac presiuni pentru 
a-l scoate vinovat pe polițist>” (idem). 


FEMINIZAREA. Este drept că, formal, determinantele genului substan- 
tivului în discuție au variat și în trecut între masculin („un beizadea”) 
şi feminin („o beizadea”), fapt remarcat și în DA (1913), dar era vor- 
ba, totdeauna, de un „fiu de domn”, pe când în prezent nu mai există 
nicio discriminare în materie: „O altă beizadea ajunsă pe pile în Par- 
lament este Alexandra Corina B? (/m.cotidianul.ro/); același titlu îi 
este atribuit unei Andreea C. (/curentul.info/ ). Iată şi situaţii din Lista 
de beizadele citată: „Oana Timiş (21 de ani), fiica primarului orașului 
Haţeg”; „Anastasia Tanase, fiica lui Constantin Tanase, comisar la Gar- 
da Financiară. Familia Tanase este una dintre cele mai bogate și mai in- 
fluente familii de macedoneni din ţară. A schilodit un om cu BMW-ul 
cadou de majorat şi a scăpat nepedepsită”. La ceea ce numim feminiza- 
re am putea adăuga și faptul că o femeie poate fi mama persoanei im- 
plicate penal, ca în primul dintre exemplele citate acum („beizadeaua 
ucigașă a judecătoarei-șefe...”; să se observe și ambiguitatea exprimă- 
rii). Ehei, unde mai sunt cele mai multe dintre caracterele și statuturile 
din Trecute vieți de Doamne şi Domniţe, a lui Constantin Gane... 


ORICUM, DINTR-UNA ÎNTR-ALTA, s-a ajuns ca termenul beizadea să fie, 
pentru unii, sinonim cu acela de infracțiune, cum se prezintă lucrurile 

în cazul titlului „Fotbalul, această beizadea planetară” (/blogsport.gsp. 
ro/; din comentariu: „Ce legătură poate fi între Ronaldinho și Mario 
Iorgulescu? Cum ce legătură, Sportul Rege! Cu toate lăturile pe care le 
aduce la suprafață”). Într-adevăr, halal descreștere! 


EvOCÂNDU-L TERMINOLOGIC, IARĂȘI, pe Dimitrie Cantemir, ne în- 
trebăm dacă incrementa, pentru limba română, să fie cazuri cum sunt 
cele pe care le cităm în continuare: 1. Remedial, adj., în „ore remediale”, 
„acţiuni ~” (un ministru, Sorin C., TVR 1, 24.01.2021, ore plătite, pro- 
fesorilor, cu câte o sută de lei în plus), adică „ore recuperatorii, de recu- 
perare (?) a pierderilor suferite în programul de învățământ din cauza 
pandemiei”, „acţiuni de recuperare (?) a materiilor pierdute...”; cf. și 
„ore de educaţie remedială”, în aceeaşi ordine de idei; adjectiv neîn- 
registrat (încă) în dicționarele limbii. Cherchez... l'anglais?! (remedial 
action, remedial measures, în cadrul UE, desigur!). 2. Dar „clădiri pavili- 
onale”? (la Institutul „Matei Balș”, discurs spontan, de reporter, TVR 1, 
29.01.2021). Vor fi fiind, acestea, jaloane pentru ceea ce se numește 
„incremental development of language”? 

Irina CONDREA 


Rusismele: un element specific 
al oralității basarabene 


Vorbirea și scrierea sunt două fațete ale limbii, 
care, în funcţie de intenţii și de situaţia de 
comunicare, pot prezenta diferențe mari, în 
special din punct de vedere lexico-gramatical și 
ortoepic. Anume varianta colocvial-familiară a 
limbii române vorbite în spaţiul dintre Prut şi 
Nistru etalează cele mai numeroase derogări 


I.C. doctor habilitat în flo- de la normele românei literare. 
logie, profesor universitar la 

Departamentul Lingvistică Un element specific al oralității basarabene 
Română și Ştiinţă Literară, sunt  rusismele, adică împrumuturile 
Facultatea de Litere, USM. 
Domenii de cercetare: 
sociolingvistică, traduce- f g 
re, stilistică, pragmatică, vârstă şi ocupații. 
cultivarea limbii, lingvistica 
textului. Autoare a mai 
multor volume, dintre care: 
Traducerea din perspectivă 
semiotică (2006), Studii de 
sociolingvistică (2007), Curs. element al modei, la fel ca şi cele din engleză 
de stilistică (2008), E timpul sau din alte limbi şi reprezintă niște forme 
să vorbim corect (2014), de expresivitate colocvială. Foarte des se 


SOON aae recurge la o serie de cuvinte de legătură sau 
curs (2018). 


nejustificate de cuvinte rusești, folosite de 
foarte mulți vorbitori din variate categorii de 


I. Pentru cei mai tineri (studenți, liceeni), 
împrumuturile din limba rusă sunt un 


v» 


„de umplutură’, al căror conținut nu prea 
contează, dar care nuanțează dialogul. De 
exemplu, un tânăr care vorbea la telefon 
despre un contract, într-o română foarte bună, 
din când în când îi da cu câte un „vaabșce!”, 
„pa liubomu, pa liubomu semnez, mă-nțelegi?”, 
iar încheiere a rostit apăsat „karoce, asta-i! 

Din păcate, sunt foarte îndrăgite de vorbitorii noştri formulele uzuale 
de salut și de politeţe rusești, de aceea putem auzi la tot pasul expresii 
hibride, care urâţesc exprimarea în limba română, căci atunci când se 
întâlnesc, mulți basarabeni uită de frumoasele formule noroc!, salut! 
bună! şi se tot salută cu „privet, ori „zdarova!”, iar la despărţire spun: 
„hai paká”, „pakă, paká”, „davai', „hai davai” sau chiar „hai davai paká!”. 


Tiparele formulelor de salut și de politețe, în care lipseşte verbul, sunt cu 
totul străine limbii române. Auzim adeseori cum unele persoane încep 
conversaţia (inclusiv la telefon) cu expresii nefirești de tipul: „Cum 
viața? Cum la tine? Tot bine? Tot normal?”, iar după ce aud întrebarea 
interlocutorului „Da la tine / la voi cum? Bine?”, vin şi cu răspunsul „La 
mine tot” sau „La noi tot bine”. Toate acestea reprezintă nişte calchieri 
stângace după formulele rusești „Ka xusn? Kax y me6a? Bce xopomo? 
Bce nopmaAsHo?, „A y re6a / y Bac kak? Xopomo?, „Y mena TOXe', 
„Y Hac Toxe”. 


Pentru a fi formulat în limba română, acest tip de dialog are nevoie de 
traducere. În primul rând, în română nu se fac propoziții fără verb, or 
acesta lipseşte în toate formulele de mai sus. Nu sunt pe românește 
expresiile „Tot bine?”, „Tot normal”, ele trebuie, cel puţin, formulate 
cu un verb: „Totul este/e bine?”, „Totul este în regulă” și nu „normal”, 
pentru că acest cuvânt nu este specific formulelor de politeţe din limba 
română. La asemenea întrebări despre viață, sănătate, lucru, studii se 
dă un răspuns neutru - „Bine”, „Bine, mulțumesc” Unii consideră, 
probail, că „normal” ar fi mai aproape de realitate, deci nu chiar 
excelent, ci normal. Însă trebuie avut în vedere că într-un asemenea 
schimb de formule de politeţe nu se cere o informaţie precisă şi, de 
fapt, nimeni nu aşteaptă să audă un raport exact despre ceea ce faci, de 
aceea și întrebările, şi răspunsurile sunt doar nişte procedee formale 
de a întreține conversaţia. Iar celebrul „Cum viața?” în genere nu se 
traduce. În asemenea cazuri româna foloseşte alte formule, cum ar fi: 
„Ce mai faci?”, „Cum o mai duci?”, „Cum îţi mai merge? sau „Ce se mai 
aude?”, „Ce mai e nou?”, „Sunteţi bine?” Rrăspunsul se constituie pe 
aceleași formule: „Mulţumesc, sunt bine”, „Totul este bine”, „Suntem 
sănătoşi, mulțumesc” sau alte variante, în funcție de împrejurări. 


Este firesc faptul că în vorbirea curentă oamenii folosesc adeseori 
cuvinte, expresii, interjecţii, care, în fond, nu comunică ceva concret, 

ci apar pentru o mai mare expresivitate, pentru a demonstra mai 
convingător o atitudine a vorbitorului sau o reacţie a acestuia față de 
cele auzite sau față de subiectul în discuţie. Există o întreagă rețea de 
vorbe, expresii, întrebări retorice care se repetă, ele au un caracter 
de şablon şi sunt spuse mai mult pentru a întreține discuţia, pentru 
a accentua ceva, pentru a manifesta anumite emoţii. Acest „lexic de 
fundal, de legătură”, chiar dacă, practic, este vid de semnificaţie, dă 
discuţiei multă vioiciune şi expresivitate. Anume de aceea în limba 
română în vorbirea curentă, familiară, se utilizează forme de tipul „îți 
închipui?”, „nu mai spune!” „Zău!, „măi-măi-măi!', „ei hai!, „hai nu mă- 
nnebuni!”, bată-te să te bată!, „cum s-ar zice”, „într-un fel”, „oricum”, 
„chiar (că”), „nici vorbă”, „asta-i, „precis!”, „mai pe scurt...” „în fine”, 
„în genere”, precum şi o serie de formule de salut și de politețe uzuale, 
neoficiale, cum ar fi „Noroc! „Salut!, „Bună!”, „Ce mai faci?”, „Pa!”, 
„Te-am pupat!" şi multe altele, care dau atâta farmec taifasului nostru. 


II. O altă sursă de rusisme în limbajul basarabenilor este argoul. 
Ca formă de comunicare de grup, argoul este adoptat, în special de 
tineri, pentru a-și etala apartenenţa la un anumit grup, dar și pentru 
expresivitatea specifică a acestuia. În argou, cuvintele obișnuite au, 
de regulă, un sens modificat (de ex, în argoul rusesc ceainic are sensul 
de „om prost, naiv”, iar în argoul românesc parașută are sensul de 
„prostituată”). Pe lângă acestea, în mediul respectiv se dezvoltă un lexic 
argotic propriu-zis și se adoptă multe cuvinte străine, astfel că în orice 
limbă, argoul se caracterizează printr-un număr mare de împrumuturi. 


Or, este de menţionat că în argoul basarabean, practicat de foarte mulți 
vorbitori de română, lexicul argotic este împrumutat în totalitate din 
limba rusă. Cuvintele cu semnificaţiile respective ruseşti sunt adaptate 
la sistemul gramatical românesc: verbele se încadrează, de regulă, în 
conjugarea a IV-a, substantivele capătă articol, adjectivele au forme de 
gen și număr etc. În felul acesta, se pot distinge următoarele categorii 
de cuvinte argotice: 


verbe: a se pricali (a face glume), a se vrubi (a înţelege), a se vâpendri 
(substantiv: vâpendrioj) — a face nazuri, a face fiţe, a muti — a pune la 
cale; 

substantive: krâșa — protecţie, pilă, loh — prost, pațan, coreș, ciuvac — 
prieten, băiat, tacikă — mașină, tormoz — om care înţelege greu, tusovkă 
— agapă, petrecere, fignea — ceva nesemnificativ; 


adjective: borzâi — mândru, fudul, kliovâi — interesant, bun, krutoi — dur, 
super, foarte bun, pofighist — indiferent, ciotkii, ciotkos — bun, valoros, 
șustrâi (subst. șustreac) — isteţ, descurcăreț, levâi — de proastă calitate, 
tuparâlâi — foarte prost, prikolinâi — interesant, hazliu; 


adverbe: gluha — rău de tot, na haleavu, na şaru — pe gratis, cruto, 
pricolino, classno, zașibisi — minunat (apreciere înaltă); 


expresii: a pune macaroane (lapșa) pe urechi — a induce în eroare, a 
minţi etc. 


Din păcate, asemenea mostre de limbaj suburban apar cu recurenţă în 
spaţiul public, în special în postările de pe rețelele de socializare ale 
unor politicieni de rang înalt, care recurg la un melanj lexical menit 
mai mult să șocheze, decât să informeze, de ex.: „Spune că el îi pațanu 
cu care trebuie negociat”; „Ei ceva mutesk”; „Se pare că cineva încearcă 
să-i ţie crâșa geopolitică lui Plahotniuc”; „Nu-i po pațanski”; „M-am 
înțeles cu ambasadorii, tăt o să fie ciotko. Şi unii lapșaua pe urechi o 
primesc”. 


Elementele de argou nu doar încifrează mesajul, făcându-l neinteligibil 
pentru mulți, dar și reduce, marginalizează oarecum lexicul corect și 
adecvat, conducând la sărăcirea vocabularului și la grave deficiențe de 
exprimare. 

O particularitate distinctă a lexicului oralactu- 
al o constituie elementele noi intrate în limba 
română datorită proceselor transformaţionale, 
evoluţiei tehnologiilor moderne și facilitării 
interconexiunilor umane la toate nivelurile. 
Fenomenul globalizării, devenit, în virtutea 
accesului liber, masiv la internet, un atribut 
indispensabil al contemporaneităţii, precum 
şi migraţia tot mai frecventă, schimbul de va- 
lori materiale, culturale, politice, sociale etc. 
contribuie la o răspândire rapidă și intensă a 
foarte mulți termeni, cuvinte din limbile cu o 
influență accentuată în prezent. Acest lucru 
se întâmplă pe fondul apropierii nemaiin- 
tâlnite dintre diverse culturi, tradiţii, rase de 
oameni, convingeri religioase, stiluri de viață 
etc., omenirea devenind, astfel, un tot unitar, 
un câmp comun de manifestare, de degajare, 
de afirmare, dar şi de receptare, de control al 
tuturor valorilor şi nonvalorilor umane. 


Faptul că în ultimele decenii se atestă o 
migraţie fără precedent a românilor de dinco- 
lo şi de dincoace de Prut a pus amprenta asu- 
pra limbii literare contemporane și a contri- 
buit la o diversificare impresionantă a limbii, 
a vocabularului, în primul rând, cu elemente 
neologice dintre cele mai neaşteptate și ne- 
conforme cu logica procesului de îmbogăţire 

a limbii pe calea împrumutului direct din alte limbi. Este vorba, evi- 
dent, în primul rând, de anglicisme, care au în prezent o răspândire 
cvasigenerală în aproape toate limbile literare, dar și de alte împrumu- 
turi, din italiană, franceză, germană, portugheză. Dacă în trecutul rela- 
tiv apropiat se împrumuta masiv din limba franceză, ale cărei elemente 
lexicale se integrau firesc în limba română, astăzi nu mai putem vorbi 
de un anume confort verbal și sistemic la împrumuturile din engleză, 
de exemplu, întrucât acestea „dau buzna” în limba noastră fără a me- 
naja rigorile gazdei. Este o grabă și o precipitare aproape „indecentă” 
în pătrunderea anglicismelor în limba română, aceasta explicând de ce 
foarte multe astfel de elemente apar mai întâi în limba vorbită, fiind 
adoptate destul de rapid de varianta literară a limbii române, căci, după 
cum remarcă distinsul savant E. Coșeriu, „limbajul ca vorbire este pro- 
ducere lingvistică, întrucât noul lingvistic apare întotdeauna și în mod 
necesar în vorbire” (Coșeriu 2009: 145). 


Aşadar, este evident că numeroase împrumuturi vin pe cale orală, adi- 
că sunt răspândite în limba vorbită mai întâi, ca apoi să pătrundă și 
în registrul cult, prin intermediul limbajului publicistic, îndeosebi, un 
vehicul perfect de transportare și răspândire a noilor achiziții. Acest lu- 
cru îl atestă abilitatea, eterogenitatea formelor, precum și a sensurilor 
elementelor nou intrate în limbă, care, până a fi adaptate și incluse în 
dicționar, circulă cu multiple ortografii și sensuri. Aceste imprumuturi 
din engleză sunt înregistrate atât ca termeni literari, cât și ca elemente 
colocviale, populare, care mai au marca stilistică „la modă” sau de „ur- 
banisme”. Nu vom vorbi de termenii împrumutaţi în diverse domenii 
(economie, politică, drept, muzică etc.), ci vom aborda categoria îm- 
prumuturilor care țin de limbajul popular sau substandard, adică ele- 
mentele verbale care circulă în limbajul necizelat, spontan şi afectiv al 
vorbitorilor, de obicei, tineri, cu o deschidere mai mare față de orice 
element neuzitat, proaspăt şi cărora aceştia le acordă o oarecare leje- 
ritate, nonşalanţă sau diverse note stilistice apropiate elementelor de 
argou şi jargon. Unele dintre acestea chiar devin argotice sau jargoane, 
mai ales cele care țin de limbajul tehnologic sau de limbajul modei. 
„Tinerii, se ştie, au un apetit al noului, al modernului mult mai accen- 
tuat decât persoanele în vârstă. De aceea limbajul lor este „presărat” cu 
neologisme sau cuvinte din alte limbi mai mult sau mai puțin adaptate 
la graiul nostru”, afirmă Iuliana 'Ţanu-Pohrib!. Trebuie să precizăm că 

anglicismele sunt folosite de tineri, mai ales, pe rețelele de socializare, 
acolo unde, dacă te integrezi, nu vei înțelege mare lucru, întrucât for- 
mele cuvintelor noi capătă aspecte de nerecunoscut prin prescurtări- 
le folosite, prin combinaţiile hazardate dintre elemente românești și 
englezești. Altfel spus, este vorba de limbajul de chat, considerat de cei 
mai puţin inițiați un fenomen obscur, haotic, dar pe care noi îl vedem 
ca pe o formă a culturii electronice. De exemplu, pe blogul unei tinere 
atestăm câteva mostre de asemenea utilizări sau „creaţii”: „Astfel, as- 
tăzi trebuie să fii „cool”, iar pentru aceasta trebuie să-ți schimbi „look- 
ul”. Des-întâlnitul „bună-ziua” devine „hello” și aşa mai departe”. 


Aşa cum spuneam, această preluare masivă a cuvintelor străine (de ori- 
gine engleză, în special) are variate cauze atât obiective, cât şi subiective. 
Cele obiective, pe care le-am înșirat mai sus, sunt un proces firesc al is- 
toriei contemporane, recunoscut de savanţi drept globalizare sau mon- 
dializare, internaţionalizare pe toate planurile, inclusiv pe cel al limbaju- 
lui. Cauzele subiective sunt multiple, unele derivând din cele obiective. 
Una dintre acestea ar fi efortul exagerat al unora de a se evidenția prin 
elemente de limbaj ieșite din uzul obișnuit, banalizat, în concepția mul- 
tora, sau pentru a epata interlocutorii cu un altfel de înveliş sonor, cum 
sunt exotismele, a acorda exprimării note afective, atitudinale unice sau, 
pur şi simplu, a-și etala un aer de „aristocratism modern” prin utilizarea 
unor cuvinte recent intrate în limbă, accentuându-și astfel nişte veleități 
închipuite. Astfel, utilizarea masivă a cuvintelor neologice, adaptate în 
grabă la fonetismul românesc, „ilustrează tendința de neofilie datorată 
nu numai snobismului şi semidoctismului, ci şi acţiunii de mascare a 
ceva (probabil, incultura, incompetența) şi chiar de înșelare a cititorului 
«neiniţiat>” (Pîrvu 2005: 635-636). Aceste elemente neologice sunt 
în prezent atât de multe şi continuă să pătrundă, încât dicționarele nu 
reușesc să le includă, să țină pasul cu ele, acestea rămânând adesea în afa- 
ra lor, funcționând „ilegal” în limbajul familiar cu cele mai diverse forme 
și sensuri. Dicţionarele, după cum observă L. Silaghi”, nu reușesc „nici 
pe departe să ţină pasul cu numărul mare de anglicisme care pătrund în 
limba română din diverse domenii de specialitate şi din diferite registre 
ale limbii engleze și ale englezei americane”. 


O bună parte a elementelor neologice colocviale sunt întrebuințate în 
aşa-numitul „limbajul modei”, Adriana Stoichiţoiu Ichim propunând şi 

o abreviere acestei denumiri: LM, pe care îl şi definește: „În etapa ac- 
tuală de dezvoltare a limbii române, LM (limbajul modei) reprezintă 
o variantă stilistică hibridă, care asociază trăsături proprii limbajelor 
de specialitate (profesionale) şi jargonului” (Stoichiţoiu Ichim 2007: 
581). Cercetătoarea vine cu reflecții preţioase despre originea şi utili- 
zarea actuală a acestora, relevând că „mulțimii neologismelor de ori- 
gine franceză asimilate de LM de-a lungul ultimelor două secole i se 
adaugă — îndeosebi după 1990 — numeroase împrumuturi din engleza 
britanică sau americană, care și-au păstrat integral sau parțial caracte- 
rul străin, justificând astfel calificarea LM drept jargon” (Ibidem). 


Remarcăm faptul că anume de aici a fost preluată expresia „termeni 
la modă” referitoare la vocabularul recent împrumutat şi „populari- 
zat” sau utilizat masiv în limbajul familiar, colocvial, conform ipotezei 
doamnei Adriana Stoichiţoiu Ichim, care declară: „Interesul publicului 
larg și, îndeosebi, al tinerilor pentru domeniul modei duce - printr-o 
preluare mimetică a anglicismelor — la o masivă creștere a frecvenței 
lor în uz, ceea ce ne îndreptățește să vorbim despre termeni „la modă” 


(subl.n.) (Ibidem). 


Deşi există numeroase voci care condamnă preluarea, adesea nejusti- 
ficată, a anglicismelor în limba română scrisă și vorbită, totuşi acestea 
acaparează tot mai mult spaţiu în vocabularul nostru, astfel încât s-a in- 
ventat și un termen pentru acest fenomen, devenit oarecum consacrat: 
„romgleză”. Acesta face trimitere la faptul că limba engleză s-a infiltrat 
atât de mult în ființa limbii române, în special în vorbire, încât am pu- 
tea vorbi de o altă limbă. 


Fenomenele actuale ale întrepătrunderii lexicului de fond cu cel neo- 
logic în limbă sunt discutate pe larg, inducându-se fie ideea de poluare 
a limbii române, fie de îmbogăţire firească a ei, fie, cel puţin, de tole- 
rare a acestei „invazii engleze”. Liana Silaghi observă existența acestei 
dualităţi privind fenomenul respectiv, notând că disputele lingvistice 
din ultima vreme „au împărțit vorbitorii de limbă română în două ta- 
bere, în funcţie de cauza susținută, puriștii şi cosmopoliții” (subl. n.)*. 
Totuși, consideră autoarea, aceste dispute nu vor reuși „nici să stăvi- 
lească numărul mare de anglicisme intrate în limbă și nici să ţină loc 
de norme prescriptive de utilizare a acestor cuvinte, iar noțiunea de 
„poluare a limbii”, adesea utilizată de puriști, nu este justificată tocmai 

datorită acestei interacțiuni cu alte limbi de circulaţie internaţională, 
interacțiune care conferă vitalitate limbii române” (Idem), sugerând 
că pătrunderea în număr mare a anglicismelor în limba română este 
un proces firesc datorită evoluţiilor istorice, care nu reprezintă un 
caz izolat, local, ci este parte a unor schimbări, transformări pe plan 
internaţional, deci inevitabil. Cu toate acestea, credem, n-ar trebui să 
ne lăsăm „luaţi de val”, să cedăm în fața tăvălugului schimbărilor fără 
a opune o minimă rezistenţă, întrucât toate lucrurile în lume se dez- 
voltă prin luptă, fenomenele obținând, astfel, un echilibru firesc. Tot 
aşa, spunem noi, se întâmplă şi în limbă. Trebuie păstrate elementele 
sănătoase, durabile ale fondului vechi, de bază al limbii, dar, în acelaşi 
timp, trebuie integrate şi elementele dictate de situaţia curentă, de is- 
toria recentă, de evoluţiile pe plan internațional. Altceva este tendința 
în limbă, care a fost şi rămâne motorul schimbărilor, al inovaţiilor ling- 
vistice. Aceasta n-ar trebui să fie confundată cu starea de fapt a limbii, 
care, deocamdată, este una stabilă, încadrându-se în limitele normei. 
Iar pentru a menţine această stare de lucruri este nevoie de mult dis- 
cernământ, în special, de la cei care au obligaţia s-o facă, adică de la 
cei care răspândesc, prin scris, elemente verbale nou-apărute. Astfel, la 
straja acestora trebuie să stea, în primul rând, filologul, care devine un 
catalizator al funcţionării perfecte a limbii. 


Pe de altă parte, se întâmplă şi un fenomen relativ nou în limbă. 
Cuvintele din registrul livresc sunt transferate mult mai rapid decât 
altădată în cel popular în virtutea accesului generalizat al populaţiei 
la informaţia de factură sobră, academică (prin limbajul jurnalistic, 
prin rețeaua internet etc.), termenii livrești devenind, de asemenea, 
accesibili prin dicționarul on-line, observându-se, astfel, un proces 
de întrepătrundere a registrelor, de amestec al stilurilor oficial cu po- 
pular sau, altfel spus, al registrului standard cu substandard. Acest 
proces a început să fie observat mult mai înainte, dovadă fiind şi 
afirmaţiile a numeroși lingviști. Bunăoară, G. Sklearevskaia relata ase- 
menea evidențe pe la mijlocul anilor '80: „...în prezent se produce o 
interferenţă fericită a celor mai variate stiluri. Astfel, lexicul neologic, 
savant sau livresc pătrunde masiv în lexicul popular, ceea ce serveşte 
drept „dovadă a anulării opoziţiei stilistice dintre domeniul livresc şi 
popular al limbii” (Apud: Bahnaru 2009: 157). 

Astăzi putem vorbi, după cum spuneam, de o neîntreruptă colaborare 
dintre vorbit şi scris, de o întrepătrundere fără precedent a stilurilor, a 
registrelor lingvistice, în special, în spaţiul virtual, de aceea putem vorbi 
şi despre o altă abordare a limbii, în general, și a vocabularului neologic, 
în special. Sunt multe elemente de vocabular frecvente atât în registrul 
scris, oficial al limbii, cât și în registrul popular, substandard. Utilizarea 
acestora este determinată doar de context: cu sens denotativ în limbajul 
sobru și cu sens conotativ, în cel popular. În același spaţiu virtual întâl- 
nim, Chiar şi în varianta scrisă, forme ale neologismelor ortografiate ero- 
nat, după ureche, sensuri unilaterale sau folosirea unui singur sens din 
mai multe ș.a. De exemplu, Adriana Stoichiţoiu Ichim îl prezintă astfel 
pe adjectivul de origine engleză cool, devenit un fel de clişeu, cum relevă 
domnia sa: „Adjectivul/adverbul cool (absent din MDN și DCR2, dar in- 
clus în DOOM2: 182, cu menţiunea „familiar”) reprezintă un exemplu 
tipic pentru categoria împrumuturilor „de lux” devenite, prin utilizare 
abuzivă, adevărate clișee verbale. Dintre cele opt sensuri din engleză ale 
termenului, româna actuală l-a preluat pe cel mai puţin precis, marcat în 
OALD: 323 ca informal (... )” (Stoichiţoiu Ichim 2007: 590). Astfel, din 
această cauză, putem vorbi de o clasă nouă a utilizatorilor elementelor ne- 
ologice: internauțţii. Aceştia au creat pe „paginile” spaţiului virtual o nouă 
limbă, care se bazează pe trunchiul limbii române, „umplut” cu entități 
verbale asemănătoare, în pronunție, cu aceasta, cu inserția unor elemen- 
te din engleză, dar absolut diferite în scris. Invențiile grafice atestate nu 
se aseamănă cu niciun alt mod de scriere cunoscut până în prezent. Un 
exemplu elocvent îl prezintă următoarea secvenţă de text: „NE1” (inter- 
net), „2day” (today), „I8er” (later), „22ror” (tuturor), „22”/,2ne” (bine) 
„Primeşte un telefon. Ai chef de un trip 2night?” sau „el poate sa t iubi 


glumeatza eshti! hahahhahahaha, tzin-o tot asha”S. Observăm aici o for- 
mă mixtă de scriere, alcătuită din cifre și litere sau ortografii străine, atât 
din limba anglo-americană, cât și din limba română, preferată formei 
tradiționale, probabil, pentru rapiditate, dar și pentru o diversificare, o în- 
cercare de delimitare de spaţiul depăşit, banal al foii de hârtie. Totodată, 
credem, și tinereţea își spune cuvântul, pe care o ştie toată lumea rebelă, 
nonconformistă, cu tendința spre postmodern, iar acest tip de scriere a 
oralităţii este specific exclusiv tinerilor. „Acest mod de a vorbi, foarte greu 
acceptat de societate, susține autoarea modelelor de text, le oferă elevilor 

un sentiment de emancipare, de independență și mai ales de nonconfor- 
mism, un aspect caracteristic vârstei juvenile” (Idem). Pe de altă parte, 
internauții și-au creat și așa-zisul sistem ortografic și punctuațional, care, 
de fapt, este un „asistem” lingvistic, lipsit de orice articulaţii ale normei, 
atât în limba de origine a acestora, cât şi în împrumuturile masive aleatorii 
utilizate în textele orale scrise. Este un fenomen relativ nou, dar observat și 
analizat deja de lingviști de seamă, cum ar fi, spre exemplu, Rodica Zafiu, 
care îl descrie în felul următor: „Tonul nonșalant e în acord cu tratamentul 
neologismelor, adaptate fonetic și grafic fără multe scrupule; ...tendințele 
sunt într-un fel contradictorii: pe de o parte, se preferă formele „vorbite”, 
pe de alta, se refac cele „culte” (Zafiu 2001: 159). 


Neologismele din domeniul tehnologic sunt adesea modificate, create din 
nou, cu mijloace de compunere ale limbii române, fiind înzestrate și cu 
alte sensuri decât în varianta împrumutată originară. Aceeaşi bloggeriță ne 
propune câteva exemple de acest tip: „a downloada (a bea, a mânca), a-și 
downloada sufletul (a se descărca), a se upgrada (a se înnoi), a se reseta (a că- 
dea, a leşina), a da eject (a goni, a respinge), a-și formata mintea (a se gândi 
din nou) etc”€. Deşi sunt sensuri surprinzătoare, pe alocuri chiar originale, 
aceste formaţii nou-create pe rețelele de socializare, evident, nu sunt ac- 
ceptate şi nici justificate de normele limbii literare, dar ele circulă nestin- 
gherite în acest spațiu intim virtual al tinerilor, trecând, fără nicio reţinere, 
de la vorbit la scris şi invers în comunicarea obișnuită cotidiană a acestora. 
Pentru a se ralia cu cea mai activă parte a societăţii — tinerii, mass-media 
împrumută din exprimarea acestora multe aspecte ale vorbirii, în special, 
elementele neologice recalificate, inclusiv pe cele ce țin de comunicarea 
pe internet. Astfel se poate ajunge mai rapid și mai eficient la modul de 
percepție a lumii propriu cititorilor din această categorie, încadrându-i mai 
ușor în orice categorie de interese mediatice. 


În urma celor enunțate supra, conchidem, prin urmare, că multe dintre 
elementele neologice ajung în limbă pe cale orală în contextul schim- 
bărilor produse în lume (migraţia masivă, internetul, globalizarea etc.), 
precum şi datorită accesului tuturor la instruire, la informare, care fa- 
cilitează însușirea termenilor noi, adesea preluaţi din limbajul neutru, 
standard. În același timp, relevăm atât o înnobilare a limbii colocviale, 
orale, cât și o uşoară vulgarizare a limbii literare prin infiltrarea tot mai 
frecventă a elementelor de oralitate în aceasta. 

Note | 


"Ţanu-Pohrib I., Limbajul tinerilor — argou/jargon, Editura Sfântul Ierarh Nicolae, 2010. 
Disponibil: bibliotecascolara.ro/Tanu_luliana/Limbajul_tinerilor-argou_jargon.pdf 

? Limbajul tinerilor on fashion. Disponibil: lumealuifleanca.blogspot.com/2007/12/lim- 
bajul-tinerilor-on-fashion.html 

3 Silaghi L., Anglicismele în discursul jurnalistic, 2009. Disponibil: culturasicomunicare. 
com/pdf/2009/Silaghi9%20-20Anglicismele%20in%20discursul9%20jurnalistic.pdf 
“Vezi Silaghi L., Anglicismele... 

Vezi Limbajul tinerilor... 

é Ibidem 

lon HAINES 
| Limba română în mass-media 


Comitetul director al Uniunii Scriitorilor 
din România, printr-un comunicat oficial, 
își exprimă „profunda îngrijorare față de de- 
gradarea continuă a limbii române folosite în 
spațiul public, ca și a nivelului cultural gene- 
ral, în special din partea celor care, prin rolul 
lor social, sunt luaţi drept exemple de către 


LH. doctor în filologie, categorii largi de cetățeni”. 
poet, prozator, critic şi istoric 

Facultatea de Filologie. echivala cultivarea limbii române cu patri- 

semnează zece volume de otismul. „Limba este instrumentul gândirii. 

i Yeru, două aiae a Cine vorbeşte și scrie incorect este puțin pro- 

e critica și istorie literara, din E 9 A g fe 
i babil să gândească bine” Aceasta dovedeşte 


domeniul teoriei comunicării 2 $ , `. 
si al mass-media. A publicat absența culturii corespunzătoare, lipsa pregă- 


în revistele „Scrisul românesc" tirii și competenţei. 
„Literatorul',„ Contemporanul”, 
„Destine literare” etc. poezie, 
articole și studii, eseuri din darea limbii române în spaţiul public sunt 
domeniul literaturii române, politicienii, oamenii de media, „vedete” ale 
al teoriei comunicării și al 
mass-media. 


Membru al Colectivului = A A e ' 
de redactie al revistei limbii române este însoțită şi de o prăbuşire a 


Cei care sunt vizați în primul rând de degra- 


divertismentului și alte categorii de persoa- 
ne cu apariții publice frecvente. Degradarea 

membru al Uniunii Ziariştilor | | 
Profesionisti din România. Emisiunile culturale aproape că au dispărut 


din programele de radio și televiziune, iar 


nivelul cultural al celorlalte emisiuni e foarte 

scăzut. În loc să cultive valorile, să ofere repere şi modele, viața publică 
românească oferă contra-exemple, dăunătoare moral și intelectual. 


Uniunea Scriitorilor din România își exprimă îngrijorarea față de ase- 
menea stare de lucruri și trage un semnal de alarmă opiniei publice de 
a reacționa şi de a da dovadă de responsabilitate în corectarea acestor 
disfuncţionalități. 


Limba este componenta fundamentală a spiritualităţii unui neam. Ea e 
„măsurariul civilizaţiunii unui popor”, cum spunea Eminescu, și „întâ- 
iul mare poem” al său, cum o definea Blaga. 


„A vorbi despre limba română este ca o duminică”, spunea Nichita Stă- 
nescu. Şi tot el adaugă: „Limba română este patria mea’. 


Marii maeștri ai scrisului românesc — de la Eminescu, Creangă, Cara- 
giale, la Sadoveanu, Arghezi, Blaga — au înţeles că poporul este marele 
făuritor al limbii, geniul ei, și că prima lor datorie este aceea de a cultiva 
această limbă, de a-i da strălucirea nepieritoare, prin opere literare re- 
prezentative, care să dea seamă umanităţii de fizionomia noastră mo- 
rală și filozofică. 


Nouă, tuturor, ne revine deci o misiune de o mare nobleţe patrioti- 
că, aceea de a duce mai departe făclia limbii române, de a o cultiva şi 
îmbogăţi, de a o apăra de orice fel de denaturări, păstrându-i spiritul 
viu, popular, autenticitatea și frumusețea fără seamăn. 


Din păcate, după 1989, odată cu libertatea de exprimare, au apărut în 
spaţiul public românesc, în presa scrisă, la radio și la televiziune, nume- 
roase denaturări ale limbii, abateri de la normele gramaticale, un vo- 
cabular sărac sau umflat, grandilocvent, cosmopolit sau vulgar, uneori 
chiar pornografic. Unii înțeleg libertatea presei prin posibilitatea de a 
publica orice şi oricum, prin lipsa oricăror criterii morale şi profesiona- 
le, prin cultivarea vulgarităţii, a pornografiei și violenței. 


Cauza principală: lipsa culturii, superficialitatea, suficiența, vedetismul 
sau, așa cum spunea Eminescu, politica, politicianismul. Asistăm, zi de 
zi, mai ales la posturile de televiziune, la o vorbărie goală, la o „moa- 
ră de palavre”, cum i-ar zice Eminescu. Politicieni care nu au nimic de 
spus ţin discursuri goale de sens, confuze, demagogice, propagandisti- 
ce, doar pentru a manipula auditoriul în favoarea lor, a partidului lor. 

Avea dreptate Maiorescu să-i numească retori şi limbuţi. Beţia de cuvin- 
te este, astăzi, o boală a presei românești. 


Educaţia în şcoală lasă de dorit. Rezultatele catastrofale de la bacalau- 
reat vorbesc de la sine. Tinerii nu mai citesc. Internetul a devenit zeul 
modern al zilelor noastre. Informaţia de pe internet e lacunară și falsă, 
dar amăgitoare. Cunosc exemple de studenți care își copiază lucrările 
de diplomă direct de pe internet şi apoi devin mari specialişti în mass- 
media sau în cultură. 


Limba română este averea de preţ pe care au luat-o cu ei și ziariştii şi scri- 
itorii români din diaspora. lată doar două exemple semnificative. Pr. prof. 
univ. dr. Theodor Damian, directorul revistei de spiritualitate și cultură ro- 
mânească „Lumină Lină” / Gracious Light din New York, publică un text 
despre vocabularul limbii strămoșești în păstrarea identității personale și 
naţionale. El vorbește despre dimensiunea sacră, metafizică a limbii, des- 
pre faptul că „limba poate fi concepută ca loc de refugiu, ca un cuib unde 
te poți adăposti, unde te simţi protejat, hrănit” („Lumină Lină” / Gracious 
Light, an XXII, Nr. 3, iulie-sept. 2017, New York, p. 94). „Limba nu poate 
fi izgonită din adâncul ființei, din identitatea ta autentică profundă”, spune 
el. „A uita limba strămoşșească înseamnă a adopta o existență fabricată, 
superficială, care nu va fi niciodată a ta și în care nu vei fi niciodată tu însuţi” 
(Ibidem: 95). Scriitorul şi gazetarul Theodor Damian avertizează asupra 
pericolelor care pândesc limba română, printre care „abuzul față de ea prin 
folosirea unor stiluri bombastice și a barbarismelor care forțează exprima- 
rea, dezechilibrează armonia și distruge frumuseţea limbii, fenomen des- 
pre care vorbea și Eminescu la vremea lui. 


„Îndepărtarea de limba strămoşească este îndepărtarea de părinți, în- 
depărtarea de tine însuţi, adică alienarea. Pierderea limbii duce la ră- 
tăcire”, spune autorul (Ibidem). „Limba română este abuzată în fiecare 
zi, uneori fără a ne mai da seama chiar, fără a conșştientiza abuzul. Ne 
batem joc de limba părinţilor noștri prin folosirea de cuvinte de ocară, 
o formă a grăirii în deșert prin împrumuturi nefericite din alte limbi 
şi adaptări caraghioase și siluire grosieră și inacceptabilă a frumuseții, 
cuminţeniei și autenticității limbii părintești” (Ibidem: 96). 


La rândul său, Alexandru Cetăţeanu, scriitor și gazetar, directorul re- 
vistei „Destine literare” din Montreal, Canada, mărturiseşte că iubirea 

pentru limba română a fost pentru el o coordonată permanentă în ac- 
tivitatea sa literară și culturală. „Limba română nu se uită. Iubesc limba 
mea, scriu în limba lui Eminescu”, spune el (Cartea Balanța cuvintelor, 
ACSR, Montreal, 2018). 


Din păcate, la toate nivelele (morfologic, sintactic, lexical, stilistic) 
limba română din mass-media e în mare suferință. Exemplele vorbesc 
de la sine. 


La capitolul Morfologie, întâlnim numeroase greșeli care nu sunt 
permise nici măcar unui elev de gimnaziu. Trec peste celebrele sub- 
stantive succesuri şi almanahe, care trădează o îngrijorătoare lipsă de 
cultură a unor oameni cu importante funcţii politice, şi mă opresc la 
alte exemple, care apar frecvent în presă. Este vorba despre substan- 
tivele masculine copil plus substantivele masculine care la Nominativ 
singular se termină -iu, ex. fiu, vizitiu, geamgiu, tinichigiu, hangiu etc., 
și care la Nominativ plural nearticulat au forma fii, vizitii, geamgii etc., 
iar forma de Nominativ plural articulat este în -iii. Exemplu: copiii, fiii, 
vizitiii etc. Exemple greșite: „copii au fost abandonaţi” /în loc de „copiii 
au fost abandonaţi”. 


Acelaşi lucru în cazul unor adjective, precum: zglobiu, argintiu, pala- 
vragiu, Zurbagiu, fustangiu etc. 


În cazul unor articole posesive ca al, a, ai ale, descoperim greșeli de ge- 
nul: „abuzuri a unor procurori”, în loc de „abuzuri ale unor procurori”. 


Adjective greşit folosite: flagrant. Imperturbabil, mai toată lumea afir- 
mă cu seninătate: „Hoţul a fost prins în flagrant!”, „Poliţiştii au organi- 
zat flagrantul”, „Intrând în grupul huliganilor, a picat şi el în flagrant”. 
Dacă ar fi deschis un dicționar al limbii române, ziaristul respectiv ar fi 
observat că flagrant = adj., evident, izbitor, incontestabil (fr., flagrant). 
Forma corectă: flagrant delict. 


Un alt exemplu: salutar, folosit cu sensul de salutat. Greşit! Salutar = 
folositor, salvator. 


Idem, adjectivul lucrativ, care înseamnă rentabil, câștig bănesc. Unii îl 
folosesc greșit, cu sensul „unde se lucrează”. Exemplu: „atelier lucrativ”, 
„şedinţa a avut un caracter lucrativ”! 

O altă confuzie des întâlnită: fortuit. Cineva a vrut să spună: „Forţat de îm- 
prejurări..”, dar a scris fortuit, ceea ce e cu totul altceva. În dicționar citim: 
„fortuit = adj. venit pe neașteptate, neprevăzut, întâmplător, inopinat'. 


Alt exemplu, des întâlnit: virtuos/virtuoz. Virtuos = care respectă ide- 
alurile etice, principiile şi normele morale, înzestrat cu multe virtuți. 
Virtuoz = interpret care stăpâneşte perfect tehnica execuției. 


Sau: „Cărţi noi apărute” pentru „Cărţi nou-apărute”. Idem, „Copii noi 
născuţi” pentru „Copii nou-născuţi. 


Un grad de comparaţie abuziv folosit: „Maşina pe care mi-am cumpă- 
rat-o e super!”, „Mi-am cumpărat o rochie super”. „Totul a fost OK? 


Pe lângă super, apar barbarisme de genul: cool, wow: „Mă simt foarte 
cool!”, „Am un păr wow!”, dar şi adjective din zona argotică: mişto, nasol 
etc. (Atenţie, a existat o emisiune TV, care se chema Wow biz! ). 

ysg 3 


Verbul. Folosirea greșită a verbelor a crea, a agrea, a apărea, a plăcea, a 
lectura, a revendica. 


Formele corecte: a crea, a agrea se conjugă ca un verb de conjugarea I 
(a lucra). Deci: creez, creezi, creează, creăm, creați, creează, agreez, agre- 
ezi, agreează, agreăm, agreați, agreează. 


Corect: a plăcea, a apărea, NU mi-ar place să călătoresc, va apare o carte. 
Forma corectă a verbului este a revendica, nu a revindeca. 


A lectura (folosit abuziv) pentru a citi. (De când toți lecturăm, nu mai 
citeşte nimeni!)). 


Folosirea greșită a verbelor impersonale de tip a trebui. Ele nu se con- 
jugă, au o formă invariabilă. Exemple greșite: trebuim, trebuiam, 
trebuiai, trebuieșşte. Iată formele corecte: ind. prez.3, sg. trebuie, im- 
perf. 3 sg. trebuia, 3 pl. trebuiau, viit. 3 pl. vor trebui, conj. prez. 3 să 
trebuiască. 


Conjuncţia. Aproape toată lumea folosește greșit comparația 
(conjuncția) ca, dublată de conjuncţia și, pentru evitarea cacofoniei. 
Exemplu: „Cartea ca și aspect este OK!”. Nu putem spune simplu: ca 
profesor, ca polițist, pentru că nu mai putem scăpa de acel „ca și”! 


EEE PT RO MIÂINIĂ 


Pentru evitarea cacofoniei, unii adaugă, greşit, cuvântul „virgulă. Vir- 
gula e un semn de punctuație, nu e un cuvânt! 


Alte confuzii: or/ori; or - conjuncţie = dar, însă, deci, aşadar; ori, 
conjuncție disjunctivă, exprimă o opoziţie între idei sau o alternativă. 


Prepoziția. Lipsa prepoziţiei pe înainte de pronumele relativ care. 
Exemple (greșite): „cartea care am citit-o”, „filmul care l-am văzut”, 
„florile care le vând”. Corect: „cartea pe care am citit-o”, „filmul pe care 
l-am văzut”, „florile pe care le vând”. 


Sau: În formularea (incorectă) „Mulţumesc (mersi) de invitaţie” 
(imitație după fr. remercier de...), când ar fi trebuit „Mulţumesc pentru 
invitaţie”, într-o corectă limbă română. 


La capitolul Sintaxă găsim numeroase construcții greșite. Un exemplu 
concret este dezacordul dintre subiect şi predicat: „Fiecare vrem să par- 
ticipăm la concurs”. Sau: „Fiecare avem evaluările noastre”. În ambele 
cazuri, subiectul este fiecare, deci acordul corect era „Fiecare vrea să par- 
ticipe la concurs” și „Fiecare are evaluările lui” Aici, e vorba despre acor- 
dul prin atracţie care se realizează mai ușor atunci când subiectul este 
pronumele fiecare sau niciunul, urmate de un determinant la plural: Fie- 
care dintre aceste explicaţii sunt unilaterale (în loc de este unilaterală) sau 
Niciunul dintre cei plecaţi nu s-au mai întors (în loc de „nu s-a mai întors”). 


Las la o parte faptul că toată lumea foloseşte abuziv formula „cu subiect 
şi predicat” când trebuie și când nu trebuie. 


Exemple de construcții greșite: „Atât sub aspectul..., partea a doua se 
uită: „cât şi sub aspectul”... Exemplu: „Atât Luiza și Alexandra se pare 
că nu au fost ucise de Gh. D?” (Asta nu e presă!). Formula „Funcție 
de... este greșită. Corect: „În funcţie de..” 


Abuz de fraze lungi, confuze, ininteligibile, cu multe subordonate. 


Lexicologie 


În mass-media, întâlnim un vocabular sărac, cu multe cuvinte greșit 
folosite, cum ar fi locaţie, care înseamnă, de fapt, închiriere, chirie 
plătită pentru anumite bunuri luate în folosinţă), preşedenţie (pentru 
președinție), repercursiuni (pentru repercusiuni) sau cu cosmopolitis- 

me (anglicisme), împrumuturi nu totdeauna necesare, cum ar fi: de- 
signer, hairstilist (pentru frizer), job (pentru loc de muncă), market 
(pentru magazin) etc. Numeroase anglicisme au intrat în limbajul 
comun, ele aparținând domeniilor mai noi ale economiei, ale infor- 
maticii sau ale mass-media și e foarte greu să facem abstracție de ele. 
Exemple: manager, mall, broker, dealer, site, on line, e-mail, feed-back, 
breaking news, fake news, live, feeling, talk-show etc. Rămâne ca viitorul 
să hotărască. 


Desigur, unele dintre ele s-au încetățenit, dar majoritatea sunt ininteli- 
gibile pentru oamenii de rând. 


Des întâlnită e sintagma vizavi (fr. vis-à-vis), adverb de loc, care în- 
seamnă în punctul opus, peste drum, față în față, dar care este utilizat în 
mod eronat în expresii de genul „vizavi de opinia colegului meu”. Sau: 
„De ce ne împrumutăm atât de mult vizavi de alte țări?”. 


Însuşi conceptul de mass-media nu e înţeles în sensul lui adevărat. Au- 
zim, deseori, formularea „mijloace mass-media”, când, se ştie (cine 
ştie!), că mass-media înseamnă mijloace de informare în masă. Ter- 
menul medium (la plural media) este un cuvânt de origine latină, trans- 
plantat într-un ansamblu anglo-saxon. El desemnează în principiu pro- 
cesele de mediere, mijloacele de comunicare și se traduce, în general, 
cu expresia comunicațiile de masă. Deci media = mijloace de comunicare; 
mass-media = mijloace de comunicare pentru un mare public, un public de 
masă. Constat că Dicţionarul ortografic, ortoepic şi morfologic al limbii 
române, publicat de Academia Română în 2007, acceptă ca fiind corec- 
tă formularea media (presă scrisă şi audiovizuală), cu exemplificarea 
media actuală, prin intermediul mediei actuale. 


Alteori, mai ales la televiziune, întâlnim apelative care țin de viața 
privată, cum ar fi: Costi (Rogozanu), Adi (Ursu), Gabi (Firea), Cristi 
(Borcea), Gigi (Becali), Gică (Hagi), Gică (Popescu) etc. 


Formulări stereotipe, clișee, limbajul şablon de genul: „sub aspectul 
săvârșirii..”, „a rupt tăcerea”, „l-a împușcat în zona capului” (în zona ca- 
pului sau în cap?). 


De asemenea, un anumit post de televiziune seară de seară ne amenință 
cu ştiri bombă, cutremurătoare, uluitoare, în ediţii speciale, incendiare! 

În limbajul media, se vorbeşte despre șeful statului, când, de fapt, e 
vorba despre președintele țării! Același lucru în cazul cuvântului pri- 
mul ministru (pentru prim-ministrul, nu numărăm miniștrii — primul, 
al doilea etc., ci arătăm prin acest cuvânt importanţa lui, calitatea lui). 


Limba de lemn nu a dispărut din mass-media. Ea exprimă clişeele în- 
cremenite ale unei anumite ideologii, ale unei anumite gândiri. 


Improprie e şi exprimarea „în direct”, deși s-a încetățenit. Există patru 
tipuri de comunicare: directă (faţă în faţă), indirectă (prin intermediul 
scrisului), multiplă (prin intermediul tiparului) și colectivă (prin mass- 
media). 


Limba din mass-media e considerată ca model pentru un public 
nepretenţios. De aceea, responsabilitatea jurnaliștilor, grija lor pentru o 
exprimare corectă, expresivă este foarte mare. Majoritatea ziariştilor scriu 
şi vorbesc într-o curată limbă română. Grija pentru demnitatea şi înnobi- 
larea limbajului nu este numai a scriitorului sau a profesorului de limba 
română, ci a noastră, a tuturor; ea reprezintă marca noastră identitară. 


Trebuie să apărăm și să sporim frumuseţea limbii prin necontenita 
cultivare a ei, prin diagnosticarea și anularea a tot ceea ce-i amenință 
structura, fondul ei sănătos, autentic. 


Eu sunt optimist, sunt convins că limba evoluează în permanenţă și că 
îşi va afirma în continuare frumuseţea și noblețea ei, aşa cum au carac- 
terizat-o marii noștri ziariști și scriitori. 


Pentru cultivarea limbii române ar fi necesară o rubrică permanentă 

3) 
gen Cum scriem, cum vorbim la toate posturile de radio și televiziu- 
ne, precum și în presa scrisă. 

Tatiana TREBEŞ 
Antroponime teoforice atestate 
în registrele alfabetice ale actelor 
de naștere din municipiul Orhei 


Onomastica este unul dintre domeniile care 
a interacționat profund și complex cu religia. 
O dovadă, în acest sens, este existența unui 
număr impunător de nume calendaristice/ 
creştine, biblice, teoforice în sistemul antro- 
ponimic românesc, fapt care face ca inventa- 


rul de nume să fie, aşa cum susține A. Balan- 


ŢI. doctor în filologie, Mihalovici, nu doar „o componentă a istoriei 


lector universitar, la Catedra 4. D 
Au < limbii, cu un pronunţat caracter conservator, 
limba română și terminologie i 


medicală Universitatea de dar şi un document de cultură și civilizație 
Stat de Medicină şi Farmacie creştină” (Balan-Mihalovici 2009: 10). 
„Nicolae Testemițanu". 
Domenii de cercetare: 
onomastică, sociolingvistică, botez, aşa cum se prezintă el astăzi, s-a for- 
traducere, stilistică, mat în timp, pe parcursul mai multor perioa- 
pragmatică, cultivarea limbii, 
metodologia predării limbii 
române ca limbă străină da 
/nematermă. Autoarea CU alte popoare la diferite trepte de dezvolta- 
monografiei Studiu asupra re, şi conţine atât nume de inspirație profană, 
prenumelor actuale (pe provenite din cuvinte comune ale limbii, care 
material din municipiul 
Orhei) (2019) şi coautoare a 
manualelor Limba Română a n 
în contextmedical (pentru inspirație religioasă, care au apărut odată cu 
studenţii de la Facultatea răspândirea creştinismului și au pătruns la noi 
de Medicină, 2020), Limba prin intermediul Bibliei sau au fost preluate, 
română. Limbaj stomatologic din onomasticonul popoarelor ebraice, trecu- 


(manual cu suport video, in filieră i latină fs stiau 
2017), Limba Română te Prin filieră greacă, latină sau slavă și adapta- 


(Nivelurile A1-A2, 2014). te la specificul limbii române. 


Inventarul numelor unice sau al numelor de 


de, oglindind cu fidelitate condiţiile sociale, 
concepțiile și relațiile românilor basarabeni 


„descriu” persoana sau o împrejurare legată 
de nașterea ori viața acesteia, cât şi nume de 

Studiile recente de antroponimie relevă faptul că numele de persoa- 
nă, în general, şi prenumele sau numele de botez, în special, se în- 
scrie „într-o semiotică naturală a microcolectivităţilor” (Golopenţa- 
Eretescu 1972: 146), antrenând în procesul de atribuire a acestora mai 
multe persoane, printre care: „agentul” — părinţii, bunicii, naşii, rudele, 
copilul căruia i se oferă numele și funcţionarul public, care poate fi preo- 
tul în cazul botezului, sau ofițerul de stare civilă, care are menirea de a 
înregistra prenumele în Registrele de Stare Civilă. 


Rolul principal, în procesul de atribuire a numelor de botez, îi revine 
„agentului” — părinţilor, rudelor, iar capacitățile personale, gradul de in- 
struire şi cultură, apartenența etnică și confesională, mediul în care lo- 
cuiesc aceștia își vor pune amprenta asupra numelui copilului. De aici 
şi caracterul modern, deschis, flexibil al sistemului antroponimic actual. 


Având în vedere cele scrise mai sus, ne-am propus să facem o analiză a 
aspectelor legate de atribuirea şi dinamica numelor de botez, în special 
a prenumelor teoforice, înregistrate în Registrele alfabetice ale actelor 
de naștere, oferite de către Serviciul Stare Civilă al municipiului Orhei. 


Orheiul este este un oraş vechi, multietnic și pluriconfesional, care s-a 
evidenţiat de secole în spaţiul românesc, istoric și cultural, iar acest lu- 
cru ne-a servit drept imbold pentru realizărea unui studiu de caz ale că- 
rui rezultate ar putea fi pertinente și reprezentative şi pentru alte zone 
din Republica Moldova. 


Locuitorii municipiului Orhei sunt preponderent moldoveni, români basa- 
rabeni, care vorbesc limba română. De rând cu băștinașii mai convieţuiesc 
reprezentanţi ai altor etnii: ucraineni, ruși, bulgari, romi, găgăuzi, evrei — 
etnii atestate de sute de ani pe teritoriul Basarabiei, dar şi reprezentanţi au 
unor etnii, stabiliți recent în această zonă - arabi, turci etc. Toate aceste 
particularităţi se reflectă și în sistemul antroponimic actual al regiunii. 


Populaţia raionului este afiliată mai multor confesiuni religioase, cea mai 
mare parte dintre locuitori declarându-se creştin-ortodocşi. Din rândul 
persoanelor de altă religie, urmează a fi menţionaţi: baptiștii, adventiștii 
de ziua a şaptea, martorii lui lehova, evreii, adepţii confesiunii islamice etc. 


Datele înregistrate în Registrele alfabetice ale actelor de naștere din 
Orhei, anii 1945-2018, arată că prenumele teoforice de origine ebrai- 

că, latină, greacă, slavă, arabă ocupă un rol important în evoluţia siste- 
mului de denominaţia personală, devenind destul de preferate. 


Prenumele teoforice sunt alcătuite, cel mai adesea, prin compunerea 
numelui care are fie ca prefix, fie ca sufix o particular referitoare la divi- 
nitate. Prin extensie, includem în categoria numelor teoforice o sumă 
de antroponime care fac apel la calităţi specifice divinității, derivă din 
divinitate sau sunt conexe cu percepția individuală sau comunitară a 
divinității (Turcuş 2011: 112). 


Numele teoforice de origine ebraică pot fi: verbale (de obicei, sem- 
nifică Dumnezeu a dat, a miluit, a ajutat, a salvat, a făcut dreptate, de 
exemplu: Natanael, Elnatan, Israel etc.), substantivale (alcătuite din- 
tr-un substantiv comun și elementul teoforic el, de exemplu, Eliahu - 
Dumnezeul Meu) și atributive sau descriptive (cel mai puţin răspân- 
dite, de exemplu, Avdiel — robul lui Dumnezeu) (Beider 2001: 20). 


În urma analizei Regitrelor alfabetice ale actelor de naștere (RAAN 1944- 
1986 r.1, r.2, r. 3 şi RAAN 1987-1999, RAAN, început la 01.01.2000, 
RAAN, început la 01.01.2011), constatăm că din categoria antroponi- 
melor teoforice vechi testementare, uşor de recunoscut după compo- 
nenta ebraică -el, care face referire la „Elohim” — Dumnezeu, se întâlnesc 
prenumele: Samuel, Daniel, Mihail, Emanuel, Eleazar, Ilie, Gabriel. 


Astfel, din gama antroponimelor teoforice, în perioada 1944-1995, 
cel mai răspândit este Samuel, nume care, în opinia cercetătorilor, are 
două etimologii. Prima vine de la verbul „shaal” — a cere, şi, în sintagma 
Sam -u-el, devine „cerut de la Deumnezeu prin rugăciune”, a doua — 
legată de elementul „shem” — nume și „-el” — Dumnezeu, adică „Dum- 
nezeu este cel care a dat numele”. Acest prenume este utilizat frecvect, 
în special, de membrii comunităţii evreieşti din Orhei, fiind înscris cu 
formele Samuil (de 13 ori), Samoil (de 2 ori) şi Șmili (o dată). Varian- 
tele Samuil şi Samoil sunt nişte adaptări în limba rusă ale antropofor- 
mei ebraice Shemuel, de la care, prin intermediul sincopei, s-a creat şi 
forma scurtă Șmili. 


Prenumele teoforic Daniel, de asemenea, este unul popular în inventa- 
rul de nume al Orheiului, amintind de personalitatea profetului biblic, 
Daniyel. Este compus din două elemente caracteristice limbii ebraice: 
„Dan, cu sensul de „judecată”, dar şi + „-ihel” — prescurtarea cu care 

este desemnat „Jahve” — Dumnezeu (a se vedea: A. Balan-Mihalo- 
vici, 2009) şi are semnificaţia „Dumnezeu e judecătorul tuturor” sau 
„Dumnezeu s-a îndurat și mi-a dăruit”. 


În perioada 1944-1989, prenumele se atestă cu următoarele forme 
grafice: Daniil, Danil şi Dănilă. Primele două variante amintesc de ver- 
siunea slavă a prenumelui, unde adaptatrea lui Daniel s-a făcut prin 
influenţă greacă, unde „eta” se pronunţă „ita”, adică „i” — Daniil, Da- 
nil, a două variantă - Dănilă — deşi, la prima vedere, am putea crede 
că este o variantă românească populară a prenumelui, dat fiind faptul 
că prenumele se referă, cu precădere, la inventarul de nume proprii 
comunității evreieşti, considerăm că această formă provine de la ruses- 
cul Danilo, în a cărui structură terminația ebraică -il este înlocuită cu 
sufixul slav -ilo şi care, în urma unor mutații fonetice, devine - Dănilă. 


Materialul empiric, excerptat din Registrele alfabetice ale actelor de 
naştere din perioada 1989-2018, conform RAAN 1987-1999, RAAN, 
început la 01.01.2000, RAAN, început la 01.01.2011) arată că prenu- 
mele teoforic Daniel îşi menţine popularitatea pe tot parcursul perioa- 
dei de referință, dând, în același timp şi serie de forme scurte, formate 
prin intermediul apocopei — fenomen fonetic care constă în dispariția 
unui sunet sau a unui grup de sunete de la sfârșitul unui cuvânt. 


Frecvența acestor „hipocoristice scurte” este destul de mare, unele din- 
tre ele au chiar câteva forme/variante, altele apar doar o singură dată, de 
exemplu: Daniel - Dan (de 43 de ori); Danu (de 7 ori); Dăny (o dată) — an- 
tropoformă care a apărut, probabil, din varianta americană Danny şi a fost 
adaptată la sistemul ortografic al limbii române; Daniela — Dana (de 16 ori). 


Începând cu anul 2000, în Registrele alfabetice ale actelor de naștere 
din Orhei se atestă și o serie de prenume duble, în a căror structură 
este inclus prenumele teoforic Daniel, variante derivate de la acesta sau 
forme modificate ortografic: Petru-Daniel, Lucian-Dănuţ, Daniel-Jose, 
Chris-Daniel, Dan-Adrian, Vasile-Danill. 


Un alt prenume teoforic de origine ebraică, care poate fi considerat 
sinonimul lui Daniel, întrucât are aceeași semnificaţie „dat de Dumne- 
zeu” sau „darul lui Dumnezeu”, este Natanail, cunoscut în forma ebra- 
ică Nathanael şi Nethanel, apare în Registrele alfabetice ale actelor de 
naștere cu forma scurtă Natan. 

Din lista prenumelor teoforice, provenite din inventarul antroponimic 
al evreilor, este şi Emanuel, nume care se utilizează, în perioada 1944- 
1989, atât cu forma ebraică Imanuil, cât şi cu cea creștinească Emanuil, 
cu semnificaţia „Dumnezeu este cu noi”. 


Începând cu anul 2000, în Registrele Alfabetice ale Actelor de Naştere, 
se atestă corespondentul feminin al acestui prenume — Emanuela (70 
de ori). Antropoforma Emanuela se întâlnește și în structura prenume- 
lor duble: Ana-Emanuela, lonela-Manuela. 


Şi prenumele Matei, varianta grecească a numelui teoforic, de origi- 
ne ebraică Mattityahu (matah — dar şi iah — Dumnezeu) se bucără de 
popularitate. Astfel, în Registrele Alfabetice ale Actelor de Naștere din 
Orhei, sunt înregistrate următoarele forme: Matvei — forma rusească, 
Mateo — de origine catalană, Mateus — de origine portugheză, Matteo 
cu varianta Mattia — un rezultat al interacțiunii cu limba şi cultura itali- 
ană, dar şi hipocoristicul scurt Motea, preluat de la slavi. 


Sunt destul de răspândite și variantele numelui de botez Mihai/Mihail, 
Mihaela. Mihail — prenume teoforic de origine ebraică cu semnifcația 
„cine este Dumnezeu?”, format din tema Mika, temă ce apare şi în for- 
ma Mikajah + terminația el, o prescurtare a lui Elohim sau —jah, de la 
Yahve „Dumnezeu”. 


Deşi este un nume cu o tradiţie veche în istoria onomasticonului ro- 
mân, Mihai tinde să fie înlocuit de Michail şi Michael, formă utilizată 
în ebraică, engleză și daneză, Michal — variantă poloneză și Michelle — 
provenit din italiană. 


Antropoforma Mihaela, corespondentul feminin al numelui gagiogra- 
fic/teoforic masculin Mihail, este regăsită și în structura prenumelor 
duble: Maria-Mihaela, Cristina-Mihaela, Ana — Mihaela, Gabriela-Mi- 
haela, Mihaela-Antonela. 


Mai rar folosite, dar tipologizate și ele în categoria prenumelor teofori- 
ce de origine ebraică, sunt prenumele: 


+ Eleazar, cu înţelesul „Dumnezeu ajută”, şi care este răspândit cu for- 
mele scurte, obţinute prin procedeul aferezei Lazer — transformare 
fonetică sub influenţa limbii idiș şi Leizer — hipocoristic scurt de la 
ebraicul Eliezer; 

e Heli- varianta latină a prenumelui arhaic de origine ebraică Eli, 
prezent în Vechiul Testament ca nume teoforic, cu semnificația 
„Dumnezeul meu este Dumnezeul cel tare”, este atestat în onomas- 
ticonul comunității evreiești din Orhei cu forma Hilli; Eliora — pre- 
nume teoforic, cu înţelesul „Dumnezeu este lumina mea”; 


+ Isabela — nume teoforic vechi testamentar, repodus după ebraicul 
Elisheva. Este preluat de către etnicii evrei prin intermediul limbii polo- 
neze, cu forma Izabela, înregistrată și Izabella. Fiind un nume frecvent 
în onomasticonul orașului, acesta a dat naștere la o serie de forme scur- 
te, care au devenit prenume independente: Ela, Beta, Bătea, Bela/ Bella, 
Lisea, Elza (a se vedea Campbell). Astfel, de la Isabela/Izabela, Izabella, 
prin intermediul aferezei, s-a format hipocoristicul scurt Bela/Bella, iar 
de la Elisabeta au apărut formele scurte, Beta şi Bătea. Entitatea antro- 
ponimică Ela a provenit de la Elisabeta, graţie procedeului numit sin- 
copă. Prin suprimarea sfârșitului (apocopă), au luat naștere prenumele 
Elza/Liza (de la rusescul Elizaveta) şi Lisea (de la biblicul Elisheva). 


Cel mai reprezentativ nume teoforic de origine latină întâlnit în ono- 
masticonul din Orhei este Cristian. În Registrele alfabetice ale actelor 
de naștere, acest prenume se regăsește cu variantele: Christian — formă 
preluată din limbile engleză, franceză, germană, daneză; Christiano — 
de origine italiană sau portugheză; Hristos, Christos, Christo — pătrun- 
se în sistemul onomastic tradițional prin fielieră greacă; Cristin, Cristi, 
Cris — antropoformă pe care M. Campbell o consideră şi „un diminutiv 
de la Cristofor” (a se vedea Campbell); Crinu, Crina, Cristic, Krystian, 
Cristela sunt alte variante create pe teren românesc 


Conform Registrului Alfabetic al Actelor de Naștere, început la 
01.01.2011, prenumele teoforic Cristian/Cristina se regăseşte și în 
structura numelor duble: Cristina-Nicole, Cristian-Darius, Gabriel-Cris- 
tian, Adriana-Cristina, lonel-Cristian, Gabriel-Cristian, Chris-Daniel. 


În categoria prenumelor teoforice se regăsesc și antropoformele Aureliu / 
Aurelia — prenume care reproduc vechile nume de persoană de origine la- 
tină, Aurelius şi Aurelia, provenite de la numele gintei Aurelia, atestat încă 
în epoca republicană. Iniţial, explicaţia prenumelui pornea de la sensul fi- 
gurat, legat de soare, ceea ce face ca el să fie inclus în categoria prenumelor 
teoforice. Mai târziu, cecetătorii îl apropie de latinescul „aureus” — aur, lu- 

mină, incluzându-l în clasa prenumelor afective, cu valoare augurală (a se 
vedea Balan Mihalovici 2009). Acest nume (conform RAAN 1944-1986 
r.l, r.2, r. 3 şi RAAN 1987-1994), este prezent în onomasticonul raionului 
Orhei cu formele: Aurelia (de 25 ori) — varianta oficială a acestui prenume 
feminin; Aurica (de 22 ori) — hipocoristic, obţinut prin anexarea sufixului 
diminutival -ica, la rădăcina „aur”; Aureliu (de 2 ori) — forma de masculin 
a numelui, adaptată de la varianta latină Aurelius, derivată de la numele ve- 
chii ginţi latine — Aurelia, la care s-a atașat sufixul adjectival -ius; Aurel (de 
26 de ori) — formă scurtă, apărută prin intermediul apocopării; Aurelian (o 
dată) — variantă preluată din onomastica românească şi reproduce numele 
împăratului roman — Lucius Domitius Aurelianus. 


De origine latină este prenumele teoforic Dominic, derivat din adjec- 
tivul dominicus „al Domnului”, având semnificaţia de „consacrat Dom- 
nului”. Numele este atestat o singură dată în Registrul alfabetic al acte- 
lor de naștere, început în anul 2011. 


Din gama antroponimelor teoforice grecești se integrează în sistemul 
antroponimic al municipiului Orhei, antropoforma Teodor, cu varian- 
ta de feminin Teodora. Numele este compus din theos şi doron şi are 
semnificaţia „darul lui Dumnezeu. 


De la prenumele oficiale Teodor/Teodora, pe teren românesc, au fost 
create hipocoristicele Dorin, Dorina, destul de frecvent întâlnite în Re- 
gistrele Alfabetice ale Actelor de Naştere şi formele derivate ale acesto- 
ra Dorinela şi Dorel, înregistrate câte o singură dată. 


Antropoformele Teodor/ Teodora, sinonime cu ebraicul Matei (Matithyah), 
latinescul Deodatus şi Bogdan, nume teoforic slav prin excelenţă, se regă- 
sesc și în structura prenumelor duble: Olga-Teodora, Răzvan- Teodor. 


Deşi în structura etnică şi cea confesională a orașului, nu este indicată co- 
munitatea de arabi şi turci sau de moldoveni, vorbitori de limba română, 
convertiți la islam, onomasticonul inventariat denotă existența acesteia. 


În Registrele alfabetice ale actelor de naştere din Orhei, începând cu anul 
2000, se atestă o serie de prenume de origine arabă și turcă, caracteristice 
adepților confesiunii islamice, necunoscute de societate până acum. 


Analiza inventarului de nume teoforice atestate în municipiul Orhei, 
confirmă că intensificarea procesului de migrație a populaţiei din Repu- 

blica Moldova, oficierea căsătoriilor mixte și influența mass-mediei a ge- 
nerat lărgirea diversității numelor unice și demonstrează că procesul de 
numire presupune două etape succesive: pe de o parte, atribuirea nume- 
lui, iar, pe de alta, utilizarea formulei antroponimice în cadrul grupului 
social, şi are funcţia de menţinere a coeziunii între individ și grup. 


Ortografia diferită a numelor scoate în evidenţă confesiunea religioasă 
a nominatorului sau dorinţa de diferenţiere și identificare a referentu- 
lui (copilului), iar originea (ebraică, slavă, latină, islamică) a numelor 
teoforice arată gradul de „asimilare onomastică” a etniilor ce populea- 
ză același teritoriu, relaţiile cu populaţia nativă şi, nu în ultimul rând, 
indicele de mobilitate socială al populaţiei. 

Aşa cum am văzut, Icoana de nezugrăvit a 
ştiinţei preasfinte (1700) ne oferă destule date 
spre a înţelege că urma să participe la o im- 
portantă confruntare în cultura europeană a 
vremii. Neobişnuit de amplă, aduce în atenţie 
mai ales problema cunoaşterii și a iniţierii 
omului în ştiinţa revelată, cu posibilitatea 
esenţială a edificării de sine. Ceea ce îşi propu- 
ne aici Cantemir, în perspectiva unei filosofii 
creştine, tinde să fie aproape exhaustiv. Pleacă 
de la viziunea testamentară a creaţiei şi are în 
vedere, bunăoară, cursul celor create, căderea 
şi salvarea omului, temporalitatea, durata şi 
veşnicia, viaţa concretă şi cea universală, for- 
ma împătrită a lucrurilor, providenţa divină 
şi voinţa liberă, destinul omului și rânduiala 
celor existente. Este proiectată în trei tomuri: 
unul de „teologie fizică”, altul de „teologie 
etică” și ultimul de „teologie metafizică”. Ela- 
borată în latină şi atentă la anumite perspec- 
tive, interpretări şi distincţii conceptuale din 
epoca respectivă, scrierea pare adresată unor 
medii savante ale timpului. 


Toate acestea ne lasă a înțelege, cum spuneam 
mai sus, că Icoana de nezugrăvit a științei prea- 

sfinte urma să participe la o importantă dispută în cultura vremii. Însă 
despre ce dispută e vorba și în ce fel o asumă Cantemir? 


Ea priveşte înainte de toate calea adecvată în cunoaşterea adevărului 
şi unitatea acestei cunoașteri, resimţită deja ca problematică în epo- 
ca respectivă. Relaţia dintre cunoașterea teologică, cea filosofică și cea 
ştiinţifică ajunge fie indecisă, fie profund tensionată. Despre această 
nouă situaţie aveau să discute, în Occident, unii învățați precum Jan 
Baptista van Helmont, Blaise Pascal, Isaac Newton sau G. W. Leibniz. 
Ei ştiau bine că unitatea cunoașterii nu este deloc o chestiune abs- 
tractă; dacă se dovedeşte imposibilă, la fel apare și edificarea de sine 
a omului. Deși trăieşte în estul Europei şi, destui ani, la Constantino- 
pol, Cantemir resimte din plin gravitatea acestui fapt. Cu sensibilitatea 
sa deopotrivă filosofică și religioasă, înțelege că o asemenea situație 
priveşte în definitiv condiţia istorică şi spirituală a omului. Se apropie 
de acei gânditori care îi apar inițiați atât în tradiția creștină, cât şi în 
ştiinţele moderne, precum Jan Baptista van Helmont!. Observă bine că 
noul discurs ştiinţific tinde să devină tot mai străin experienţei morale 
sau celei religioase. La fel și discursul filosofic, în măsura în care se lasă 
atras fie de o perspectivă neutră, pur conceptuală, fie de una proprie 
noilor ştiinţe ale naturii. Este ceea ce face ca omul epocii („modernul”, 
cum îl numeşte în câteva locuri) să-i apară ca o ființă nesigură de sine şi 
profund scindată. 


Ce cale edificatoare ar exista, pentru Cantemir, în această privinţă? Toc- 
mai aceea pe care ne-o descoperă Cel care este calea, adevărul și viaţa, 
„aducând îndărăt la viață simţurile amorţite, punând înapoi pe calea 
cea mare şi dreaptă rațiunea rătăcitoare'”?. Accesul la „adevărul simplu, 
unul şi același” nu-l oferă nici filosofia veche și nici ştiinţa nouă. Nici 
gândirea empirică și nici cea pur analitică, rațională. Nici discursul cer- 
cetătorului naturii și nici cel al teologiei de şcoală. Acestea, doar prin ele 
însele, din ele și pornind de la ele (ca să reiau cuvintele lui Cantemir) 
nu pot să dobândească ceva adevărat și bun (14-15). Cunoaşterea care 
se deschide adevărului originar este contemplativă, posibilă ca atare 
graţie intelectului luminat de har. Ea înseamnă acum vedere a minții, 
o cunoaştere mai presus de cea afirmativă și de cea negativă. Este ac- 
tivă, de exemplu, când mintea sesizează raţiunile distincte (logoi) ale 
celor create și locul lor în economia creaţiei. Nu se consumă în sine 

și pentru sine, întrucât sensul ei îl constituie comuniunea de adevăr și 
viață cu Dumnezeu. Doar plecând de aici s-ar putea asigura o unitate 
reală cunoașterii omenești în variatele ei moduri. De altfel, în dialogul 
cu bătrânul venerabil, învăţăcelul contemplă în ultimă instanţă Sfânta 
Scriptură şi semnele timpului (311). Cunoaşterea are loc indirect şi 
în parte, „prin tainele oglinzii” („căci tot ce cunoaștem în starea din 
prezent cunoaștem numai umbrit și prin enigme”; 197). Exact aceasta 
va fi invocată de fiecare dată când se are în vedere, bunăoară, creaţia 
lumii şi mersul celor create, căderea și salvarea omului, rânduiala lu- 
mii şi rostul acestei vieți. Adevărul către care îndreaptă cunoașterea 
contemplativă este cel care se deschide, tocmai acesta înainte de toate, 
minţii omenești. Nu poate fi enunțat ca atare, nici deținut de cineva 
anume. Atrage către sine și călăuzeşște pe acela care îl „îmbrățișează cu 
simplitate și îl slăveşte spiritual” (15). Se descoperă el însuşi celui care, 
înțelegând bine limitele oricărui fapt omenesc, e pregătit personal să-l 
recunoască. 


Ideea o întâlnim în multe locuri din această scriere. Este de-a dreptul 
flagrantă insistența lui Cantemir - reluată uneori într-o manieră pa- 
tetică, asiduă, aproape obositoare — asupra ideii că adevărata ştiinţă 
este una și aceeași pentru fizician și teolog, pentru cei vechi și cei noi. 
Aproape întreaga critică e îndreptată împotriva perspectivei conform 
căreia simţurile şi rațiunea sunt considerate surse unice în cunoaștere. 
Nu le respinge valabilitatea, însă pune în discuţie marile lor pretenţii: 
de a realiza singure noul ideal în cunoaștere și de-a accede la adevărul 
în sine’. În ceea ce priveşte „modernii”, aceştia îi apar înclinați către o 
explicaţie naturalistă a stărilor de lucruri, ceea ce ar conduce ușor la ate- 
ism sau la noi superstiții (cum spune în cap. 17 din cartea a VI-a). 


Poate fi reținută ideea unor exegeţi ai modernităţii timpurii, anu- 
me că filosofii și savanții care, în secolul al XVII-lea, au revenit într-o 
manieră decisă la gândirea creştină, dislocând vechea cosmologie de 
provenienţă aristotelică, pregătesc în bună măsură locul unor științe 
moderne (Duhem 1973: 317). Bunăoară, Jakob Böhme, Robert Fludd 
şi Blaise Pascal, Jan Baptista van Helmont, Jan Amos Komensky sau 
G. W. Leibniz. S-ar putea spune că Dimitrie Cantemir participă la 
această târzie reafirmare a spiritului creștin, petrecută în plină moder- 
nitate*. Sigur, ştiinţele moderne nu devin prin aceasta „contemplative”, 

însă își caută o nouă raportare la lumea reală, pe de o parte, și la tradiția 
spirituală a omului european, pe de altă parte. Mai devreme se petrecu- 
se altceva: teologii care, în epoca scolastică, au adus criteriul rațiunii în 
adevărurile de credință, apelând la logică, argumente raţionale și arta 
disputei, au pregătit condiția „modernă” a filosofiei (Etienne Gilson). 
Însă epoca de care vorbim pare atrasă într-un război de alt tip între vizi- 
unea tradițională și cea care s-a voit modernă: forțele aflate în conflict 
sunt într-un fel comparabile, se exprimă deschis și ofensiv, se conside- 
ră îndreptăţite și puternice, își fac reciproc declaraţii grave şi au acces 
deopotrivă pe scena puterii sociale. În consecință, excesele retorice și 
ideologice abundă de ambele părți. Scrierea lui Cantemir dă la iveală 
atât noile pretenţii ale unor școli savante, cât și retorica reactivă, even- 
tual apologetică, a unor comunități teologice. În fond, face sesizabilă o 
tensiune de fond proprie epocii, un conflict care îi este deja constitu- 
tiv. În acelaşi timp, are puterea să anunţe o alternativă, o cale de ieșire 
din criza ce părea insolubilă în cultura europeană. Este important acest 
lucru astăzi, întrucât, ca şi atunci, unii dintre noi caută o alternativă 
culturală sau spirituală și, în acelaşi timp, constată că e tot mai greu să 
optezi pentru una anume. 


Discursul lui Van Helmont, de pildă, îi apare lui Cantemir ca o reală 
promisiune în legătură cu regăsirea unității cunoaşterii pe temeiuri- 
le învățăturii creştine. Ne dăm seama acum că ea diferă de altele care 
s-au anunţat la vremea respectivă, precum configurarea în prealabil a 
unei metafizici atotcuprinzătoare (René Descartes), sau reinterpreta- 
rea „raţională” a teologiei creştine (Nicolas Malebranche). Cantemir 
nu le numește explicit pe acestea, însă sigur nu le-ar fi acceptat. Preferă 
alternativa propusă de Van Helmont. Apariţia acestuia în epocă o vede 
similară celei de altădată a Sf. loan Botezătorul, cum spune în Elogiul 
pentru autor și pentru meritul învățăturii lui. Savantul creştin ar readuce 
cuvântul Celui Întrupat în faţa cercetătorilor naturii și a filosofilor de 
tot felul („peripatetici”, „academici” sau din „alte secte”, „de mai înainte 
şi de curând”) (839-841). Ideea va fi reluată și în cuvântul adresat prie- 
tenului cititor. Este amintit în acest loc Sf. Dionisie Areopagitul, a cărui 
învățătură ar avea ecou în cea a savantului modern. „Iar aceasta se în- 
tâmplă nu altfel decât în ierarhia cerească, după cum îi place Sfântului 
Dionysius: cele de mai jos dintre spiritele ilustre sunt iluminate de cele 
de mai sus şi primesc sprijinul tronului dumnezeiesc” (851). Exemplul 

marelui învăţat este preluat de Cantemir însuși, care, la rândul său, ar 
alege din tezaurul vanhelmontian acele cunoștințe ce sunt „în armonie 
cu credinţa și în acord cu natura”. În consecință, revine la învățătura 
testamentară și la tradiția patristică într-un limbaj care îi apare mai adec- 
vat omului din epoca sa. Este vizibil atras de interpretarea simbolică și 
spirituală a unor fenomene, inclusiv a celor naturale. Resimte continuu 
nevoia să dubleze lectura literală cu cea spirituală, un efort realmente 
impresionant şi care dă seama, uneori, de subtilitatea interpretativă a 
autorului. Se va raporta negativ nu doar la figura celui numit „scolast” 
(231-233), „parazit scolastic și slujbaș dialectic” (215), „scolast ateu” 
(265, 291 ), „scolast modern” (269), scolast şi profesor (327), „înțelept 
scolast” (451), cu referire la filosofia de şcoală şi vulgata academică a 
unei epoci, ci deopotrivă la tendinţele exclusiv naturaliste şi empiriste 
ale vremii, evidente pentru o minte cultivată. 


În acest mod se explică, probabil, unele idei filosofice tari în scrierile 
sale. De pildă, ideea că adevărul nu poate fi decât unul și același („ade- 
vărul diverselor științe este același, simplu şi în formă unitară”) (9). 
Şi că există o unitate originară, prin creaţie, a celor existente („razele 
veşniciei, ale timpului și ale vieţii sunt aceleași și decurg din cel veşnic, 
unul şi același”) (311). La fel și ideea că orice lucru creat comportă ceva 
tainic; câtă vreme această lume este opera lui Dumnezeu, ea deține 
ceva cu adevărat tainic („toate cele create sunt mistere datorită prin- 
cipiului supranatural și sunt înfăţişate tot ca mister în ordinea păstrării 
lor”) (135). Lumea descoperă atât ceva tainic, misterios, cât şi ceva 
pe măsura puterilor omeneşti. Omul însuși, cu dubla sa alcătuire, tru- 
pească și spirituală, reprezintă un fapt natural şi deopotrivă un mister 
(135-137). Cantemir afirmă în fond ceva mult mai îndrăzneţ, anume 
că orice fapt din această lume comportă ceva natural și ceva tainic. Este 
firesc în acest caz să ai în vedere atât latura naturală a celor create, cât 
şi cea supranaturală, atât o ordine văzută, cât şi cea care o transcende. 
Cantemir exprimă limpede această idee paradoxală. O face într-o epo- 
că în care gândirea savantă caută să separe cu grijă între datele naturale 
— care se supun verificării neutre — și cele supranaturale. Așadar, orice 
fenomen, chiar și cele pe care le socotim banale — ploaia și tunetul, cur- 
sul apelor, încolţirea plantelor și prezenţa unor specii de vietăţi, suc- 
cesiunea unor stări de lucruri — descoperă ceva natural și ceva tainic. 
Ne-am putea totuși întreba, cu acea neîncredere care ne caracterizează 

acum: oare într-adevăr orice lucru comportă ceva tainic, până şi firul 
de praf, bătaia vântului sau căderea unei frunze, iarba câmpului sau un 
fapt cu totul banal? În definitiv, chiar și un furt sau o crimă, teroarea 
însăşi? Pentru Cantemir, nimic nu e în afara celor rânduite dintru înce- 
put sau prin mersul creaţiei. Orice lucru îşi află o formă de posibilitate 
şi un loc în cuprinsul creaţiei („nimic ce se poate naște sau deveni, atât 
în mod natural, cât și supranatural, cum este binele și desăvârșitul, nu 
există fără a fi prevăzut de providența dumnezeiască...) (459). Are în 
vedere, bunăoară, pământul cu toate ale lui şi faptele nobile ale omu- 
lui, dar şi păcatul acestuia, pizmuirea celuilalt și crima, diferite moduri 
de încălcare a poruncilor, servitutea și robia, boala și războiul. Însă va 
distinge cu grijă între ceea ce ţine nemijlocit de creaţia divină, ca mod 
propriu de existență („toate încep în chip supranatural, pornind de la 
existența lor proprie”; 423) şi ceea ce se îndepărtează de acesta, prin 
evoluţie sau prin accident. Așadar, o distincţie importantă din punct 
de vedere ontologic este acum cea dintre a exista în sens propriu și 
a exista în sens impropriu. Există în mod propriu ceea ce există prin 
însuși actul divin de creaţie, eventual ceea ce tinde să recupereze chipul 
sau locul său originar. În mod impropriu există ceva ce se abate de la 
cele rânduite în chip originar. Ar merita această distincţie o discuţie 
aparte, însă nu o vom face aici. 


Cantemir nu e singurul care cultivă ideea amintită mai sus, însă, așa 
cum am văzut, îi conferă un caracter profund paradoxal. Savantul de 
care se lasă inspirat, Jan Baptista van Helmont, susținuse deja că știința 
şi teologia creștină ar putea din nou să comunice esenţial. lar Blaise 
Pascal, în același secol, vorbește despre trei ordini ale existenţei: a cor- 
purilor, a celor spirituale și a iubirii lui Dumnezeu; ordinea superioară 
le cunoaște întocmai pe celelalte, care, la rândul lor şi în măsura elibe- 
rării de propriile limite, pot accede la cel dintâi. Să nu uităm de Nicolas 
Malebranche sau de G. W. Leibniz, atrași deopotrivă, chiar dacă sub alte 
interpretări, de unitatea celor două ontologii. Sursa acestui paradox se 
află în literatura patristică, bunăoară la Dionisie Areopagitul și Maxim 
Mărturisitorul, unde îşi găsește întreaga lui strălucire. Reafirmarea lui 
explicită de către Cantemir are şi un scop polemic. Filosoful observă 
că ştiinţele timpului, aşa cum evoluează în mediul european, tind către 
o perspectivă exclusiv naturalistă. În aparență totul ar fi în regulă, însă 
acest mod de a gândi reduce orice fenomen la cauze naturale şi la ceea 

ce pentru un naturalist înseamnă „număr, potenţă, act, formă şi mate- 
rie”; prin urmare, unii savanţi socotesc că știința sacră ar fi „nepotrivită 
naturii și neştiutoare a celor fizice” (211). Limbajul ştiinţei face tot mai 
vizibilă orientarea către experiment, calcul și evidențe ușor verificabile. 
A aduce în discuţie doar cauze și efecte de acest fel înseamnă a ignora 
faptul că natura însăși ţine de cele create. Cantemir oferă exemple mai 
greu de respins, chiar indecidabile pentru omul de astăzi: diferenţierea 
şi păstrarea speciilor, armonia corpurilor cerești, ordinea şi conserva- 
rea naturii, viața (în universalitatea ei cosmică) și timpul (în relația lui 
esenţială cu eternitatea). Probabil că unii dintre noi ar fi sceptici cu pri- 
vire la ceva sacru sau miraculos în cazul acestor fenomene, dar cred că 
ar accepta ideea că ele sunt, bunăoară, inepuizabile ca atare. Ar accepta 
probabil şi ideea unor limite de netrecut ale cunoașterii omenești și ale 
voinţei noastre tehnice. 


Ca să-şi susțină asemenea idei, Cantemir pune la lucru o hermeneuti- 
că impresionantă. Se lasă atras de interpretarea simbolică şi spirituală 
până şi în cazul unor fenomene obișnuite din natură. Face acest lucru, 
de pildă, când le raportează la actul originar de creaţie și la rânduiala di- 
vină, la evenimentul căderii și certitudinea revelată a mântuirii omului. 
Nu acceptă teoria dublului adevăr, întrucât ea ascunde ideea unei sci- 
ziuni profunde în ontologia acestei lumi, ca și cum ar fi vorba de două 
lumi străine. Însă nici ideea unei confruntări nesfârșite — de fapt, a unui 
război de uzură -— între perspectiva creştină și cea „modernă”. Revine 
mereu la „condiţia omului”, până şi atunci când sunt în discuţie feno- 
mene ce par străine vieții omenești‘. Înţelege astfel că recunoașterea 
adevărului nu contează doar cognitiv sau tehnic, ci deopotrivă în ceea 
ce priveşte modul de conviețuire umană și starea spirituală a timpului. 


Faţă de cei care au în vedere doar condiţia naturală a omului, Cantemir 
va urma o altă cale, mult mai deschisă. Va vorbi de trei imagini ale ființei 
umane, una teologică (sau „evlavioasă”), una filosofică (precum cea 
veche, greacă) şi o alta naturalistă („fizică”, „senzorială”), tot mai frec- 
vent întâlnită în epoca sa. Ce va spune în această privință? Prin însuși 
faptul că este creat, omul este definit înainte de toate de Creatorul său. 
Așadar, prima imagine - sau definiție a omului - este cea teologică, 
dată de Dumnezeu prin ce spune și face atunci când creează omul 
(189-191). Cine nu recunoaşte dreptatea și iubirea Creatorului nu va 

înțelege această definiție; chiar dacă vede, bunăoară, cum decade omul 
şi cum se revoltă, nu vede și posibilitatea salvării. 


Avea să fie concepută totodată, prin vechii gânditori greci, o definiție 
filosofică a omului. Ajunge bine cunoscută în formula ei de şcoală: 
omul este o ființă rațională (sau, într-o altă variantă: omul este o ființă 
rațională şi muritoare) (431-433). Faţă de cea teologică, nu implică 
decisiv faptul originar al asemănării cu divinitatea. Definiţia filosofică 
pretinde un gen de universalitate neutră: orice om este o ființă rațională 
şi muritoare. Chiar și atunci când nu respectă porunca divină și nu se 
căieşte, omul rămâne o ființă rațională. Cantemir observă că, de fapt, 
omul este rațional chiar și în unele cazuri ciudate, „în manifestarea de- 
lirului şi în /conduitele aberante, precum/ sminteala superstiţiilor”. 
Rațiunea (ratio) apare acum ca o facultate legată de simţuri, în pre- 
lungirea sau în slujba lor. Acest lucru justifică unele expresii aparent 
ciudate, precum „simţ rațional” şi „rațiune senzorială” („rațiune corpo- 
rală”). Or, definitoriu pentru om este tocmai intelectul (intellectus), fa- 
cultatea superioară de recunoaştere a adevărului revelat şi de comuni- 
une cu acesta. Cele două componente ale sufletului omenesc, „sufletul 
senzorial” şi „sufletul intelectual”, nu sunt în fond separate. Deşi prin 
cea dintâi omul „este potrivnic binelui simplu”, prin cea de-a doua „se 
străduieșşte în chip esenţial să caute ceea ce este bun în mod simplu, şi 
este cumva înălțat de razele intelectuale ce i se trimit /... / să înțeleagă 
binele în mod simplu și răul în mod multiplu” (439). Concluzia este 
realmente surprinzătoare. „De aceea urmează în chip necesar că omul 
senzorial este cu mult mai rațional decât celelalte animale, mai abil şi 
mai prudent, şi anume se distinge printr-o capacitate admirabilă de a 
alcătui lucruri, de a le despărți, de a le alege, a le compara și a le distin- 
ge. De aici se adună toată materia, atât a eticii profane, cât și a sfintei 
teologii etice”. Cum vedem, contează în cele din urmă tendința domi- 
nantă, orientarea prevalentă a omului către cele proprii sufletului sen- 
zorial sau către cele proprii sufletului intelectual. 


Însă există şi o altă definiție a omului, acceptată uneori fără a ne da 
seama de riscurile ei mari. Faţă de celelalte două, teologică și filosofică, 
se situează mult mai jos. Cantemir o numește „definiţie fizică”, întrucât 
priveşte omul ca simplă vieţuitoare, chiar dacă mai bine adaptată de- 


cât celelalte, cu simţurile şi inteligența mai evoluate în unele privinţe. 

Definiţia fizică ne oferă puţine despre om, ne vorbeşte mai ales des- 
pre „simpla deprindere de a trăi” (187). Omul apare acum ca o ființă 
supusă unor nevoi elementare, își caută hrană și adăpost, siguranța 
grupului și unele satisfacţii obișnuite; umblă întruna cu „picioarele lui 
goale, pe pământ, spini şi ţepi”, cu pielea rănită şi carnea străpunsă, cu 
răni sângerânde și năpădit de suferințele simţurilor. Toate acestea pot fi 
întâlnite în lumea obișnuită a vieții: „zămislirea femeii, apăsarea pânte- 
celui, sleirea puterilor, chinurile cumplite ale nașterii, urletul nou-năs- 
cutului, anevoinţa alăptatului, puţinătatea hranei, schimbarea vârstelor 
şi noianul de nenorociri ce vin unele peste altele de-a lungul întregii 
vieţi” (187). De această definiţie se leagă noile încercări, moderne, de 
a situa omul și celelalte viețuitoare la același nivel ontologic. Plecând 
de aici, se ajunge la „imaginea decăderii condiției umane, a naufragiu- 
lui şi chiar a morţii” (185). Cel care, în „vremurile noi”, vorbeşte de 
înrudirea sa cu animalele, dar uită de asemănarea cu Dumnezeu, pre- 
feră să se vadă pe sine ca simplu vieţuitor, mai bine sau mai rău adaptat 
întâmplărilor acestei lumi. 


Așadar, se confruntă în continuare trei imagini ale omului. Dacă vrea 
cineva să înțeleagă ce se petrece astăzi cu omul, va cerceta imaginea 
pe care acesta o privilegiază când e vorba de propria sa ființă. Poate 
să vadă astfel ce definiție acceptă cu privire la sine, în ce mod se lasă 
definit sau cum se înțelege pe sine la un moment dat. 


Aş spune că astfel de pagini presupun un exercițiu elevat al gândirii, o 
putere aparte de analiză și conceptualizare. Este vorba, în cazul lui Can- 
temir, nu doar de erudiție şi capacitate reflexivă, ci şi de un curaj specula- 
tiv rar întâlnit. În același timp, poate fi ușor sesizată situarea lui filosofică 
între gândirea de inspiraţie patristică și cea occidentală. Autorii pe care-i 
invocă de obicei nu se fac recunoscuţi printr-un anume radicalism în sti- 
lul lor de gândire. Dimpotrivă, apar mai curând asemeni unor mediatori 
între două epoci şi între spaţii spirituale diferite. Pe urmele lor, Cantemir 
cultivă un model de comprehensiune deschis atât față de spiritul analitic, 
savant, cât și față de gândirea simbolică și religioasă. În fond, modernita- 
tea filosofică se constituie și pe această cale, nu doar pe cea a unei gândiri 
secularizate sau radicale. Cel puţin pentru unele medii culturale, precum 
cele din estul Europei, această cale distinctă, ce cultivă raportarea poziti- 
vă la tradiţie și la gândirea simbolică, pare ușor de recunoscut. 


RECITIREA CLASICILOR MON 
Note | 


" Există, în Icoana de nezugrăvit..., o polemică severă cu unele tendinţe noi din filosofia 
şi ştiinţele timpului, îndeosebi cu cele care considerau că simţurile şi rațiunea omului 
ar fi suficiente pentru cunoaşterea adecvată a celor existente. Polemica se duce însă şi 
în mediul constantinopolitan, cu acei aristotelicieni care erau adepţii filosofului Teofil 
Coridaleu, precum loan Cariofil, Sevastos Kimenitul sau Alexandru Mavrocordat. Aşa 
cum s-a spus, „în tot cursul secolului al XVII-lea, la Constantinopol și în lumea greacă în 
genere, s-a dus o luptă acerbă între adepţii lui Coridaleu şi curentul conservator, pretins 
tradiționalist, din sânul cărturarilor ortodocși...” (Petru Vaida, Dimitrie Cantemir şi uma- 
nismul, Bucureşti, Editura Minerva, 1972, p. 226-228). 

? Dimitrie Cantemir, Icoana de nezugrăvit a ştiinţei preasfinte, Pasaje neclare în Catehism, 
O cercetare naturală a monarhiilor, Elogiu pentru autor, Mic compendiu de logică, traducere 
de Ioana Costa, Editura Academiei Române, Fundaţia Naţională pentru Știință şi Artă, 
Bucureşti, 2017, p. 17. 

În continuare, referințele la această scriere le voi face în text, menționând între paranteze 
pagina în atenție. 

3 Dacă ar fi să revenim la o dispută clasică în epistemologia modernă occidentală, cea 
dintre empirism şi raţionalism, am putea spune că Dimitrie Cantemir, asemeni unor 
învăţaţi precum Jan Baptista van Helmont, respinge ambele variante. Le consideră la 
fel de limitate și, mai mult încă, în complicitate una cu alta („simţ rațional” şi „rațiune 
senzorială”, cum spune la p. 433-435). Ele reduc actul de cunoaştere la cel posibil prin 
simţuri şi rațiunea umană. Ca şi cum omul ar fi dintotdeauna singur în această lume, doar 
cu simţurile, visele și gândurile sale. 

*Expresia „revoluţie teologică”, folosită de Pierre Duhem în Le Système du Monde (tome 
IV, Ed. Hermann, Paris, 1973) pare totuși improprie pentru acest fenomen. Iar ideea 
prezenţei unei forme de deism în scrierile lui Cantemir, afirmată de Dan Bădărău (Filoso- 
fia lui Dimitrie Cantemir, Bucureşti, Editura Academiei Române 1964, p. 132, 235-238, 
246, 260-261), este discutabilă; există locuri în Icoana de nezugrăvit..., de pildă în cap. 6 
din ultima carte, ce contrazic evident ideea ca atare. 

La un moment dat vorbește despre felul în care e cercetată „imaginea decăderii 
condiţiei umane” (humana conditionis lapsus... figura speculata) (185). Are adesea în ve- 
dere condiția originară sau adamică („starea însăși de nevinovăție sau fericirea însăși, 
de care se bucura omul mai înainte de săvârşirea păcatului”; 197), „noblețea condiţiei” 
iniţiale (135), prin înzestrarea ei cu icoana divină (137), cursul şi decăderea condiţiei 
umane (185-187), odată cu posibilitatea îndreptării ei și a redobândirii condiţiei iniţiale. 

Nicolae Esinencu. 
Jurnal în cheie eminesciană 


Marile valori ale literaturii noastre impun, de la o vreme, un complex de eforturi 
întru editarea ineditelor unor scriitori cu o deosebită autoritate. Nicolae Esinencu 
face parte din această pleiadă, scriitor cu un timbru binecunoscut prin rostirea de 
neuitat a cărților sale. 


Suntem convinși că vocea acestui inconfundabil poet, prozator şi dramaturg va 
fi recunoscută şi din cuprinsul volumelor rămase needitate, inclusiv a prezentului 
volum Jurnalul unui scriitor, cum l-a întitulat chiar însuşi Nicolae Esinencu, vo- 
lume asupra cărora lucrez în prezent spre a da tiparului cărți pe care aș îndrăzni 
să le numesc un spațiu al încrederii, adecvat textelor inedite esinencuene ce inspiră 
crezământ. 


Vocea care le rostește garantează ea însăși autenticitate, mai mult încă: adevărul 
literar-artistic, un adevăr spus cu fascinantă seninătate, cu tulburătoare linişte 
cucerită cu prețul altor neliniști; întruneşte un preț desigur, incalculabil, a cărui 
acoperire o reprezintă Opera literară integrală, de o viaţă, a lui Nicolae Esinencu. 


Prima parte a acestui volum, Jurnalul lui Nicolae Esinencu în cheie eminescia- 
nă, relevă dominanta reflexivă a studentului Nicolae Esinencu la Cursurile Şcolii 
Superioare de Literatură de pe lângă Institutul „Maxim Gorki” din Moscova, pe 
care le absolvește în 1973. Au fost însumate toate fragmentele manuscriptice ine- 
dite care descoperă intenţia de concepere a unui studiu monografic Eminescu de 
către cursant, dar şi tendința de autodeterminare şi autoafirmare permanentă în 
raport cu modelul cultural eminescian al scriitorului Nicolae Esinencu. 


Partea a două, Jurnalul unor „zile zăpăcite”, reprezintă forma originală indi- 

viduală diaristică de a aşterne gândurile ascunse și constituie expresia adecva- 

tă a unei gândiri, care priveşte spontaneitatea ca izvor de originalitate şi adevăr. 

Jurnalul reprezintă, pe lângă efortul de sinceritate, mai ales saltul evolutiv din 

raționalitate, din livresc, ieşire de sub gravitația prejudecăților, drumul invers ace- 
»4 


luia parcurs de „om” în aspirația lui de a-şi crea un instrument de viață pragmati- 
că, şi de planări exorbitante în zona eterică a imponderabilității. 


Vitalie RĂILEANU 


INEDIT ME 


Am scris o monografie „Eminescu” şi am rupt-o... 

Am făcut bine, am făcut rău? Nu știu. Am înțeles un singur lucru 
în rezultat: fiecare scriitor moldovean trebuie să scrie 

o monografie „Eminescu', fiind sau nefiind publicată. 

Asta ar fi o mare temelie de ajutor național! 


Ştie oare mama că Eminescu e fiul ei? 
Ştie oare tata că Eminescu e fiul lui? 
Ştiu oare fraţii lui că Eminescu e fratele nostru mai mare? 


x 


I l-am arătat mamei pe Eminescu. Mama se uită la portretul lui cu drag, 
cu duioșie... cum vede că nu întind mâna să-i iau portretul, îl pune în 
poală. Cu dragoste îl pândește ca pe un copil. 


x 


Nu știu din câte se fac și se va face vor fi nemuritoare, însă un singur 
lucru mi-i clar - Eminescu va fi veşnic. Prin urmare avem nevoie de un 
mare monument al neamului la care am veni ziua şi noaptea, la bine și 
la rău, şi am pleca fruntea în faţa lui, ca în faţa unui Dumnezeu. 


x 


Mă gândesc: Eminescu se putea naște numai pe Pământ. 
Mă gândesc: Eminescu se putea naște numai printre stele! 


x 


Mai e nevoie de un monument pe pământul acesta: Eminescu — de la 
pământ până la cer! 
x 


— Eminescu nu era bătrân, zice feciorul meu. 
— Nu. 


* Fragment din Jurnalul unui scriitor de Nicolae Esinencu, realizat în Laboratorul de cerce- 
tări literare şi biobibliografie al Filialei (Biblioteca) „Onisifor Ghibu” a BM „B. P. Hasdeu”, 
Chişinău. Concept, elaborare: Vitalie Răileanu, critic și istoric literar. Coordonator: Lidia Ku- 
likovski, dr, conf. univ. Redactor: Ludmila Şimanschi, dr, conf. cercetător. Volumul, omagiu 
adus scriitorului Nicolae Esinencu la cei 80 de ani împliniţi, este în curs de apariție la Editura 
„ARC”, Chişinău. 

— Dar de ce a murit?! 
-2 
— Fiindcă a obosit?! 
* 


Practic, suntem o extensie eminesciană. 


x 


Grămăjoară în jurul lui Eminescu mai putem exista un timp. 


Ori: În jurul lui Eminescu mai putem exista câteva milioane de ani! 


x 


Eminescu a mers hăt înaintea gloatei, de atâta şi ne-a rămas luceafăr 


spre care să ajungi ne trebuie ani lumină. 


x 


Pe cele câteva piscuri ale omenirii — Shakespeare, Cervantes, Goethe, 


Puşkin — fâlfâie şi drapelul culturii noastre: Eminescu! 


Consecințele unui mare scriitor sunt de nemăsurat... Mare scriitor, 
este un mare învățător. El cultivă în oameni eroismul, spiritul... Şi face 
aceasta ani de ani, veacuri, educând generaţii după generaţii, câtă dra- 
goste de patrie a turnat Pușkin în acele generaţii care au tot venit după 
dispariția marelui poet, şi câte generaţii vor sorbi aceeași dragoste din 


același Pușkin! 
Dar parcă „Luceafărul” lui Eminescu a încălzit numai pe unul?! 


Nimic nu se contopeşte mai ușor și mai dur decât omul și arta. Şi nimic 
nu abordează existența umană mai fericit decât aceeaşi artă. Mai fericit 
omul n-a fost încă făcut cum l-a făcut până în prezent arta, altă știință 
deocamdată lumea nu are şi în aceasta e măreţia artei. Două rânduri 
din Eminescu a întreținut para focului, şi întreţin în cuptorul vieţii ani 
şi ani. De altfel, versurile nu sunt printre cele mai fericite ale autorului, 


zice-aş ba, nişte simple versuri de album: 


INEDIT MH 


„Pe lângă plopii fără soţ, 
Adesea am trecut. 

M-au cunoscut vecinii toţi, 
Tu nu mai cunoscut” 


x 


Mai avem nevoie de o proză la rang de Eminescu. 
Mai avem nevoie de o dramaturgie la rang de Eminescu. 
Mai avem nevoie de o cultură republicană la nivel de Eminescu. 


x 


Poet Naţional înseamnă să trăieşti şi să mori odată cu poporul tău. Emi- 
nescu va exista atâta cât va exista poporul nostru, cât vom exista noi! 


x 


Niciun poet de-al nostru încă de la Eminescu încoace n-a cântat cu 
gura pe deplin deschisă! 


x 


Când zici Anglia — ţi-amintești de Shakespeare. 

Când zici Spania - ţi-aminteşti de Cervantes. 

Când zici Rusia — deodată îți amintești de Puşkin. 

Mă uit la aceste dealuri care se cheamă Moldova. 

Mă uit la aceste nesfârşite vii și livezi, care se cheamă Moldova. 
Mă uit la acest colţ de rai, care se cheamă Moldova... 


Şi mă înădușesc de fericire... şi nu cred că sunt pentru noi băștinașii 
acestui pământ, și oameni care simt alte sentimente la privirea peste 
aceste dealuri, decât sentimentul de mândrie naţională... 


Oh, dar cât de mare mi-i durerea când se întâmplă să umblu prin lumea 
mare și să aud atât doar despre Moldova, atunci când se întâmplă să fiu 
întrebat de pe unde sunt. 


— De unde sunteţi? sunt întrebat de interlocutor. 

— Din Moldova, îi răspund. 

— O, scoate dumnealui un „O” mai mare decât gura. Ce vinuri! Ce fructe! 
Avem încă foarte multe de făcut pentru Eminescu! 

Şi suntem foarte îndatoraţi față de acest pământ! 

Are încă foarte mult de tras la carul culturii noastre! 

Ca să ne putem și noi mândri cu altceva! 

x 


Cunosc unul din scriitorii noştri care mereu caută să mă ţină la distanță 
tot de atâtea ori de câte ori amintesc de Eminescu. 


Fraza lui sună scurt: „Să mă laşi cu Eminescu tău învechit!” 


Şi de câte ori sunt pus în fața acestei fraze, tot de atâtea ori mă prind 
întrebându-mă: „Dar ce s-a înnoit în literatura noastră de la Eminescu 
încoace?!” 


x 


Pe unde calcă suflul Eminescu, se coc holdele. 
Pe unde priveşte suflul Eminescu, se luminează cerul. 
Pe unde fâlfâie pletele Eminescu, se potolesc apele. 


* 
Să cântăm ca Eminescu! 
E 


Şi mai trist: cuvintele descoperă frumosul, dar cuvântul și ucide fru- 
mosul! 


x 


La Eminescu, frumos însemna subţire, fin. 
La contemporanii noştri, noţiunea de frumos s-a tradus în gras, solid! 


x 
Prezentăm interes atâta timp, cât avem un Creangă, un Eminescu. 
x 
Eminescu - fântână universală. 
* 
Teii... ar fi trebuit numiţi Eminescu... Zburător — copacul Eminescu. 
x 


Am văzut prima fotografie a lui Eminescu. Chipul lui Eminescu are 
îmbătrânire frumoasă, de vechimea poporului nostru. 


x 


Pedagogul. Trebuie să fie oleacă Eminescu, dacă e pedagog. Învățătorul 
meu... 


INEDIT 


x 


Dacă în folclorul nostru se pomeneşte pe undeva de Eminescu? Da! 
Făt-Frumos! 


* 


De ce n-ar fi în şcolile lumii în rând cu alte obiecte — fizica, chimia — 
introduse obiectul Shakespeare, Goethe, Cervantes, Pușkin... Iar noi, 
moldovenii, am fi studiat obiectul Eminescu. 


x 


N-am să cred pe nimeni niciodată că țăranul e lipsit de cultură. Țăranul 
are poate cea mai mare cultură, acumulată din cele mai străfunduri vea- 
curi. O cultură neexplicată, dar mare cultură, care la un moment dat ex- 
plodează printr-o erupție, cum a fost erupția Eminescu: fiu a doi țărani. 


x 


Dialogul dintre domnul Moldovei Sturza Vodă şi Gheorghe Eminovici 
în ziua când Gheorghe Eminovici se prezintă lui Vodă cu ocazia ridică- 
rii sale din ţăran în boier cu moşii: 


„—Ei, ce-i? l-a întâmpinat acesta, văzându-l. 
-Să trăiţi, măria-ta, am venit să mulțumesc pentru boierie! 
-Prin ce crâşme te-i tăvăli de-acu înainte?” 


E de observat, vodă, care îşi ştie foarte bine boierimea, boierimea și 
obiceiurile ei, vodă îl întâlnea și pe acest țăran, devenit boier, cu o păre- 
re preconcepută: adică prin ce crâşme se tăvăleau boierii lui prin acelea 
avea din clipa aceea să se tăvălească și Gheorghe Eminovici. 


Dar nu s-a întâmplat așa. Gheorghe Eminovici, țăran, cum ziceam din 
țărani, ridicarea în boierie, n-a fost nimic mai mult, decât înfigerea și 
mai adânc în pământ, în țărână, în muncă. A fost un tată, care a fost 
foarte conştient de viitorul familiei sale, râvnind mereu spre aşi scoate 
spre lumina cărții o bună parte din marea familie a sa. 


* 
Iată ce-i dădeau Ralucăi, viitoarei mame a lui Eminescu, părinții la mă- 


ritatul ei: 


„Una icoană Maica Domnului, ferecată în argint. - Una candelă, tij de 
argint. — Patru inele cu diamant. - Una perechi de cercei de mărgean. 

- Una perechi de cercei cu coletul lor. — Una alesidă de aur. — 1 lingură 
mare. — 12 linguri. — 12 cuțite. — 12 furculițe. — 12 linguriţe. — Un paneraș 
lucrat în ajur. - Una lada mare. — Șase tinjiri de aramă. - Două tablale 
de libţia. — Șase sfeşnice. — Un lighean. — Un ibric de alamă. - Un salon 
de atlas. — 7 rochii de mătase. — 1 rochie de alibet. — 8 straie de cit. — 2 
măsuţe de cărți. — 3 tacâmuri de masă. — Pânză de fabrică. — 4 tacâmuri. 
- Pânză de casă. — 24 bucăţi cămăși şi fuste. — 4 bucăţi scorțuri. — 2 scri- 
nuri. — 2 saltele. — 2 oghealuri. — 3 rânduri prostiri. 8 perini cu trei rânduri 
de feţe. — 7 şaluri şi unul turcesc. — 2 mândiri de lână. — 8 prosoape. — 1 
gardirop. — 10 perechi scarpe de tot soiul. — 12 perechi colțuni. — Sticlării 
şi farfurii. — Bani în numărătoare înaintea cununiei. 41.500. — Bani în nu- 
mărătoare în ziua cununiei la 29 iunie 1840, rest 41.500. — Adică în bani 
+3.000/ galbeni / și zestre în haine și obiecte 576 +. 


Lucruri care aveau să se unească cu alte lucruri ale lui Gheorghe Emi- 
novici, viitorul ei soţ, şi care apoi avea să fie folosite la nașterea și 
creşterea celor nouă copii printre care şi marele Mihai Eminescu! 


Darurile şi copii au fost bucuriile Ralucăi de o clipă, c-apoi soarta să-i 
arunce fără milă în faţă nenorocire după nenorocire: 


1. Şerban întâiul copil, se năștea în anul 1841, murea la Berlin de tu- 
berculoză. 

2. Nicolae — se năştea în 1843 şi în 1884 murea „prin împușcare de sine”. 
3. Iorgu — se năștea în 1844 și murea în 1873 şi din nou se pare „prin 
împușcare de sine” 

4. Ruxandra — se năştea în 1845 şi murea de copil. 

5. Ilie — se năștea în 1846 şi murea în anul 1862 de tifos. 

6. Maria — se năştea în 1848 şi murea prin anul 1855. 

7. Aglae — se năștea în 1852 și murea prin anul 1900. 

8. Harieta - se năştea în 1854 şi murea prin 1889, paralitică. 

9. Vasile — murea în anul în care se năștea. 


În tot acest mare gol, care s-a format, creştea Mihai, care era al șaptelea 
copil şi care mai apoi trebuia să devină marele Mihai Eminescu! 


x 


Un semn pe care ar trebui să-l purtăm cu toții încrustat pe veci în me- 
moria noastră: 1850-1889. 
Anul naşterii şi morții marelui Eminescu. 


INEDIT MU 


x 


Şi încă ceva, care, la fel, n-ar trebui uitat niciodată — Botoşani — locul de 
naştere al celui ce ne încununează prin trecutul, prezentul și viitorul! 
* 


De altfel, încă până în prezent nu se poate identifica anul şi locul 
naşterii poetului... 


Probabil, cu un poet mare, așa și trebuia să se întâmple. El nu s-a născut 
la Botoşani sau la Ipotești, unde se bănuiește, ci el s-a născut pe acest 
pământ. El a fost născut cu efortul întregului nostru pământ, și cu efor- 
tul întregului timp de până la apariția marelui poet! 


x 


Tata lui Eminescu a trăit vârsta de 78 de ani. 
„78 de ani viața mea întreagă, atâta am să trăiesc... declară poetul, care 
a murit la câţi ani? 

* 


Eminescu, probabil, că s-ar fi încurcat pe Pământul de astăzi — hățiş de 
drumuri, căi ferate, traseuri aeriene, poluări, poluări, poluări... Ferici- 
rea şi măreţia lui e că a trecut, a păşit peste această perioadă terestrială. 


* 


Eminescu ne oferă posibilitatea de a ajunge pe celălalt mal al existenței 
umane. 


x 
Poezia — a doua viață a omenirii şi unica! 
x 


Eminescu este Adevărul în cea mai pură goliciune, către care de secole 
tindea omenirea. 


x 


Am văzut ultima fotografie a lui Eminescu. E veche ca poporul nostru 
român. 


x 


Tinerii învățători când se duc la sat să ia în primire şcolile, se duc încolo 
luminați de chipul lui Eminescu. 

x 


Bătrânii învățători n-au să mai părăsească niciodată școala în care și- 
au îngropat viața, stau acolo, prin școlile sătești, luminați de chipul lui 
Eminescu. 


x 


O dată în an plaiul ne este străfulgerat de o puternică lumină. Cerul se 
luminează brusc, aşa cum se întâmplă pe timp de fulgere. Asta se în- 
tâmplă pe la 15 ianuarie de ziua lui Eminescu. Şi lumina care cuprinde 
plaiul nu este decât meteoritul Eminescu. 


x 


Suntem foarte datori luminii lui Eminescu, încărcați de datori suntem 
faţă de lumea Eminescu. Printre multele obligaţii pe care le avem mai 
avem una, și anume: să-i facem un monument de la pământ până la cer! 
Din lumină! 

+ 


N-aş putea să mă laud că în școală am fost un elev care adormea cu 
Eminescu în mână. Am fost un elev ca majoritatea elevilor la 16-17 ani. 
Purtam aceleași visuri, umblam pe aceleași cărări, începeam să mă uit 
la aceeași fată din clasă care era mai chitită și la care începu să gândeas- 
că întreaga clasă de băieți, și tot așa. Făceam trăsnăi de diferite mărimi, 
făcând nu o dată să apară în pragul clasei noastre învățătorul. Şi totuși 
din acei ani, printre multe altele, mereu îmi răsare în față un caz, care 
şi atunci ba și azi chiar îmi face necaz. Asta e o poveste cu publicarea 
primului meu vers prin ziarele de atunci. Nu ştiu ce impresie a produs 
acea primă a mea poezie asupra publicului sătesc, dar vai de câte ori mi 
se întâmpla să fiu poreclit, mi se arunca în față — „Eminescu!” şi asta a 
făcut-o şi o făcea cu mare succes prietenul meu cel mai bun. Îmi rânjea 
în față, fără pic de stânjeneală — Eminescu! zicea şi aştepta tot rânjind 
şi privindu-mă direct în ochi. Sfinte, ce rușine am simţit atunci, când 
am fost numit pentru prima oară în mijlocul colegilor mei și mai apoi, 
când mi s-a întâmplat să fiu astfel poreclit! Mi se părea că nici nu mai 
existam în fața lor! Poate ca prin minune mă rețineam să nu fac vreo 
mare prostie! 


Au trecut mulți ani de atunci, altfel aș putea să privesc lucrurile... Dar 
de câte ori mi se întâmplă să-mi amintesc de acea poreclă, tot de atâtea 

ori mi se strânge inima de sfială... și tot de atâtea ori mă gândesc: ce 
bine ar fi ca oamenii, îndeosebi, scriitorii, să aibă mereu acea sfială, 
înainte de a se face ceva, pe care a avut-o pe atunci un copil! 


* 


Şi acum, întrucât v-am spus mai sus întâmplarea cu prietenul de copi- 
lărie, care m-a numit atunci și mai târziu „Eminescu”, râzându-mi fără 
pic de sfială în față, am să vă spun că m-am întâlnit nu demult din nou 
cu el. Eu în prezent autor al câtorva cărţi, criticat destul de nemilos în 
câteva rânduri prin presa zilei, aşteptam să mă întâlnească prietenul 
meu de copilărie exact cu aceeași rânjitură neobrăzată de demult. Pu- 
team să-l ocolesc, să nu-l vizitez, să mai amân să se aştearnă timp între 
noi, ca să-mi mai treacă din cele întâmplate, dar, odată ce am fost prin 
părţile copilăriei mele, n-am rezistat și am intrat să-i văd rânjitura. Ba 
chiar avui prin clipele când treceam prin poartă o rară grabă să-l văd cu 
drag chiar rânjindu-mi în față. 


Să fiu al naibii dacă nu am fost întâmpinat cu aceiaşi rânjitură! Rânjitu- 
ră, care spunea că nu-s un Eminescu, chiar dacă am ajuns undeva... S-a 
oprit cu furca în mână în mijlocul ogrăzii — l-am găsit răscolind niște cio- 
cleji din anul trecut — s-a oprit cu furca în mână când m-a văzut şi-mi 
rânji în faţă exact ca pe timpuri... dar nu despre asta vroiam să vă spun. 
Vroiam să vă spun de cele întâmplate de mai apoi. Vasăzică ne-am aşezat 
noi pe prispă, eu îl întreb de una, el de alta, dar cum copilul său nu-și 
găsea nici cum loc prin bătătura casei, tată-său sări cu furca asupra lui: 


— Bre, tu de ce nu citeşti... unde-i cartea?!. 

Copilul se bâlbâi și se uită cu spaimă la mine. 

— Pune mâna pe carte îți spun! — strigă tata la copil și se-ntoarce de- 
acum spre mine cu același rânjet de odinioară. Şi-mi explică: 

— Înţelegi, bre, şi aista-i Eminescu! 


Nu mi-a fost niciodată mai drag ca în clipa ceea prietenul meu de copi- 
lărie. Nu mă mai săturam să mă uit la copilul lui, care de acum se aciuase 
cu o carte în mână în geam, să mă uit la copilul lui şi la rânjetul tatălui! 


x 


Curente literare sunt multe, și aproape toate curentele au şcoala lor, 
care naşte discipoli. Marele exemple ale marii literaturi universale ne 
pot sta la dispoziție la dorința noastră. Pe urma marilor scriitori s-au 

mișcat alți mari scriitori. Şi tot așa. Altceva e cu nețărmuritul talent al 
geniului, care niciodată nu dă școli şi nu se lasă limitat. Geniul nu poate 
naşte genii. E cazul cu Maiakovski. Cine s-a putut ţine de Maiakovski?! 
Sau să ne adâncim în literatură — să luăm cazul marelui copac al poeziei 
- Whitman! Un Whitman nu poate avea şcoală, şcoli, elevi. Whitman 
e peste tot, ca aerul de care nimeni nu se apucă să-l mai născocească 
odată... 

Dar cazul lui Eminescu?! Putem arăta un al doilea Eminescu?! Ba chiar 
nici imitatori n-are! Asta înseamnă că Eminescu este poezia totală! 


x 


„Ne trebuie literatură, dar mai presus literatură națională, istorică. As- 
tăzi popoarele se nevoiesc a se face nemuritoare prin puterea condeiu- 
lui, prin scrieri literare”. (Coşbuc) 


x 


Nu este oare Eminescu acel Făt-Frumos pe care îl doreşte și-l cântă 
poporul de peste timpuri?! 
* 


Pentru un mare zbor, mai bune aripi nu există decât marea poezie emi- 
nesciană! 


* 


Scriind aproape ca Eminescu, scriitor nu poate să existe. Scriind ca 
Eminescu — cu atât mai mult nu ești! 


x 


Ni s-a schimbat traiul. Avem pâine pe săturate, pâine albă, poate mai 
albă decât fețele noastre. Asta-i adevărat: casele noastre sunt mai ară- 
toase ca în alte sate din lume. Am scos stuful de pe casă și-am aranjat 
şindrilă; am datjos şindrila și am pus olane; am aruncat olanele și ne-am 
bătut acoperişul cu ţânc!, tablă... Acum, cum au ajuns americanii pe 
lună să calce, ne întrebăm dacă aceia n-au dat pe acolo de vreun materi- 
al de acoperiş extraordinar, să ne facem cu un acoperiş cum nu s-a mai 
pomenit prin lumea asta mare! 


Ba cu atât mai mult, am ajuns să râdem unul de altul, cei din nord de 
cei din sud și tot așa. Cei din nord strigă că uite casele lor au câte două 
şi mai nu ştiu eu ce etaje, iar cei din sud... în fine, eu le dau la amândoi 

dreptate... şi cel de la sud și cel de la nord, are dreptate. Și la unul şi 
la celălalt casa este extraordinar de frumoasă, deosebirea fiind un mic 
detaliu, pe care celor de la nord le scapă — cei de la sud au casele la fel 
de mari, dar etajele lor sunt în pământ... Au fost mai pătimiţi în viața 
lor şi viaţa le-a dictat să fie mai precauţi, vâră casele în pământ și lasă în 
exterior doar o mătură, din care iese fum. Vine duşmanul, nu vede de- 
cât o mătură, trece tancul lui peste mătură, iar tu, după ce trece tancul, 
îţi scoţi capul şi-i fluturi din căciulă! Îţi pui mătura la loc și scoate frate 
fum mai departe! 


Cu cel de nord, să zicem, povestea e de altă natură: casa lui este văzută 
de la mii de kilometri... dar mă rog, dacă se crede mai curajos, n-avem 
decât să ne scoatem căciula și în faţa lui! Să trăiţi, fraţilor, şi tu frate de 
la nord şi tu frate de la sud! Sunt sincer cucerit şi mândru de pământe- 
nii mei! 


Deci mâncăm pâine pe săturate... dar îmi vin și alte gânduri, gândesc 
eu că pe vremea lui Eminescu nu era atâta pâine. Mult mai neagră era 
pâinea şi casele lumii intrau în pământ de atâta paie putrede tot trântite 
întru pocinirea” acoperişurilor ... Dar ce folos a dat pământul omenirii?! 
Eminescu, și numai un Eminescu! Ne-a mai dat și un Creangă! Două 
mari piscuri ale vieții noastre! Două mari piscuri de cultură, iar culmea 
dezvoltării unei naţii, după cum se ştie, se determină nu după pâinea 
mâncată şi vinul băut, ci după nivelul de cultură atins! Nimeni nu se 
interesează câtă pâine s-a mâncat pe vremea lui Puşkin sau pe vremea 
lui Socrate, şi toți urmăresc ce ne-a dat vremea lui Socrate și Pușkin?! 


Mă prind adesea cu gândul acesta şi atunci iar și iar mă întreb: fraților, 
oare nu prea mult mâncăm?! 


x 


Revenind la pâine, toată literatura noastră artistică e făcută aproape din 
trei elemente: pâine, palme, spirit. Nu-i autor care să nu fie preocupat 
de aceste trei elemente... ba cu atât mai mult aţi zice: nu-i poezie în 
care să nu figureze, într-un mod sau altul, aceste cuvinte... 


Şi când te gândești că în toată creația eminesciană nu întâlneşti nicio- 
dată, nici într-un loc cuvântul pâine! 

x 


Pâinea să ne fie un combustibil întru zorul spre cele mai depărtate 
năzuințe omeneşti, şi numai atât! 
* 


Ce înseamnă pentru mine Eminescu? 

Eminescu este acea casă bătrânească; bătrânească, aici în sens de casă pă- 
rintească, din care mereu pornești la drum și fără de care nicicum, fie ajuns 
la prima cotitură, fie ajuns la capătul lumii, fără de ea nicicum nu poți trăi. 
A rămâne mereu în casa părintească, închis, fericit de lumina sfântă 
a aureolelor părinţilor tăi, asta înseamnă că niciodată să nu ştii ceea 
ce se face după pereţii casei tale, asta înseamnă niciodată să nu știi ce 
înseamnă cu adevărat prețul lumii casei tale. 

Ne luminăm sufletul cu lumină eminesciană și pornim pe marele drum 
al vieţii, dar nici pentru o clipă scriitorul nu trebuie să uite că lumina de 
pe faţa sa este lumină eminesciană, şi o poartă pe față şi suflet, dar ca să- 
şi caute, să-și găsească lumina sa proprie, fără de care nimeni nu poate 
exista, ţinând cont că omul există atâta timp, cât are lumina sa proprie. 
Eminescu e casa părintească, din care, încărcaţi de lumină, pornim 
spre căutarea luminilor noastre. 


Patria Eminescu. 


x 


A scrie în limba mamei. Înseamnă a purta semnul venirii tale din 
constelația Eminescu. 


x 
Scriitorii, care nimeresc în lumina eminesciană, devin pali. 


x 


Ne lipseşte premiul Eminescu, care ar fi putut fi atribuit de către aca- 
demia noastră, astfel punând anual degetul pe cartea care cu adevărat 
constituie o valoare literară. 


* 
Prea multele mașini și fiare sperie pasărea Eminescu. Desprinsă de pă- 


mânt, nu mai poate reveni printre noi. Dar am putea trece prin secolul 
maşinilor doar conduși de-un Eminescu. 

* 
Mă urc pe primul tău deal, care îmi cade în cale, Moldova. Numai acest 
plai putea să nască pe Eminescu! 
* 
Fără cel mai mic efort, primul lucru care se desprinde de la citirea ver- 


surilor lui Eminescu este simplitatea expresiei, ceea ce poate fi obser- 
vată doar la oameni de geniu! 


x 


Sălciile, care au fost un număr nespus de mare, se întâlneau la tot pasul 
peste acest meleag și care acum mai tremură ici și acolo, sunt toate sin- 
gurele, care mai poartă din pletele marelui Eminescu... și din ușoară 
tristeţe a poetului, care îi unduie și saltă versul. 


x 


Eminescu este poarta care ni se oferă fiecăruia din noi pentru a ieși 
spre un nou spaţiu, rupând spaţiul Icar. 

* 
Cum ne naştem suntem puși cu fața spre cer, spre ziua de mâine, spre 


viitor! De câte ori citesc „Luceafărul” lui Eminescu mă văd pus cu fața 
spre cer! 


x 
Eminescu trebuie privit doar în raport cu Cosmosul, Viitorul Omenirii. 


x 


Eminescu ar fi trebuit să fie citit zilnic cel puţin din spaima de a nu 
rămâne în trecut. 


x 


Eminescu ne oferă posibilitatea de a ajunge pe celălalt mal al existenței 
umane. 


x 


Eminescu este Adevărul în cea mai pură goliciune către care un secol 
tinde omenirea. 


x 


Valorile de care s-a condus Eminescu în permanență - dragostea, sin- 
gurătatea, simplitatea, responsabilitatea... Patria! 

x 


Marea calitate a scriitorului este să se poată exprima liber. Expresia tre- 
buie să fie atât de liberă ca și respirația omului. Tragi în tine aer, slobozi 
aer. Fără nici un mic efort. Şi e de ajuns, doar un mic obstacol în calea 
respirației și îndată simți cum organismul se-năbușă. 

La Eminescu, marele scriitor, expresia este o respirație: „Cobori în jos 
Luceafăr sfânt,/ Alunecând pe-o rază... 


* 
Când poporul nostru va atinge Nivelul Eminescu, se va naşte un alt 


Eminescu şi omenirea Noului Eminescu va tinde spre Nivelul Noului 
Eminescu pentru a naște apoi un alt Eminescu. Şi tot așa! 


x 


Eminescu. Dincolo de poet nu mai ești nimic. 
Un poet face spaţiu, spaţiu... liber! 
* 


Cel mai mare cadou pe care am putea să-l facem generațiilor viitoare 
este să-l aducem până la dânsele pe Eminescu în plină lumină! 


Note | ` ţinc (rusism) - zinc 
?pocinirea (rusism) — repararea. 

Ana BANTOŞ 


Regăsirea de sine în literatura 
basarabeană: flux și reflux (V) 


Aureliu Busuioc. 
Pactul scriitorului cu cititorul 


Există multiple teorii cu privire la funcția co- 
municativă a literaturii, la care nu ne vom opri 
acum. În cele ce urmează vom analiza cum 
stau lucrurile în romanul basarabean din ulti- 


AB. conf. univ, doctor ma perioadă (sfârșitul sec. al XX-lea — începu- 


habilitat în filologie, tul sec. al XXI-lea), pornind de la concepția de 
Universitatea de Stat „Alecu 


Russo”, Bălţi. Direcţii de 
cercetare: literatura română, 
literatura universală şi postbelică pactul scriitorului cu cititorul are 


comparată, estetică şi conotații aparte reieșind din condiţiile social- 
teorie literară. Publicaţii: istorice și politice în care s-a aflat acest seg- 
Reabilitarea autenticului. : si a 3 
„+ ment de populație ruptă din albia firească a 

Culegere de articole și liii je limb bită d sti SA 
studii critice, Chişinău, 2006; CU turii naționale, limba vorbită de majoritari 
Deschidere spre universalism. fiind supusă unui proces de mutilare greu de 
Literatura română din. imaginat, pe care lingvistul Nicolae Mătcaș l-a 


Basarabia postbelică. definit drept „calvarul limbii române”. 
Monografie, Chişinău, 


2010 (ediţia a II-a, revăzută, Unul dintre scriitorii care au reflectat într-o 
i ant oala măsură mai mare situaţia în această privință 
aan in > Mods este Aureliu Busuioc (n. 26.X.1928 - 
iterare europene, Si g eS 

Bucureşti, 2013. d. 8-X.2012, Chişinău), scriitorul a cărui bi- 

ografie începe în perioada interbelică. S-a 

născut în satul Cobâlca (azi Codreanca), 


text literar ca act de comunicare. Vom preciza 
mai întâi că în literatura română din Basarabia 


Partea a IV-a vezi „Limba Română” (Chişinău), nr. 6 
(260), 2020, p. 179-188 

Chișinău, 2005. Ana Bantoş alături de scriitorul Aureliu Busuioc 


judeţul interbelic Orhei. A urmat liceul „T. Boga” din Timișoara. A 
învăţat la Școala Militară de Ofiţeri Activi de Transmisiuni din Sibiu, pe 
care a abandonat-o în timpul examenelor finale pentru a se alătura 
familiei, obligată, în 1949, de către autoritățile sovietice, să se „repa- 
trieze” în Basarabia. S-a aflat un timp (1949-1950) în lagărul sovietic 
de filtrare de la Sighet. A studiat la Institutul Pedagogic de Stat „Ion 
Creangă” din Chișinău. 


A debutat editorial, în 1955, cu volumul de versuri Prafuri amare. A ac- 
tivat în presa periodică şi timp de mai mulți ani a fost secretar al comite- 
tului de conducere al Uniunii Scriitorilor din Moldova. Poet, prozator, 
dramaturg și eseist, s-a implicat plenar în viața literară și cea culturală. În 
fond, Aureliu Busuioc a împărtășit destinul scriitorilor a căror realizare 
pe plan literar a depins de regimul totalitar în care le-a fost dat să trăiască 
şi să scrie. Să spunem mai întâi că, spre deosebire de confrații săi de con- 
dei, majoritatea fii de țărani, el se trăgea dintr-o familie de intelectuali. 


SINTEZE EEE 


Iar conștiința acestui fapt biografic transpare în scrisul său, care e conce- 
put altfel, romanele sale Singur în fața dragostei (1966), Unchiul din Paris 
(1973) şi Local ploi de scurtă durată (1986) schimbând tonul în proza 
basarabeană. Fără a putea să-și facă din acest „detaliu biografic” capital 
politic, ţinând cont de faptul că în perioada regimului comunist mult mai 
agreaţi erau cei cu origini „sănătoase” din păturile de jos, Aureliu Busuioc 
va persifla în stilul său acid inconfundabil „haina de şiac” a prozei basara- 
bene, aici incluzând și „textura” limbii din scrierile literare ale perioadei 
respective. Formulele de exprimare folclorizante, neliterare vor fi utiliza- 
te de către Busuioc cu un scop bine determinat, pentru a da o anumită 
coloratură personajelor de tristă faimă cu care îşi populează naraţiunile, 
însă cu precădere în scrierile în versuri cu caracter umoristico-satiric și 
epigramatic, domeniu în care a excelat de rând cu Nicolae Costenco, 
Petru Cărare ş.a. Arma satirică era antrenată într-o competiție de salubri- 
zare a peisajului literar interriveran, cu preponderență, în perioada anilor 
șaizeci-șaptezeci, când, într-un anume fel, genul satiric era un substitut 
a ceea ce ar fi trebuit să însemne gândirea critică. Mai trebuie spus că 
acest gen de literatură avea un impact deosebit asupra publicului cititor, 
Aureliu Busuioc remarcându-se prin stilul său incisiv, inclusiv cel din 
proză. Demersul său vizează o stare de lucruri ce ţine de conștiința mo- 


Aureliu Busuioc 
Pactizând cu diavolul 

rală şi de capacităţile intelectuale normale în postcomunism, surprinsă, 
de altfel, de către Alain Besancon, care, referindu-se la efectele comunis- 
mului, afirmă: „Nimic nu e mai problematic, după disoluția unui regim 
totalitar, decât reconstituirea, în rândul poporului, a unei conștiințe mo- 
rale şi a unei capacități intelectuale normale..” (Besançon 2015: 150). 


În romanele scrise după 1990 (Lătrând la lună, 1997, Pactizând cu dia- 
volul, 1999, Spune-mi Gioni, 2003, Hronicul găinarilor, 2006, $i a fost 
noapte, 2012, Aureliu Busuioc mizează pe relaţia sa cu un cititor căruia 
îi oferă un alt punct de vedere asupra timpului în care autorul a trăit şi a 
scris şi asupra propriei biografii literare din timpul totalitarismului, cu 
o cenzură drastică abolită în postcomunism. Scriitorul ţine cont de fap- 
tul că cititorul cunoaşte foarte aproximativ perioada anterioară, comu- 
nicarea fiind afectată şi de alţi factori, între care tăcerea crâncenă care 
s-a așternut peste segmentul de istorie, foarte greu abordabil, incapaci- 
tatea omului de azi de a comunica, diferențele de vârstă, de concepții 
etc. Amintim aici că, în concepţia lui Umberto Eco „un text este un 
dispozitiv pentru a-și crea Cititorul Model. Acest cititor nu este cel 
care formulează unica conjectură „corectă”. Un text poate anticipa un 
Cititor Model ..” (Eco 2015: 51). Dincolo de semnificaţiile nuanţate 
ale Cititorului Model, la care se referă semioticianul italian, vom spune 
că, pentru a recunoaşte intenţia textului lui Aureliu Busuioc, trebuie 
să recunoaștem strategiile sale. Din start, demersul său este construit 
pe o relaţie care se doreşte a fi una de încredere reciprocă, sinceră cu 
cititorul. Autorul mizează pe o comuniune cu cititorul său, cu care ar 
dori să facă o bună companie. Este vorba despre năzuinţa spre un pact 
de uniune care să fie sigilat prin adeziunea cititorului, pe care îl face 
participant la actul scrierii. Este ca și cum scriitorul ar recurge la acest 
dispozitiv textual şi discursiv pentru a-și cuceri (sau re-cuceri) statutul 
său de autor, formulele de adresare către cititor fiind: onorabilul meu 
cititor, atotștiutorul meu cititor, curiosul meu cititor, răbdătorul meu citi- 
tor, fidelul meu cititor, slab informatul meu cititor, priceputul meu cititor, 
vigilentul meu cititor etc. Însă, în mod evident, autorul doreşte să lase în 
urma sa mărturii documentare. Astfel, substanţa naraţiunii romanului 
Pactizând cu diavolul, al cărui protagonist este tânărul Mihai Olteanu, 
student şi ziarist începător, e constituită din rememorarea dramei 
apocaliptice a refugiului familiei sale în România și a „repatrierii” în 
Basarabia ocupată. Autorul stabileşte de la bun început anumite „re- 


SINTEZE MAN 


guli” conform cărora urmează să se deruleze comunicarea cu cititorul, 
deconspirându-se în felul următor: „Dar să lăsăm gluma. Cred că şi un 
copil ar înțelege că Mihai Olteanu sunt eu. Și n-are niciun rost s-o fac 
pe scriitorul, sunt și așa grafomani destui. Intenţia mea este să las o 
mărturie. În plus sau unică, nu contează: ar trebui să-mi continuu viața 
cu sâcâitorul sentiment al unei datorii neimplinite dacă nu aş aşterne 
pe filele acestui caiet adevărul pe care îl cunosc, adevăr care, m-am du- 
merit în ultimul timp, mai aparține și altora, dar lipseşte cu desăvârşire 
în paginile pline de limonadă ale celor chemaţi să fie cronicari ai tim- 
purilor și lucrărilor noastre” (Busuioc 1999: 24). 


Fiecare autor are maniera sa proprie de a fi sincer. Dar sinceritatea auto- 
rilor de obicei este pusă în discuţie de critică. Însă mai presus de aceas- 
ta contează dorinţa autorului de a-și povesti viața unui cititor care în 
cel mai bun caz ar înțelege ce se petrece în sufletul autorului, ar înțelege 
viaţa lui interioară. După cum menţionează specialistul în tehnica re- 
ceptării, profesorul de la Universitatea din Konstanz (Germania) 
Wolfgang, Iser, în lucrarea sa întitulată Actul lecturii. O teorie a efectu- 
lui estetic, raportul dintre autor și cititor este cât se poate de complex: 
„Autorul şi cititorul poartă în sine şi împart jocul fanteziei, care nu ar 
putea fi inițiat dacă textul ar avea pretenţia de a fi mai mult decât o 
regulă de joc. Pentru că lectura devine doar atunci plăcere, când pro- 
ductivitatea noastră intră în joc, adică acolo unde textele ne oferă șansa 
de a ne activa capacitățile” (Iser 2006: 245). Multiplele și variatele mo- 
duri de adresare către cititor atestă dorința aprigă a lui Aureliu Busuioc 
de a conta pe stimularea capacităţilor de receptare ale adresatului. Cu 
atât mai mult cu cât în romanele prozatorului nostru este vizat nu atât 
trecutul, cât prezentul. Scris în genul autobiografic, romanul Pactizând 
cu diavolul, bunăoară, urmăreşte scopul de a-l scoate din amnezie pe 
receptorul basarabean, de a-i activa productivitatea memoriei, în fe- 
lul acesta înlesnindu-i calea spre propria sa identitate. În fond, avem 
în față o scriere de factură autobiografică sau, utilizând un termen al 
lui Serge Doubrovsky, un roman de „autoficțiune.” „Autoficțiunea” ar 
putea fi şi un indice al replierii, al retragerii narcisiace. Îndreptat spre 
punerea în scenă a sinelui, discursul narativ este în realitate traversat 
de probleme de ordin politic, ideologic și axiologic, în felul acesta pro- 
tagonistul fiind plasat într-un un fel de amplă poveste socială. Anume 
aşa se întâmplă şi în romanul lui Aureliu Busuioc Pactizând cu diavolul. 

Mihai Olteanu va face eforturi multiple pentru a-şi recupera familia 
deportată despre care nu are, la început, nicio ştire. Pendulând într-un 
„dezechilibru deasupra hăului”, pe care îl descoperă în Basarabia, pro- 
tagonistul simte nevoia de identificare prin istorisirea refugiului, a 
„repatrierii” de tristă amintire şi a traumelor cauzate de toate aceste 
întâmplări. Pentru înlesnirea înţelesurilor naraţiunii autorul va inter- 
cala secvenţe sub forma unor fragmente de film incluzând episoade 
din copilărie, episoade cu bombardamente în timpul peregrinărilor 
cauzate de nevoia de a fugi de la baştină, cu dispariția unor oameni 
dragi, precum Emil și contele S., într-un cuvânt o amplă gamă de în- 
tâmplări din „istorie și preistorie.” Pe de altă parte, va recurge la stilul 
epistolar, pentru a face mai veridice datele despre deportații din fami- 
lia Olteanu. Toate acestea, împreună cu amintirile pe care le califică 
drept „surogat de gândire”, alcătuiesc un tablou general tragic despre 
război, foamete, refugiu, bombardamente, dormitul prin străini, vâna- 
tul de noapte al celor refugiaţi, despre învinuirile fără noimă aduse de 
securitate protagonistului calificat drept FDN (fiu de duşman al no- 
rodului). Concluzia autorului este următoarea: „Să te mai miri atunci, 
de fapt nici nu cred că te miri, nu eşti o excepţie, de complexul de in- 
ferioritate care s-a abătut ca o boală cronică pe capetele tovarășilor de 
fugă?” (Busuioc 1999: 80). Rememorarea vieţii dure prin care i-a fost 
dat protagonistului să treacă e un proces obositor pentru cititorul, pe 
care autorul vrea să-l menajeze: „Ai obosit?... Și cât mai este, cât...” 
(Busuioc 1999: 81). După încercarea eșuată de a ajunge în Kurgan 
să-şi vadă mama și surorile deportate, încercare în care Mihai Olteanu 
a riscat să fie linșat de securitate, face următoarea constatare: „Nimic 
din ce nădăjduiam să realizez-realizat!.. 


Poate doar făcând descoperirea (ușor de făcut!) că nimerisem într-un 
uriaş malaxor unde materia primă ești tu, dar de dragul a ce?, în nume- 
le a ce? — fără răspuns” (Busuioc 1999: 116). 


Echilibrul depănării amintirilor se restabileşte prin momente ce țin 
de întâlnirile cu oameni precum doamna Rosi, care, lovită crunt de 
soartă, continuă să rămână receptivă la tragedia familiei de basara- 
beni refugiați, sau înțeleptul, scepticul și sentimentalul conte S., care, 
înțelegând ce-l așteaptă în Basarabia ocupată pe tânărul nepregătit, îl 
va sfătui: „Nu te îndemn la pași necugetaţi, dar încearcă să rămâi om... 

Şi protagonistul aflat în căutarea sinelui propriu se întreabă: „Cine-am 
fost eu pentru ei? Nimeni”. Este evidentă căutarea unităţii, a coerenţei, 
a identității, necesități care permit construirea sinelui propriu. Con- 
struirea coerenţei care, de fapt, înseamnă a reuşi să ajungi la adevărul 
propriu, adevărul ca organism uman fiind proba de foc a autorului. 
Căci coerenţa în acest caz poate apărea în urma negocierii între ruptu- 
ră, moştenire şi dispută. Personajul este tracasat de multiple întrebări. 
Confruntarea cu organele securităţii, care voiau să-l atragă în mrejele 
lor, neîncrederea în oameni care îi încolţeşte în suflet, dorinţa de a afla 
un țărm de echilibru îl va duce la activitatea de stilist la un ziar de par- 
tid. Este perioada în care atenţia protagonistului este atrasă de limba 
denaturată promovată și prin intermediul angajaţilor în presă, veniţi 
din Transnistria, așa-numiții şantişti. El se va amuza de limbajul cara- 
ghios pe care trebuia să-l retuşeze, însă adevărul crud i-l va spune verde 
în ochi prietena sa Elvira: „Ah, Mihai! Tragedia noastră, de data asta în 
literatură, nu-i că se scriu şi că se publică tâmpenii, ci că n-are cine râde 
de ei! Prostia-i corporativă, ia te uită ce mai urlete înalță când se află 
cineva să-i dea peste nas, iar pe de altă parte... Ce faci tu? Ai să te faci 
luntre şi punte ca să dai ceva luciu inepţiilor șefului şi în felul acesta... 
Vai, Mihăiţă, zău, e mai deştept ca tine redactorul tău... El ar trebui să 
râdă, nu tu” (Busuioc 1999: 158). În acest fragment este vizat și nara- 
torul, cel care volens-nolens e atras în jocurile politice, dar şi cititorul, 
considerat la acea vreme incapabil să raționeze critic. 


După moartea lui Stalin (în 1953) începe să se schimbe oarecum mo- 
dul de reflectare a realităţilor în presă. Este revăzută politica osanalelor 
şi a ditirambilor în adresa realizărilor „epocale”. Moţoca, redactorul- 
şef al ziarului la care e angajat Olteanu, va îndemna colectivul ziarului 
să schimbe tonul: „Cititorilor li s-a urât de atâta autolăudare”, afirmă 
redactorul-şef (Busuioc 1999: 171). 


Particularităţile profilului naratorului confundându-se cu însuși auto- 
rul transpar în diverse semne: scriitorii, la care se fac referinţe în text, 
cărțile şi personajele citate din literatura universală, dar există de ase- 
menea parodia, jocul de limbaj, intertextualitatea, compartimentarea 
de o anumită manieră a romanului. Miza pe viaţa interioară a prota- 
gonistului principal, alias autorul, e foarte mare. Imposibilitatea de a 
comunica franc într-o perioadă plină de persecuții cum a fost cea to- 

talitaristă este evidentă şi în formulele narative la care recurge poves- 
titorul. Foarte spiritual, ironic şi incisiv, el îşi plasează „acţiunile” din 
roman la interferența dintre real şi imaginar, personajele fiind conce- 
pute în așa fel încât să-i permită autorului accesul la zone „îngropate” 
în subconştient. De aici incursiunile în pre-istorie făcute pe un ton cu 
încărcătură ironico-satirică în romanul „Hronicul găinarilor”. Ce l-a 
determinat pe autor să recurgă la stilul persiflant, de care nu e scutită 
nici chiar propria persoană a naratorului? Şi ce mesaj îi este transmis 
lectorului? Este vorba de utilizarea acestor procedee pentru a decon- 
strui şi a denunța doctrinele despre realitățile înfloritoare ale Uniunii 
Sovietice și de a demola modelele literare perimate. Miza pe un alt fel 
de percepţie a realităţilor de ieri, dar şi a celor de azi e foarte mare. 
Cititorul devine protagonistul din umbră al textului literar, un text a 
cărui misiune educativă este indubitabilă. Dar trebuie spus că există în 
discursul narativ și un fel de „zgomote” care împiedică destinatarul să 
înțeleagă pe deplin mesajul. Unele lucruri sunt spuse doar aluziv, altele 
sunt trecute voit sub tăcere. Aceasta produce efectul unei relativități şi 
a unei incertitudini sau chiar a unei discontinuități. Parţial faptul este 
explicabil: Aureliu Busuioc este unul dintre puţinii scriitori basara- 
beni care developează istoria dramatică a Basarabiei prin intermediul 
romanului de factură memorialistică și autobiografică. În mod simi- 
lar au procedat Alexei Marinat (n. 24.V.1924, Valea Hoţului, comuna 
Dolinske, Ucraina — d. 17.V.2009, Chişinău), în jurnalul său de detenție 
Eu şi lumea (1999) şi Serafim Saka (n. 16.111.1935, Vancicăuţi, Hotin, 
Regatul României - d. 20.V2011, Chișinău), în romanul Pe mine mie 
redă-mă, apărut de sub tipar post-mortem. Aureliu Busuioc şi-a văzut 
romanele publicate și a contat pe dialogul cu cititorul, lăsându-i măr- 
turii despre toate prin câte a trecut generaţia sa. Un alt autor pe care l-a 
preocupat în mod vădit destinul acestui pământ dintre Prut şi Nistru 
a fost Paul Goma (n. 2.X.1935, Mana, Orhei, Regatul României — 
d. 24.11.2020, Paris, Franţa), care nu doar în romanul său Basarabia, ci 
în toată creaţia sa, după cum mărturisea el însuşi, a decortificat destinul 
Basarabiei. Punctul de vedere al lui Aureliu Busuioc se deosebeşte de 
cel al lui Paul Goma prin faptul că el le vorbeşte cititorilor basarabeni 
din interior, ca unul care a fost martor şi participant al evenimentelor pe 
tot parcursul istoriei basarabenilor de-a lungul celei de a doua jumătăţi 
a secolului al XX-lea. Orientarea romanului spre complexitatea timpu- 

rilor în care a trăit este evidentă, în cazul lui Aureliu Busuioc, care între- 
prinde o re-lectură a memoriei basarabene, reducând la zero figuri care 
au dominat în epocă sau topindu-le în diverse aliaje ale personajelor, 
aşa cum se întâmplă în romanul Lătrând la lună. Aureliu Busuioc dă o 
altă turnură lucrurilor, scoțând la lumină zone refulate ale memoriei 
sale. Intrigile romanelor sale se situează într-un timp reevaluat, autorul 
contând pe deschiderea spre un alt tip de discurs, a cărui miză e desti- 
natarul, eventualul cititor. Protagonistul-narator este prins în agregatul 
unui discurs alimentat dintr-un ansamblu de surse: familiale, școlare, so- 
ciale, istorice, de unde speră să-și extragă coeziunea mesajului său. Este 
urmărită constituirea unui sentiment reconfortant de apartenenţă la o 
colectivitate, în numele căreia își vrea formulat discursul. Privindu-se în 
oglinda socială interiorizată, protagonistul își reconstituie eul său iden- 
titar. Colajul, montajul episoadelor narate, diversitatea procedeelor uti- 
lizate indică asupra eterogenităţii radicale a unei lumi rebele, în care ele- 
mentul publicistic este la el acasă. De reținut în acest moment pledoaria 
autorului pentru implicarea basarabeanului în scrutinile electorale: ,... 
Mi-l imaginez pe bietul alegător de la Moldova în cabina improvizată a 
sectorului de alegeri. Câte chinuri sufleteşti, cât efort intelectual până să 
pună ştampila votat pe lista de candidaţi ai partidului comuniștilor! Apoi 
câte îndoieli, câte chinuri sufletești, timp de patru ani, până să pună la ur- 
mătoarele alegeri aceeași ștampilă pe aceeași listă ca data trecută... Ceea 
ce-i demn de admiraţie în toată afacerea asta e îndârjirea, consecvenţa cu 
care moldoveanul joacă pe o singură culoare, deși... Dar s-o lăsăm baltă: 
votul în țara noastră e secret. Din păcate, nu și rezultatele lui...” (Busuioc 
2006: 128). Scriitorul developează o zonă a mentalului aflat între totali- 
tarism şi postcomunism făcând uz de un limbaj publicistic, dar în același 
timp recurgând la elemente mitice pentru a construi o istorie cu o com- 
ponentă didactică puternică. Pluralitatea vocilor, diversitatea procedee- 
lor autoreprezentative, metafora scripturală și reduplicările conferă scrii- 
turii dimensiuni postmoderniste. Intertextualitatea, referinţa la o galerie 
amplă de autori din cultura universală cu scopul de a trezi gustul pentru 
un alt fel de cunoaştere sunt dovezi că autorul nu încetează să develope- 
ze lumea binară în care trăim. Romanele lui Aureliu Busuioc au apărut 
din dorința autorului de a se confesa, de a-i comunica cititorului său o 
anumită experiență, dar și pentru a-şi împărtăși neliniștile în legătură cu 
vulnerabilitățile spirituale, culturale sau care țin de memorie. Am putea 

spune că are loc trecerea de la o logică a creaţiei sau a expresiei la o lo- 
gică ce ţine de receptare, de interpretare. Cultivând ironia, estompând 
granițele dintre realitate și ficțiune, autorul invită cititorul să participe la 
aventura scrierii. În felul acesta Aureliu Busuioc ne amintește că, de fapt, 
literatura este, în fond, o aventură. 


Referinte Besançon 2015 = Alain Besançon, Nenorocirea secolu- 
, lui. Despre comunism, nazism şi unicitatea „Soah'-ului, 
București, Humanitas, 2015. 

Gala Galaction - 
un părinte cu har scriitoricesc 


Remarcat nu numai ca preot ortodox pentru 
însemnatele sale lucrări și traduceri teologice 
elaborate şi publicate în timpul vieţii, de mare 
folos în practica exercitării atribuţiilor eclesi- 
astice deținute timp de mai mulți ani, dar și ca 


scriitor, pentru numeroasele sale opere litera- 
i re de largă expresie: note, eseuri, foiletoane, 
MC.— publicist n reviste schiţe, nuvele, povestiri, romane, memorii de 
culturale din ţară şi din NSE : i . : 
P „călătorie și fantezii dramatice, editate și publi- 
diaspora, participant activ A 1 , i li 
la viața culturală a Cetăţii În cate in volume separate sau in revistele litera- 
1960 a absolvit Liceul Intemat re ale vremii, părintele Gala Galaction ocupă 
„Costache Negruzzi'şi, în 1965, un loc de seamă și în literatura română, dova- 
Secţia electroenergetică a 
Facultăţii de Electrotehnică laşi. 
A publicat în presalocalăşi Într-adevăr, analizându-i cu nedezminţita-i 


națională numeroase articole minuţie întreaga lui operă literară, străluci- 
CU Caracter tehnic, storic ş 


literar. A semnat volumele: i , y , d 
Negruzzist”. pe firulamintirilor . Considerat și astăzi a fi unul dintre cei mai 


(2013), Răsfoindun volum și. importanţi critici literari români din toate 
altele.. (2014), Lumina unei. timpurile, îl aşază apreciativ pe Gala Galac- 
prestigioase aniversări scoala tion în al său opus magnum (Istoria literaturii 
dela Lespezi — 150! (2014), O âne de | aia ară + Edit 
viață pedrumulLuminii Q015), române de la origini până în prezent, Editura 
Lespezi între legendă şi împlinire Fundațiilor Regale, 1941) în rândul scriitori- 
(2015), CastanulUniriidela lor „poporaniști”, adepţi ai promovării „speci- 


Vişan (2016) şi Unerous-aintos ficului naţional” — curentul literar cuprins în 
acasă (2017) ş.a. Activează 


în cadrul Societăţii Culturale o A . git 
Junimea 90'şia Asociaţiei @Părută la Iași, la 1 martie 1906, al cărei re- 


Literare „Păstorellaşi. dactor și animator a fost prestigiosul profesor 


dă a harului său scriitoricesc. 


tul istoric și critic literar George Călinescu, 


programul noii reviste „Viaţa Românească”, 


universitar și scriitor, Garabet Ibrăileanu. 

Să menţionăm câţiva dintre „poporanișştii” colaboratori ai acestei re- 
viste culturale ce „şi-a propus nu numai apropierea de popor, ci şi ridi- 
carea lui, fără a abandona deloc criteriul artistic”, între care: Spiridon 
Popescu, Calistrat Hogaș, D.D. Pătrășcanu, Jean Bart, Dumitru C. Mo- 
ruzi, Radu Rosetti, ale căror scrieri au reflectat îndeajuns de bine viața 
românească, ființa ei naţională şi (ne dreptatea ei socială. 


Cu toate că Gala Galaction nu a făcut parte din grupul „poporanist”, 
articolele sale publicate la început în reviste de „nuanţă simbolistă”, 
precum „Linia dreaptă”, „Viaţa socială”, „Vieaţa nouă”, ce evidenţiază 
pregnant „o preocupare socială şi o silință de a determina un anumit 
specific”, după cum bine se pronunţă George Călinescu, „îl fac clasabil 
în cercul «Vieţii Românești», care l-a și editat.” Demnă de reținut la 
Gala Galaction este și convingerea sa despre misiunea oricărui scriitor, 
a cărui „îndeletnicire literară trebuie să fie prevăzătoare, dornică să in- 
struiască pe ceilalți și să le folosească.” 


În acest sens, într-una dintre „notările” sale, Gala Galaction, ca un pre- 
ot ce este, face şi o vrednică mărturisire: „Arta pentru artă este o iluzie 
şi o deşartă fanfaronadă. Un artist nu poate să expulzeze din opera de 
artă propria sa inimă. Şi care artist nu vine pe lumea aceasta cu inima 
plină de doruri, de preferinţă, de rancune, de revendicări (odată ce este 
solul tainic al unei familii, al unei clase sociale și al unui neam întreg?” 


Mai înainte, însă, de a intra în miezul de substanţă al operei preotului 
şi scriitorului Gala Galaction, este recomandabil să întreprind o cuve- 
nită incursiune biografică, apelând la biografi virtuoși, precum Teodor 
Vârgolici, Titi Tudorancea, Gheorghe Cunescu, pentru ca rezultatul 
acestei migăloase îndeletniciri să fie unul plauzibil. 


Aşadar, la 16aprilie 1879, în Dideştii Teleormanului, într-o familie de mici 
proprietari agricoli se naște, pe numele lui adevărat, Grigore Pişculescu, 
fiul lui Nicolae Pișculescu, de origine aromână, arendaș al moșiei Didești 
şi al Chirachiei, fiica preotului Constantin Ostreanu, paroh al bisericii „Sf. 
Teodor” din Roșiorii de Vede. La vârsta învățăturii (1886) face primele 
clase primare în Dideştiul natal, pe care le continuă și le termină, în 1890, 
la Roşiorii de Vede, după care devine elevalliceului bucureştean „Sf. Sava”, 
pe care îl va absolvi în 1898. Perioada liceeană fastă îi oferă cunoștința și 
prietenia, durabilă pe tot restul vieţii, cu colegul Ion Theodorescu, viito- 

rul poet și scriitor Tudor Arghezi, dar și cu N.D. Cocea și V. Demetrius, și 
aceștia devenind ulterior scriitori. Tot în liceu, în 1896, urmând chema- 
rea scrisului, redactează solitar revista poligrafiată „Zig-zag', iar pe 7 oc- 
tombrie își face debutul scriitoricesc în revista „Adevărul ilustrat”, în care 
i se publică schița Pe terasă. După terminarea liceului se îndreaptă firesc 
spre Facultatea de Litere și Filozofie a Universităţii din Bucureşti, ale că- 
rei cursuri le abandonează cu un an mai târziu, în 1899, în favoarea cur- 
surilor Facultăţii de Teologie, pe care le absolvă în 1903; an în care se și 
căsătoreşte cu Zoe Marcoci, nimeni alta decât verişoara lui N.D. Cocea, 
renunțând tot atunci să se mai călugărească sub numele de Galaction, 
nume pe care îl va păstra în continuare ca pseudonim literar. 


În perioada studiilor teologice scrie şi publică nuvela Moara lui Călifar, 
considerată de critici „o piesă antologică și prima lui reușită majoră”, în 
care a preluat „motive şi eresuri folclorice cunoscute dintr-o povestire 
a tatălui său”. 


Interesat de obținerea doctoratului în teologie, merge la Cernăuţi și, 
susținându-l cu brio, în 1909, este reconfirmat ca defensor eclesiastic 
pentru eparhiile Râmnicului şi Argeșului (post pe care-l deținuse vre- 
melnic în 1906), pe care-l va exercita cu destulă elocință până în 1922, 
în anul când, în vârstă de 43 de ani, este hirotonit ca preot. 


Până atunci, făcându-se bine cunoscut ca scriitor „demn de toată lau- 
da” prin bogata sa publicistică în presa literară a vremii, în 1914, Gala 
Galaction îşi face şi debutul editorial cu volumul de nuvele și schițe 
Bisericuța din Răzoare la Editura Viaţa Românească de la Iași, volum 
care va fi premiat în 1915 de către Academia Română. Tot la Iași va 
publica şi volumul Eminescu. 


În anii Primului Război Mondial se află împreună cu Tudor Arghezi la 
conducerea nou-înființatelor reviste „Cronica” și „Spicul, cu apariţii 
săptămânale neîntrerupte, ale căror tematici erau orientate înspre pro- 
blematica dificilă a actualităţii româneşti. Neobosit, continuă să scrie 
și în 1916 editează două noi volume: Clopotele din mănăstirea Neamţu 
şi La țărmul mărei, întărindu-şi prin ele harul scriitoricesc. 


După terminarea războiului, în 1919, Gala Galaction trece printr-o difi- 
) J 

cilă „cumpănă a vieţii”, acea a gravei acuzații de „colaboraționism cu ocu- 

pantul german”, cu consecința destituirii, în 1922, din funcția de defensor 

eclesiastic, din care iese cu fruntea sus a preoţiei sale şi a bogatei sale pu- 
blicistici de atitudine social-democratică în ziarele și revistele timpului, 
între care: „Chemarea”, „Lumea nouă”, „Cuvântul liber”, „Avântul”, pe 
care le strânge și editează în culegerea de articole „O lume nouă”. 


Ca preot cu har, recunoscut în rândurile enoriașilor, Gala Galaction, 
după cum consemnează exegetul său Radu Băieşu, „a pendulat de-a 
lungul vieții între vocaţia de teolog și cea de scriitor, reușind să le ser- 
vească pe ambele în mod strălucit” În 1924 publică volumele Toamne 
de odinioară şi De la noi la Cladova, pe ultimul dintre ele G. Călinescu 
apreciindu-l drept „cea mai bună nuvelă în care, ca și I. Agârbiceanu, 
fiind şi acesta preot, zugrăvește lupta dintre virtute și ispită”. 


Într-o perioadă mai lungă (1926-1941) ocupă la Facultatea de Teolo- 
gie din Chişinău postul de profesor titular al Catedrei de Introducere 
şi Exegeza Noului Testament, devenind între 1928-1930 şi decan al 
facultăţii. În acest răstimp, pentru documentare, călătoreşte în Țara 
Sfântă, Egipt, Italia şi Grecia, apoi traduce Noul Testament (1927) şi 
începe să traducă Biblia (Sfânta Scriptură) în limba română după textul 
grecesc al Septuagintei, pe care-l confruntă cu textul ebraic, reușind 
să o editeze în 1936, fiind ajutat de pr. prof. Vasile Radu. După toate 
aprecierile general exprimate, această traducere a Bibliei este până as- 
tăzi, la 85 de ani de la editarea ei(!), încă neegalată, iar meritul apariției 
acesteia îi revine cu prisosinţă părintelui Gala Galaction! 


De asemenea, în cam aceeași perioadă fertilă literar îi apar editate și 
romanele: Roxana (1930), Papucii lui Mahmud (1931), Doctorul Tai- 
fun (1933), pentru care Gala Galaction primeşte Premiul Societăţii 
Scriitorilor Români şi La răspântie de veacuri, în două volume (1935), 
distins cu Premiul Naţional Literar. 


În 1941 situaţia conjuncturală a celui de al Doilea Război Mondial îl 
determină să revină la București, ca profesor de Exegeza Vechiului Tes- 
tament în cadrul Facultăţii de Teologie, post didactic pe care îl deține 
până în 1947, timp în care, în 1942, publică fantezia dramatică în trei 
acte Riţa Crăiţa şi editează volumul de nuvele și foiletoane În grădi- 
nile Sf. Antonie, pentru care primeşte Premiul Naţional pentru proză, 
iar în 1944 publică volumul memorial Vlahuţă. La terminarea războ- 
iului și imediat după schimbarea regimului politic, Gala Galaction se 

angajează activ în viaţa 
cultural-politică a Ro- 
mâniei, astfel că în 1947 


devine membru titular 
al Academiei Române şi 
vicepreşedinte al Uniu- 
nii Scriitorilor. Scoate un 
nou volum cu note de că- 
lătorie, intitulat Manga- 
lia, pentru care primeşte 
Meritul Cultural în grad 
de comandor. În 1952, în 
acei ani tulburi de după 
război, reuşeşte să obțină 
eliberarea părintelui 
C. Galeriu de la Canal. În 
plină activitate, în 1955, 
N. Tonitza. Portret Gala Galaction în urma unei congestii 
cerebrale, Gala Galacti- 
on, își petrece ultimii șase ani de chin prin ţintuire la pat. Se stinge din 
viață la 8 martie 1961, fiind înmormântat după dorinţa exprimată la 
Mănăstirea Cernica de lângă Bucureşti. 


Iată că se împlinesc de atunci 60 de ani ai veşniciei sale. 


Asupra operei literare a lui Gala Galaction s-au pronunţat de-a lungul 
timpului prestigioși critici literari, între care: E. Lovinescu, Perpessicius, 
N. Iorga, C. Ciopraga, S. Cioculescu, E. Papu, Cella Delavrancea, Zoe 
Dumitrescu-Buşulenga, N. Manolescu ș.a., iar din aprofundatele lor 
referinţe critice se poate desprinde o apreciere indubitabilă: „Cu toate 
că a continuat să scrie și în perioada interbelică, scriitorul Gala Galac- 
tion aparține primului deceniu al secolului XX (s.n.), prin nuvelele şi po- 
vestirie publicate în intervalul 1902-1910, care-l definesc ca scriitor, iar 
anul 1910 este «anul biruinţei sale totale», prin publicarea lucrărilor, 
Moara lui Călifar, În pădurea Cotoşmanei, Gloria Constantini, Lângă apa 
Vodislavei, prin care-şi face cunoscute calităţile scrisului său: vitalitatea 
şi spontaneitatea acțiunilor, pitorescul personajelor, talentul de narator, 
coloritul şi savoarea cuvântului, stăpânirea limbii și a lexicului acesteia” 

În ceea ce privește „trecerea sub lupa criticii” a romanelor lui Gala Ga- 
laction, aici părerile exegeților săi nu mai sunt la „unison” decât într-o 
singură afirmaţie: „Ca romancier, exclusiv prin înzestrarea sa nativă de 
povestitor, Gala Galaction subminează valoric romanele sale tocmai 
prin vicierea construcţiei acestora, deturnându-le cursul lor estetic în- 
spre o liniaritate plată, lipsită de acţiune și de interes major, din vina 
unei «ispășiri religioase» a conflictelor narate”. 


Ultimul roman La răspântie de veacuri, „o autobiografie voalată, cu 
multe amintiri şi impresii din perioada 1898-1900. Doru Filipache e 
autorul însuşi, Teobald — desigur, Arghezi”, ar fi putut fi unul dintre 
marile romane ale literaturii române dacă „vina lui capitală n-ar fi fost 
dilatația verbală în slujba tezei” (G. Călinescu). 


După moartea lui Gala Galaction a fost găsit în manuscris un volumi- 
nos Jurnal, tipărit postum în 3 volume, în perioada 1973-1980, sub 
îngrijirea Marei Galaction Pişculescu și a lui Teodor Vârgolici, iar în 
1997 ediţia lui completă. În Jurnal, pe lângă pagini de certă valoare li- 
terară, parcă anume lăsat ca o disculpare, se adâncesc trăsăturile morale 
ale omului Gala Galaction, care determină profunzimile întregii sale 
opere în care şi-a zidit viaţa, cu împlinirile, răsucirile şi remușcările ei. 
Seria reeditărilor volumelor sale continuă şi astăzi, iar nuvela La vulturi 
a fost inclusă și în bibliografia liceană. 


La cei 142 de ani de la naştere şi 60 de ani de veșnicie, posteritatea pre- 
otului și scriitorului Gala Galaction este la fel de luminoasă, ca slujitor 
al Bisericii şi Scrisului. Astfel, în memoria sa, în Ierusalim, capitala Is- 
raelului, o piaţetă a fost denumită Gala Galaction „ca semn de preţuire 
a contribuţiei sale la promovarea înţelegerii între creştini și evrei, mai 
ales în vremuri când omenirea a fost pusă la grea încercare”. 


În oraşele Mangalia și Roșiorii de Vede, pe frontispiciul câte uneia din- 
tre școli se află înscris cu strălucire prestigiosul său nume. 


N-aş putea să închei aceste rânduri rememoratoare fără a da cuvântul și 
celui care încă ne povăţuieşte cu înțelepciune printr-o pilduitoare pre- 
dică: „Trebuie învățătură pentru toată lumea. După cum pâinea, haina, 
drumul de fier sunt pentru toată lumea, așa să fie şi cartea şi biblioteca” 
(Gala Galaction). 


Aşa să fie! 

Mircea A. DIACONU 


Constantin Morariu. 
O cronică din Bucovina (II) 


Pentru a-i înțelege opţiunea, putem să ne pla- 
săm și în coordonate livrești. Exclamă într-un 
loc: „Ce abiz înfiorător de moarte ni arată ne- 
norocitul Nietzsche cu munţii săi de cadavre 
omenești, pe care să se urce supraomul, şi ce 
culme luminoasă de viață fericită ni arată geniul 
Goethe”, şi Constantin Morariu citează aici un 


M.A.D. — critic literar, eseist, poem în care e invocată iubirea aflată la temelia 
prof. univ. dr, prorector vieții (Morariu 1998: 133). De altfel, volumul 
al Universităţii „Ştefan cel 
Mare” Suceava. Dintre 
volumele semnate: lon 
Creangă — Nonconformism 
şi gratuitate (2002); Studii prilej de a-şi exprima poziţia invocându-l din 
şi documente bucovinene nou pe Nietzsche. Vorbeşte de „rătăcirile” şi 
(2004); La sud de Dumnezeu 
— Exerciţii de luciditate (2005); 
Cui i-e frică de Emil Cioran? ; f 
(2008); 1. L. Caragiale. împăratul Wilhelm la Untermaus. Axiomă ve- 
Fatalitatea ironică (2012);  cinică rămâne că numai crucea lui Hristos este 
Firul Ariadnei. 10 Cărțide în viaţă. Numai ea a fost mântuirea neamului 
proză şi nu numai (2014); 
Biblioteca română de 
poezie postbelică (2016); 
Metacritice (2018). drept „suirea pe cadavrele celor slabi ale seme- 
nilor tăi, ca să ajungi a fi Ibermenș” (Morariu 
1998: 168). Prin contrast, el se dedică celor 
slabi și refuză orgoliul, exhibarea de sine, iluzii- 

le deșarte. Singura care contează e fapta. 


de memorii se încheie cu o cuvântare ţinută 
în 1925 în fața ministrului I. Nistor (al cărei 
retorism, firesc, în fond, i se poate reproșa), 


„Ffantasmagoriile” raţionaliste („Raționalismul 
duce numai la pieire. Ibermenșul! l-a dus pe 


nostru în trecut, numai ea trebuie să fie și în 
viitor”), pentru a defini filosofia lui Nietzsche 


Partea I vezi „Limba Română” (Chişinău), nr. 6 (260), 
2020, p. 225-239. 


EEE PT ROMIÂINIĂ 


Viziunea, a unui anti-modern care se luptă cu „căderile” iluminis- 
te, este explicabilă prin situarea în context; recunoaștem în ideea lui 
că războiul mondial e „turbarea fără pereche a mult slăvitei culturi şi 
civilisaţii umaniste” (Morariu 1998: 140) temelia ideologiei retro- 
grade din perioada interbelică, din care se vor naşte ideile de dreapta 
extremă. Spengler, Berdiaev, Keiserling etc. pornesc de la această idee 
şi gândesc o revoluţie spirituală a Europei. Să exprime această idee a 
lui Constantin Morariu și reacţia lui împotriva modernizării pe care o 
realizase Austria în Bucovina, admirată în unele cazuri şi în perioada 
interbelică? Ar fi ciudat dacă ar fi aşa, căci modernismul, consecinţă a 
iluminismului, e în epocă asociat modelului francez, adică liberalismu- 
lui, civilizaţiei, parlamentarismului etc. Dimpotrivă, modelul german 
ar exprima valorile tari, nu cele „superficiale”, „frivole”. Nu vede Blaga 
însuşi în acești termeni opoziţia dintre cultura germană şi cea france- 
ză? Până la urmă, însă, intuiţia lui Constantin Morariu (dacă n-o fi fost 
vorba și de influențe livrești, directe sau indirecte; în fond, 1921, Blaga 
publicase „Revolta fondului nostru nelatin”) funcţiona bine. Pentru 
bucovineni, modernismul care-i civilizase (despre care s-ar fi putut 
crede că-i îndepărtase de substanța românească, locală, specifică) ve- 
nise de la Viena, acea Vienă unde se edificase, însă, şi spiritul naţional 
al bucovinenilor. 


Ciudat, totuşi, că el, militantul pentru românism, atunci când vorbeşte 
despre războiul mondial ca „turbarea fără pereche a mult slăvitei cul- 
turi şi civilisaţii umaniste”, nu vede contradicţia: tocmai datorită aces- 
tui război, Marea Unire a fost posibilă. De altfel, la aflarea veștii că a 
izbucnit războiul, mulți dintre tinerii momentului şi-au clamat bucu- 
ria, sperând că lumea se va zgudui din temelii și visul lor se va realiza. 
Mulţi au trecut clandestin granița în România sau în Rusia făcând o 
politică anti-austriacă și înrolâdu-se în armata română, când România 
a intrat în război. Întâlnindu-se cu Leca la Viena, află şi el că printre 
tineri circula următoarea formulă subversivă: „deoarece România are 
forma unei cupe nedepline, el împreună cu colegii săi intimi îşi doresc 
în corespondenţa dintre olaltă: Trăiască cupa plină!, adică România în- 
tregită cu Ardealul și Bucovina” (Morariu 1998: 153). 


Aflaţi sub austrieci, discipoli ai lui Iorga sau solidari cu el, cum ar fi 
ţ P 3 
putut gândi altfel românii din Bucovina decât în „spiritul secolului”, 

care, la suprafaţă cel puţin, era restaurator? Sunt idei în vogă în perioa- 
da interbelică din toată Europa. Constantin Morariu o invocă atunci 
când explică stagnarea tipăririi unui manuscris al Noului Testament 
în traducere proprie, pregătit pentru tipar în 1913-1914. De vină ar 
fi fost războiul, deci lumea modernă. Convingerea lui este că „unicul 
medicament mântuitor pentru întreg neamul nostru” erau scrierile te- 
ologice. În 1911, pusese la dispoziţia Institutului biblic 14 broşuri, se 
adăugaseră între timp încă șapte, iar acum, după 1920, când își scrie 
memoriile, spune, într-o viziune utopică, gândindu-se la ce „înălțime 
ideală” ar ajunge neamul nostru „dacă an după an s-ar răspândi scrieri 
temeinice în milioane de exemplare şi cu preţurile cele mai minimale 
nu numai în masele poporului de jos, ci şi în absolut toate păturile in- 
telectualilor noștri”. Abia astfel tot românul ar fi „desăvârşit în Hristos 
lisus” (Morariu 1998: 140-141). 


În tot cazul, Constantin Morariu trăiește cu convingerea — cel puţin 
acesta e mesajul pe care îl transmite — că lumea este expresia unei 
ordini divine, semnul Providenţei, şi tocmai de aceea implică o eti- 
că: echilibru interior, eliminarea păcatului, angajare, pentru celălalt, 
cultivarea binelui, totul din perspectivă națională: „Scopul final al 
existenţei noastre este să trăim așa, încât odată să ne împreunăm cu 
Dumnezeu, binele cel mai mare din lume” (Morariu 1998: 132). Totul 
în slujba unei sănătăți colective și deopotrivă individuale. ÎI invocă la 
un moment dat pe un anume Gustav Marx, doctor în medicină, care ar 
fi spus: „religiunea fără ipocrizie este izvorul cel mai profilactic pentru 
păstrarea sănătății învăţătorilor. Ea este izvorul nesecabil din care sufle- 
tul neliniștit sau nervos scoate putere nouă, linişte, statornicie și elibe- 
rează de anxietate şi apăsare” (Morariu 1998: 96). Interesante, pentru 
propriul proiect existenţial, și cuvintele următoare: „Şi care învățător 
a devenit, prin studiul științelor filozofice şi naturale, un dispreţuitor 
al religiunii, acela pierde scutul cel mai bun și, în lupta cu ambiția pro- 
prie, din cauza aprecierii exagerate a persoanei proprii, a considerării 
nesuficiente din partea preposiţilor și a supărărilor continue cu tine- 
retul şcolar, îşi pierde cumpătul și devine un neurastenic incurabil” 
(Morariu 1998: 96). Altundeva, notează: „Cel mai de căpetenie pos- 
tulat al înțelepciunii vieţii este paza neadormită de cea mai mare pri- 
mejdie: încărcarea conştiinţei cu mustrările păcatului” (Morariu 1998: 
40). Deviza aceasta garantează, în fond, asupra adevărului spuselor lui 

Constantin Morariu. De ce să nu putem spune că nu aveam nevoie de 
o altă garanţie ca să credem că „luptele” în care s-a angajat sunt pre- 
zentate corect, deşi mai avem una: radicalitatea poziţiei lui l-a făcut să 
rămână un marginal”, şi, marginal fiind, îşi slujeşte până la capăt crezu- 
rile. Iar timpul (căci a murit în 1926) pare să-i fi dat dreptate. 


În tot cazul, e descumpănit și revoltat când vede că feţe bisericeşti înal- 
te trăiesc în ipocrizie şi exprimă îndoială, iar scena pe care o povesteşte 
e dureroasă înainte de toate pentru el: „Pe vremea prohodului unui 
preot în biserica catedrală, un confuncţionar de înalt grad ierarhic s-a 
întors către mine și mi-a zis zâmbind ironic: «Doamne, la ce atâta lita- 
nie, pare că mortul s-a scula!>. Şi un profesor universitar român și dr. în 
sfânta teologie mi-a spus că el crede în doctrina noastră teologică ceea 
ce a afirmat pare-mi-se papa Leo al IX-lea, când a intrat în catedrala lui 
de Lyon, aflând tot poporul îngenuncheat, s-a întors către cardinalul 
său şi a zis: Si vulgus decipi vult, ergo decipiatur! (Dacă poporul vrea 
să fie înșelat, atunci să fie înșelat)” (Morariu 1998: 96). I se întâmplase 
ceva asemănător la Toporăuți, unde „poruncindu-mi Kalinowski la o 
înmormântare să cetesc evanghelia înaintea casei mortului, eu am cetit 
sfânta evanghelia a învierii, în care e vorba de doi bărbaţi în veșminte 
strălucitoare, și, sfârșind, i-am întins sfânta carte să o sărute, iar el mi-a 
zis: «Şi d-ta crezi în cele ce li-ai cetit?» — apoi a adaos hohotind: «Ha, 
ha, ha, aceasta-i o fabulă!>"? (Morariu 1998: 40). Fabulă? El invocă 
„pronia cerească” şi atunci când unei parcele de pământ îi creşte valoa- 
rea de zece ori. De fapt, la ce mă refer? O locuinţă de la Cernăuţi (pe 
care ar fi cumpărat-o, totuși) îi este confiscată de consistoriu imediat 
după ce petiția trimisă împăratului nu avu succes, în vederea fie a de- 
molării pentru a fi transformată în internat pentru elevi, fie a folosirii 
imediate cu acest scop. Va fi având Constantin Morariu dreptate până 
la capăt în situaţia aceasta? Cum să iscălească „sub anumite condiţii 
protocolul de cedare a casei numite în scopul demolării”, dacă cu ade- 
vărat îi aparținea? Cum putea fi forțat s-o facă? Pe de altă parte, scopul 
e de tot nobil, şi e în spirit românesc, dacă n-o fi fost o ipocrizie „farisei- 
că” (folosim cuvântul lui) la mijloc? În tot cazul, „casa, chiar în starea 
ei din 1896, a ajuns și sub stăpânirea din anii războiului mondial, iar de 
la 1920 înainte, fiind radical reparată, serveşte ca locuinţă pentru mine 
şi pentru ai mei” (...). 

De fapt, ceea ce-și dorește e un post de paroh, care să-i asigure traiul, 
post pe care nu-l are la Toporăuți, care i se refuză la Cernăuţi, pe care 
îl va obţine în „surghiunul” de la Pătrăuți pe Suceava”. Unui paroh i se 
asigurau, însă, condiţii bune de viață (căci preoții ar fi trebuit să devi- 
nă apărătorii Imperiului), nemaivorbind că se puteau face tot felul de 
abuzuri nepedepsite. De exemplu, la Toporăuți, preotul Kalinowski îi 
convinsese pe țărani să facă împrumuturi bancare, solicitând pentru el o 
parte din sumă; preoții din localităţile vecine Pătrăuţilor aplicau tot felul 
de taxe ilegale sau abuzive. În fine, la Pătrăuți, reiese dintr-o anonimă în 
care era amenințat pentru inițiativele sale care ar fi excedat viața religi- 
oasă a enoriașilor săi, Constantin Morariu avea 24 de fălci de pământ’. 
La Cernăuţi, când era ajutor de paroh, de asemenea, reuşise să-şi cum- 
pere un teren, o locuinţă (cea pe care e obligat s-o cedeze Consistoriului, 
pe care o va recupera după 1918), la Toporăuți chiar are o servitoa- 
re (Morariu 1998: 40). Se plânge că are numai una. Ce-i drept, elev la 
gimnaziul din Suceava, locuiește la unchiul său, Constantin, căruia îi 
va dedica o monografie, profesor de religie și de română la gimnaziu, 
care locuieşte cu chirie, fie la un cojocar, Ghiţă Buleandră, fie la niște 
comercianţi, Costachi și Nică Roșu“. Nu sunt condiţii de viaţă chiar gre- 
le, față de ale altora. E elocventă amintirea casei părinţilor, care avuseseră 
16 copii, dintre care doar cinci au rămas în viață. Cât despre Mitropolitul 
Silvestru, el avusese, se pare, o avere considerabilă, pe care trebui să o 
împartă copiilor săi, căci, avansat la postul de arhimandrit diecezan, a 
intrat în cinul călugăresc. Or, cu ocazia aceasta, care coincidea cu ono- 
mastica sa, dă o petrecere la moşia Hrabova, „un loc de vreo sută de fălci 
de pădure, arătură, fânețe, situat la granița Moldovei și cumpărat foarte 
ieftin de la un boier din Moldova” (Morariu 1998:21). Iar petrecerea are 
grandoarea ei imperială”. 


Toate acestea relevă, indiscutabil, care sunt avantajele pe care le ris- 
cau cei cu idealuri naționale românești. Din aceeași generaţie, Iraclie 
Porumbescu, tatăl lui Ciprian, nu huzureșşte și îşi ține cu destulă difi- 
cultate copiii la școală. În ce-l priveşte pe Constantin Morariu, ajun- 
ge şi el la o anumită bunăstare — elocvente seratele muzicale de la 
Pătrăuți —, dar abia după ce trece prin momente de mare dificultate. 
La Toporăuți, chiar de disperare. Ajunge seara (împreună cu soția şi 
mama soacră, „cu toată averea încărcată în trei care”) și casa parohială e 
o ruină. O va numi „zemnic”, adică beci, pivniță: „Când eu am păşit din 

tindă, cu capul plecat, prin ușa scundă, peste un prag înalt, în odaia de 
locuit, mi s-a părut că intru într-un zemnic. În mijlocul odăii era un vraf 
mare de lut, ras de pe jos şi de pe păreţi, pe cari se cunoștea negreaţa și 
păianjenişul ce rămăsese după dulapurile și alte mobile ale înaintaşului 
meu Ilie Bândas (...). Privazurile micilor ferești erau putrede și plafo- 
nul odăii era așa de scund, încât eu îl ajungeam numai cu latul palmei 
pus pe cap, iar în cocioaba-bucătărie de peste tindă, de răul plafonului 
şi mai scund, nici nu puteam sta drept în picioare. În bucătăria aceea 
am trebuit să locuim mai bine de o săptămână, până am făcut ordine 
în odaia cea mare”? (Morariu 1998: 37). Apoi, „neprimind salariul pe 
vreo trei luni și neprimind nimic nici de la venitul din biserică nici de 
la vreo altă funcţiune, deşi aproape toată munca pastorală o isprăveam 
singur, căci Kalinowski era tot bolnav, într-o vreme am fost ajuns până 
la atâta, încât să nu mă fi chemat la o înmormântare la curtea boierului 
din Cernauca, pentru care am primit remuneraţia de 10 florini, mai 
în înțelesul adevărat al cuvântului n-am fi avut ce mânca, căci încă în 
seara acelei zile, după ce m-am întors acasă, eu și soția mea am mâncat 
numai câte un ou fiert cu colac adus de la Cernauca” (Morariu 1998: 
38). Şi în aceste condiţii, spune, „de unde aveam, de unde n-aveam, 
ne-am abonat la «Observatorul» lui G. Barițiu din Sibiu, «<Amicul 
familiei», «Predicatorul săteanului român» și «Cărţile săteanului 
român din Gherla», am procurat de la librăria Socec Istoria universa- 
lă de Cernătescu şi un Atlante românesc şi ceteam împreună cu soția 
Istoria lumii ce o traduceam după Welter și făceam atâta haz, încât și 
servitoarea noastră, Domca, ştia de Solonovo Seisahteia (Seisahteia 
lui Solon)” (Morariu 1998: 40). Şi va locui aici 7 ani: „Ocupaţiunea 
noastră de căpetenie era cetitul, scrisul, muzica” (Morariu 1998: 41). 


Relevante — pentru mediul în care trăieşte — sunt disputele, permanen- 
te, cu colegii preoţi, dar și cu românii, în general. La Toporăuți, preo- 
tul Kalinowski, împreună cu alți trei episcopi bisericeşti, ar fi pus la 
cale (o şi recunoaște) un denunț la mitropolie: neștiind limba ruteană 
(pe care o și învaţă în câteva luni), n-ar fi putut să-i mărturisească pe 
creștini. Inclusiv primarul (pe nume Dvirniciuc), nu numai enoriașii, 
s-a supărat. De fapt, plângerea ar fi fost făcută la sugestia unuia dintre 
consilierii consistoriali (cf. Morariu 1998: 38-39), un atac probabil la 
adresa mitropolitului Silvestru, cum crede acesta. Să ne amintim și de 
disputele cu Consilierul consistorial Gheorghe cav. de Reus-Mârza, de 

mai târziu. Slujind la Pătrăuți, i se reproşează de preoţii din localitățile 
vecine că strică obiceiurile, de țărani e suspectat că, sub masca unei 
case de lectură, vrea să-și construiască lui o casă, de evrei că vrea să-i 
convingă pe țărani să nu mai intre în cârciumi, de ucraineni că ar 
vrea să-i romanizeze pe ucrainenii despre care el ştia că sunt români 
ucrainizați etc. lar colegii teologi sunt și ei consemnați în felul urmă- 
tor: „Sărmană biserică ortodoxă orientală, servită de astfel de urmași 
ai lui Hristos!”, singura vină pe care şi-o poate identifica fiind aceea că 
a fost „aderentul credincios al lui Silvestru” (Morariu 1998: 95). Iar 
apoi: „Fostul meu paroh Kalinowski, fostul mitropolit Ciupercovici, 
fostul arhimandrit Calinescu și consilierii consistoriali Beja şi Reus, nu 
dovedesc aceştia destul și prea destul, după cele arătate mai înainte din 
viaţa lor, de ce creștere teologică spoială au avut ei parte la fostul Institut 
teologic din Cernăuţi?!” (Morariu 1998: 95). În fapt, şi ideea aceas- 
ta ar trebui reluată în câteva locuri ale analizei operate aici, imaginea 
(în fapt, situaţia) nu se schimbă nici după 1918, când ajunge consilier. 
De data aceasta nu mai detaliază, dar concluzia, doar ea notată, spune 
totul: „Era o necurmată administraţie de lucruri curat materiale și de 
împăcări de diferite diferenţe şi pâri între laici și preoţi sau numai între 
preoţi, diferenţe şi pâri uneori atât de scârboase, încât te minunai că 
ele se pot întâmpla între oameni cu studii de cea mai vestită facultate 
a bisericii ortodoxe, după cum cu nedreptul i-a mers faima în lume. Pe 
lângă celelalte dovezi ce le-am adus înainte este şi aceasta destulă dova- 
dă că numai spoială se poate numi cultura ce o dă facultatea teologică 
din Cernăuţi” (Morariu 1998: 163). 


Alte situaţii de cădere morală vizează autorităţile statului. Pe câteva 
pagini sunt prezentate ingineriile financiare ale lui Ion Corniciuc, din 
Pătrăuți, un „simplu gospodăraș cu două fălci de loc și casier la ban- 
ca Raiffesiană chiar de la înfiinţarea ei în 1901” (Morariu 1998: 147). 
Merită să facem o mică paranteză pe tema aceasta. În 1904, cu ajutorul 
evreilor a căror „păpuşă” (Morariu 1998: 147) ar fi devenit (în vederea 
alegerilor), „Corniciuc fu ales primar și Fischler membru în comitetul 
comuna!” (Morariu 1998: 148). Rezultatul? „În 1905, Corniciuc şi cu 
secretarul său Kreczmer i-au dat lui Fischler o concesiune frauduloasă, 
în urma căreia, la 18 septembrie 1905, au fost judecaţi tustrei de cur- 
tea cu jurați din Suceava”, Corniciuc şi Fischler fiind declaraţi vinovaţi. 
Constantin Morariu l-ar fi vizitat la temniță: „Am mers la nenorocit 

cu soţia mea, i-am dus zahăr, ciocolată, «Virtutea creştină» tom III 
(tomul I şi II i le dăruisem înainte) și, văzându-l așa de istovit, l-am 
rugat pe judele de instrucție să-și facă milă de bietul bolnav și să-l adă- 
postească în spitalul temniţei, ceea ce s-a și întâmplat” (Morariu 1998: 
149). Ulterior, „mi s-a jăluit că multe nopți n-a putut închide ochii şi a 
tot plâns în decursul procesului amintit din pricina gândului că așa de 
tânăr va trebui să șadă în temniță. Iar eu îl mângâiam să se bucure de 
varga cu care Dumnezeu a voit să-l curățească de păcate, că numai așa 
poate fi primar pe viaţă spre binele său cât şi al comunei. Și în adevăr, 
el şi-a împlinit bine rostul, a fost ales primar încă de două ori după 
olaltă, și în 1911 încrederea obştească l-a adus și la cârma societăţilor 
«Viitorul» şi «Arcaşul», sfârșitul a fost însă tragic” (Morariu 1998: 
149). L-ar fi înlăturat pe Constantin Morariu de la preşedinţia consiliu- 
lui de control al averii comunale, „fiindcă egoismul și lăcomia fără mar- 
gini după avere străină, care e caracteristică mai tuturor pătrăuțenilor, 
îl împinge și pe nenorocitul primar să tulbure, în scopul înavuțţirii pro- 
prii, apa cea limpede a averii comunale, care mai înainte trecea prin 
controlul numitului consiliu (...). Ca să se îmbogăţească, el nu s-a sfiit 
a-şi băga mâinile şi în averea băncii sătești, dar i s-a dat de urmă și mai 
întâi a fost destituit din casieria ei, apoi întemnițat în Suceava la 15 no- 
iembrie 1913” (Morariu 1998: 149). Doar că „Pagubele ce Corniciuc 
le-a făcut băncii au fost intabulate pe averea lui, la pertractarea finală 
din noiembrie 1915 înaintea senatului de la tribunalul din Suceava el 
a fost, spre cea mai mare rușine a justiției, achitat şi pe temeiul aces- 
ta i s-a încredinţat din nou pecetea și conducerea comunei Pătrăuți” ™ 
(Morariu 1998: 150). 


Şi, totuşi, să fie cu adevărat românii din Bucovina (și ceilalţi locuitori ai 
ei) așa cum apar în reprezentările lui Constantin Morariu? Atunci când 
e vorba despre calomnii la adresa lui, de dispute în care e implicat, pu- 
tem bănui şi o doză de subiectivitate. Poate că bătălia lui pentru înte- 
meierea unui Institut Biblic (care să aibă drept rezultat „învierea bise- 
ricii noastre” căzute) e disproporţionată, deși, astfel, „Biserica noastră 
va rămâne mai departe un formalism sec, o ironie ca aceea cu preoţii, 
arhimandriţii consistoriali, Doctorii în Sfânta teologie și Mitropoliţii, 
pe cari i-am ilustrat mai înainte, iar neamul românesc va rămâne cari- 
catura răscoalelor româneşti din 1907” (Morariu 1998: 141); prezintă, 
însă, la un moment dat o situaţie care nu-l priveşte deloc, sau aproape 

deloc. Este vorba despre Grigore Filimon, „neuitatul lui prieten” care, 
aflat la Viena în faţa ultimului examen pentru a deveni profesor gimna- 
zial, alege contabilitatea pentru ca apoi „până la tragicul său sfârșit”, să 
alerge „prin atâtea comune din țara sa, spre a înfiinţa în ele bănci după 
sistemul Raiffeisen”. „Pentru jertfa aceasta el fu denunţat în calitate sa 
de ofițer, ca agitator, la comanda militară din Lemberg, citat să se pre- 
sinte acolo într-o zi anumită şi judecat de un tribunal ostăşesc. «Cum 
m-a surprins faptul — i-ar fi mărturisit — când președintele l-a provocat 
pe grefierul să-mi citească condiția din timpul serviciului meu de ofițer 
activ, şi când am trebuit să aud însemnările respective, de cari nici n-aşi 
fi putut visa că sunt așa de favorabile. Judecătorii mei s-au retras apoi în 
altă odaie şi, după ce s-au re! ntors, președintele mi-a zis: «Domnule, 
ce oameni aveţi acolo în Bucovina de te prigonesc pentru lucruri atât 
de folositoare? Mergi înapoi în ţara dumitale şi munceşte cum ai mun- 
cit!” (Morariu 1998: 142). 


Ce-i rămâne, aşadar, când mai nimic din ce-lînconjoară nu-l mulţumeşte? 
Să se dedice luptelor în care se angajează, convins de misiunea sa, înscri- 
să, crede, în logica „proniei cereşti”. Dezamăgit că, atunci când vrea să 
solicite postul de paroh de la Burla, Mitropolitul Silvestru îl deconsiliază 
(„ca să nu zică lumea că te protejez”), e pe punctul să se mute în România. 
I s-ar fi şi găsit un post „la Minister sau la vreo școală”. Se întâlnește, însă, 
cu I.G. Sbiera, tocmai revenit de la Bucureşti, care îi vorbeşte despre 
reacţia prietenilor de acolo, care „n-ar vrea ca elementul nostru de aici, 
care şi aşa e destul de slab, să slăbească și mai mult!” (Morariu 1998: 
86). Va fi fost, într-adevăr, aşa? Va fi fost aceasta, cu adevărat, opinia 
amicilor din București, sau era opinia lui Sbiera însuși? Cu argumente 
asemănătoare îl convinsese Aron Pumnul pe el să renunţe la cariera ju- 
ridică sau politică și să preia catedra de limba și literatura română de la 
gimnaziul din Cernăuţi (cf. Sbiera 1899: 165-166). Cert este că, la auzul 
acestor cuvinte, Constantin Morariu şi schimbă total decizia: „Nu-mi 
părăsesc ţara, chiar de ași ști că voi fi trunchi de tăiat lemne”, îşi spuse. 
Ceva ce seamănă, în fond, cu cuvintele lui Leca Morariu de mai târziu. 
După ce fusese rănit de două ori, ajunge în 1915, în urma unei misiuni, la 
Pătrăuți; în drum spre Iţcani, fratele său, Victor, îi sugerează să dezerteze. 
„Şi pe mâna cui să-i las pe românașii mei de pe front?” (Morariu 1998: 
154), ar fi spus. Iar Constantin Morariu comentează: „Fapt este că grija 
de conaţionalii săi subalterni şi de noi cei de acasă l-a reținut pe Leca să 

nu se ducă pe urmele fratelui său, Aurel, și ale cumnaţilor săi, Grecu și 
Torouţiu” (Morariu 1998: 154). 


Dar adversarii sau piedicile se manifestă și la nivel administrativ. Să fi in- 
ventat Constantin Morariu „vrăjmășia guvernatorului Goëss față de ro- 
mâni”? El vede în spatele multor acţiuni tocmai implicarea lui. Firește, 
dacă am avea acces la ipoteticele memorii ale guvernatorului Go&ss (n-o fi 
primit şi el testimonii din partea superiorilor?) sau la documentele oficiale, 
eventual secrete, am putea constata atitudinea lui față de Silvestru Morariu 
Andrievici şi faţă de Constantin Morariu, față de români în general; cu 
siguranţă, erau percepuți ca inși care perturbă liniştea Imperiului, posibile 
elemente periculoase”. E motivul, de exemplu, pentru care nimeni nu do- 
rea să fie preşedinte al „societăţii de lectură”, pe care el o înființase. O preia el, 
deși ştia că este „draconic privegheat și spionat de poliţie” (Morariu 1998: 
56). Să fi fost paranoic? Iraclie Porumbescu, când fiul îi fusese întemnițat, e 
deja suspectat și urmărit și el. E același Go&ss care îl măgulea pe Bucevschi 
să-şi caute un post de director tipografic la Viena sau Lemberg, după moar- 
tea lui Silvestru şi după ce tipografia episcopală fu închisă, în așa fel încât 
„Gazeta Bucovinei” și „Deşteptarea” să nu poată fi tipărite. Dar Bucevschi 
preferă să intre culegător la tipografia Eckhardt, numai ca să poată tipă- 
ri periodicele româneşti (Morariu 1998: 81). Artemie Berariu, în 1896, 
refuză să mai figureze în comitetul de redacţie al „Deșteptării, pentru că 
„foaia e combătută de hierarhia noastră”, și aici urmează comentariul lui 
Constantin Morariu: „Neplăcându-i «Deşteptarea» lui Goëss, se-nțelege 
că nu putea să-i placă nici lui Ciupercovici, care-şi aștepta mitra mitro- 
politană de la Go&ss” (Morariu 1998: 82). Firesc ar fi fost să renunțe, cu 
atât mai mult cu cât, evident, apariţia „Deșteptării” era dezavuată chiar 
de guvernator, de care depindea numirea sa la Biserica Sf. Paraschiva. 
Arhimandritul Vladimir de Repta (numit amic) i-a sugerat „să-i mai las pe 
alții să scrie la foaie, până mi-oi ajunge scopul” „Dumnezeule, ajută-mi! îşi 
spune, în schimb, el. Rău e de mine, dar de «Deșteptarea» nu mă las, că 
din cât e rău, mai rău nu poate fi! Și nu numai că nu m-am deslipit de ea, 
ci chiar atunci am înzestrat-o cu lucrări ca «Primejdia gimnaziului rusesc 
din Cernăuţi» extrasă și în broşuri, «Potopul Garonei», extras pe spesele 
Dr-lui George Popovici în 1000 de exemplare, împărțite gratuit prin țară şi 
confiscate apoi prin jandarmi, până ce pe la jumătatea lui iunie 1896 m-am 
strămutat ca administrator parohial la Pătrăuți pe Suceava (...)” (Morariu 
1998: 83). Era, fără doar și poate, în confruntare deschisă cu administrația 

austriacă. Un alt caz: după respingerea celei de-a doua solicitări de a fi pa- 
roh la biserica Sf. Paraschiva din Cernăuţi, e surprins şi lovit de solicitarea 
Consistoriului de „a finaliza” afacerea privind demolarea casei lui. Cum 
decizia fusese a Consistoriului (de fapt, în afară de Arcadie Ciupercovici 
şi Dionisie cavaler de Bejan, nimeni din Consistoriu n-ar fi știut nimic, 
spune el), Constantin Morariu conchide: „Ce interes avea Ciupercovici 
să combată foaia «Deșteptarea»? Ce interes avea el împreună cu Bejan 
să-mi vadă casa demolată? Avea însă mare interes guvernatorul Go&ss de 
acesta două lucruri, şi de aceea executa el prin numitele unelte păpuşă stâr- 
pirea mea radicală din Cernăuţi, drept pildă că nu așa ca mine trebuie să fie 
preoții români, dacă vreau să aspire la un post stabil în capitala țării. Mai 
aveau aceste două lucruri şi scopul de a intimida și a descuraja prin umilire” 
(Morariu 1998: 93). Va fi fost cu adevărat așa? 


El vede, însă, o confruntare deschisă cu guvernatorul. Cel puţina așa 
o percepe Constantin Morariu, care acționează ca şi cum Go&ss ar fi 
fost un dușman al românilor — și dacă vorbeşte românește cu ocazia 
sfințirii edificiului gimnazial la Suceava, o face din ipocrită diplomaţie. 
Reacţia lui Constantin Morariu e asumată și insolentă: a decis să ducă 
personal anunţurile scrise în românește privind adunările generale 
ale filialei Societăţii Doamnelor Române şi ale Societăţii de citire din 
Clocucica direct în biroul guvernatorului, mai ales după ce acesta „lu- 
ase dispoziția de intimidare ca toate scrisorile românești adresate gu- 
vernului să nu fie primite ca alte scrisori la biroul din palatul guvernial, 
numit Expedit, ci să fie adresate sau duse direct la biroul său” (Morariu 
1998: 94). Constantin Morariu crede că va fi existat chiar un „dialog” 
la distanţă: cu ocazia sfințirii edificiului gimnazial la Suceava, în 7/19 
noiembrie 1895, guvernatorul vorbește românește, spunându-le ele- 
vilor că trebuie „să grijească” de limba română, dar trebuie să înveţe 
şi limba nemţească și să nu ţină cont de „sfaturile rătăcite ale acelo- 
ra, cari pun preț numai şi numai pe grijirea și folosirea unei limbi, ci 
gândiţi la vorba care zice «Câte limbi vorbeşti, de atâtea ori ești om>” 
(Morariu 1998: 94). Simţindu-se vizat („Contele știa pozitiv că isvo- 
rul sfaturilor rătăcite sunt eu, și, prin urmare, pândia să mă lovească 
fără a fi îndreptăţit” — Morariu 1998: 94), Constantin Morariu i-ar fi 
răspuns în „Deşteptarea” scriind „Nu credeam să se afle în țara noastră 
român cu mintea întreagă care să fi dat școlarilor sfatul să nu înveţe 
limba nemţească” (Morariu 1998: 94). 

Ce păcat, în fond, că nu avem la îndemână și memoriile guvernato- 
rului Go&ss. Să-l bănuim, însă, pe Constantin Morariu că are cultul 
persecuției? Că vede confruntări și adversităţi acolo unde nu sunt? 
Fireşte, ar fi avut ceea ce am putea numi soluția ultimă, petiția către 
împărat. Supoziţia că Pino ar fi fost demis din funcția de guverna- 
tor în urma plângerii făcute de Silvestru Morariu Andrievici ar putea 
arăta încrederea în corectitudinea deciziei lui. Totuşi, rezerve exis- 
tă, şi ele sunt vizibile atunci când primeşte rezoluţia la petiția făcu- 
te de el însuşi în vederea ocupării postului de paroh la biserica Sf. 
Paraschiva la Cernăuţi. Ce e, însă, cu încrederea aceasta absolută în 
decizia Împăratului? Bucovina ajunge cerc al Galiției (în 1786), fapt 
fatal pentru ea, tocmai datorită deciziilor de la Viena, care numai ino- 
cente nu vor fi fost. Tocmai ca o consecinţă a intenţiei Austriei de a 
elimina elementul naţional, istoria ei va fi o succesiune de cedări în 
direcţia satisfacerii cerințelor naţiunilor. Așadar, ar mai fi fost soluţia 
reprezentată de împărat, sau legile asupra cărora împăratul trebu- 
ia să garanteze. Doar că legile care urmăreau satisfacerea cerințelor 
naționale se aplică cu dificultate, sau nu se aplică. Şi nu vom ști ni- 
ciodată dacă nu cumva periferiile fac acest lucru și cu complicitatea 
centrului; diferența dintre lege și aplicarea ei era diferenţa dintre un 
stat perfect şi unul putred. 


(Va urma) 


Note | ! Constantin Morariu invocă relaţia dintre supraom-ul lui 
Nietzsche (Ubermensch) şi subom (Untermensch) sub- 
om. Nu e imposibil ca memorialistul (căruia nu i-a lipsit 
aplombul polemic) să fi scris, așa cum transcriu editorii, 
Untermaus (sub-şoarece). 

* Constată într-un loc: „Eram eu și înainte nepăsător față 
de deșertăciunile de distincţii, titluri, onoruri, ranguri, la- 
ude, dar în 1884, pe când împlinisem 30 de ani, fiind con- 
strâns de unele evenimente, am renunţat cu totul la acele 
deşertăciuni, legându-mi cu un vot solemn să stăruiesc a 
ajunge numai la un post de paroh” (Morariu 1998: 43). I 
se propuseseră diferite funcții pe care se pare că le refuză. 
De reținut și ceea ce spune într-o petiție către împărat: 
„Deşi mi-am întrerupt studiile din cauza acelui proces (se 
referă la procesul «Arboroasei» ), totuşi singur numai 
dintre toţi colegii mei din anul al patrulea al facultăţii de 

teologie m-am supus examenului al doilea de stat în termenul din iulie 1878 şi l-am făcut 
cu plăcere cu excelință din toate obiectele” (Morariu 1998: 89). 

3 Tema merită o mică paranteză. Îndoielile acestea nu-s, firește, invenţia lui Constantin 
Morariu, din moment ce atitudini similare întâlnim la „con-prizonierul” său Ciprian Po- 
rumbescu. Student la filozofie, pe 29 martie 1879 acesta notează în jurnalul său: „Sâm- 
bătă, în 29, a murit chestorul şi amicul meu Hoffman. Luni a fost înmormântarea lui. 
Toţi studenţii participară la aceasta. În Piaţa Unirii s-a iscat în timpul înmormântării un 
scandal cumplit: popa adică nu voia să permită ca să fie dus în biserică pentru că dânsul, 
înainte de moarte refuzase să accepte sfintele 'Taine. Noi demonstrarăm. Popa trebui să 
cedeze. Noi intrarăm în biserică. La mormânt, studentul în filozofie Rump ţinu o cuvân- 
tare foarte frumoasă, la care am făcut reflecțiunea c-a fost prima auzită de mine în care 
nu s-a amintit nimic de Dumnezeu și de-un dincolo. Duminică, în 30, s-a executat în 
catedrală o Liturghie compusă de mine” (în nota de subsol, Leca Morariu precizează: 
„Probabil Liturghia p. timpul postului” (Morariu 1986: 400). Și ţinând cont de această 
precizare, de citat şi o altă notație din jurnal, anterioară, când se afla la Stupca, cu tatăl 
său Iraclie Porumbescu: „Vineri 28 faur. Mă scol şi scriu piese muzicale. Astăzi postim, 
cu tot răzvrătul și protestul meu. Trăiască!”, apud Idem, p. 396). Sunt necesare, cred, 
câteva comentarii. Iată-l, deci, pe fostul absolvent de Teologie răzvrătindu-se (în casa 
unui preot ortodox) impotriva postului din ziua de vineri, dar şi, cu colegii de la filozofie, 
împotriva unui preot care respecta tipicul și cutumele religioase, mai mult, satisfăcut 
că moartea nu e asociată lui Dumnezeu și lumii de dincolo, în care, evident, nu crede. 
Aşadar, puternic antireligios. Și aici poate că merită de făcută o paranteză. În vreme ce 
preoții din Moldova (cazul lui Creangă) sunt sancționați că merg la teatru, în Cernăuţi 
mersul la teatru coincide unui veritabil program naţional. Viaţa, inclusiv a studenților 
teologi, e mult mai libertină, culturală, deschisă civilizaţiei. Ce se pierde când ceva se 
câştigă? Iată o întrebare de la care putem porni în evaluarea proiectului existenţial al lui 
Constantin Morariu. 

*Vorbind despre Iraclie Porumbescu (care ajunge paroh după doi ani de „cooperator”), 
Leca Morariu precizează într-o notă de subsol: „Ca termen de comparaţie servească 
această tabelă a scrierii mult-citatului (şi crâncen încercatului) Constantin Morariu 
(1854-1927), acesta — ce-i drept — şi pentru ferventul său patriotism, un aprig antago- 
nist al guvernului austriac: Preot-ajutor («cooperator» în Toporăuţii lui Miron Vodă 
de la Bârnova, la 9 octombrie, st. n., 1878; la fel, numai atât, la Cernăuţi, în 17 faur, st. 
n., 1886; administrator parohial, la Cernăuţi, în 4 noiembrie 1891 (deci după 3 ani de 
cooperaţie!) detto la Părăuţi pe Suceava în 29 mai 1896; şi paroh, ibidem, la 14 august, st. 
n., 1897. Deci abia la 19 ani de serviciu, paroh!” (Morariu 1986: 101). De fapt, dincolo 
de această diferență, multe asemănări între destinul lui Iraclie Porumbescu şi Constantin 
Morariu. Ca student la seminarul teologic, conducătorul unei răzmerițe împotriva rec- 
torului Teofil Bendella, care încearcă s-l excludă de la studii, Iraclie Porumbescu slujeşte 
aceleași valori pe care le vom găsi exprimate în existenţa lui Constantin Morariu. Iubit de 
enoriașii pe care încearcă să-o scoată din neșştiință, apărător al credinţei, militant pentru 
ideea naţională etc., etc. 

5 „Noi credem că unui preot îi este de ajuns leafa bună, 24 de fălci de loc, casă sătească 
de la gospodari” (Morariu 1998: 145-146). De fapt, avusese 30, dar dăruise 6 coopera- 
torului. 

6 În decursul celor trei ani, cât am stat în gazdă la unchiul Costachi, Vasile şi eu tăiam 
lemne, aduceam apă de la șipot cu cofele în mâini ori pe coromâslă, măturam și ștergeam 
colbul prin odăi; spălam podelele, curățam încălțămintea unchiului şi ale bunicii, fră- 
mântam pâne, spălam blidele, frecam cuţitele, furculițele și sfeşnicele, mergeam în târg 
după toate cumpărăturile, iarna căram lemne prin odăi şi făceam foc în sobe, mai pe scurt 
lucram tot ce trebuia (...). Şi cu toate acestea, eu la școală mă țineam bine, ba aveam timp 
şi de bătut mingea pe dealul de lângă Cetate, ori în poiana de lângă apa Sucevii, ori de 
mers la scăldat etc” (Morariu 1998: 16). 

7 Ajunşi într-o poiană, fură întâmpinați de „foarte mulți oaspeţi cu muzică și cu 
împușcături, petrecându-ne până la o casă nouă de pe muchia unui deal, lângă care era 
adunată o mulțime de lume”. Se îndreaptă cu toţii spre hotar: „unde era o poieniţă, so- 
cietatea se oprea, tineretul începea danţul, iar bătrânii se așezau pe laiţele de pe lângă 
mesele lungi, improvizate şi unele, și altele, făcându-și voie bună cu vinul şi cu berea pusă 
la îndemână printre tufișuri”, Abia acasă însă, reveniţi spre seară, începe petrecerea. „În 
faţa casei era o vâlcea rotundă, la mijloc nisipită pentru joc și pe de lături împrejmuită 
de coaste înalte plantate cu copaci tineri. În vâlcea te coborai pe trepte săpate şi nisipite. 
la intrarea în ea erau puse la dispoziția oaspeţilor felurite dulceţuri, iar pe marginile ei se 
aflau mese și lăiți pregătite cu toate cele de trebuinţă pentru cină”. După cină, pentru că 
începuse să picure, „locul petrecerii s-a schimbat deodată ca într-un raiu. Pe cerul senin 
s-a ivit luna, prin crengile copacilor de pe coastele vâlcelei s-au aprins mulțime de lampi- 
oane de felurite culori, pe dealuri s-au aprins focuri mari, şi de pe o culme un muzicant 
a început a cânta doina din trâmbiţă, fiind acompaniat pianisimo de ortacii săi din vale. 
Ţi se părea că nu mai ești în lumea reală. Și a mai cântat din vioară artistul Micher din 
Bucureşti 9...). (Morariu 1998: 21-22). 

3 Ajuns paroh la Şipot, o localitate cu huţuli, casa parohială la care ajunge Iraclie Porum- 
bescu, cu o generaţie înainte, în 1852, e tot atât de elocventă. Leca Morariu (Morariu 
1986: 101-102) prezintă şi descrierea dintr-o proză autobiografică, şi pe aceea a docu- 
mentului elaborat de un medic: „locuinţa (...) are două camere și o cămară, ai căror pereţi 
sunt împotriva atmosferei externe. În îmbucăturile și crăpăturile acestor bârne răşinoase 
construiți din lătunoaie, clădite orizontal unul peste altul, lucrate din topor şic are nu 
sunt acoperiți nici cu lut sau tencuială și nici altă apărare” Împotriva atmosferei externe. 
În îmbucăturile şi crăpăturile acestor bârne rășinoase expuse direct căldurii interne, s-a 
încuibat duium de inexplicabile insecte, care pestilențiază aerul și alungă somnul. Pode- 
lele amintitelor trei încăperi nu sunt podite nici cu scânduri și nici un alt material tare, 
ci-s pur şi simplu lut bătucit, care răspândeşte-n odăi umezeală și exalaţiuni periculoa- 
se” (102). Iar într-un document oficial se preciza că această locuinţă „întru nimica nu 
se deosebia de obişnuitele și cunoscutele case huțăneşti” (Morariu 1986: 105). Totuși, 
situaţia preotului se vă îmbunătăți decisiv în cei 13 ani cât a slujit aici. Își aminteşte Ma- 
rioara Raţiu-Porumbescu: „La Şipote le mergea bine părinţilor. Aveau stână cu sute de 
oi, 10 sau 12 vaci şi boi, 8 cai, dintre care 5 erau faco (suri), aproape albi. Părinţii mei 
se plimbau totdeauna cu 4 cai. Deci boiereşte cu doi cai rotași şi doi prăştieri” (Morariu 
1986: 121). Detalii şi la p. 144. La Stupca, de asemenea, îşi ridică o casă demnă de un 
funcţionar austriac (cf. Morariu 1986: 144-145). Dintr-o scrisoare din 1866 a lui Mi- 
ron Calinescu, în care e încurajat să solicite o parohie lângă Cernăuţi, acesta precizează: 
„sunt 24 de fălci de pământ; ce-a fost mai mult, adică până la 15 fălci, s-a hotărât pentru 

cooperatorul. Congrua, după inventura cea mai nouă, făcută mi se pare anțărți, este 434 
sau 435 de fr. Banii de cva(r)tiră sunt peste 200 fr., însă am auzit că s-au pus toate la cale 
pentru zidirea casei parohiale” (Morariu 1986: 147). 

° Precizează ceva mai încolo: „În 1883 ţineam 9 foi românești, 7 literare și 2 politice 
românești” (Morariu 1998: 41), la unele dintre ele începând colaborând și el, încă din 
1878. De altfel, e de reţinut şi următorul detaliu picant: „Fiind încă în seminar, la propu- 
nerea mea, am făgăduit toţi colegii din anul nostru să procurăm pentru miresele noastre 
clasicii români ca dar de nuntă. Eu cu sfinţenie mi-am ţinut cuvântul” (Morariu 1998: 41). 
10 Spune: „deşi eram la postul meu numai de vreo $ luni, totuşi am început a predica 
ruteneşte în biserică și la înmormântări şi a preda în aceeași limbă şi învățământul re- 
ligios copiilor din şcoală. Pentru acesta am primit de la consiliul școlar al districtului 
Cernăuţi un decret de laudă” (Morariu 1998: 39). 

1 De citit și: „După întemnițarea lui Corniciuc şi secvestrarea tuturor cărților băncii, noi 
amândoi preoții (el şi cooperatorul Fărtăiș, n.n.) și învățătorul Barbier ne-am silit să scă- 
păm de pieire societăţile «Viitorul» şi «Arcașul», < Însoţirea de cumpărare şi vânzare» 
şi « Concesiunea pentru băuturi». Mai ales concesiunea aceasta voiam s-o scoatem nu- 
maidecât din casa naţională deoarece arândașul ei, Nicolai Gorgan, a pricinuit cu dânsa 
chiar moartea a doi creştini, şi pentru băuturi date pe aşteptate avea nouă mii de coroane 
pe la datornicii din sat, dintre cari pe unii i-a scos la licitaţie. Dar silințele noastre au fost 
combătute cu atâta necruţare încât la o adunare generală, șurubăriile lui Gorgan celui 
cu deviza «eu să trăiesc, după mine potopul!» ne-a măturat pe noi cei trei cu totul de la 
cârma institutelor amintite, şi în locul nostru fu ales preşedinte Neculai al lui Dumitru 
Puiul, un buchier, vicepreşedinte Gorgan... etc” (Morariu 1998: 150). 

12 În petiția trimisă Împăratului, spune însă: „eram deplin convins că stau pe terenul sold 
al celei mai stricte legalităţi și sunt în privinţa activităţii mele de 16 ani ca preot şi cive 
al statului perfect aprobat de forul meu suprem bisericesc, care, în certificatul de mo- 
ralitate cu Nr-ul 600 din 17 faur (1 martie) 1895, ce mi l-a dat la cerere propriu pentru 
petiția maiestatică, zice că purtarea mea în decurs de 16 ani de serviciu pastoral a fost 
în toată privinţa eminentă, că am fost «foarte moral credincios chemării mele, atât în 
privinţă socială cât şi civic» şi în fine «preot foarte corect şi cu exemplară loialitate»” 
(Morariu 1998: 82). Totuși, e limpede pentru oricine că știa exact semnificaţia cauzelor 
care au dus la întemnițarea sa şi a colegilor săi în procesul „Arboroasei”. Altfel, cum să ne 
explicăm importanţa acordată în memorii acestui eveniment, reproducând în totalitate 
pledoaria avocatului Rott, care e invocat în memorii şi cu altă ocazie. În 1888, Teodor V. 
Ştefanelli, spune el, „mă conjura pe toți zeii să fac ce-oi face, numai să capete de la Con- 
sistoriu istoricul şcolii reale din Cernăuţi, căci advocatul dr. Rott propuse în o şedinţă 
a consiliului comunal cernăuțean să se prefacă școala greco-orientală în şcoală reală de 
stat, şi Ştefanelli nu știa deloc cum să pare în «Revista» («Revista politică», n.n.) inte- 
resele noastre față cu propunerea amintită” (Morariu 1998: 72). 

Lina CODREANU 
l Un destin impetuos - Leonida Lari 


w A 


L.C. — profesor la Colegiul 
Naţional „Cuza Vodă” din 
Huşi, jud. Vaslui. Prozator, 
istoric şi critic literar, 
publicist, documentarist. 
A publicat cronici, recenzii 
şi medalioane literare, 
reportaje, studii, eseuri, 
beletristică în diverse reviste 
din România, Republica 
Moldova, Canada şi SUA. 
Cărţi publicate (selectiv): 
Theodor Codreanu. Bibliografie 
critică (Chişinău, Biblioteca 
Municipală „B.P. Hasdeu”, 
2012); Viața ca o poveste, 
lagărul — un coșmar (Galaţi, 
2013), proză documentară; 
Chemarea apelor (laşi, 2017), 
roman; Răsfrângeri critice 
(Bucureşti, 2018), critică 
literară; Costache Olăreanu. 
Arhitecturi ludice (Târgoviște, 
2019), studiu monografic. 
Membru al Uniunii Scriitorilor 
din România, Filiala laşi. 


Mult anterior anilor reformatori 1989-1990, 
poeţii Nichita Stănescu şi Grigore Vieru au 
avut un rol de răscruce din punct de vedere 
estetic, aliniind lirica românească celei euro- 
pene și lirica basarabeană direcției moderne 
din literatura românească. După anii şapte- 
zeci, în Basarabia, de sub ghilotina compro- 
misului politic au scăpat creaţiile semnate de 
Victor Teleucă, Grigore Vieru, Dumitru Mat- 
covschi, Ion Vatamanu, Anatol Codru, pentru 
ca, după 1990, libertatea de expresie să fie de- 
finitiv îmbrăţișată de scriitori, încât sincroni- 
zarea să se producă de la sine, cu oarece sinu- 
ozitate influențată de circumstanţele istorice, 
şi nu de cele estetice. Sub semnul „reabilitării 
esteticului”, în O istorie deschisă a literaturii 
române din Basarabia (Chişinău, Editura Arc, 
1996), acad. Mihai Cimpoi identifică „gene- 
rația ochiului al treilea” (după titlul dabijian), 
care „anulează tirania realului”. În această ple- 
iadă de intelectuali români din Basarabia sunt 
incluşi Nicolae Dabija, Leonida Lari, Vasile 
Romanciuc, Nicolae Vieru, Valeria Grosu, 
Leo Butnaru, Arcadie Suceveanu, Iulian Fi- 
lip, loan Hadârcă, Renata Verejanu, loan Mâ- 
născurtă și mulți alți scriitori. 


Colegi de facultate, Leonida Lari şi Nicolae 
Dabija au debutat editorial aproape concomi- 
tent: Lari — în 1974 cu volumul Piaţa Diolei, 

Dabija — în 1975 cu Ochiul al trei- 
lea. Fiind foarte apropiaţi ca vâr- 
stă, direcţiile formative au avut 
drumuri similare, concretizate 
în absolvirea aceleiași Facultăţi 
de Filologie, activitatea redacțio- 
nală la săptămânalul „Literatura 
şi arta” şi participarea la Mişca- 
rea de Renaștere Naţională din 
Basarabia din 1988-1989. Până 
în 1990, în condiţii îngrădite de 
cenzura oficială a ideologiei co- 
muniste, cei doi scriitori aveau 
deja publicate câte opt cărți. 


Animaţi de gândul schimbării 
privind starea naţiunii româ- 


ne din Moldova aflată în stânga 
Prutului, o pleiadă de intelectu- 
ali basarabeni şi-a direcționat puterea şi propriul destin în susținerea 
idealurilor existenţiale ale naţiei privind redeșteptarea spiritualității 
românești, statuarea alfabetului latin, a limbii române, a drapelului și 
a imnului de stat. Revendicările intelectualilor erau stringente şi poa- 
te de aceea literatura basarabeană postnouăzecistă s-a coagulat major 
asupra unor teme patriotice stringente, precum independenţa, limba, 
tara, mama, istoria. Totodată, literatura a intrat pe făgaşul viziunii este- 
tice prin abandonarea definitivă a realismului socialist („tirania realu- 
lui”), impus ideologic până atunci, în favoarea liricizării universului ori 
cultivării simbolisticii poetice. Păstrând parţial orientările tradiționa- 
liste cu accente patriotice, scriitorii români din Basarabia s-au racordat 
la direcţiile neomodernistă și postmodernistă, evidente în lirica scrii- 
torilor din România. 


Angajată total în lupta pentru idealurile naţionale, Leonida Lari a înțe- 
les rolul de tribun al scriitorului din Basarabia, fapt manifestat în diver- 
se direcţii personale de intelectualitate: poetă, prozatoare, publicistă, 
om politic, militant activ pentru reunirea Basarabiei cu România. În 
conjunctură existenţială, într-o logică de înţeles, coexistă două dimen- 

siuni ale personalității poetei: aspirația artistică exprimată în operă și 
atitudinea de tribun pentru cauza naţiei, fiindcă din destinul Basarabi- 
ei face parte, intrinsec, destinul poetei. E Destinul iubitorilor de neam, 
cum îl defineşte autoarea într-un poem-dedicaţie adresat fratelui Gri- 
gore Vieru. Şi nu e numai cazul acestora. 


Creaţia literară a Leonidei Lari (26 octombrie 1949 — 11 decembrie 
2011) — poezie, proză, eseistică, traduceri, texte publicistice — este 
cuprinsă în 24 de volume (antume), între care amintim: Piaţa Diolei 
(1974), Marele vânt (1980), Mitul trandafirului (1985), Scoica solară 
(1987), Anul 1989 (1990), Dulcele foc (1991), Lunaria (1995), Învin- 
gătoarele spații (1999), Răstignirea porumbeilor (2003), Sibila (2006), 
101 poeme (2009). Postum, au fost editate Se duce vara vieții (2013, 
proiect coordonat de Nicolae Rusu și Vasile Şoimaru), Numai în ceruri 
(2014, vol. coordonat de loan Mânăscurtă), Amurg pe nouri (2019). 


Volumul Numai în ceruri (Chişinău, Editura Princeps, 2014), coordo- 
nat de loan Mânăscurtă, constituie o antologie compozită, concepută 
în câteva diviziuni, după cum urmează: Rugă de zi și de noapte (poezii), 
Epifanii (eseuri), Insula de repaus (manifeste), Atitudini (discursuri par- 
lamentare rostite de Leonida Lari la Moscova şi București) și un grupaj 
de Referinţe critice. 


Ars poetica. Curajoasă şi incandescentă prin atitudini în viața socio- 
politică, Lari nu putea fi altfel ca poetă. Convinsă de menirea poetului 
față de neam şi țară, îi atribuie acestuia particularitățile unui deschi- 
zător de drumuri, unui justiţiar care-şi foloseşte cuvântul-sabie întru 
restabilirea adevărului și a drepturilor poporului. E cert că, exprimân- 
du-şi crezul liric, Leonida Lari aplică-n poeme tuşe de autoportret, 
asumându-și statutul de poet-tribun care-şi pune viaţa deopotrivă sub 
semnul artei şi al cauzei naţiei. 


Aflat între primele, poemul Artă deschide pârtie pentru următoarele, 
în care crezul poetic devine temă de fond. Soarta îi este pecetluită: „Tot 
poet aș fi fost, chiar să nu fi avut carte”/... / Şi-ntr-un zid fără uşi şi fe- 
rești aş cânta,/ Şi-ntr-o grotă cu șerpi veninoși și cu fiare”. Sunt releva- 
bile secvențele menţionate ce exprimă convingerile și concepţia poetei 
despre creaţie, amintind de tenacitatea eului liric arghezian din Flori de 

mucegai („Le-am scris cu unghia pe tencuială/ Pe un părete de firidă 
goală, / Pe întuneric, în singurătate”). 


Generic, aleanul (suferinţa) ego-ului poetic se identifică cu al lumii că- 
reia îi aparţine, căci misiunea ei e de a scrie versuri „pentru suflete mii”. 
Cum lumea-i în veşnică neliniște, tot astfel, atins de suflul muzei de 
„foc”, poeta nu mai ştie „de odihnă și pace” Punctul de vedere al poetei 
privind libertatea Moldovei materne e incompatibil cu voinţa celor de 
la putere, a vânzătorilor bolşevici, ceea ce-o situează între damnaţii ro- 
mantici: „Acum de mine nu-i nevoie mare/ Acum poetul este nedorit” 
(Poetul și puterea), fiindcă „În lume e străin orice poet” (Destinul iubito- 
rilor de neam). Umilinţa şi injustiţia privind actul artistic sunt stabilite 
prin legi arbitrare: ,... ce lege-i strâmbă/ Îţi cutremură pereţii, / Dacă-n 
parcuri, pentru limbă,/ Îţi sunt arestaţi poeţii” (Moldavă). (Vezi cazul 
lui Nicolai Costenco, cel care, opunându-se rusificării limbii materne, 
a stat 15 ani deportat în Siberia). Într-un eseu despre Lari, publicat 
în „Limba Română” (nr. 4/2019), criticul literar Ana Bantoș motiva 
că „pledoaria pentru libertatea de exprimare în artă, pentru limba ro- 
mână” rămâne o constantă meritorie a vieţii jertfitoare și a creaţiei în- 
nobilatoare. Îngrădirea acestor drepturi e similară cu exilul spiritual 
şi Leonida Lari ştia că într-o ţară care „nu-i în matca ei”, poeţii rămân 
neînţeleși, reprobaţi şi marginalizaţi: „Ei, cei mai puri, au fost cei mai 
blamaţi,/ Ei, cei răniţi, cântat-au chiar şi rana” (Testament). Într-o ase- 
menea percepție apar Ovidiu — „poet preasmerit”, Eminescu ce-şi „să- 
rise veacul”, Grigore Vieru cu „astralul chip”, Nicolae Dabija — vinovat 
de-a fi român, Adrian Păunescu a cărui poezie cântată „trezit-a-n Basa- 
rabia români”. 


Leonida Lari are convingerea că prezenţa artiștilor în viața cetăţii este 
indubitabil o inerenţă, încât alungarea bardului echivalează cu decă- 
derea sistemului social ingrat, după cum reiese din eseul Poetul (din 
acest volum): „Cetatea care se fereşte de poeţi şi-i goneşte este o cetate 


slabă” (p. 379). 


Aflat la final de antologie, un distih din Orientală — „Mi-e versul mai 
aproape ca pita şi băutul/ Și de i-aş pierde vraja — aş pierde tot avutul” 
— esenţializează ideea că poezia devine condiţia sine qua non a creato- 
rului. Este cea mai înaltă aspirație artistică prin care şi „veacul se îndoa- 
ie” (Arghezi). 

Reîntregirea prin unire. Istoria Basarabiei sfâşiate şi idealul reîntregi- 
rii neamului sunt motive lirice tulburătoare, autoarea impunând, fără 
tuşe tolerante, despărțirea adevărului de minciună, fiind neîndurătoare 
față de cei care le-au furat graiul, libertatea și le-au pervertit ființa ro- 
mânilor din Basarabia. Atitudinea de vates răzbate liric şi-n mod coe- 
rent. Autoarea preia zbuciumul și răzvrătirea înăbușită a neamului din 
care face parte, sperând la triumful dreptăţii, percepând interogaţia din 
poezia La Putna ca „neînduplecată” și legitimă: „Sunt două popoare 
cu-același pământ?” Poemele dezvoltă ideea ubicuităţii eului liric situat 
între veghetorii sorții naţiei sale, care-i absoarbe menirea poetică: „Am 
stat pe o palmă de ţară/ Şi focul aprins l-am ţinut” (De Patrie); „mi-am 
iubit poporul, / Şi i-am păzit fiinţa prin cuvinte” (Poem trist). Încă din 
1992, în prefața cărții Lira și păianjenul, poetul Marin Sorescu obser- 
vase bivalenţa artistică: „Foarte rar se întâmplă ca poezia unui autor să 
se confunde atât de mult cu viaţa sa, iar viaţa să devină poezie într-un 
grad atât de înalt, ca în cazul Leonidei Lari” (Stăpână peste metaforă). 


Tonalități psalmice din Rugăciunea lui O. Goga, poetul „pătimirii noas- 
tre”, care, la rându-i aştepta Unirea Transilvaniei cu Ţara-Mamă, se în- 
trevăd pe alocuri în versurile poetei basarabene: „Dă-mi, Doamne, du- 
rerile toate/ Şi lasă-mă fără dor,/ Dar fă şi un pic de dreptate/ Pentru 
acest popor./... / la-mi tot ce-mi surâde în cale, / Orice bucurii, rând 
pe rând, / Dar fă să se-ndrepte din şale/ Poporul acest suferind” (Rugă 


de noapte). 


Grigore Vieru avea viziunea strângerii neamului „grămăjoară”: „O, nea- 
mule, tu,/ Adunat grămăjoară,/ Ai putea să încapi/ Într-o singură icoa- 
nă” (Acasă). Nu altfel gândeşte şi afirmă, demn şi curajos, vocea lirică 
a poemului La noi: „Să apropii clipa care-o să ne strângă/ Neamul la 
un loc”. Pentru adevăr e crucificat „un blând neam de oameni”, ai cărui 
fii animați de idealul renașterii naționale, „de setea de dreptate și de 
adevăr/ Zac în puşcării” şi sunt duși în Siberii, lăsaţi pradă disperării şi 
nenorocului: „Ne-a-ndrăgit durerea, ne-a uitat norocul”. 


Idealul de reîntregire a ţării rămâne o constantă în majoritatea crea- 
ţiilor postnouăzeciste basarabene. Ruptă din trupul țării-mamă, Mol- 
dova din stânga Prutului este văduvită de legea nedreaptă stabilită ar- 
bitrar de mai marii împărțelii lumii, încât nu moşteneşte „Nici urcare 
pân'la munte, / Nici ieşire către mare...” (Moldavă). 

Din afară privit, frondismul poetei pare pitoresc, însă, din miezul abor- 
dării marilor probleme ale momentului istoric, atitudinea ei intră în 
firescul fenomenologic. Activismul social ofensiv nu o detașează de es- 
tetica po(i)etică, fiindcă Leonida Lari găseşte resurse vizionare la fron- 
tiera dintre etic, ca materializare a patriotismului, şi estetic, ca expresie 
a emoțţiei, coagulându-le în limbaj artistic. „Nu ceea ce spune străbate 
mai întâi în inimă, ci melosul, ardoarea de-a atenţiona...” (s.n.) — intuia 
poetul loan Alexandru în comentariile la vol. Se duce vara vieții (Bacău, 
Editura Vicovia, 2013, p. 217). Stau dovadă multe creaţii, între care 
chiar poemul cu titlul omonim antologiei — Rugă de zi şi de noapte — 
relevă o conștiință auctorială dramatică. Forma psalmică permite un 
solilocviu necurmat („de zi și de noapte”), dar acesta glisează adresarea 
de la Dumnezeu către inamici şi înlocuiește invocaţia cu imputarea. 
Tonalitatea incipientă denotă neputinţa solitară („Eu n-am putere de 
luat/ Şi împărţit popoare-n două”), dar forța expresivă a eului liric se 
descătușează prin furtuna de imprecaţii asupra împilatorilor. De aceea 
registrul lexical este viu și nemodulat, iar versul erupe cu magmă de 
blestem: „De străinime înghesuiţi/ Să n-aveţi loc la vatra voastră/ Şi 
limba rusă s-o cerşiţi,/ Precum cerșit-am limba noastră.// De suflet, 
datină furați/ Să fiţi şi voi de cei cu misii/ Și tot la fel răsjudecaţi/ Prin 
tribunale și comisii./... / Dar ceea ce ni s-a-ntâmplat/ Mă rog să vi 
se-ntâmple vouă”. 


Când „Pângărit e totul: legea, limba, locul” (La noi), limbajul poetic 
fără tuşe de toleranţă se sprijină pe spontaneitatea cuvintelor alese din- 
tr-o arie lexicală adecvată, inamicii fiind înfierați drept „colonizatori', 
„impostori”, „blazaţi”, „arătători de drum”, „ista, cela”... Tonul liricii de- 
vine neconciliant şi mobilizator: „Ireziţi-vă toţi care sunteţi prădaţii,/ 
De nume, de suflet, de ţară / Și la adunarea poporului daţi-i/ Din sine 
afară” (Marea Adunare Naţională), iar autoarea pare o „Jeanne d'Arc 
a renașterii basarabene, cum credea mulțimea, demonică, mesianică, 
etic-necruţătoare”, aşa cum o portretizează Mihai Cimpoi în istoria sa 


(op.cit. p. 225). 


Poeta Leonida Lari nu cultivă ostentativ structuri stilistice şi nici nu vi- 
zează simetrii compoziționale. Depășind artistic materialitatea imagi- 
nilor, fiorul metaforei, suplețea epitetului ori sugestiile altor tropi ating 
struna expresivităţii autentice în majoritatea poemelor: „lumânări sunt 

fulgii între pământ și cer” (Ce mână luminoasă... ), „sunt un plâns de 
lumină/ Într-o beznă râzândă” (Sunt un plâns de lumină), „Parcă-aş fi o 
stâncă-nsingurată,/ În care valuri bat” (Vin valurile mării), „Şi-n urma- 
le spre noi, rămașii,/ Cât ţine-n sfere al lor drum; / Se-ntinde-o dungă 
de tristeţe,/ Precum o funie de fum” (Îngeri în trecere) etc. 


Când ies la vedere confuzia (Scrisoare lui Cantemir), dezbinarea (Vânt 
dinspre tării) şi trădarea, vanitatea (Pe Dâmboviţa), o dezamăgire pro- 
fundă adânceşte forța de sugestie a dramatismului interior: „Învinsă-i 
libertatea, zace-n sânge/ Sub cizma unui dictator nebun/ ... / Uniţi cu 
slavii printr-o semnătură / Făcută de-un bolșevic de soi,/ Privim cum 
viitorul ni se fură/ Odată cu pământul de sub noi” (Vânzare de țară). 
Unica speranţă ce-i rămâne conștiinței lirice ca veghetor la destinul 
neamului e pusă-n rugi către „cerurile” divine ori în scrisori adresate lui 
Eminescu, neamului, voievozilor, „fraţilor” — semeni animați de no- 
bilul sentiment patriotic. În această ultimă dimensiune se înscriu po- 
emele cu dedicaţii pentru mamă, frate, Alexie Mateevici, Nichita Stă- 
nescu, Grigore Vieru, soţii Aldea Teodorovici, Vadim Tudor, Adrian 
Păunescu, Anatol Codru, Radu Cârneci, Sabin Bălașa, Efim Tarlapan, 
Florin Piersic, Nicolae Dabija, Ninela Caranfil ş.a. 


Oglinzile emoţiei erotice, luciditatea privind fiorul timpului curgător 
şi invincibil ori stările de atemporalitate din ciclul anotimpurilor ră- 
mân alte teme de descoperit în lirica Leonidei Lari adunată-n această 
antologie postumă — Numai în ceruri. 


Atinse de un temperament vulcanic, însă cu o judecată pătrunzătoare, 
creaţiile Leonidei Lari reprezintă poezia de atitudine a redeșteptării 
naționale de după anii '90, ceea ce o așază în fruntea liricii feminine 
românești din Basarabia. 

| Leonida LARI 


Orientală 


Mi-e versul mai aproape ca pita și băutul 
Şi de i-aș pierde vraja — aș pierde tot avutul. 


Ridică ochii, frate, şi crede că din cer 
Căsuţa mea coboară în jos pe-un fir de păr, 


Că pieptul mi-e o mare în care țara-ncape, 
Iar pragul casei mele e punte peste ape; 


Că mâinile mi-s păsări şi vocea mi-e scânteie, 
Şi cupa de alături — o tânără femeie. 


Rugă de noapte 


În nopţi de cumplită-ndoială 
Cu sufletul dat în spic, 
Pătrunsă de-o stare fatală, 
Eu cad în genunchi și zic: 


Dă-mi, Doamne, durerile toate 
Şi lasă-mă fără dor, 

Dar fă şi un pic de dreptate 
Pentru acest popor. 


Că-i lacrimă pâinea pe masă, 
Şi-i sângeră fruntea de spini, 
Mâncat de vânduțţii de-acasă, 
Vândut de mâncăii străini. 


În nopţi de-ndoială cumplită 
Cu trupul ca pus pe trunchi 

Şi mintea de griji istovită 

Eu zic, prosternată-n genunchi: 


a-mi tot ce-mi surâde în cale, 
Orice bucurii, rând pe rând, 
Dar fă să se-ndrepte din şale 
Poporul acest suferind. 


Că-i vuie prin secole plânsul 

Şi sângele-i volbură mări, 

Fă, Doamne, ceva pentru dânsul, 
Fă, Doamne, că-ți stă în puteri! 


Dă-i, Doamne, viață sub lună 
Şi când voi pleca dintre vii, 
Mai dă măcar unul să-mi pună 
O salcie la căpătâi. 


Rugă de zi și de noapte 


Eu n-am putere de luat 

Şi de împărţit popoare-n două, 
Dar ceea ce ni s-a-ntâmplat 
Mă rog să vi se-ntâmple vouă. 


Cu un călcâi de pâine-n sac, 
Prin țări şi legi nenumărate 
Să-mblaţi și voi din veac în veac 
După o dungă de dreptate. 


Şi mișelește atacați, 

Şi înrobiţi la voi acasă, 
Voi libertatea s-o visaţi, 
Şi nu orânduiri de clasă. 

De străinime-nghesuiţi, 

Să n-aveţi loc la vatra voastră 

Şi limba rusă s-o cerşiți, 

Precum cerșim noi limba noastră. 


De suflet, datină furați 

Să fiţi la fel ca cei cu „misii» 
Şi tot la fel răsjudecaţi 

De tribunale şi comisii. 


Cercaţi să fiți prin foc şi fier 
De seceră și semilună 

Şi pentru purul adevăr 

Că sunteți boi să vi se spună. 


Nimica nou căci în război 
Cu turcul, ați lăsat amprente, 
Tot înjugându-ne ca boi 

La carul cel cu alimente 


Iar după ce ne-aţi căsăpit 

Prin patruzeci, mai ținem minte?, 
Şi morţii ne-aţi înlocuit 

Cu morţii voştri în morminte. 


Eu n-am putere de luat 

Şi de împărţit popoare-n două, 
Dar ceea ce ni s-a-ntâmplat 
Mă rog să vi se-ntâmple vouă. 


Şi numai când veţi suferi, 
La fel cum suferim de tare, 
Poate-n sfârșit ne veți scuti 
De patimi eliberatoare. 


Pentru-acest drag popor 


De-am să mă trec de aici ca un cântec pe-o vreme vrăjit 
De pădure, câmpie, de munte şi mare albastră, 
Pentru-acest drag popor care-n sângele său m-a primit 
Mai deschid o fereastră. 


Spere-o întindere vastă, în care, cântând, am născut 
Gânditoare coloane, cristalice zări de simţire, 

Din văzute visări s-a-nălțat templul meu nevăzut 
Ce se cheamă iubire. 


Se-aud pași înfundaţi, cineva, sprijinit de ușori, 

Mă străpunge cu văzul... ah, soarta e la datorie! — 
Mai îngăduie, — spun , — şi sloboade-mi măcar rareori 
Câte o bucurie. 


Ca pe ultimul ceas orice zi s-o-mplinesc m-am zorit 
Şi-n dureri călăuză nicicând n-am ales viclenia, — 
Mielul n-ajunge lup, omul n-ajunge porc, — am gândit, — 
Ne trăim obârșia. 


Dar când ceasul acel nemișcării m-a dat pe pământ 
Prin fereastra deschisă spre-a sinelui pură oglindă 
Pentru-acest drag popor va lăsa o potecă de vânt 
Lira mea fulgerândă. 


Invocare pentru neamul românesc 


Ce clipe pline de amar, 
Ce lume în înșelăciune, 
De parcă cineva-n altar 
Înjură-această naţiune! 


Ce văd în iarnă ochii mei, 
Ai tăi, ai ei, umpluţi cu rouă, 

Hora Unirii o joacă-acei 
Care au rupt Moldova-n două!... 


Da, ei dansează, ei fac paşi, 
Ridică nasuri vechi în soare, 
Pe unde Eminescu-n Iaşi 
Visat-a România Mare... 


Da, ei se calcă pe nădragi, 
Frământă glodul în neștire 
Pe-unde strămoșii noștri dragi 
Jertfitu-s-au pentru Unire! 


Mă. ia în suflet c-un fior, 
Te ia în minte cu-o mânie, 
De mica veselie-a lor 

De marea lor fățărnicie. 


Pe-o iarnă grea, printre nămeți, 
Voindu-se în toate primii, 

Pe glia ruptă în bucăţi 
Dansează cioclii românimii!!! 


Eu stau, tu stai, ea stă în loc, 
Privind tăcuţi dansânda gloată, 
Căci nouă nu ne e de joc 
Peste-o moșie destrămată. 


Peste Moşia lui Ştefan, 
Ajunsă astăzi de ocară, 
Arată-ne, o, Doamne,-un plan 
De izbăvire pentru Ţară! 


Rugă de seară 


Când seara pe văi se aşterne un abur subțire, 
O clipă doar, Doamne, mai dăruie-mi de fericire. 


Mai lasă pe fruntea-mi plecată, pe ziua fugară 
Să-ntârzie încă oleacă lumina de seară... 


Lumina aceasta tăcută, şi moale, și caldă, 
În care-al meu suflet ca pruncul de veacuri se scaldă, 


Lumina aceasta sonoră și fără cuvinte, 
Care de o țară astrală mi-aduce aminte. 


Mai lasă, o Doamne, să-ntârzie lină și sfântă 
Pe tot ce în juru-mi cuvântă și ce nu cuvântă, 


Pe casă, pe masă, pe sare, pe colțul de pită, 
Pe fața poporului nostru de griji înăsprită. 


Pe munte, pe mare, pe pietre căzute din salbă: 
Hotinul, Cozminul, Chilia, Cetatea cea Albă! 


Pe vrere, pe stare, pe undă, pe dorul de Tine, 
Pe versul poetului care mereu şi-aparține, 


Pe cinste, credință, speranță, pe singurătate, 
Pe file din care adie a eternitate. 


Când seara un abur subţire pe văi se pogoară, 
Mai lasă-ne, Doamne, o clipă lumina de seară, 


Mai lasă să-ntârzie-oleacă această minune 
Pe temple înalte, pe socluri, pe cripte străbune, 


Pe vatra-mi de-acasă, pe lutul cu oase dragi mie, 
Pe viaţa în care gustat-am prea rar bucurie. 

Pe locu-mi sub soare, în care cad corbii în smocuri, 
Pe haina-mi trupească, cârpită de-acum pe alocuri, 


Pe plinul iubirii de oameni și groapa din cale, 
Pe marile daruri şi blândele mâini ale Tale, 


Pe ora în care, sfârşită, alunec în transă, 
Pe gândul că încă și după mai este o şansă. 


Vino lângă ape 


Vino lângă ape, lângă plopii drepți, 
Va ieşi din valuri fata ce-o aştepţi. 


De-o cădea amurgul, înroșind nisipul, 
Ea lăsa-va părul să-i ascundă chipul 


Şi va sta departe, unde malul suie, 
Să nu vezi deodată: a venit sau nu e... 


De va trece luna ca un corn de taur, 
Ea-şi va strânge părul într-un nor de aur 


Şi, păşind desculță, lunecând din rochii, 
Cu o voie mută îţi va-nchide ochii, 


Te-a fura cu dânsa în sălbatic mit 
Dincolo de moarte, pân-la nesfârșit, 


Urmele-ţi rămase lângă sălcii grele 
Vântul să le șteargă, valul să le spele. 

Călătoria în provizoriu 


Călătoria în provizoriu 
este condiţia existenţei tale 
nu ştii dacă scapi sau nu 

de aleatoriu 


E înaintezi în provizoriu 
Th.D. preot, profesor P 


universitar și poet român. Ca atunci când te îndrepți 
embru al Uniunii spre marea reînnoire 
Scriitorilor din România. 
Se stabileşte on 1988 on 
Statele Unite, unde a 
fondat Institutul Român când mergi tremurând 
de Teologie și Spiritualitate pe drumul spre nemărginire 


Ortodoxă cu parohia Rp D 
ortodoxă română,„Sf. Ap. Uneori te identifici 


Petru și Pavel”, Astoria, cu masca ce-o porți 


New York, ş Cenaclul cine eşti de fapt 
iterar,M. Eminescu" d id 
din New York, toate on unde, cum ȘI de ce 
1993. Din 199% publicăo întrebările sunt necesarul 
revistă bilingvă română / memento 
engleză:,Lumină lină / 
Gracious Light", Revistă 
de spiritualitate şi cultură dacă este sau nu 
românească / Review of nevoie 
Romanian Spirituality and 
Culture. Este autorula ` , 
numeroase lucrări teologice in aggiornamento 
şi literare. când eşti străin în propria ta piele 
mergi orb 


când începutul prefigurează 
sfârşitul 


dar cum ştii 


să te lași reeducat 


din clipă în clipă 

şi din eon în eon 

până când te trezeşti luminat 
în ziua a opta 

Kirie eleison 

Dar ca să ajungi acolo 
treci prin exegeza de sine 
te citeşti pe tine însuți 

ca şi cum altul o face 
numai aşa devii mai alert 
înţelegi că nu te poţi juca 
cu porunca lui Dumnezeu 
nu ai voie. 

Să nu iei numele 
Domnului Dumnezeului tău 
în deşert! 

Te uiţi în tine 

ca-ntr-un caleidoscop 

te vezi în cristalele mici 
multiplicat 

ca după clonare 

ca privirea mirată a copilului 
pe care l-ai lovit 

şi nu ştie de ce 

şi nici cum să spună 

că-l doare 

privirea lui generând 

noi constelații de sensuri 
ca atunci când ştergi 
oglinda interioară 

ca să te vezi mai bine 

şi să te placi 

în drumul tău 

spre noi universuri 

Scrii 

textul tău prinde viață 

sub vârful peniței 

limbaj nou 

ca al lui Adam 

când a început să dea nume 
la lucruri 

de fapt să intre 


în taina ființei 

Mergi pe drum 

fără să ştii dinainte 
unde te duci 

înspre cine 

nu tu duci drumul 

el te duce pe tine 
Mergi și cânți 

aştepţi de la Dumnezeu 
instrucțiuni noi 

ştii că te aşteaptă un viitor 
insondabil 


ştii că mergi spre ziua cea de apoi 


așa cum ești sigur 

că chipul tău 

poartă în sine 

cuvântul lui Dumnezeu 
Cânţi și înaintezi 

cum spune Augustin 
cânţi ca să-ți întăreşti puterile 
căci marșul spre tine 

e cel mai greu dintre toate 
cucerirea de sine 
Descartes are dreptate 
când declară profetic 


după cele patru faze ale metodei 


în principiul al treilea 

din codul său etic 

Ca-ntr-o tăcere divină 

aşa te simți 

traversând 

din adânc în adânc 

singura cale ce te poate salva 
de căderea din tâlc 

Lumina iertării te cuprinde 
şi te transformă 

ești și nu mai eşti 

cel ce ai fost 

abia acum înţelegi 

de ce norma-i poruncă 

şi porunca e normă 

Acum vezi cum 

o noapte eternă 

se naște 

şi nu poți s-o eviți 

cum nu poți evita 

marea tăcere din Sâmbăta Învierii 
fulgerată de doruri fierbinți 
Nu te poţi înstrăina 

de tine însuţi 

te iei pe tine cu tine 

până la marginea de sus 

a fiinţei 

până acolo unde începe pustia 
şi treci de hotarul cunoștinței 
până acolo unde înfloreşte 

în cuvânt 

veșnicia 


Să iubeşti pe aproapele tău 


Iubirea de frați 

putrezeșşte prin scorburi 
ascunse 

n-o mai caută nimeni 
altele sunt grijile 

zilei de mâine 

fiecare cu propria sa pâine 
sau dacă poţi 

o iei şi pe cea a săracului 
că el tot ştie să rabde 

bine că nu te arde pe tine 
ceea ce pe el până-n rădăcine 


îl arde 

Ca-n inversarea zicalei 

cu capra vecinului 

ideea să moară 

şi capra vecinului 

nu mai e profitabilă 

deși ea a pus 

câtuși de puțin 

prin veacuri 

lăcomiei o stavilă 

Acum se zice 

că mai bine să moară vecinul 
ca să-i poţi tu lua capra 
Sigur asta nu te va mulțumi 
până nu-i vei lua şi femeia 
şi vatra 

Eşti mereu la vânătoare 

ca stelele cu botul rotund 
amirosind prin Nemţişor 
boişteni 

apoi strecurându-se 
printre atomii big-bang-ului 
dintr-o dată deveniți 

mari şi vicleni 

Într-o zi însă 

te trezeşti urmărit 

şi alergi printre stele 
printre case 

printre păduri şi poieni 

să scapi de omul negru 
Sprijinit într-o poiană-n 
baston 

ca ziua a opta a facerii lumi 
într-un singur eon 

sprijinit în baston 

ca un cioban fără oi 
urmărindu-te cu privirea 

fixă 
ce te poate aduce-napoi 
Tu fugi într-una 
nu întorci capul 
de frică să nu te prefaci 
în stană de piatră 
sau să nu te prindă vecinul 
căruia i-ai luat 
şi femeie şi vatră 
Simţi că a venit judecata 
cauţi o scorbură 
un big-bag 
un atom 
să scapi de privirea din urmă 
şi de glasul ce tună 
şi-ţi sfărâmă creierii 
şi te arde 
până la rădăcine 
Să iubeşti pe aproapele tău 
ca însuţi pe tine 


Te uiţi 


Te uiţi la icoană 
contempli 

ca atunci când te rogi 
ca timpul cu veșnicie 
să-l umpli 

nu ştii 

dacă tu te uiţi la ea 

sau ea se uită la tine 
dacă tu mergi 

sau ea vine 

dar ţi se spune 

să te scufunzi în cuvânt 
singurul loc unde poți asculta 


POESIS MJ 


glasul subţire de vânt 
Pentru orice lucru 

pot să te iert 

dar să nu iei numele 
Domnului Dumnezeului tău 
în deşert 


Un alt pustiu 


Şi oul este un eon 

e o peşteră în adâncul lui 
care serveşte drept bastion 
e peștera-cer 

de unde se porneşte 
călătoria spre Domnul 
din slavă în slavă 

şi din mister în mister 
Am plecat din casa 
tatălui meu 

ca o așchie ce sare 
departe de trunchi 
împotriva poruncii 

ca atunci când Irod 

a trimis soldaţii 

să extermine pruncii 

ca o așchie ce sare 
departe de trunchi 

în jos 

tot mai mult 

mereu 

credeam că merg înainte 
dar mergeam înapoi 

tot mai greu 

Vai mie mi-am spus 
când era 

prea târziu 

când m-am trezit deodată 
singur 

şi în pustiu 

dar nu acela 

al Mariei Egipteanca 
ci în altul 

un deșert de pripas 
ca cel al lui Baudelaire 
unde în fiecare zi 
cobori spre infern 

cu un pas 

iar deasupra 

nu mai este înaltul 
nu mai este tărie 

cad ca beat 

nu mai ştiu ce a fost 
şi ce va să mai fie 
Casa tatălui meu 

e dintr-un alt vis 

nu acela în care cazi 
ci acela 

din care 

încă nu te-ai desprins 


Vai mie 


Umblăm prin pustie 

cu voie şi fără de voie 

aşa cum e şi păcatul 

pe care-l faci uneori 

de nevoie 

Umblăm cu voie 

pentru că aşa cum am vrut 
să călcăm rânduiala 

cea veșnică 

tot aşa am plecat 


în pustie 

cu gândul de a o cuceri 
şi prin ea pe Împărăţie 
vai nouă 

vai mie 

Umblăm fără de voie 
pentru că totuşi 

n-am știut 

ce făceam 

când am făcut 

Aşa că a venit pustia 
peste noi 


credeam că mergem înainte 


dar mergeam înapoi 
ca atunci când cazi 
din abis în abis 


şi crezi că o nouă perspectivă 


ţi s-a deschis 


Va veni o zi 

una ca oricare alta 

o zi 

dar va fi cu totul altfel 
alt soare 

alt aer 

alt cer 

oamenii nu vor mai şti 
de ce se trăieşte 

de ce se moare 
Fiecare va primi 
cincizeci de dolari 

ca să ia o hotărâre 

fie că stă 

fie că nu în picioare 
ca atunci când treci 
cu barca altuia 
dintr-o stea în alta 

sperând că pe drum 
nu te-neci 

Alege 

la dreapta sau stânga 
sau invers 

nu contează 

orice spui şi orice faci 
intră într-unul 

şi acelaşi vers 

Va veni o zi 

când stelele ne vor părăsi 
când râsul lor 

cu sunet de roţi 
dinţate 

de diverse mărimi 

şi împerecheri 

va deveni 

şansa noastră pentru 
limba română 

în această limbă 

se face cernerea 

cine este contra 

şi cine pentru 

ceea ce din limba noastră 
trebuie să rămână 

Mult stimate coleg Gheorghe Mihai Bârlea! 


Ai ajuns pe o culme a vieţii de 
unde se conturează cu claritate 
împlinirile şi rezultatele muncii, 
pentru care nu ţi-ai precupeţit 
forţele. Bilanţul este unul cât se 
poate de rodnic, atât din punct de 
vedere personal, cât şi social: o fa- 
milie frumoasă cu copii și nepoți 
mândri de înaintașul lor; o acti- 
vitate laborioasă la Universitatea 
de Nord din Baia Mare, cărțile 
de sociologie și de poezie şi, mai 
presus de toate, talentul de a-ţi 
valorifica dragostea față de ma- 
rea familie a poporului român, în 
care se regăsește, ca în sânul lui 


Dumnezeu, şi Basarabia. 


Îți mulţumim pentru receptivitatea de care ai dat dovadă de fiecare 
dată când revista noastră se ciocnea de multiple impedimente. Şi chiar 
dacă nu întotdeauna ai reușit să le înlături, faptul că ne-ai fost alături, la 
bine și la greu, pentru noi a contat extrem de mult. 


Eşti o fire tânără, plină de energie și credem că putem realiza împreună, 
şi de aici încolo, încă multe și frumoase proiecte întru „creşterea limbii 
românești ş-a patriei cinstire”. 


Îţi dorim sănătate, fericire, prosperitate, o viață cât mai lungă împreună 
cu cei dragi. 


La mulţi ani! 


Colegiul de redacţie 
al revistei „Limba Română” 

Gheorghe Mihai Bârlea: 
Când mi-e bine, când mi-e rău, 
gândul mi-i la Chișinău 


Uneori Dumnezeu îți scoate în cale oameni pe care parcă îi aşteptai 
mereu. Așa s-a întâmplat în 2000, când o echipă din care făceau parte 
Alexandru Bantoș, redactor-șef al revistei „Limba Română”, inginerul 
Gheorghe Triboi, care ne asigura transportul din contul lui propriu, 
şi subsemnata, a pornit spre Baia Mare pentru a aduce la Chișinău 
crâmpeie din cultura neamului spre mai buna cunoaștere de către ba- 
sarabenii lipsiţi timp de o jumătate de secol de această posibilitate. La 
Baia Mare ne-a întâmpinat Gheorghe Mihai Bârlea, pe atunci prefect 
de judeţ, care, deschis spre Basarabia, ne-a călăuzit pe tot parcursul 
aflării noastre în Maramureș. Susţinut de el, precum şi de intelectualii 
din partea locului, am scos de sub tipar un număr al revistei noastre 
dedicat Maramureșului (vezi „Limba Română” (Chișinău), nr. 3-5, 
2000), ediţie pe care ulterior am lansat-o la Sighetu Marmaţiei. Reacția 
de răspuns a prietenului nostru a fost promptă: la 31 august a sosit la 
Chişinău însoțit de o delegație numeroasă de scriitori, ziariști, artişti, 
împreună cu ansamblul „Iransilvania”, care a evoluat în Piaţa Marii 
Adunări Naţionale. 


M-am convins atunci şi ulterior că în toate câte le face cu multă dăruire, 
Gheorghe Mihai Bârlea, de fapt, își revarsă sufletul său de poet, asumându-și 
următorul principiu: a trăi în viață ca în poezie și în poezie — ca în viaţă: 


„Cele mai frumoase întâmplări se scriu pe aer 
respirând: 

când te gândeşti la frunză, 

gândul ia formă de frunză 

şi zboară, 

un soare mai proaspăt prin grădini 

răsare și te înflăcărează 

şi tot ce-a fost vis 

mai bogat devine în gândire, 

mai multă iubire 

şi fără nicio rușine 

focul ei intră în poem, 

pentru fiecare lucru 

cuvintele îşi întâlnesc vocea 

și nimeni nu tulbură înțelegerea lor...” 


Poezia pe care o scrie Gheorghe Mihai Bârlea este un mod de exprima- 
re în care îşi manifestă sentimentele direct. În felul acesta el situează în 
miezul limbajului o chestiune esenţială: cea a legăturilor, a afectelor, 
într-un cuvânt, a ceea ce ține de omenesc. De menţionat că, după ce 
a parcurs un itinerar ascendent al patosului, fiind la un moment dat 
ameninţat de către acesta, limbajul poetic ajunge în ultima vreme la 
punctul identificat în literatura de specialitate ca fiind critic, în care in- 
tervine îndoiala, precum și nevoia de a-l verifica. În acest context al 
literaturii zilelor noastre se înscrie și Gheorghe Mihai Bârlea. Reflexivă 
şi deliberativă, la prima vedere simplă, lirica sa este supravegheată în- 
deaproape de spiritul lucid al poetului modern. Menţionăm că această 
asociere a poetului modern cu spiritul critic, fiind de la Baudelaire şi 
de la Paul Valéry cetire, caracterizează starea generală a poeziei de azi. 


Oncești, Maramureş, 2014. Gheorghe Mihai Bârlea cu maramureșenii din Moldova 
(Ana și Alexandru Bantoş, Chișinău, împreună cu Rodica şi Ion Ionescu, laşi) 

Poetul maramureșean scrie în continuarea poeziei citate mai sus: „dar 
toate acestea petrecându-se/ mai iute decât pasărea în zbor,/ cea mai 
frumoasă carte rămâne mereu albă,/ iar celelalte îşi aşteaptă aminti- 
rile...” (Cartea albă). Altercaţiile sale poematice vizează interferența 
dintre mentalități venind din diferite secole, dintre percepții diferite, 
pe care autorul le pune în stare de dialog: „Mare a zeilor,/ spală-mi 
picioarele/ de lunga călătorie spre moarte,/ sirenele tale le-aștept/ să 
răsară la țărm/ şi să-l cânte pe nefericitul // în căutare Ulisse;// vâl- 
vătăile pescărușilor/ însângerează azurul,/ umbra munţilor se sparge 
în valuri/ şi-n oglinda lor tremură orgoliosul oraș; // la început a fost 
marea/ nu cuvântul — hotărăsc/ şi aşa mă împac cu grecii/ după o cear- 
tă/ de peste două mii de ani” (Altercaţii poematice. Mediterana la Nice). 


Vom mai spune că Gheorghe Mihai Bârlea este autorul mai multor 
cărți de sociologie și profesor la Universitatea de Nord din Baia Mare, 
împărțind domeniile poeziei şi sociologiei, care într-un anume fel pot 
fi privite ca fiind complementare. Conceput la modul interogativ, de 
multe ori polemic, discursul său poetic febril şi debordant, hrănin- 
du-se în mod evident cu stări de criză, nu poate fi redus la revărsarea 
emoțiilor. Alimentate de o percepţie modernă a lucrurilor, reflecțiile 
sale constituie, de fapt, un loc critic, în care poezia se examinează şi 
tinde să se redefinească, autorul punând întrebări esenţiale care ating 
puterea, limitele și valoarea ei. Este pusă în discuţie, ca să spunem așa, 
rezistența poemului la provocările vieţii, aptitudinea poetului, pe de o 
parte, de a capta sărbătoarea şi, pe de altă parte, relaţia sa cu viața de zi 
cu zi. De aici vine și dorința de a extrage extraordinarul din cotidian, 
accentul pus pe banalitate fiind elocvent în acest sens. Ajungând aici 
putem constata și o anumită deschidere spre percepţia postmodernă 
a lucrurilor, dar a spune doar atât e puţin, căci aflarea protagonistului 
într-o zonă a postmodernităţii este contrazisă de dorința de a evada 
din ea. De aici încolo în poezia sa încep nostalgiile și tensiunea provo- 
cată de criza lirismului modern și postmodern spre care s-ar părea că 
poetul se îndreaptă și, pe de altă parte, orientarea spre Eminescu sau 
spre ecourile colindelor. 


Atitudinea rezervată față de ornamentul langagier, marcată de accen- 
te critice şi un anume scepticism, vorbeşte despre conştiinţa de sine, 
conştiinţa a ceea ce reprezintă poetul și poezia de azi: 

„a trecut şi ziua aceasta 

indiferentă 

cum trece un mort pragul casei, 

ca şi cum n-ar fi fost niciodată în mine, 

ca şi cum n-aş fi fost niciodată în ea; 
trebuie să fie undeva o fisură 

între noi, 

dacă n-am simţit-o cum trecea... ” (Fisura) 


Prezenţa realului în contextul istoric, pe de o parte, şi, pe de altă parte, 
dimensiunea erotică în sensul iubirii de Dumnezeu în această perioada 
post-ateistă constituie parametrii acestui univers exprimat într-un stil 
contaminat de zicerea populară, oralitatea mizând pe mersul direct la 
sufletul cititorului. 


Dincolo de necesitatea de a se regăsi în timpul în care trăiește, un timp bân- 
tuit de crize, dincolo de necesitatea de a integra elementele dureroase și 
uneori foarte îndepărtate de lirism, poetul nu renunţă la poezie. Într-un 
anumit fel scrierile sale poetice atestă o nevoie acută de redefinire a liris- 
mului, chiar dacă nu e vorba neapărat de căutarea de către poet a noului 
în poezie. Ceea ce e nou în acest tip de lirism constă în faptul că poetul 
acceptă deschiderea spre accentele critice, integrând criza în forma poeziei 
pe care o practică, creaţiile sale înscriindu-se totodată pe o linie trasată de 
Eminescu, cel care aspira la idealuri („singurătăţii teiul îi vorbeşte; / aici am 
fost în purpur lăudat,/ cuvântul geniului împovărat/ m-a luminat atât de 
omeneşte,// de mă atinge clipa ca un vierme/ simt focul zilei, şi arzând 
alături,/ aud pe zarea marilor omături/ cuvânt venind din vocile eterne” 
(Tei etern), precum și de către Nichita Stănescu, al cărui portret îl schițează 
subliniind valoarea sufletescului în versurile acestui mare poet: „grăbit să 
descopere o margine a lumii, / lasă semne pe lucruri și le laudă; / mai poate 
fi recunoscut după inimă și cuvinte, / cu ele se apără când îl ajunge singură- 
tatea/ şi seara / şi întotdeauna când vine iarna/ și el încearcă ciudate picto- 
grafii pe zăpadă.../ / altceva nu se prea știe despre el,/ deși se bârfeşte că s-a 
prăbușit o bibliotecă în/ capul lui/ / şi el a început să rescrie toate cărțile/ 
printre care şi a sa, neterminată încă ....” (Încercare de portret. lui Nichita Stă- 
nescu. trece un munte printre oameni). 


Necesitatea „rescrierii cărților” coincide cu redeschiderea jocului în 
postmodernitate. Cu alte cuvinte, poetul vrea să ne spună că putem 

31 august 2019, Chişinău. Ana Bantoș cu scriitorii maramureșeni 
Gheorghe Mihai Bârlea şi Gheorghe Pârja 


crede în lucruri, dar nu credem. Poezia ca revelaţie, poezia luată ca par- 
titură sau ca exercițiu necesar, altfel spus poezia scrisă și trăită, toate 
acestea se desprind din credinţa că a scrie poezie înseamnă a învăţa în 
permanenţă, a învăța viaţa. 

Gheorghe Mihai Bârlea invită cititorii, inclusiv pe cei postmoderni, să 
nu renunțe la poezie, să opteze pentru ea în ciuda a tot şi a toate câte se 


întâmplă azi cu noi. El optează pentru poezia ca un cântec al existenţei 
noastre, aşa cum spune versul popular: „Cu cât cânt / Cu-atâta sânt”. 


Ana BANTOȘ$ 

Gheorghe Mihai Bârlea sau Împlinirea 


Încerc să-mi amintesc când l-am întâlnit pentru prima dată pe 
Gheorghe Mihai Bârlea şi nu-mi vine în minte o împrejurare, un loc 
sau un moment. Sentimentul este că ne cunoaștem de totdeauna, că 
ne-am format, că am crescut, chiar, împreună. Îmi amintesc însă în- 
tâlnirile din diverse toamne aurii ale anilor '60-'70 de la Biblioteca 
din Sighet, al cărei director, un tânăr poet pe nume Gheorghe Mihai 
Bârlea, organiza un festival național de poezie, unul dintre cele mai re- 
zistente în timp, din moment ce se desfăşoară cu participări notabile 
din toată ţara și acum, iar — dacă n-ar fi fost pandemia — anul trecut şi-ar 
fi sărbătorit semi-centenarul. 


Veneam de la Bucureşti împreună cu Laurenţiu Ulici, originar din 
Sighet, şi după două zile — în care ne ascultam, tot mai plutitori, unii 
pe alţii citind poezii — plecam pe drumuri încununate de bolți arămii 
de frunze spre satul lui Gheorghe Pârja și cultul lui Nichita Stănescu. 
Eram cu toții colegi de generaţie la acea vârstă la care generaţia este o 
formulă magică de înfrățire și o formă de organizare pentru cucerirea 
viitorului. Iar, atunci, viitorul nu putea fi cucerit decât prin poezie. 


Istoria ne-a ajuns din urmă mai târziu. 


Atunci când a apărut ideea Memorialului Sighet, Laurenţiu Ulici și 
Gh. Mihai Bârlea au fost primii cărora le-am împărtășit-o şi ei au fost cei 
care — în timp ce noi, Romulus Rusan și cu mine, ne aflam la Bruxelles 
pentru a propune proiectul — au organizat la Sighet primul simpozi- 
on. Astfel, Gh. Mihai Bârlea a devenit punctul nostru de sprijin într-un 
oraş de la 600 de kilometri depărtare în care nu cunoşteam pe nimeni, 
iar el cunoştea şi era cunoscut de toată lumea. Astfel a început o cola- 
borare care s-a întins pe ani de zile, Gheorghe Mihai Bârlea devenind 
între timp, în perioada 1997-2000, prefect de Maramureș, iar apoi, în 
următorii câţiva ani, director al Muzeului Memorial. 


A trecut de atunci mai mult de un sfert de secol și opera noastră comună a 
devenit de mult o instituţie internaţională, singura din România care poar- 

tă „Marca patrimoniului 
european. Din perspec- 
tiva succesului totul pare 
simplu, doar înşiruirea în- 
tâmplărilor, etapelor şi pie- 
dicilor prin care am trecut 
lasă în urmă un sentiment 
aproape ireal de uimire că 
am reușit. Îmi amintesc, de 
exemplu, şi n-o să uit cura- 
jul şi demnitatea de care a 
dat dovadă Bârlea atunci 
când, în calitate de prefect, 
a refuzat să înmâneze fos- 
tului director al „închiso- 
rii miniștrilor”, Ciolpan, 
decorația care îi fusese de- 


`: ae Gheorghe Mihai Bârlea alături de 
de către preşedintele ţării. Ana Blandiana și Romulus Rusan 


cernată ca veteran de război 


Prietenia care ne-a legat în tinerețe cu un subțire, dar puternic fir literar, 
s-a întărit, s-a diversificat, a căpătat nenumărate nuanţe, prin deceniile 
de muncă, greutăți și succese pe care le-am străbătut împreună. Şi iată, la 
împlinirea unor vârste, care nu par să ni se potrivească, ne continuarăm 
nu numai eforturile de construire a unor instituții și mentalități menite 
să lumineze istoria din jurul nostru, ci şi poezia de la care am pornit şi la 
care ne-am întors. Ultima carte de versuri semnată de Gheorghe Mihai 
Bârlea este probabil şi cea mai frumoasă pe care a scris-o. Evoluând cu 
succes în diverse cariere paralele, poetul care fusese de la început nu a 
fost nici o clipă eludat sau marginalizat în destinul său. Această carte este 
nouă și originală prin luminozitatea ei, prin felul în care — într-o lume în 
care poezia înflorește în general din suferință — transcrie, în poeme de-o 
mare simplitate și emoție, împlinirea. 


De altfel acest cuvânt, IMPLINIREA, rezumă cel mai bine o viaţă, o 
carieră şi un destin care n-au făcut economie de entuziasm, muncă şi 
dăruire şi care au fost răsplătite pe măsură. 


Ana BLANDIANA 

Sub semnul curcubeului 


Greu mi-a fost să decantez o viață a doi oameni, și mai mulți, când 
a venit sorocul vremii să scriu cuvinte de reverență pentru un timp 
unic în biografia noastră. Este şi mai delicat sufletește să faci portre- 
tul unui prieten când rotunjeşte o vreme de ani. Adică șaptezeci. Şi 
el se numește Gheorghe Mihai Bârlea, un nume sonor, dar și învăluit 
într-o discreţie asumată. După ce am absolvit universitatea prieteni- 
ei, cu suflet cu tot, atunci, în tinereţea liceană din Marmaţia, fiecare 
şi-a urmat drumul vieţii. Gheorghe Mihai a venit din coasta unui deal 
din Năneşti, cu geamănul lui frate Vasile și părinţii, în orașul dintre 
ape, unde şi-a asumat destinul temeinic despre care scriu astăzi. Şi-a 
împlinit biografia cu două facultăți: filosofie şi sociologie. Ştiinţa de 
carte a pus-o în ecuaţie cu prestigiul unor instituţii cărora le-a onorat 
biografia, unora dându-le lucire de întemeiere. Cariera lui a lăsat urme 
adânci în peisajul cultural şi administrativ al județului Maramureș. Și 
nu numai. A analizat cu luciditate destinul Basarabiei, unde are repere 
prietenești. Şi aici ne-am întâlnit ca opțiune. Dar el și-a făcut o biogra- 
fie de toată aprecierea. 


În primul rând a fost prieten. Prietenia este un lucru greu de explicat, de 
aceea o enunţ doar. Ea este ori nu este. Şi la noi este. Apoi a păstorit des- 
tinul cărților, al culturii în judeţ. A fost prefect al Maramureșului și sena- 
tor al României. Așa, prietenul Gheorghe Mihai a dat inteligenţei noas- 
tre politice un dar care are relevanță. Fiind stăpân pe discurs și pe idei. 
Tocmai de ce are nevoie această țară. De numele lui se leagă o instituție 
a memoriei recente la Sighetu Marmaţiei, Memorialul cunoscut și apre- 
ciat în Europa și în lume. Dar a rămas poet la temelie, vorba prietenului 
nostru Marin Slujeru. Nu de puţine ori m-am gândit la miracolul liric al 
prietenului meu atunci când avea griji administrative de mare urgenţă. 
Cum a fost necazul cu iazul de la Bozânta. Cred că poezia face parte din 
viaţa interioară a omului și nu-l părăseşte niciodată. 


Aşa ne putem întreba cum putem locui într-un viitor mai lung decât 
prezentul. Cineva mi-a sugerat că este posibil doar cu speranţa, cu 


La Memorialul Sighet, împreună cu scriitorii 
Ion Cristofor, Valeriu Stancu şi doamna Maria, Nichita Danilov, 
Gheorghe Mihai Bârlea, Stere Bucovala (din păcate, prea grăbit spre poezia sferelor 
cereşti), doamna dânsului, Adrian Aluigheorghe şi doamna Carolina, 
prezenţi la Festivalul internaţional de poezie de la Sighet (octombrie, 2020) 


optimismul care locuiește în prietenul meu despre care scriu. Că pri- 
etenii sunt ca umbra, nu apar decât atunci când este soare. Așa mi-a 
venit ideea să plasez destinul lui Gheorghe Mihai Bârlea sub semnul 
curcubeului. I se potriveşte de minune. Curcubeul este unul dintre 
cele mai frumoase fenomene naturale și se manifestă pe cer, pe care-l 
înfrumusețează cu cele şapte culori. Cum șapte zile are săptămâna și 
sunt şapte note muzicale. Cu semnificaţia culorilor curcubeului cred 
că pot surprinde bine portretul interior al prietenului meu. Al nostru. 
Care, în 10 februarie, rotunjeşte şapte decenii de viaţă. L-am așezat sub 
semnul ROGVAIV. Roșul simbolizează caldul sufletesc și pasiunea. 
Oranj poartă veselia, galbenul stimulează inspirația, verdele întruchi- 
pează armonia și echilibrul, albastrul sugerează relaxarea și puritatea, 
este cerul și setea de zbor, indigo întrupează energia, iar violetul este 
culoarea spiritului, care este în legătură cu sinele nostru superior. Dacă 
aceste simboluri le puneţi în legătură cu felul de a fi şi cu devenirea 
lui Gheorghe Mihai Bârlea, veţi obține tocmai ce caut eu în acest text. 
Adică dimensiunea spirituală a unui om care a marcat vremea trăită 

de noi. A avut doi vectori care i-au dominat timpul trăit: iubirea de 
frumos și prețuirea adevărului. 


Locuiește în câteva cuvinte nobile din limba română. Care dau contur 
caracterului, spiritului de dreptate şi luptă, de luciditate — expresii di- 
namice ale ființei. Are ceva din omul paideic, cel format plenar în trup 
şi suflet, cu tot ce este frumos și bun. Dacă îl strig pe nume, în această 
lume învolburată, răspunde o voce lirică cu trăiri unice. Au spus-o avizaţi 
critici şi poeţi de marcă. Deși nu are o opera vastă, are una profundă. 
Despre recenta lui carte de versuri Sigilii de sare, poetul și editorul Mircea 
Petean scrie că este un mic tratat de etică, hrănit din lectura aprofundată 
a Evangheliilor. Atâta doar că, spre lauda poetului, fiecare enunț al său 
e inspirat de o trăire ardentă, sau de un complex de trăiri copleșitoare. 
Ana Blandiana îl considera un poet fericit, într-o lume în care poezia 
înfloreşte din suferință, el transcrie, în poeme de o mare simplitate și 
emoție, împlinirea, iubirea calmă, credința, bunătatea, recunoştinţa, le- 
gătura cu părinţii şi nepoţii, fericirea de a fi acasă și împreună, norocul. 


Poeta a lărgit evantaiul semnelor curcubeului observând că, deși a evoluat 
cu succes în diverse cariere paralele, poetul, care fusese de la început, nu 
a fost nici o clipă eludat sau marginalizat în destinul său. De la Chișinău, 
prin vocea autorizată a doamnei Ana Bantog, vine o apreciere de sinteză 
asupra poeziei lui Gheorghe Mihai Bârlea, care, învingând prejudecățile, 
optează pentru schimbarea percepţiei asupra lumii cotidiene, reconside- 
rarea vieții de zi cu zi, care începe prin dezvăluirea calităţilor lucrurilor 
obişnuite, fiind înţeleasă drept una din funcţiile primordiale ale poeziei 
din zilele noastre. Universitarul, care este, a cinstit limba română săr- 
bătorindu-l pe Eminescu printr-o carte. Nimeni nu vorbeşte mai bine 
despre poezia lui decât propria lui poezie. Spun ca Nichita: a avea un 
prieten este mai vital decât a avea un înger! 


La mulți ani, frate de prieten! 


Gheorghe PÂRJA 

| Gheorghe Mihai BÂRLEA 


Altercații poematice 
(Mediterana la Nice) 


Mare a zeilor, 

spală-mi picioarele 

de lunga călătorie spre moarte, 
sirenele tale le-aștept 

să răsară la țărm 

şi să-l cânte pe nefericitul 

în căutare Ulisse; 


vâlvătăile pescărușilor 
însângerează azurul, 

umbra munţilor se sparge în valuri 
şi-n oglinda lor tremură 

orgoliosul oraș; 


la început a fost marea 
nu cuvântul - hotărăsc 

şi aşa mă împac cu grecii 
după o ceartă 

de peste două mii de ani; 


şi repede plec, 

marea rămâne o rană gri 
la picioarele munților, 
fără memorie şi fără zei... 


în sfârşit, liber absolut 
şi absolut liber călător. 

Cartea albă 


Cele mai frumoase întâmplări se scriu pe aer 
respirând: 

când te gândeşti la frunză 

gândul ia formă de frunză 

şi zboară, 

un soare mai proaspăt prin grădini 

răsare și te înflăcărează 

şi tot ce-a fost vis 

mai bogat devine în gândire, 

mai multă iubire 

şi fără nici o ruşine 

focul ei intră în poem, 

pentru fiecare lucru 

cuvintele își întâlnesc vocea 

şi nimeni nu tulbură înțelegerea lor, 

dar toate acestea petrecându-se 

mai iute decât pasărea în zbor, 

cea mai frumoasă carte rămâne mereu albă 
iar celelalte își așteaptă amintirile... 


Dacă 


dacă ţi-ai simţi o clipă capul 

o imensă gară, un aeroport, 

unde se anunţă doar sosirea 

unui ambalaj cu sufletul tău mort, 
sau visând că ari pe o câmpie 

şi arunci în brazde boabele de grâu, 
şi îngrozit să te trezeșşti în noapte 
că-ți rămâne grâul stingher și pustiu, 


dacă măcar astea ți s-ar întâmpla, 
cum se-ntâmplă mie pe-ntuneric, 
te-ai mai bucura iubita 

mea că exiști în mine-atât de sferic? 


EEA ROMIÂNIĂ 
Devastând melancolia 


sigur că am avut o tinereţe frumoasă, 
sigur că nu a fost în zadar, 

sigur că m-am purtat cu ea 

asemeni unui barbar 


sigur că anii aceia de fosfor 
luminează trupul meu de seară, 
sigur că uneori îmi dădeam seama 
că încet ei din mine coboară, 


sigur că devastând melancolia 
nu eram înger, nici înțelept, 

şi că am blestemat-o 

uneori pe nedrept, 


azi însă, realizez definitiv, 

că doar în creier mai rezistă - 
o pată pe care o strângi 
mototolită-ntr-o batistă. 


Fericitul păstor 


Ferice de tine, păstorule, 

tu visezi să crească lână de aur 
pe oile tale; 

soarele din vârful muntelui 

te aude 

şi astfel străvede 

îmblânzind iarba fiarelor 

în calea ta; 


cât e muntele de munte, 
umbra lui urcă în cer 
şi de acolo pe tine te apără îngerii; 

ploile mănoase și trecătoarele furtuni 
nu sperie turmele tale, 

din fluier le cânți 

şi plânsul lor asemenea cântecului 

se aude și nu rătăcesc; 


ferice de tine 

cât cu tine-s oile tale 

şi tu cel ce vede și aude 

cântecul lor asemenea plânsului — 


până apune soarele la poalele muntelui. 


Fisura 


a trecut şi ziua aceasta 

indiferentă 

cum trece un mort pragul casei, 

ca şi cum n-ar fi fost niciodată în mine, 
ca şi cum n-aş fi fost niciodată în ea; 
trebuie să fie undeva o fisură 

între noi 

dacă n-am simţit-o cum trecea... 


În lupta cu zeii 


nu spera prin tăcere 

să ajungi complice al zeilor, 

ei nu-și doresc înmulțirea, 

ei își ucid orice amintire 

în odăile lor de marmură, 

de pe vremea războiului troian 
nimeni n-a mai văzut zei visând, 

îşi plimbă iubitele în corăbii de mătase 


RIOIMIÂINIĂ 


pe vânt, 

cuvintele lor nu sună a verde 
pentru că nu sunt, 

şi, totuși, grozav ce teamă de noi 
muritorii 

au din când în când... 


Încercare de portret 


lui Nichita Stănescu 
trece un munte printre oameni 


Capul lui e uriaş 

şi ciudat pe dinăuntru ca o peşteră cu 
pictografii, 

din ochii lui devastaţi de elemente 

privirea curge ca un râu, 

mâinile lui nu seamănă cu mâinile 

ci cu nişte rădăcini 

gata să se înfigă în pământ, 

să-i țâşnească izvoarele printre degete, 

cu picioarele lui de cămilă, 

grăbit să descopere o margine a lumii, 

lasă semne pe lucruri și le laudă; 

mai poate fi recunoscut după inimă şi cuvinte, 
cu ele se apără când îl ajunge singurătatea 
şi seara 

şi întotdeauna când vine iarna 

și el încearcă ciudate pictografii pe zăpadă... 


altceva nu se prea ştie despre el, 
deşi se bârfeşte că s-a prăbușit o bibliotecă în 
capul lui 


şi el a început să rescrie toate cărțile 
printre care şi a sa, neterminată încă.... 

Liber 


să fii liber! 

o clipă să fii animalul acela frumos 
ce fuge prin luminiș, 

nu de teama duhului pădurii 
ci de plăcere, 

ca atleţii în vechea Eladă, 

cu privirea deschisă, 

cu corpul deschis, 

bucuros să resimți 

țipătul originar al victoriei, 
precum ai rupe corzile exilului 
dintr-o coajă de ou. 


Oraș ocupat 


simt uneori nevoia să telefonez 
oriunde, la oricine în oraș, 

dar de fiecare dată aud în urechi 
un bruiaj, 


sună peste tot ocupat 

de parcă ar fi intrat oraşul în panică 
şi-şi telefonează unii altora 

despre un posibil dezastru 

la uzina mecanică, 


mă întorc rușinat înspre casă, 
clătinându-mă ca pe picioare străine: 
orașul acesta există 

fără de mine.... 


ECEAT ROMÂNĂ 
Singurătate de iarnă 


salut orașul imaculat 

ceața înghețând peste cupole 
rar pasul mi-l străbat 

pe arterele lui foarte frivole 


și foşnet de arbori singuratici 
îngână sunete dintr-o colindă 
cred că dintr-un avion 

oraşul pare o imperfectă oglindă 
prin aer plonjează în disperare 

o pasăre poate voind să moară 

şi o domnişoară eminentă 
grăbită se-oglindește către școală 


acasă în 59 de poeme 
în umbra surorii mă așteaptă 
Georg Trakl 


cu luminile grele... 


Speranțe de septembrie 


Şi năvalnic, şi sfios 
septembrie pe umerii mei, 


dulceag și inecăcios 

aerul fructelor 

se scurge prin viaductul grădinilor 
până în preajma patului de dragoste; 


din departe vag apun 
coapsele verii, 


se scurtează lumina stelelor 
de acoperișul casei mele, 

toată lumea speră 
ca anul acesta septembrie 
va dura măcar două-trei luni. 


Tei etern 


singurătăţii teiul îi vorbește; 
aici am fost în purpur lăudat, 
cuvântul geniului împovărat 
m-a luminat atât de omenește, 


de mă atinge clipa ca un vierme 
simt focul zilei, şi arzând alături, 
aud pe zarea marilor omături 
cuvânt venind din vocile eterne. 
Copou, 1977 


Zidul 


El deschide uși într-un zid, 
neavând nicio religie 

aceasta e unica lui credință 

şi mai nobilă meserie în acest secol 
nu cunoaște — atât i-a dăruit viața 
şi însuşirea absolută de a fi 

ori dincoace, ori dincolo de zid; 
zadarnic visează vulturi zburând 
peste creşterea zidului 

şi zilele-i par un şir de numere naturale 
ce ard 

pe rănile gata pregătite. 

muna Bârsana, jud. Maramureș. Absolvent al Școlii Postliceale de Bibliote- 
conomie Bucureşti (1974), al Facultăţii de Filozofie din cadrul Universităţii 
„Alexandru loan Cuza” din Iași (1980) și al Facultăţii de Drept de la ace- 
eaşi universitate (1993). Doctor în sociologie la Universitatea „Alexandru 
Ioan Cuza” din Iaşi. A lucrat ca bibliotecar la Biblioteca Municipală Sighetu 


Marmaţiei şi profesor la liceele din municipiu (1972-1990). A fost directorul 
Bibliotecii Municipale Sighetu Marmaţiei și, prin cumul de funcţii, consili- 
er la Inspectoratul pentru cultură Maramureș (1990-1997), pe care l-a con- 
dus în două rânduri: martie-sept. 1997 şi oct. 2000 — martie 2001. Prefect al 
Judeţului Maramureş (1997-2000). Conferenţiar la Universitatea de Nord 
Baia Mare, disciplina sociologie (2000-2016); profesor asociat la extensia 
Universităţii Babeş-Bolyai din Sighetu Marmaţiei (2000-2007); prodecan al 
Facultăţii de Litere din cadrul Universităţii de Nord Baia Mare (2005-2012); 
director al Memorialului Victimelor Comunismului şi al Rezistenței, Sighetu 
Marmaţiei (2001-2007). În perioada 2008-2012 a fost senator (PDL), mem- 
bru în Comisia pentru cultură și mass-media, preşedinte al Comisiei comune 
pentru statutul senatorilor și deputaților. 


Membru al Uniunii Scriitorilor din România, membru fondator al Fundaţiei 
Academia Civică, membru în Asociaţia Sociologilor din România, membru 

în colegiul de redacţie al revistei „Limba Română” din Chișinău. 


Cărţi: 


Din penumbră (versuri, 1998) (premiul de debut la Târgul de carte Transil- 
vania, Cluj Napoca, 1999); Lasă-te prădat (versuri, 1998); Ceremonia clipei 
(versuri, 2006); Umbra lucrurilor (versuri, 2010); Mentalități în tranziție 
(studiu în sociologie, 2003); Sociologie şi acțiune socială (coautor) 2004; Emi- 
nescu. Teme sociologice și metafizice, 2004; Colectivizarea în Maramureş. Con- 
tribuții documentare (coautor) 2004; Alegerile parlamentare din 19 noiembrie 
1946. De la memoria colectivă la cercetarea istorică (coautor), 2007; Colectivi- 
zarea în Maramureş. Mărturii de istorie orală (coautor), 2009; Elita academică 
în închisoarea politică de la Sighet (1950-1955) (coautor), 2017; Sigilii de sare 
(2019). 


Studii şi articole publicate în numeroase reviste de cultură din țară, în presa 
județeană și în volume colective. Prezent în diverse antologii literare și în re- 
vistele literare din ţară. Poezii de-ale sale au fost traduse în limbile maghiară, 
sârbă, ucraineană, engleză și arabă. 

Simona VĂLEANU 

în dialog cu Rudy ROTHS 
Cultura, liant fundamental 

al armoniei umane, imperativ 
al supraviețuirii și dezvoltării 
unui neam 


Simona  Văleanu: Revista „Leviathan”, 
aparţinând Asociaţiei Culturale cu același 
nume, a fost lansată în anul centenar 2018. 
A fost o dovadă de curaj sau o necesitate 
apariţia revistei tipărite? 


Rudy Roth: Într-un anume fel, revista tipărită 
SV. — jurnalist de radio,  €Ste atât rezultatul unui act de curaj, cât și al unei 
membră a Uniunii Ziaristilor necesități. Curaj, pentru că într-un spațiu geo- 
Profesionisti din Romania. lingvistic precum cel românesc consumul de cul- 
tură rămâne, într-o mare măsură, circumstanţial. 
Necesitate, pe de altă parte, pentru că în momen- 
tul lansării, ca de altfel și în prezent, numărul 
publicaţiilor care găzduiesc creaţie de limbă ro- 
mână produsă (mai ales) de artişti din emigrație 
rămâne insignifiant. Motivația esenţială a pu- 
blicării revistei Leviathan în format tipărit a fost 
Esca fat als SR F însă credința noastră că este nevoie de reviste 
revistei culturale „Leviathan; CUlturale care să confere elocvența cernelii ace- 
poet, ziarist, grafician, lor idei apărute în spațiul artistic al diasporei 
cercetător român, doctor în românești și care aduc plus-valoare universului 
ştiinţe politice, imaginativ al creaţiei. Reviste culturale care să 


lanseze oameni de valoare, deseori necunoscuţi 
în ţara de origine. 

Ce semnifică numele Leviathan? El nu desemnează, aşa cum mulți 
ar crede, acel monstru marin prezent în Vechiul Testament. Și de 
ce a fost ales acest nume? 


Într-adevăr. Numele nu are o legătură directă cu referința biblică din Car- 
tea lui Iov, ci cu o lucrăre omonimă a filosofului englez Thomas Hobbes 
din anul 1651, una dintre primele și cele mai influente exemple ale teori- 
ei contractului social. Potrivit lui Hobbes, existența umană poate fi redu- 
să- în stadiul său natural — la nivelul conceptului de „bellum omnium con- 
tra omnes” (război al tuturor împotriva tuturor). Acest conflict, spune el, 
poate fi evitat exclusiv prin cedarea suveranităţii individuale către o auto- 
ritate superioară, Leviathan. Translatând această idee în plan publicistic, 
am conceput revista culturală ca pe o platformă care să adune într-un 
spaţiu unitar, indivizibil, esenţa creativă a artiştilor de limbă română de 
pretutindeni. Leviathan înseamnă, în acest context, o încercare de a im- 
pune cultura drept liant fundamental al armoniei umane şi totodată ca 
imperativ al supravieţuirii și dezvoltării unui neam. 


Care este specificul publicaţiei? Unde se încadrează ea în peisajul 
publicistic? 


„Leviathan” a pornit la drum ca o revistă a creatorilor români de pretu- 
tindeni, ca un spaţiu conceptual în care produsele culturale românești 
realizate de artiști din ţară și din diasporă să fie aduse în atenţia publi- 
cului. Aparent, această abordare ar fi putut conferi un caracter relativ 
eterogen conţinutului publicistic, dar rezultatele finale — și mă refer 
aici la ediţiile tipărite ale publicaţiei — ne-au demonstrat extraordinara 
complementaritate dintre viul creator al artiştilor români „de acasă” şi 
cel al artiștilor români din emigrație. Evident a existat un oarecare risc 
pentru că, aşa cum am mai spus-o deseori, în cazul creatorului situat la 
intersecția a două lumi, importanţa culturii nu derivă din acel rol elibe- 
rator pe care i-l atribuie Malraux, ci din faptul că ea, cultura, reprezintă 
unicul mod prin care emigrantul reușește să nu-și uite propria identi- 
tate, propriul eu. Însă, este interesant să observi că, acolo unde există, 
impactul aclimatizării identitare dintre opera de artă a creatorului din 
diaspora nu intră în coliziuni normative cu valorile și cultura naţionale. 
Din contră, el aduce plus-valoare. 

Dată fiind amplitudinea conţinutului său, aș îndrăzni să clasific „Levi- 
athan” drept o revistă de cultură care oferă cititorilor atât creaţii originale 
(poezie, dramaturgie, beletristică etc) dar și cercetări de anvergură, reali- 
zate în conformitate cu rigorile academice şi de cercetare internaționale. 


Cum aţi reușit să coalizaţi în jurul Asociaţiei și al revistei „Levi- 
athan” atâtea personalități din ţară şi din străinătate? Colaborează 
la această revistă numeroși oameni de cultură, scriitori, traducă- 
tori, artişti plastici, dar și persoane mai puţin cunoscute, dar cu 
pasiuni interesante. 


Sincer să fiu, toate elementele care pot fi circumscrise ideii de „pro- 
dus cultural marca Leviathan” au în spatele lor o creştere organică. Atât 
asociaţia, cât şi proiectele sale, printre ele portalul cultural leviathan. 
ro sau revista trimestrială, nu s-au conturat în urma unor importante 
campanii de recrutare de talente. Totul a pornit de la câteva idei lan- 
sate de un mic nucleu editorial (format din oameni de cultură care se 
cunoșteau între ei), idei care au avut parte de o bună primire în rândul 
elitelor culturale românești din ţară și din diaspora. Ulterior, pe măsu- 
ră ce grupul editorial s-a mărit, au apărut noi propuneri, noi concepte 
şi s-a conturat o veritabilă rețea culturală a vocilor artistice româneşti. 


Asta, desigur, nu înseamnă că „Leviathan” nu a avut o atitudine reacti- 
vă. Din contră. Am fost, suntem și vom rămâne extrem de pro-activi. 
Și, probabil că din acest motiv, norocul ne-a surâs. Îndrăznesc să spun 
asta pentru că astăzi, când deja avem sub tipar al 10-lea număr con- 
secutiv al revistei trimestriale, multe dintre articolele publicate poartă 
semnătura unor creatori, cercetători, traducători etc., pe care i-am (re) 
descoperit. Cu alte cuvinte ne-am onorat rostul despre care vă vor- 
beam mai devreme şi anume acela de a conferi elocvenţa hârtiei acelor 
creaţii româneşti de valoare. 


Revista „Leviathan” a devenit o constantă în spaţiul publicistic. 
Ea apare trimestrial şi este susținută puternic și de site-ul levi- 
athan.ro. Cititorii îl pot accesa şi pot descoperi aici mult mai mul- 
te informații decât cele prezentate în revistă. Cum au evoluat de-a 

lungul anilor atât site-ul, care a fost fondat înaintea revistei, şi, 
mai apoi, revista tipărită „Leviathan”? 


Site-ul a apărut în anul 201$, iniţial ca un spaţiu virtual de întâlnire 
a românilor din diaspora cu limba maternă, cu arta, cu umorul, cu 
tradiţiile, cu moştenirea lor etnică sau cu orice alte valori culturale, care 
le-ar putea oferi un minim sens de apartenenţă la România. Dorinţa 
mea era să pun bazele unui proiect publicistic independent, focalizat 
exclusiv pe informaţie culturală și, extrem de important, liber de orice 
constrângere de natură ideologică sau doctrinară și guvernat exclusiv 
de standardele deontologice care guvernează profesia de jurnalist. 


În anul 2016 site-ul primește atât o nouă faţă, cât și o nouă structu- 
ră editorială. Tot atunci încep să apară și primele rubrici fixe, precum 
Delicias regibus, Istorii şi istorioare, Năravul din fire (semnate de Puşa 
Roth), Sine qua non (sub semnătura lui Costin Tuchilă) şi Epistole 
din diaspora (realizată de subsemnatul), al căror impact și recepție în 
rândul cititorilor aveau să ne confirme rolul de liant social al publicis- 
ticii culturale, chiar și în cazul unei audienţe caracterizate prin eteroge- 
nitate și dispersie geografică. 


Pe la sfârşitul lui august 2017, încep să fie publicate cu regularitate rubri- 
ca Traditiones, realizată de Urfet Şachir, un expresiv, inedit şi extrem de 
apreciat interludiu în cultura și tradiţiile Levantului românesc, şi — pen- 
tru o vreme — şi rubrica 100 de ani școală naţională, sub semnătura Mi- 
relei Nicolae, o interesantă și originală incursiune în istoria educaţiei din 
România contemporană. La scurt timp, portofoliul editorial al portalu- 
lui cultural „Leviathan” avea să fie întregit cu rubrica Memor, sub con- 
deiul Danielei Șontică, autoarea reuşind să captiveze imediat audiența 
prin al său recurs la moralitate și spiritualitate ca elemente fundamentale 
ale identităţii naţionale. Aproape în același timp sunt lansate rubricile 
Ierburi dulci, pajişti amare. Leacuri și blesteme din Submarginea de Ani Bra- 
dea, o veritabilă colecţie de bijuterii etno-literare din minunata lume a 
Ardealului rural şi Gânduri dulci-amărui, sub semnătura Florentinei Lo- 
redana Dalian, o valoroasă suită de texte literare focalizate pe transpune- 
rea în plan perceptiv a simbolurilor culturale ale cotidianului românesc. 
Tot în 2017, „Leviathan” reușește să-l coopteze în echipa editorială pe 
fascinantul și originalul Lică Barbu, ale cărui radiografii socio-umoristice 
de sorginte mioritică vor face deliciul cititorilor rubricii Proză scurtă. 

Anul 2018 marchează apariţia a două rubrici menite să prezinte, ce-i 
drept, în forme diferite, intersecția dintre vocaţia europeană și etho- 
sul balcanic al culturii române: România celor 100 de ani văzută din 
Diaspora de Puşa Roth şi Dragoste, străinătate și vis, semnată de Letiţia 
Vladislav. Acestora li se vor alătura subtilele Foto-grafii la persoana întâi 
surprinse de condeiul lui Radu Comşa, precum și două rafinate incur- 
siuni literare, una prin lumea serialului de proză al lui Dori Lederer, 
Oameni, Aripi, Îngeri, Lumi şi o alta prin cea a romanului-foileton al 
Ginei Zaharia, intitulat Promisiunea de joi. Nu în ultimul rând, 2018 
a adus cititorilor „Leviathan” şi o invitație de a explora în detaliu uni- 
versul aparte din opera lui Nenea Iancu, prin intermediul rubricii Pur 
şi simplu Caragiale de Puşa Roth și Costin Tuchilă. Din 2019, rubricile 
lui Nicolae Lotreanu: Patologie politică: realități româneşti, Receptare și 
comunicare, Al treilea ochi. În martie 2020 a apărut rubrica permanentă 
de proză cu caracter memorialistic, Decupaje de Cornelia Bartels (po- 
etă, prozatoare, Germania). 


Dincolo de toate aceste repere publicistice individuale, Leviathan şi-a 
onorat cititorii cu sute de contribuţii ale colaboratorilor și redacto- 
rilor săi, publicate în amplele sale secţiuni editoriale: Eseu, Jurnal de 
călătorie, Interviurile Leviathan, Totus mundus agit histrionem, Museum, 
Corespondenţă sau în segmentul dedicat cronicilor literare, muzica- 
le, plastice sau de film. Un loc aparte l-au deţinut cronicile de teatru 
semnate de Gheorghe Miletineanu, care au reușit — prin rafinamentul 
şi acurateţea lor — să creeze o veritabilă zonă de incluziune teatrală în 
spaţiul cultural „Leviathan'. 


În paginile revistei trimestriale am publicat și publicăm în continua- 
re Teatru, fragmente sau chiar text integral, specie vitregită, fiindcă se 
pleacă de la ideea preconcepută că lumea nu citeşte teatru. Greşit. Tea- 
trul este o lume în sine care trebuie înțeleasă, este viaţa îmbrăcată în 
ficţiune. Tot cu primul număr din 2019 am început rubrica Historia, o 
rememorare a anului 1919, imediat după Marea Unire, rubrică semna- 
tă de regretatul istoric Neculai Moghior. Arte vizuale, cu ilustraţii adec- 
vate, devin obiect de studiu dintr-o inedită perspectivă istorică, Mica 
Eră Glaciară Medievală (secolele XIII-XIX), reflectată în pictura euro- 
peană (Rudy Roth) sau filosofico-politologică (Radu Boroianu despre 
Brâncuși, în Calea Eroilor — Via Sacra). Portret înseamnă în acest nu- 


EEE PT RO MIÂINIĂ 


măr al revistei, articole de sinteză despre scriitorul-martir Vasile Voi- 
culescu (regretatata Clara Mărgineanu) şi Regina Maria, autoare de 
proză de ficțiune (Daniela Şontică), dar şi interviuri-portret realizate 
de colaboratorii revistei. 


Sub semnul Universalia, eminentul orientalist, prof. univ. dr. George Gri- 
gore oferă rarităti: traduceri din limba arabă, proză, poezie etc. Dacă alte 
reviste sunt mai reticente în a acorda spaţiu larg literaturii pentru copii 
și adolescenţi, noi îndrăznim prin rubrica Lumea copilăriei, cu proză — 
în stiluri diferite, de la ficțiunea fantastică, cu lumini de basm (Carmen 
Vinţan și Puga Roth) la rememorarea ironică, în ton de satiră acoperită 
de candoarea vârstei (Lică Barbu) — şi poezie (Lidia Batali). 


Publicăm acum o secțiune de Literatură economică, un studiu teoretic 
dedicat tehnologiei şi gestionării informaţiei (Marius-Cosmin Vasile), 
tocmai pentru că, mai ales în acest secol, fără cunoașterea unor asemenea 
tehnici moderne și îndeosebi fără știința de a le aplica, eșecul poate fi ga- 
rantat în orice domeniu. Or, cel cultural nu face excepţie. Fiecare număr 
al revistei culturale „Leviathan” se îmbogățește cu rubrici noi: Note de 
lectură (Veronica Pavel Lerner, poetă prozatoare, Canada), Portretul lite- 
rar, rubrică semnată de subsemnatul, apoi propunem cititorului modern 
o altă rubrică, intitulată Studiu, dedicată marilor clasici ai literaturii lu- 
mii, rubrică de Costin Tuchilă şi Pușa Roth. Tot acum, în numărul 2 din 
2019, apare rubrica Filosofie politică (dr. în filosofie, Nicolae Lotreanu), 
Sumarul fiecărui număr al revistei culturale „Leviathan” cuprinde: rubri- 
ca de poezie, roman — fragmente, proză scurtă, memorii, eseu, cronică 
literară etc. Rubrica Musica, din numărul 3/2019, le facilita melomani- 
lor accesul în culisele ediției 2019 a Festivalului „Enescu” În numărul 
4/2019 lansam cinci rubrici noi. Echo este dedicată poeţilor şi prozatori- 
lor români contemporani, traduși în limbi străine (textele sunt publicate 
bilingv), rubrica de Folclor este realizată de prof. univ. emerit dr. Alexan- 
dru Mica; rubrica Gânduri din Diaspora; rubrica Tabletă o are ca semna- 
tară pe Dori Lederer (Portugalia). Silogismele culturii este noua rubrică 
dedicată politicilor culturale. Autoare: Cornelia Costin, poetă, dr. în filo- 
sofie. Plecând de la general spre particular, primul număr din anul 2020 
al revistei culturale „Leviathan” se înscrie în aceeași dimensiune a dialo- 
gului cultural, un dialog al artelor, un tablou din cuvinte în care temele 
sunt nuanțele care se îmbină pentru crearea unei imagini cel puţin intere- 

sante pentru cititorii de azi. În acest sens am creat noua rubrică Poem din 
poemele Europei, care să prezinte diversitatea exprimărilor creaţiei, teme- 
le universale, frumuseţea stilului marilor condeie în care spiritul este o 
„coloană a infinitului”. Despărţiţi de epocile în care au trăit, marile spirite 
au abordat temele majore ale lumii, creând o linie de legătură, un spațiu 
cultural în care granițele dispar. În numărul 2/2020 al revistei culturale 
„Leviathan”, pe lângă rubricile deja consacrate (Studiu, Historia, Univer- 
salia, Echo, Jurnal de călătorie, Arte vizuale, Interviu, Poem din poemele Eu- 
ropei, Traditiones, Poesis, Roman, Cronică literară, Note de lectură, Teatru, 
Cronicar de teatru, Proză scurtă, Lumea copilăriei, Silogismele culturii, Fi- 
losofie politică, Gânduri din Diaspora, Literatură economică), am cuprins 
noi rubrici din alte domenii, pentru a diversifica gama informaţiilor și a 
aduce un plus de informaţie cititorilor noștri. Este vorba despre rubrici- 
le: Aforisme, Etnografie, Gastronomica, Istorii mai puţin ştiute, Academica, 
Umor, care, sperăm noi, vor da o altă dimensiune conţinutului revistei. 
De exemplu, Gastronomica vă propune o paralelă între bucătăria româ- 
nească și cea orientală, sistematizată ştiinţific, în care transpar deopotrivă 
diferențele de mentalitate şi chiar de matrice culturală. Istorii mai puțin 
ştiute este o rubrică dedicată rarităților, întâmplărilor bizare din diferite 
domenii ale culturii şi din epoci diferite. După cum e uşor de înţeles, 
Academica este o rubrică rezervată studiilor de ţinută și rigoare acade- 
mică — în acest număr, un studiu de caz. Numărul 3/2020, ca și cele- 
lalte numere, vă propune pe lângă nume noi și rubrici noi: Vorbe cu tâlc 
(lingvistică, mai exact, etimologie, Dan Caragea, lingvist, eseist, critic de 
artă, traducător, Portugalia), Document (istorie literară), Epigrame — spe- 
cie încă bine reprezentată în literatura română contemporană (rubrică 
de George Corbu, scriitor, preşedintele epigramiștilor din România, au- 
tor şi al rubricii Aforisme). Poezia are şi ea „surprizele” ei: de la prima 
poetă a lumii, Enheduanna, la poeţii mileniului trei. Numărul 4 /2020, 
cuprinde mica lui lume culturală, o lume diversă, o imagine, sperăm noi, 
complexă (atât cât poate cuprinde o revistă în cele două sute de pagini 
ale sale), o imagine fără mască, pe timp de pandemie, o mică istorie” 
culturală construind, după părerea noastră, a echipei „Leviathan', unitate 
în diversitate. Aș nota rubrica Dialog la antipozi: Din lirica Insulelor Paci- 
ficului (prezentare şi traducere de Daniel Ioniță, Australia), o incursiune 
culturală în această parte a lumii, mai puţin cunoscută în România și, aş 
adăuga, chiar și în Europa. 

Ce pot descoperi cititorii în revista „Leviathan”? Care sunt subiec- 
tele care apar în revista tipărită, numărul 1(10) ianuarie-martie 
2021? 


Vă rog să-mi permiteți să vă prezint, parţial, sumarul acestui număr, pen- 
tru a stârni, de ce nu, curiozitatea cititorilor revistei „Limba Română” să 
răsfoiască şi această publicație. Schiller — ispita romantică (2) de Costin 
Tuchilă, Puga Roth; Historia: despre volumul recent apărut al lui Ne- 
culai Mogbhior, Ferdinand I, regele tuturor românilor. O poveste adevărată, 
publicat parţial la această rubrică; Vorbe cu tâlc de Dan Caragea: Algo- 
ritm şi Amfitrion, dar şi sosie; Universalia: Ancora, fragment de roman de 
Hanna Minah, scriitor sirian, prezentare și traducere de George Grigore; 
Lumini şi iradieri în poezia lui David Zimmerman (prezentare şi traducere 
de Daniel Onaca, Suedia); Virusul oboselii, fragment de nuvelă de Louis- 
Philippe Hébert (Canada), prezentare și traducere de Christian Tămaș 
(scriitor, orientalist, doctor în filosofie, traducător); Poem din poeme- 
le Europei, text şi anthologie; Echo: Mihai Eminescu (Sonete, traduce- 
re de Paula Romanescu, poetă, traducătoare), Sonia Elvireanu (poetă, 
traducătoare), Florentina Loredana Dalian, Rudy Roth, Adriana Meşter, 
Alina Celia Cumpan, Daniela Şontică, Laurenţiu-Ciprian Tudor, Victo- 
ria Milescu, Dori Lederer, Cornelia Bartels, Elina Adam (poezie), Pușa 
Roth (proză); Jurnal de călătorie: Camelia Cristescu („Nu am escaladat 
Everestul, dar l-am atins cu sufletul”), Puşa Roth (Amintirile, prezentul pan- 
demiei — Venezuela)... Aș putea prezenta în continuare sumarul acestui 
număr de revistă, în care cititorul va descoperi texte semnate de autori 
de prestigiu din ţară şi de peste hotare, dar mă opresc, nu înainte de a 
menţiona interviul Limba română este tulburătorul adevăr despre noi, re- 
alizat de Simona Văleanu cu Alexandru Bantoș, redactor-şef al revistei 
„Limba Română” (Chişinău). 


Dorim să publicăm în fiecare număr al revistei literatura diasporei, fă- 
când astfel legătura cu marile sau micile comunități românești din lume. 
Spun literatura diasporei, fiindcă, recunoaștem sau nu, este un segment 
al literaturii române, al culturii, în general, care nu trebuie neglijat. Lite- 
ratura diasporei creează o legătură, fie ea și indirectă, cu spaţiul cultural 
mondial, mai ales că cei care locuiesc de multă vreme în afara granițelor 
României vorbesc şi citesc în limba țării de adopţie, ceea ce reprezintă o 
legătură subtilă, dar deloc de neglijat, între două culturi. 

Dar, aşa cum spunema, înainte de apariţia revistei, Asociaţia Culturală 
„Leviathan” a iniţiat portalul leviathan.ro, o platformă culturală în re- 
gim de cotidian, începând cu anul 2016. Prin intermediul publicațiilor 
„Leviathan, zeci de creatori de produse culturale în limba română — scri- 
itori (prozatori, poeţi, dramaturgi, memorialişti), critici literari, muzi- 
cali şi de teatru, eseişti, ziariști, artişti plastici, traducători — stabiliți în 
Spania, Suedia, Anglia, Portugalia, Australia, Germania, Canada, SUA, 
Israel, Belgia, Japonia, Turcia, Franța, Italia, Egipt etc. — și-au făcut cu- 
noscute creaţiile în rândul cititorilor din patria-mamă și din diaspora. 
Acest lucru se realizează prin prezenţa fizică a revistei trimestriale Le- 
viathan în principalele biblioteci din România şi, prin expunerea — via 
portalul cultural Leviathan (https://leviathan.ro) — la o piață culturală 
digitală situată în anul 2019 la nivelul de peste 126 000 de consumatori 
unici (4,4 milioane de hituri) şi, în primele șase luni ale anului 2020, la 
peste 80 000 de vizitatori unici (2,6 milioane de hituri). Aceste statistici 
exclud distribuțiile prin intermediul rețelelor sociale (Facebook — pagi- 
na Revista Culturală Leviathan, grupurile de discuţii Diaspora culturală 
românească, Lumea noastră, Zâmbetul unește, Evenimente românești în 
diaspora, Diaspora — Twitter, LinkedIn etc.), care — deşi extrem de ridi- 
cate ca număr — nu au capacitatea de a cuantifica atractivitatea efectivă a 
unui produs media virtual. Totodată, produsele culturale „Leviathan” au 
facilitat — în premieră — consolidarea unei rețele de traducători și artişti 
străini interesați de interacțiunea cu publicul român de pretutindeni. 
Operele lor literare au fost publicate în română și/sau, respectiv, spanio- 
lă, franceză, engleză, germană, portugheză, arabă, turcă, albaneză, suede- 
ză, persană, georgiană, somali etc. Portalul Leviathan poate fi considerat 
o interfață a revistei, fiind prin specificul său asemănător unei publicaţii 
cotidiene şi prezentând actualitatea culturală din România și Diaspora 
Românească. Atât portalul cât și revista trimestrială se realizează prin 
voluntariat, deoarece cultura adevărată nu urmărește și nu poate fi profi- 
tabilă în plan material. Cultura este şi va rămâne, în opinia noastră, starea 
de spirit a unui popor, calea construită prin idei, de ce nu, o formă subtilă 
a ADN-ului lumii. 


Mulţumesc. 

Gheorghe BUDEANU 
NATURA, o publicaţie 
cu vârsta înflorită... 


Gh.B. — absolvent al facultăţii 


de ziaristică, USM. Activita 


te 


profesională: responsabil 
de promovarea literaturii 
artistice la Uniunea Scriitorilor, 


redactor la publicaţii 
„Tinerimea Moldovei), 
„Literatura şi Arta”,„[ara”, 


redactor-şef la cotidian 
„FLUX! redactor-şef adjunct 


cotidianul „TIMPUL! Din 2012 


redactează Revista Institutu 
Naţional al Justiţiei. A debu 


e 


“n 


" 


ul 


cu versuri în 1977, urmea 


ză 


şase cărți de publicistică: 
Transnistria în flăcări (1993), 
Vai, sărmana turturică (1998); 
33 la Masa Tăcerii (2010), 
Portrete pe muchie de secol 
(2013), Suntem aici o cruce pe 
apa Nistrului (2014) și MARIA. 
Vai sărmana turturică, ediţie 


reeditată și completată (201 


7) 


și romanul Un strigăt pe Nistru 
(2019), apreciat cu Premiul 


special al Uniunii Scriitoril 


or. 


Recent, una dintre cele mai citite publicații 
din Republica Moldova — revista NATURA - 
a marcat cea de-a 30-a aniversare. O spun din 
capul locului: sunt mândru de faptul că, de-un 
braț de ani, susțin în paginile ei rubrica „In- 
vitatul de onoare”, unde am ca interlocutori 
politicieni, oameni de cultură, profesori, dar 
şi personalități din alte domenii. Menționez 
acest lucru deoarece, chiar dacă publicația este 
axată pe probleme de ocrotire a naturii, de 
educație ecologică, aceasta pare să fie pentru 
cititorii săi, de fapt, o universitate de ecologie 
spirituală. În acest sens, a fost și rămâne foarte 
important rolul şi locul ei în spaţiul mediatic 
contemporan al Republicii Moldova. Revista 
este unul dintre copiii frumoşi ai Mişcării de 
renaștere şi eliberare naţională din Basarabia. 
„Certificatul ei de naștere a fost scris în zile- 
le când Chișinăul inhala aerul libertăţii, când 
mulțimile încrezătoare în victorie scandau în 
unison: Limbă! Alfabet! Tricolor!, când a re- 
născut încrederea moldovenilor în libertate şi 
în reîntregirea neamului românesc”, susține 
Alecu Reniţă, fondatorul şi redactorul-şef al 
publicaţiei. Iar Nicolae Dabija, evocând tim- 
purile renașterii naţionale şi contribuția eco- 
logiștilor la deșteptarea maselor basarabene, 
a menţionat la împlinirea celor trei decenii 

de la apariţie: „NATURA a fost plămădită în timpul bătăliilor pentru 
mediu și ființa noastră românească la «Literatura şi Arta» şi este sora 
ei dreaptă”. Cred că e cel mai frumos compliment: NATURA - soră 
dreaptă cu „Literatura şi Arta”, publicaţie-simbol al renașterii naţionale 
în stânga Prutului. 


* + x 


Ideea unei asemenea publicaţii a fost plămădită în anii perestroi- 
kăi gorbacioviste, când la noi dezghețul comunist a fost declanșat de 
ziariştii care au scos în prim-plan problemele de ocrotire a naturii, pro- 
bleme care reprezentau atunci un adevărat dezastru ecologic. Din pă- 
cate, rar s-a vorbit mai târziu în societatea noastră despre acel fenomen, 
dar în timpuri de confruntări acerbe, care provocau fisuri în sistemul 
sovietic, ecologia devenise un cuvânt atât de nobil încât cei care aveau 
curajul se intre în rândul luptătorilor pentru o cauză comună treceau 
numaidecât botezul în mișcarea neformală a verzilor. Prin 19885, de la 
o prezenţă foarte modestă în spaţiul public, ecologia a ajuns în scurt 
timp să fie sinonim cu natura, istoria, limba, neamul, cultura, arta etc. 
În presă, rubrica „Ecologia sufletului” găzduia mărturii cutremurătoa- 
re şi făcea furori printre mai marii acelor timpuri. Anii 1985-1988 au 
fost de mari frământări și confruntări dintre „verzi” şi nomenclatura 
comunistă. Nimeni alții decât oamenii de creaţie — jurnaliştii, scriitorii 
şi cineaștii — au îmbrățișat pământul rănit şi otrăvit al Moldovei Sovie- 
tice şi au mers cu durerile lui la Chişinău și Moscova. O făceau în văzul 
milioanelor de oameni speriaţi. Ei au fost primii care i-au întrebat foar- 
te simplu pe moldoveni: ce fel de apă beți, ce fel de alimente mâncaţi, 
care este sănătatea voastră și a copiilor voştri? Puterea comunistă intra- 
se în derută şi nu ştia cum să potolească spiritele. Populaţia, călcată în 
picioare aproape o jumătate de veac, se minuna că cineva poate vorbi 
liber, fără să fie arestat și dus în Siberia. Sate întregi aşteptau autorii ar- 
ticolelor despre dezastrele ecologice ca să afle adevărul de la ei. La nivel 
de comunitate, apăreau lideri și grupuri de sprijin. Ei învingeau frica 
şi începeau să vorbească tot mai liber în spaţiul public. Astfel, „verzii” 
i-au deprins pe oameni să se unească, să-și ceară drepturile la un mediu 
sănătos, să mobilizeze cât mai multă lume în apărarea naturii. A fost o 
contribuție substanțială a ecologiștilor la pregătirea opiniei publice şi a 

oamenilor pentru discuţii libere şi manifestări de masă. Lumea a prins 
curaj şi a învăţat să se mobilizeze şi să se apere împotriva abuzurilor 
autorităților. Veneau timpuri mari, iar drumul, în mare parte, fusese 
netezit şi se putea trece la următoarea etapă de revendicări: de la cele 
ecologiste la cele naționale. 


Un rol aparte în mișcarea „verzilor” l-a avut scriitorul şi publicistul Ghe- 
orghe Malarciuc. El crease Secţia ecologie la Uniunea Jurnaliștilor, unde 
a adus oameni care contestau public chimizarea agriculturii și vorbeau 
despre degradarea catastrofală a mediului înconjurător. Malarciuc l-a co- 
optat şi pe ziaristul Alecu Reniţă, care devenise în secție mâna lui dreaptă 
şi pe care avea să-l ajute la documentarea unor articole publicate în „Lite- 
ratura și Arta” împotriva lui Jucenko, preşedintele Academiei de Ştiinţe 
în anii de dezgheţ gorbaciovist, un şovin înrăit pe moldoveni, pe care îi 
învinuia de naționalism, de ultrapatriotism local. Scriitorii i-au zis „sa- 
trap” care prezintă pericol public pentru Moldova. Împotriva lui au scris 
atunci Vladimir Beșleagă, Ion Druţă, Serafim Saca, Nicolae Vieru, loan 
Mânăscurtă, Capitolina Kojevnicov, iar Boris Vieru avea să publice cele- 
brele sale scrisori de dragoste faţă de natura Moldovei. 


Anume publiciştii care au dezbătut în presă problemele ecologice au 
trezit populaţia la salvarea ființei noastre naţionale. Acţiunile lor au 
demonstrat populaţiei că se poate. Bunăoară, exista o hotărâre a comi- 
tetului central ca prin rezervaţia peisagistică Saharna să fie construit 
un gazoduct, iar o altă decizie secretă a conducerii programa ca unul 
dintre cele mai frumoase recife din Moldova — Stânca Mare de lângă 
Cobani — să fie transformat în carieră de piatră. Publiciştii s-au ridicat 
în apărarea acestor monumente ale naturii, convingându-i să ia atitu- 
dine pe unii oameni de cultură emblematici în acele vremuri, precum 
era Andrei Lupan. Greu de crezut, dar comitetul central, după lungi 
confruntări, a bătut în retragere și rezervația Saharna a fost salvată. Se 
întâmpla pentru prima dată când se anula o hotărâre a conducerii co- 
muniste sub presiunea publicului. Lumea a prins la curaj. După ce a 
pierdut și bătălia pentru Stânca Mare, Jucenko a fost detronat. Erau 
primele victorii şi primele semne ale deșteptării noastre naţionale... 


Anume în atmosfera descrisă mai sus a apărut şi ideea unei publicaţii 
în care să fie dezbătute problemele de ocrotire a naturii. Sigur, ideea 
aparţine scriitorului Gheorghe Malarciuc, acesta înțelegând că o poate 


REVISTA REVISTELOR CULTURALE PHY 


realiza doar cu Alecu Reniţă, publicist combativ la „Literatura şi Arta”, 
dar şi un îndrăgostit de natura meleagului străbun, autor de articole 
cu mare răsunet împotriva dezastrelor ecologice puse la cale de gu- 
vernarea acelor timpuri. De câte ori trecea pe la „Literatura și Arta”, se 
străduia să-l convingă pe Alecu Reniţă că mișcarea verzilor are nevoie 
de o gazetă sau o revistă specializată de mediu și că el îl va ajuta s-o facă 
să fie cea mai bună din Moldova. 


Prima publicaţie de mediu avea să apară îndată după 31 august 1989, 
când limba română și alfabetul latin reveniseră acasă, dar evenimentele 
electorale au făcut ca abia în ianuarie 1990, după dezbateri principiale, 
să fie definitivat conceptul revistei. Câţiva „verzi elitişti”, cu titluri şti- 
ințifice, pledau insistent ca NATURA să devină o revistă academică, 
dar Alecu Reniţă a fost categoric împotrivă, el pleda pentru „ecologia 
sufletului, naturii şi fiinţei naționale”. Azi, Alecu Reniţă își aminteşte: 
„Când a venit ziua să schițez programul editorial pentru încă nenăscu- 
ta publicaţie de mediu, conceptul de ecologie a sufletului, de salvare 
a fiinţei naționale s-a revărsat peste toate paginile şi s-a așezat pentru 
totdeauna la temelia revistei NATURA. Educaţia ecologică cuprindea 
doar un segment dintr-un univers. Știu cu precizie că îmi propusesem 
ca sufletul Basarabiei să emane lumină, adevăr, căldură şi dragoste din 
fiecare număr, iar acel strălucitor vers al lui Lucian Blaga — «eu nu stri- 
vesc corola de minuni a lumii» — să devină crezul tuturor celor care vor 
lucra sau vor scrie vreodată la NATURA. 


Chiar dacă la începutul anului 1990 erau gata trei numere scrise, ele 
n-au apărut din cauza tipografiei. Tocmai la începutul lunii mai NA- 
TURA a văzut lumina tiparului pe hârtie velină. Fondatorul ei își 
amintește azi cu ochii luminaţi că revista „strălucea ca un zâmbet de 
copil adus de la maternitate”. Gheorghe Malarciuc și Grigore Vieru au 
fost naşii de botez, ei salutând apariţia publicaţiei NATURA chiar în 
prima pagină a primului număr. Ziua de naștere a revistei naţionale 
NATURA este considerată cea din 6 mai 1990, când Alecu Reniţă a 
adus câteva exemplare ale primului număr la istoricul și simbolicul Pod 
de flori de pe Prut, pe care le-a dăruit din suflet fraților de la Huși, 
Albiţa și Iaşi. Pe acel Pod al speranțelor și unității româneşti, între flori, 
bucurii şi îmbrăţișări, redactorul-şef a serbat cu tot neamul și apariția 
acestei publicaţii... 

NATURA, care, de altfel, este singura de acest gen în tot spaţiul româ- 
nesc, a prins Podurile de flori şi de suflet graţie insistențelor lui Ghe- 
orghe Malarciuc și eforturilor depuse de Alecu Reniţă. Chiar de la pri- 
mele numere, redactorul-şef a dorit foarte mult ca publicaţia să treacă 
Prutul şi să ducă în tot spaţiul românesc sufletul frumos al Basarabiei, 
dornice să se reîntoarcă Acasă. Încă Uniunea Sovietică nu se prăbuşise 
când el discuta la Botoșani, Suceava, lași, Piatra Neamţ, Vaslui, Galaţi 
şi Focşani despre un efort comun pentru a elabora împreună prima 
publicaţie pan-românească, una de apărare a naturii şi de cunoaştere 
reciprocă, de promovare a patrimoniului natural şi cultural de pe am- 
bele maluri ale Prutului. Ideea avea mulți susținători în rândul silvicul- 
torilor, ecologiștilor, jurnaliștilor și oamenilor de creație. Câţiva ani la 
rând, o parte din tirajul revistei a fost expediat gratuit în judeţele Mol- 
dovei de peste Prut, acestea fiind cele mai apropiate de Chișinău. Silvi- 
cultorii de la Botoşani, Suceava şi Piatra Neamţ publicau în NATURA 
și o considerau gazeta lor. Cezar Straton, inginer silvic de la Suceava, 
un strălucit publicist şi un mare prieten al Basarabiei, scria articole cap- 
tivante despre monumentele și problemele din județul său. Savantul 
Taras Gheorghe Seghedin prezenta materiale despre ariile protejate și 
monumentele naturii din cealaltă Moldovă. 


Tot în luna mai 1990, aflându-se în prima vizită la Bucureşti, Alecu 
Reniţă a reușit să lege prietenii cu ecologişti, jurnalişti, scriitori, oa- 
meni de cultură și parlamentari din capitală, a convenit cu Anda Raicu, 
redactor-şef al frumoasei reviste „România Pitorească”, să înfrățească 
publicaţiile lor, înțelegere menţinută și întărită până în prezent. Mai 
apoi, NATURA s-a înfrățit cu revistele „Perspective” (1997), „Natio- 
nal Geographic-România” (2003), „Vacanţe la ţară” (2004) şi cel mai 
prestigios săptămânal din Țară — „Formula AS” (2008). Indiferent de 
cum au evoluat relaţiile politice dintre Chișinău și Bucureşti, redacția 
NATURA păstrează cu mult drag legăturile fraterne cu o mulțime de 
mari sufletiști din ţară. Este aceasta o avere uriașă... 


Redactorul-şef al revistei NATURA, Alecu Reniţă, în stil fratern, a 
promovat prin intermediul mass-media din țară imaginea Basarabiei 
românești, frumoasa și bogata parte românească din stânga Prutului. 
A publicat în România zeci de articole. Timp de 15 ani, a ţinut coperta 
revistei „România Pitorească” cu materiale şi imagini despre frumuse- 

tile Basarabiei, iar Mihai Ogrinji — o pagină despre minunăţiile Româ- 
niei, în NATURA. Cu ajutorul consistent al unor importanţi directori 
de opinie, precum Sânziana Pop de la săptămânalul „Formula AS”, 
Mihai Ogrinji de la revista „România Pitorească”, Cristian Lascu de 
la „National Geographic-România', Marilena Stoian de la „Vacanţe la 
ţară”, s-a izbutit, prin efort comun, să se schimbe percepțiile colective 
ale românilor în favoarea Basarabiei, prin a-i convinge că românii din 
stânga Prutului nu pot fi identificați cu sculele locale ale Kremlinului. 
O menţiune revelatoare în acest sens: şi autorii de la Chișinău, și cei de 
la Bucureşti fac toate aceste lucruri la îndemnul inimii, fără bani. 


* + x 


Colectivul redacţiei insistă frumos ca NATURA să fie o revistă a tu- 
turor vorbitorilor de limba română, indiferent de locul lor de trai, mai 
ales că acum există modalităţi tehnice și informaţionale pentru a ajun- 
ge în format electronic pe orice meridian al planetei. Ca la începuturi, 
revista promovează patrimoniul nostru fabulos și sufletul românesc 
acasă, în țară şi în diasporă... Revista NATURA îi consideră drept 
membri ai redacției sale inclusiv pe cei mai buni susținători și cititori 
ai săi, dintre care mulți sunt oameni de cultură, știință, artă, jurnaliști, 
scriitori, intelectuali de primă mărime. Alecu Reniţă a menţionat acest 
lucru în mod repetat: „Succesul unei redacţii importante îl garantea- 
ză colectivul de jurnaliști, grupul de colaboratori și, evident, cititorii”. 
Dintre sutele de numere apărute până în prezent se aude vocea celor 
mai mari personalități ale spiritualității, culturii şi ecologiei din Mol- 
dova — de la Grigore Vieru și Gheorghe Malarciuc la Nicolae Dabija 
şi Mihai Cimpoi, de la Spiridon Vangbheli şi Ion Ungureanu la Alexan- 
dru Moșanu și Aurelian Silvestru, de la Leonida Lari şi Lidia Istrate la 
Ion Vatamanu și Andrei Vartic, de la Ion Negrei și Eugen Statnic la Ion 
Hadârcă şi Valeriu Matei, de la Arcadie Capcelea şi Valentina Jamba 
la Alexei Pălănceanu și Tatiana Marin. Cu adâncă recunoștință vom 
menţiona aici și două nume care au luat drumul veşniciei — redactorul- 
şef, talentatul publicist Boris Vieru şi distinsul cărturar Vlad Pohilă. 


Sigur, merită „cuvinte de mândrie și <albinuţele» redacționale, care 
continuă să adune polenul de pe cele mai frumoase flori ale limbii 

române și ale naturii moldovenești, jurnalişti cu penița de aur”: Li- 
lia Curchi, Silvia Ursu, Ionel Căpiţă, Parascovia Mămăligă, Sorenela 
Reniţă, care sunt legaţi direct de sarcinile redacţionale, în tandem cu 
extraordinarii colaboratori Anatol Eremia, Mihai Ogrinji, Aurelian 
Silvestru, Maria Cosniceanu, Silvia Strătilă, Ludmila Hârjău, Lucian 
Reniţă, Lilia Cazacu, Dinu Rusu, Elena Scobioală, Claudia Partole, Ion 
Bradu, loan Mânăscurtă, Doina Dabija, loana Bobână, Alex Nistiriuc, 
Angela Rusu, Lucia 'Tăut și Iurie Colesnic. Ei toţi sunt un fel de „bru- 
tari” care pregătesc revista precum ai coace o pâine plămădită din dul- 
cea și frumoasa limbă română pentru a o aduce lunar în casele a zeci 
de mii de cititori. 


xxx 


Cititorii revistei NATURA sunt oameni frumoși la suflet, precum 
locurile pitoreşti înlănțuite maiestuos pe tot întinsul Basarabiei şi al 
întregului spațiu românesc. Timp de peste trei decenii, NATURA intră 
în fiecare localitate şi caută oamenii sensibili la tot ce înseamnă vatra lor 
strămoşească, la tot ce reprezintă baştina lor cu ape şi păduri, dealuri şi 
văi, izvoare şi fântâni, la tot ce e legat de istoria satului sau oraşului, de 
monumentele culturale și naturale, de personalităţile și evenimentele 
care au marcat destinul comunităţii. Aceasta o demonstrează scrisorile 
sosite de la ei, scrisori care te mișcă până la lacrimi și sunt o confir- 
mare că zbaterile jurnaliştilor din redacție de a aduna viaţa în articole 
sunt răsplătite pe deplin. Redacţia deţine lista cu numărul de abonaţi 
din fiecare localitate din R. Moldova. Există și sufletişti devotați care 
promovează publicația în campaniile de abonare. Astfel, nu veţi găsi 
nicio localitate în R. Moldova în care NATURA să nu fie citită. Chiar 
şi în Comrat, oraș de găgăuzi, NATURA ajunge în câteva zeci de case. 
După numărul de cititori, revista se află în topul publicaţiilor de limba 
română din Basarabia şi este căutată de tot mai multă lume care vrea să 
transforme Moldova într-o ţară liberă, curată, civilizată şi europeană. 
Anume acest lucru și-l doreşte colectivul redacției. Iar ca să-şi atingă 
scopul, se străduieşte să facă o publicaţie atractivă și interesantă. Co- 
perta și interiorul revistei apar la culoare, fiecare număr include foto- 
grafii color despre locurile frumoase din Moldova, despre monumen- 
tele naturii și culturii din tot spaţiul românesc, în care Dumnezeu ne-a 

dat și Nistrul, şi Dunărea, şi munţii Carpaţi, și Marea Neagră. Revista 
îşi cheamă cititorul să se simtă stăpân în casa sa — de la Chișinău până 
la Timişoara, de la Iaşi până la Cetatea Albă, de la Dubăsari până la 
Cernăuţi. Pe lângă articolele social-politice, revista îi propune acestuia 
să se delecteze cu rubricile „Drumuri de dor”, „Iurism”, „Monumente, 
„Spiritualitate, „Vetre strămoşeşti” etc., texte care o să-l ajute să-şi or- 
ganizeze oricând drumeţii de suflet prin Moldova şi România. 


Purtătorul de cruce al revistei NATURA este Alecu Reniţă, cel care a 
fondat-o și care îi diriguiește buna apariție. Fiind întrebat ce urmează 
după a 30-ea aniversare a publicaţiei, dânsul a răspuns convingător: 
„Urmează a S0-ea, a 100-a, fiindcă NATURA e veşnică ...”. Am temeiul 
să-l cred, deoarece îl ştiu pe Alecu Reniţă drept omul care își respec- 
tă cuvântul. Asta a demonstrat-o pe tot parcursul vieţii sale. Lumea 


îl cunoaşte azi ca redactor-şef al publicaţiei NATURA, Președinte al 
Mişcării Ecologiste din Moldova, autor al emisiunii „Istoria în miş- 
care”, difuzată de postul de radio „Vocea Basarabiei”, dar şi autor de 
rubrică la săptămânalul „Literatura și Arta”, unde l-am cunoscut în 
anii de eliberare naţională. Aici era şeful Secţiei publicistică, iar ceea 
ce scria cădea ca jăratic în palmele grangurilor ideologiei sovietice. Au 
fost ca gazul pe foc articolele sale despre înfiorătoarele experimente ale 

Kremlinului asupra populaţiei și naturii moldovenești. Memorabile au 
rămas cele trei campanii de presă organizate de el împotriva Academiei 
de Științe, care minţea de usca Nistrul atunci când vorbea despre situ- 
ația ecologică în raport cu folosirea chimicalelor. 


Pentru activism în anii de mișcare naţională, consătenii l-au propus 
în primul Parlament ales democratic, unde el și-a manifestat din plin 
corectitudinea și principialitatea care îl caracterizează în lupta pentru 
independența Republicii Moldova și readucerea ei în albia identității 
românești. Dar nici în anii de deşteptare națională, nici mai târziu lui 
nu i-a plăcut să-și facă drapel din realizările sale sau din confruntările 
pe care le-a avut cu regimul de ocupaţie sovietică. Pentru că mereu a 
manifestat o fire inocentă, puțini cunosc destinul zbuciumat al actua- 
lului redactor-şef al revistei NATURA și tot el — Preşedinte al Mişcării 
Ecologiste din Moldova. Pe când era încă student, KGB-ul l-a învinuit 
de naționalism românesc. A fost exmatriculat de la universitate și dus 
în GULAG-ul sovietic, unde, cu ani în urmă, au fost deportaţi şi buni- 
cii săi materni. După eliberare a fost nevoit să se ascundă prin diferite 
regiuni ale republicii în căutare de muncă, deoarece la Chişinău toţi se 
fereau de un „naționalist” condamnat. Numai întâmplări norocoase au 
făcut ca el să se angajeze la ziarul unei întreprinderi din Soroca, apoi 
la gazeta raională din Basarabeasca, după care, graţie riscului pe care și 
l-au asumat niște prieteni, avea să fie îmbrățișat de „Literatura și arta”. 
Nicolae Dabija l-a numit, pe drept cuvânt, „marele învingător al pro- 
priului destin”. 


Acest „mare învingător al propriului destin” ştie ce are de făcut ca, prin 
intermediul publicației NATURA, să cultive tuturor cetăţenilor din 
spaţiul prutean sentimentul de responsabilitate pentru păstrarea și în- 
grijirea pământului strămoșesc, sentimentul de dragoste față de ființa 
noastră naţională și de valorile ei fundamentale: pământul pe care-l lo- 
cuim, limba, istoria, tradiţia și cultura zămislită, plămădită şi dezvoltată 
de-a lungul secolelor de strămoşii noștri. E o mândrie să ai diriguitor 
de revistă naţională în stânga Prutului o persoană care gândește astfel: 
„Totdeauna am crezut până la ultima fibră a sufletului meu și în clipele 
cele mai grele din viața mea că Dumnezeu va face dreptate și națiunii 
române și am văzut de-a lungul anilor că idealul multor generaţii de 
români se apropie. Nimeni nu poate opri venirea primăverii, nimeni nu 

poate opri dreptul poporului român la reîntregire. Acum, când intrăm 
în Uniunea Europeană și cade frontiera de pe Prut, noi facem penul- 
timul pas dintr-un lung, foarte lung drum cu încercări de peste 200 
de ani. Generaţiile noastre asuprite de ocupaţia sovietică şi-au făcut 
datoria și au păstrat nestins focul din vatră, iar generaţiile născute după 
anul 1980 trebuie să-și aleagă Ziua când își vor mări Ţara, așa cum o 
vedea Eminescu — „de la Nistru şi pân-la Tisa”. Am visat prăbușirea im- 
periului sovietic și s-a prăbușit, am visat să trecem Prutul și îl trecem 
liberi, am visat să fim ceea ce am fost prin naştere — cetățeni români — și 
suntem. Credeţi-mă, reîntregirea naţiunii române este inevitabilă”. 


Ei, cum să nu îmbrăţișezi un asemenea redactor-şef? Bucură-te de el, 
NATURA, ca apoi cititorii să se bucure de tine. La mulți ani! 

Viorica-Ela CARAMAN 


în dialog cu Eugen LUNGU 


Editura ARC - firul întins al creșterii 
spirituale în Republica Moldova 


E.L. — critic și istoric literar, 
eseist şi editor. Criticul 
generaţiei optzeciste din 
asarabia. Printre publicaţii: 
Raftul cu himere, Editura 
tiinţa, 2004; Spaţii și oglinzi, 
Editura Prut Internaţional, 
2009; Poetul carea 
îmbrățișat luna, Editura Prut 
nternaţional, 2014; Panta 
lui Sisif, Editura Cartier, 2014; 
De ce spunem așa, Editura 
Arc, 2014, Complexul Orfeu, 
Editura Arc, 2019. 

Stimate domnule Eugen Lungu, revista 
„Limba Română” deschide o rubrică des- 
pre laboratoarele cărţii. Începem cu ARC, 
una dintre cele mai prestigioase edituri 
de la Chişinău. Deşi comparaţiile nu mai 
par utile astăzi, când ideea de nișă a de- 
venit una directoare în toate sferele de 
activitate umană, înlocuind aici motorul 
concurenței cu intenţia de acoperire exha- 
ustivă a necesităţilor diverselor categorii 
ale consumatorilor de carte. Sunteţi fon- 
datorul acestei edituri de succes, la care și 
astăzi vă depuneţi priceperea, salahorind 
de rând cu ceilalți membri ai unei echi- 
pe harnice și dedicate. Cum a venit ideea, 
cum a început totul? În ce context și ce se 
întâmpla până în acel moment în dome- 
niul tipăriturilor din Republica Moldova? 


Editura a fost înregistrată ca instituţie cultu- 
rală în 1994, probabil prin octombrie. Şi-a 
început însă nemijlocit activitatea odată cu 
venirea celor doi redactori, Gicu Chiriţă şi eu, 
adică în februarie 1995. Ce coincidenţă, exact 
acu 26 de ani! Sediul tocmai fusese renovat şi 

totul strălucea în interior, ca, de altfel, și în curte. Din personalul de 
bază erau deja angajaţi Mihai Bălteanu, administrator, Nelu Vârlan, re- 
dactor tehnic, şi contabilul Iacob Anghel. Ar veni că dl Iacob, prezent 
şi azi la datorie, este veteranul instituţiei! 


Evident că ceea ce începeam noi nu avea încă o denumire sau, mai bine 
zis, avea o denumire, dar strict convenţională - CED Soros. Descifrat 
Centrul Editorial-Didactic Soros. Denumirea aceasta se explica sim- 
plu: așezământul nostru, inițial, era de fapt o filială a Fundaţiei Soros 
din RM. Instituţia a fost creată la inițiativa Lorinei Bălteanu, directo- 
rul fundaţiei, şi avea o strategie foarte modestă: să inițieze în „tainele” 
computerului ziarişti şi editori din RM! Aşa se explică adjectivul di- 
dactic din denumire! La Chișinău se lucra încă după metodele vechi, 
cu mașina de dactilografiat, éra computerelor abia începea! Pentru a 
le folosi, oamenii trebuiau instruiți, mai ales că Fundaţia cumpăra și 
repartiza gratis în şcoli, dar și în alte instituţii, loturi de calculatoare. 


Funcţiile noastre la începuturi se limitau la editarea manuscriselor care 
învingeau în cadrul concursurilor organizate de Fundaţie. Erau lucrări 
didactice cu diverse profiluri, mai ales manuale de studiere a limbilor 
străine pe domenii profesionale (drept, comerţ, politehnică ș.a.), dar 
şi de medicină, fizică, retorică. Deşi nu eram nişte novici (cariera mea 
editorială începea încă la Literatura Artistică, deci sunt în domeniu din 
1978, la fel şi Gicu), ţin minte şi acum emoția cu care am trimis la tipar 
primul nostru manuscris, un manual destinat viitorilor ofițeri care stu- 
diau la Academia Naţională de Poliţie „Ștefan cel Mare”. Cartea era sem- 
nată de Maria Dorogan şi se intitula Curs de elocință (1995). Cred că era 
prima lucrare originală cu o asemenea tematică (artă oratorică!) scoasă 
la Chișinău! Volumul avea o copertă concepută în stil clasic de graficia- 
nul şi pictorul Ion Severin. În prim-plan era plasată o imagine cu bustul 
lui Marcus Tullius Cicero, marele orator al tuturor timpurilor. 


În primii ani, dihotomia editorial-didactic funcţiona la toate turaţiile. 
Până la masă ocupațiile personalului erau strict editoriale — pregătirea 
manuscriselor pentru tipar, după masă în sala de computere (unde în 
prezent se află redacţia tehnică) se trăgeau jaluzelele, deoarece funcțio- 
na un proiector, şi începeau lecţiile. Cu „elevi-cursanţi” de toate vârstele, 
unii aproape de etatea pensionării. Când aveam ceva de rezolvat la redac- 

ţia artistică (ultimul birou de la parter), treceam tiptil prin sala de „clasă”! 


EEE PT ROMIÂINIĂ 


N = 


Aureliul-s2 
Busuioc <% 


Luceferi peste creste 


rusesti 


By J Mihai Cimpoi 


Cheianu O istorie deschisă a literaturii 
române din Basarabia 


E 


al CHIȘINĂULUI 


LA ÎNCEPUTUL SECOLULUI AL XXI-LEA 


Repertoriul monumentelor de arhitectură 


A 
LEZI Editura ARC 


Centrul istoric 


Octavian Țicu 


HMO 
MOLDOVANUS 
SOVIETIC 


Teorii și practici de construcție 
identitară în R(A)SSM 
(1924-1989) 


me Bd) 


ITINERAR EDITORIAL BJ 


Va Si le Mircea V. Ciobanu : a - 
omanc uc | Chestiunea 
urtătorul de cuvă ant 


BASARABIEI 


în istoriografia 
comunistă 


Teo Chiriac 


MONSTRUL 


ULTURAL AL REPUBLICII 


IR 
7, 
Za 
LC 


PATRIMONIUI 


a întrebat 


D şi dem: 


ASpunsurid 


Nicolae 
Esinencu 


le. | gen LURISI 


à, omplexul 


Frânghie la cer 


EEE PT RO MIÂINIĂ 


Între timp, editura devenea din ce în ce mai vizibilă. Formula editorială 
Hi 
predomina asupra celei didactice, așa că s-a luat decizia să funcționăm 
mai mult în regim editorial. Atunci am ales şi denumirea ARC - pro- 
pusesem vreo douăzeci de denumiri! — dar ARC era un cuvânt-simbol 
scurt, cu un potenţial dinamic şi energic, exact precum e coarda întinsă 
a unui arc. L-am evidenţiat din toată lista cu denumiri şi ARC a rămas! 
La sugestia mea, Ion Severin a creat şi logoul editurii — o stilizare a unei 
3 3 
renumite sculpturi a artistului francez Antoine Bourdelle. Nu eram 
primii basarabeni fascinaţi de opera marelui plastician — dacă priveşti 
atent cunoscuta sculptură Strâmbă-Lemne a lui Lazăr Dubinovschi, 
vezi imediat similitudinile de formă şi tratare cu Heracle a lui Bour- 
delle. Nu trebuie să ne mire această asemănare - în 1929 Dubinovschi 
pleca la Paris pentru a lua lecţii de la idolul său. Din păcate, ucenicia a 
durat doar câteva luni, căci Bourdelle s-a stins din viață la scurt tim 
1 5 
după aceea. 


Să revenim însă la ARC. Primul semn de carte creat de noi (îl păstrez şi 
acum!) era destul de primitiv — tainele graficii pe computer nu ne erau 
încă bine cunoscute! —, dar am ales pentru el o sculptură de Brâncuși și 
o deviză cu simbolistica arcului. Textul prefigura metaforic profilul spi- 
ritual al unei instituţii creatoare de carte, cartea fiind cel mai sigur su- 
port de reproducere a valorilor gândirii: „Domeniul simbolic al arcului 
se întinde de la actul creator la căutarea perfecțiunii. Arcul, cu săgețile 
sale, este pretutindeni simbol şi atribut al dragostei, al încordării vitale. 
Tragerea cu arcul e și un simbol al fecundării spirituale, al elevaţiei”. 


Am avut și întâmplări mai aparte legate de denumirea ARC. Ceva mai 
târziu, în Bucureşti a apărut o editură care şi-a zis ARC 2000, apoi a 
fost fundată şi Editura ART, oamenii uneori mai confundându-ne. Cu 
vreo doi ani în urmă, spre exemplu, am primit o scrisoare ultimativă 
din Canada, de la doamna Veronica Pavel Lerner, fiica Ameliei Pavel 
(1915-2003), un foarte bun critic de artă român, ale cărei cărți le cu- 
nosc şi le am în biblioteca mea. Succesoarea ne avertiza că dacă nu-i 
dăm un răspuns în decurs de n... zile, dânsa își asuma libertatea să edi- 
teze cartea mamei sale la o altă editură. I-am răspuns foarte delicat că 
suntem o editură din Basarabia și, evident, nu avem în portofoliu vreun 
manuscris al Ameliei Pavel. Dar i-am spus și că am citit cărțile şi am 
urmărit rubricile Ameliei Pavel din presa românească și că o preţuiesc 

mult ca autor. Așa am ajuns să ne cunoaștem (virtual!) şi să corespon- 
dăm. Doamna Veronica Pavel Lerner e şi dumneaei o autoare cunos- 
cută și e sora lui Toma Pavel, lingvist ca formaţie, care și-a construit o 
strălucită carieră internaţională în calitate de profesor la umanioare: 
universităţile din Montréal, din Santa Cruz (California) şi Princeton 
(ambele din SUA). În prezent, este șeful Departamentului de Limba 
Franceză de la Universitatea din Chicago. Lucrările sale sunt traduse 
de prestigioase edituri românești: Humanitas, Nemira ș.a. 


În câţiva ani, editura s-a impus nu numai la noi, dar și dincolo de Prut. 
Am început să participăm la târgurile internaţionale de carte. Ţin min- 
te triumfala lansare la București a cărţii lui Dorin Tudoran Kakistocra- 
tia, cu participarea lui Nicolae Manolescu, Mircea Dinescu, Cristian 
Tudor Popescu, Nicolae Prelipceanu ş.a. 


ARC se ţinea deja copăcel pe propriile picioare, așa că din 19 mai 1998 
fundaţia ne-a tăiat cordonul ombilical și ne-a lăsat în plutire liberă, pe 
cont propriu. Până atunci administrarea editurii cădea pe umerii lui 
Victor Ursu, director de program, ulterior şi director executiv la fun- 
daţie, apoi, pentru a asigura funcționarea de mai departe a instituţiei, a 
fost numit director Iurie Bârsa. 


Formal, nu am fost niciodată printre „părinţii fondatori” ai ARC-ului, 
dar sper să fi lăsat o urmă în existența de până acum a acestei institu- 
ţii. Ceea ce mi-aş dori foarte mult e ca editura să prospere şi în viitor, 
după ce va trebui să mă retrag. Vorba cântecului: Vine-o vârstă, vine-o 
vreme... 


ARC şi-a început activitatea și devenea tot mai viguroasă tocmai în anii 
când editurile de stat își dădeau obştescul sfârșit. Am descris acest fe- 
nomen în studiul meu Politica editorială în RSSM apărut la Polirom, în 
volumul colectiv Panorama comunismului în Moldova sovietică (2019). 
Ca să rezum aici, editorii sovietici nu-și făceau deloc griji în ceea ce pri- 
veşte vandabilitatea producţiei lor! Ei își considerau misiunea încheia- 
tă odată cu predarea loturilor de carte la depozitele Moldknigotorg-ului. 
După asta, gata, se spălau pe mâini! Soarta de mai departe a cărţii nu-i 
mai interesa, căci de aici încolo de ea se ocupa o altă structură. Eram 
tocmai în perioada când Brejnev lansase celebrul — prin ridicolul său! 
- slogan: „Economia trebuie să fie economicoasă!”, căci toate în țară 

mergeau alandala, inclusiv domeniul editorial. Pentru tipărirea cărții 
editorii primeau banii de la stat, ei urmau doar să-i cheltuiască. Nimeni 
nu se îngrijea de eficiență. De aceea cărțile erau cum erau — când mer- 
geam la târgurile internaţionale de la Moscova (pe cele din Occident 
puteam doar să le visăm! ), îţi era și ruşine să spui că ești editor. Deoa- 
rece în tot ce făceam prima nu arta, ci ideologia. Şi, ca să fie „pe linie”, 
autorii erau foarte bine plătiţi. Ei bine, odată cu prăbușirea URSS-ului, 
robinetul partidului s-a închis şi banii au încetat să mai vină. Editurile 
au început a intra în colaps una după alta, chiar dacă făceau încercări 
disperate de a-şi schimba strategiile. Dintre toate, în stare de funcţio- 
nare normală a rămas doar Știința, care a ştiut să se acomodeze rapid 
cerințelor de piață. 


Noi ne-am născut în apele reci ale condiţiilor de piață, așa că ne-am 
adaptat fără mari probleme. Când eram încă în custodia Fundaţiei, 
eu, ca redactor-şef, am făcut un plan în care am introdus cărți mari ale 
culturii europene, dar am fost readus iute la realitate. Mi-a rămas însă 
mândria să descopăr cele mai multe dintre titlurile propuse de mine 
în cataloagele Editurii Humanitas, pe care Gabriel Liiceanu tocmai o 
reprofila din ceea ce fusese Editura Politică! 


Editura ARC a marcat evenimente de răscruce în literatura acestui 
spaţiu. Dacă ar fi să faceţi o trecere în revistă a celor pe care i-aţi 
debutat şi publicat de-a lungul anilor, care ar fi cele mai semnifica- 
tive nume? Căci dacă ne gândim la prolificitatea ARC, putem spu- 
ne că toată lumea, din domeniul scrisului și nu numai, a publicat 
aici, sau — cine n-a publicat la ARC nu există... sau greşesc? 


Cred că dumneata ai dreptate când afirmi că ARC a publicat cei mai 
importanți scriitori de la noi. Începând cu șaizeciştii — Beșleagă, Bu- 
suioc, Saka, Vasilache, Vatamanu, Cimpoi şi mulți alții. Doar cu Druţă 
s-a întâmplat să intrăm într-o dungă neagră. Am adus o carte a sa până 
la bunul de tipar, îi făcuserăm și coperta, însă maestrul s-a supărat și a 
rupt firul. 


Dar practic, nu este autor notabil de aici care să nu fi intrat în atenția 
ARC-ului. Şi cartea de ştiinţă, mai ales cea de istorie, fiind un domeniu 
puternic falsificat în URSS, s-a bucurat de un regim prioritar la noi. 

Doar câteva nume: Ion Ţurcanu, Andrei Eşanu, Ion Șişcan, Ion Varta 
ș.a. Ultimul descoperea în arhivele rusești romanul unui basarabean 
necunoscut din secolul al XIX-lea. Proza nu avea titlu, așa că regretatul 
Pavel Balmuș, care a îngrijit ediția, i-a dat textului un titlu convenţio- 
nal, dar în conformitate cu spiritul epocii — Aglaia. Descoperirea obliga 
critica și istoria literaturii să revadă cronologia romanului românesc, 
Ion Varta şi Pavel Balmuș fiind invitaţii lui Nicolae Manolescu la o cele- 
bră pe vremuri emisiune la PRO TV: Profesiunea mea, cultura. Apropo, 
Aglaia devine şi „vedeta” basarabeană a monumentalei Istoria critică a 
literaturii române, deoarece e singura operă literară de la noi căreia exe- 
getul îi acordă un spaţiu demn în lucrarea sa. 


Printre ultimele apariţii în acest domeniu, remarc Homo Moldovanus 
Sovietic. Teorii și practici de construcție identitară în R(A)SSM (1924- 
1989 de Octavian Ţâcu (lucrarea a cunoscut două ediţii), Scrierea și 
rescrierea istoriei (2016) şi 1918 pe ruinele imperiului spulberat de isto- 
rie. Basarabia în pragul modernităţii (2018), ambele volume semnate 
de Nicolae Enciu, şi un foarte dens studiu al tânărului istoric Dumitru 
Lisnic: Elitele Moldovei sovietice (2019). În Studii de filozofie a istoriei. 
Reflecţii asupra istoriei şi a scrisului istoric (2020), Ion Țurcanu relevă 
multiple aspecte cu caracter teoretico-practic ale științei pe care o pro- 
fesează. 


Dacă editarea seniorilor era o onoare, atunci grija pentru juniori o 
concepeam ca pe o datorie. Aceștia din urmă ne-au „dictat” o direcţie 
aparte în vectorii strategici ai editurii. Ani la rândul, Fundaţia Soros 
anunţa concursuri pentru debutanţi. Componenţa juriului varia de la 
an la an, eu însă făceam în permanenţă parte din echipa de apreciere a 
manuscriselor. În anii mai „mănoși” selectam câte trei manuscrise pen- 
tru editare (proză, poezie, critică), alteori operaţia de triere valorică ne 
lăsa doar cu un singur manuscris. Lucrările învingătoare le publicam în 
colecția Prima verba, special gândită pentru promovarea debutanţilor. 
Nu-mi mai amintesc numărul tinerilor apăruţi în această serie (de or- 
dinul zecilor!), dar știu că foarte puţini dintre cei publicaţi au dispărut 
din orizontul literaturii. Iată câteva nume care s-au afirmat, în schimb, 
foarte sigur: Ştefan Baştovoi, Silvia Caloian, Tamara Cărăuș, Margare- 
ta Curtescu, Luminiţa Dumbrăveanu, Ana Rapcea ş.a. Unii dintre ei, 
precum Mircea V. Ciobanu și Lucia Ţurcanu, mi-au devenit apoi co- 

legi de serviciu și de breaslă, cuvântul lor critic valorând foarte mult în 
cumpăna exegetică. Gheorghe Erizanu este nu numai autor, dar și un 
editor performant. Liliana Corobca debuta în Prima verba cu romanul 
Negrissimo (2003). Uite ce scrie acum Wikipedia despre ea: „Cărţile 
Lilianei Corobca sunt traduse în limba italiană, în germană, în slovenă. 
Romanul Un an în paradis a fost tradus de către Ernest Wichner cu 
titlul Ein Jahr im Paradies (Stuttgart, 2011). A beneficiat de burse şi 
rezidenţe de creaţie în Germania, Austria, Polonia, Franţa. În 2014, a 
reprezentat România la Vilenica International Literary Festival din Slo- 
venia, Festivalul Internaţional de Literatură din Leukerbad şi la Târgul de 
Carte de la Frankfurt. Romanul Kinderland a fost dramatizat la Teatrul 
de Stat din Ljubljana în 2017”. 


Mă mândresc cu fiecare dintre ei și mă bucură succesele lor. 


De regulă, cărțile apărute la ARC s-au bucurat de o reacţie bună, inclu- 
siv în străinătate. Recenzii şi informaţii despre unele titluri au apărut 
în presa literară sau ştiinţifică din România, Italia, Franța, Germania, 
Grecia, Ungaria ş.a. Una dintre cărțile de ultimă oră remarcate în stră- 
inătate este Castelologia comparată (2020) de Mariana Şlapac. Zilele 
acestea am primit recenzii publicate în Franţa şi Anglia. 


Dacă ar fi să „desemnăm” titlurile care dețin întâietatea după nu- 
mărul de ecouri în presă, aș evidenția două. O carte-campion în 
sensul celor spuse mai sus e O istorie deschisă a literaturii româ- 
ne din Basarabia (1996). Deşi Mihai Cimpoi are la activ deja zeci 
de titluri publicate, cred că O istorie... va rămâne opera sa capita- 
lă. În 2002, o reeditam, apoi a început „marșul ei triumfal” dinco- 
lo de Prut - după un timp, nu am mai ştiut numărul reeditărilor în 
Ţară. La fel de abundente au fost și cronicile pe marginea acestei im- 
portante contribuţii a eminentului nostru critic. Cronici care au apărut 
mai ales în România. 


O altă carte la fel de frecventată de criticii literari a fost antologia Por- 
tret de grup. O altă imagine a poeziei basarabene (1995). Probabil toate 
revistele literare serioase din Țară i-au consacrat o recenzie (în „Româ- 
nia literară” apăreau două: a lui Alex Ştefănescu şi a Ioanei Pârvulescu). 
Inclusiv cronici în Italia, Franţa, Germania. Re-editarea acelui volum 


şi antologarea — în altul (Cartier, 2015) — a acelorași autori cu creaţii 

recente a trecut însă practic fără niciun ecou. Mi-am explicat această 
„invizibilitate” foarte simplu: în anii '90, eram în epoca „podurilor de 
flori” şi tot ce venea de aici părea o surpriză. Şi istoria lui Mihai Cimpoi, 
şi o altă imagine a poeziei basarabene interesa, noi eram redescoperiți 
ca o Atlantidă scufundată pentru aproape două secole!... Apoi, mai ales 
sub impactul unor basarabeni „mesianici”, care se erijau în mari talente, 
de fapt fiind simple mediocrităţi, fenomenul basarabean a început să 
dezamăgească, intrând lent în stand-by. 


Antologia, remarcau criticii, însemna o sincronizare a optzeciștilor ba- 
sarabeni cu cei de peste Prut. Cartea a avut şi o lansare memorabilă în 
curtea editurii, în cadrul Festivalului-Simpozion Internaţional „Poezia 
tânără și dialogul cultural universal” (25 septembrie 1995). Am avut 
invitați din Grecia, SUA și, evident, România. Atunci i-am cunoscut 
pe Gheorghe Crăciun, Radu G. Ţeposu, Iustin Panţa, Nichita Danilov, 
Doina Uricariu ş.a. Festivalul îl organizam în colaborare cu revista „Ba- 
sarabia”, deoarece Emilian Galaicu-Păun, Nicolae Popa şi eu făceam 
parte şi din echipa revistei conduse atunci de Dumitru Matcovschi. 
Era foarte curioasă această colaborare a noastră cu poetul Matcovschi, 
care nu prea îi avea la inimă pe postmoderniști, dar pe noi ne tolera: 
eram ca o punte între generaţii, căci ne împăcam foarte bine. Câţiva 
ani mai târziu, revista organiza un simpozion care dezbătea problemele 
literare ale contemporaneității (16-17 mai 1998), invitaţi ai publica- 
ției fiind Oljas Suleimenov, Cinghiz Aitmatov, un scriitor spaniol și un 
disident rus foarte cunoscut — Aleksandr Zinovieiv. 


A agitat mult spiritele, mai ales aici la noi, şi colecția de antologii Literatu- 
ra din Basarabia în secolul XX (2004) în 12 volume, distribuite pe genuri: 
poezie, roman (patru tomuri), proză scurtă (două tomuri), dramaturgie, 
eseu și critică literară, literatură pentru copii, traduceri; un alt volum în- 
suma toate prefeţele şi se intitula foarte sobru: O istorie critică a litera- 
turii din Basarabia. Colecţia am elaborat-o împreună cu Editura Ştiinţa, 
ideea fiind a lui Mircea V. Ciobanu. Am antrenat în această ambițioasă 
întreprindere şi exegeți de peste Prut, care, prin postfețele semnate de 
dânșii, au dat o primă apreciere fiecărui compartiment antologat. A fost 
o colaborare pe cinste, printre distinşii specialişti români fiind acad. Eu- 
gen Simion, Alex Ștefănescu, Barbu Cioculescu, Mircea Ghiţulescu, Ion 
Bogdan Lefter, Tudorel Urian, Ion Simuţ. 

Sigur, au existat și animozităţi, unele revărsate și băltind în presă. Ne- 
mulțumiții erau scriitorii basarabeni care nu s-au regăsit în paginile 
antologiilor, știut fiind faptul că mediocrităţile sunt de regulă foarte 
orgolioase. În România, antologiile au fost însă apreciate pozitiv. 


Setul antologic din 2017 (Literatura din Basarabia. Început de secol 
XXI), în şase volume, conceput la fel în tandem cu Ştiinţa, a trecut însă 
practic neobservat. 


Profilul științific al editurii este unul imbatabil, fie și dacă ne gân- 
dim numai la DEXI care a apărut la ARC, cel mai complex dicţionar 
explicativ al limbii române într-un volum. Ce ne puteţi spune des- 
pre colaborările cu experţii ştiinţei, o forţă a zilelor noastre, care nu 
trebuie să ne scape, mai ales văzând ce proporţii a luat astăzi mani- 
pularea mediatică și virtualul care ne-a pătruns viața prea mult? 


Fiindcă revista în care va fi publicat acest interviu are o specializare 
concretă, vom pomeni neapărat aici cărțile legate organic de proble- 
mele limbii. Aş menţiona mai întâi celebrul studiu al compatriotului 
nostru Eugeniu Coşeriu Lecţii de lingvistică generală (2000), traducere 
din spaniolă de Eugenia Bojoga, cuvânt-înainte de Mircea Borcilă. Era 
un eveniment ştiinţific, după cum remarca şi prefațatorul: „Apariţia în 
limba română a Lecţiilor de lingvistică generală ale lui Eugeniu Coșeriu 
marchează un moment important în procesul istoric de recuperare a 
gândirii ştiinţifice a marelui savant și de emancipare a teoriei lingvisti- 
ce româneşti. După ediţia în limba spaniolă din 1981 — bazată, ea în- 
săși, pe o versiune iniţială în limba italiană, publicată în 1973 —, cartea 
s-a bucurat de un bine meritat ecou internaţional, ce s-a reflectat atât 
în exegeza operei coşeriene, cât şi prin reeditarea și traducerea ei în 
alte limbi (o nouă ediție spaniolă apare în 1999; traduceri: în japoneză, 
1979; în portugheză, 1980; în germană, 1988; în bulgară, 1990). [...] 
Realizarea ediției românești a fost gândită, cu mai mulți ani în urmă, 
ca venind, în primul rând, în întâmpinarea unor exigenţe ale studierii 
lingvisticii generale în contextul nostru universitar, dar și ale propagă- 
rii acesteia într-un spațiu mai larg al cercetării și cunoașterii științifice”. 


Mă gândesc apoi la o altă lucrare cu rezonanţă internaţională — volu- 
mul lui Klaus Heitmann Limbă și politică în Republica Moldova (1998). 

Cred că sunt primul editor (sau, cel puţin, unul dintre primii!) al pro- 
fesorului german aici, deoarece publicam un articol al lingvistului încă 
în revista „Orizontul” (anii '80 ai secolului trecut). Aflasem despre 
romanist din lucrarea de contrapropagandă sovietică Împotriva fal- 
sificatorilor burgheji ai istoriei și culturii poporului moldovenesc, scoa- 
să de academia chișinăuiană în 1974. Se lupta de zor cu „dușmanii” 
moldovenilor Bagrin, Mohov, Ţaranov (ce nume!), Varticean ş.a. Cel 
mai atacat „inamic” s-a dovedit a fi Klaus Heitmann, poate de aceea 
i-am și reținut numele (pe atunci eram student la Universitatea de Stat 
„V.L Lenin”). În anii perestroikăi, şurubul ideologic a mai fost slăbit, 
aşa că Ion Druţă, călătorind în Germania, s-a întâlnit cu „periculosul 
duşman” Klaus Heitmann și a adus un articol al profesorului în țară. 
Mi l-a încredinţat mie, eu deja lucram la revista „Orizontul”, după ce 
plecasem de la Literatura Artistică. La un moment dat, am constatat că 
nu găsim în Chișinău un traducător din germană în română. Ne-a aju- 
tat iarăşi Druţă, dându-mi adresa unei posibile traducătoare. Am fost 
la ea acasă cu textul. Doamna era în etate şi când a aflat că trebuie să 
traducă un „răuvoitor”, a refuzat delicat, dar categoric. Ce vrei, colosul 
URSS nu dădea deloc semne să cadă! Până la urmă ne-am descurcat, 
am găsit pe cineva din Cernăuţi care ne-a tradus articolul. În perioada 
editării cărții la ARC, am avut și un schimb de mesaje cu profesorul, 
apoi cu secretara sa Brigitte Sauer. Mesajele veneau în plicuri speciale 
ale UNIVERSITĂT HEIDELBERG. ROMANISCHES SEMINAR. 


Când am lansat Limbă și politică în Republica Moldova (iată că „duşma- 
nul” s-a dovedit a fi prietenul ferm al limbii noastre și poate unicul ce 
spunea adevărul în anii regimului sovietic!), printre cei prezenţi în sală 
se afla şi cineva dintre semnatarii cărții Împotriva falsificatorilor burgheji... 
Era un lingvist erudit pe care îl stimam și probabil a fost obligat să 
semneze... Invitatul nostru, Vladimir Beşleagă, știa istoria „falsificato- 
rilor” şi nu s-a putut abține să nu-i amintească gafa!... 


* k x 


A fost foarte solicitat în mediul nostru bâlbofon Dicționarul greșelilor 
de limbă al lui Valentin Guţu (1998), cu o prefaţă de Mioara Avram. La 
fel de util a fost şi Mic dicționar de nume proprii străine (1998), elaborat 
de regretatul Vlad Pohilă. 

Mândria editurii este însă DEXI — Dicţionarul explicativ ilustrat al lim- 
bii române (2007), 2 280 de pagini, cel mai bogat dicționar al limbii 
române apărut într-un singur volum. E o operă lexicografică cu abso- 
lută credibilitate lingvistică, autorii DEXI fiind cercetători principali la 
Institutul de Filologie Română „Al. Philippide” al Academiei Române 
(filiala Iași) şi universitari de la „Al.I. Cuza”, Îmi amintesc că nicio tipo- 
grafie din țările din jur nu se apuca să tipărească și să lege o carte cu un 
format şi un volum atât de mari, unicii care s-au prins să-l facă au fost 
italienii, aşa că DEXI s-a „născut” la Milano. Noi glumeam pe seama 
inopinatei inversări a situaţiei — pentru prima dată munceau italienii 
pentru moldoveni! 


La ARC a fost pregătită pentru tipar și monumentala lucrare presu- 
pusă a fi a lui Nicolae Milescu Spătaru Dicţionarul greco-slavo-româ- 
no-latin, descoperit în arhivele Academiei din Ucraina. Dicţionarele 
bilingve rus-român şi român-rus sunt cele mai importante în materie, 
la fel Dicţionarul tehnic rus-român, Dicţionarul tehnic financiar-bancar 
englez-român, Dicţionarul de științe economice. Prin Dicţionar tematic 
ilustrat (2014), Elena Ungureanu ne propunea o altă formulă lexico- 
grafică — lucrarea era structurată pe criterii tematice (locuinţa, alimen- 
taţia, vestimentația, îngrijirea corpului). Fiecare articol-titlu era însoțit 
de o imagine, astfel realizându-se principiul „mai bine o dată să vezi 
decât să citeşti de zece ori”, dicţionarul oferind cititorului combinaţia 
ideală „imagine + definiţie”, care stimula înțelegerea și memorarea ter- 
menilor. Inga Druţă, în colaborare cu Sabin Buruiană, au realizat un 
foarte interesant și util Dicţionar de argou și expresii colocviale (rus-ro- 
mân), 2017. Lansarea dicționarului a avut loc în incinta unui magazin 
Librarius. La unele exemple din text, deosebit de savuroase, copertele 
cărţilor absolut pudice din rafturile de alături roşeau! 


De asemenea, în Moldova, sine ARC non est didactica. Cum 
influenţează o editură domeniul didactic? Cum ne educă hârtia? 
Sau ne educă totuși autoritatea profesorului, orice s-ar spune? 


Într-o emisiune TV de acu o săptămână, controversatul ex-președinte 
Voronin se plângea că 9 aprilie i-a fost „regizat” de Soros! Am mari îndo- 
ieli în privinţa celor afirmate de fostul general, care mai mult ne amuză 

cu păsăreasca sa în loc să ne convingă. (E insolent-ridicolă mai ales ex- 
presia, chipurile franțuzească, moto-moto, care ar vrea să însemne mot å 
mot şi pe care o repetă fără să clipească la toate canalele TV. Nu se va găsi 
oare nimeni din anturajul lui să-l corecteze?!) Dar ştiu una — concluziile 
sale au întârziat cu aproape trei decenii! Căci G. Soros, într-adevăr, a in- 
tervenit masiv, dar nu cum crede Voronin, ci prin aducerea într-un spaţiu 
carceral, care era URSS-ul, a ideologiei Lumii deschise! În primul rând, 
prin carte! Mai ales prin cartea de istorie gândită în Occident, din care 
aflam alte adevăruri decât cele legiferate de dogmatismul sovietic. Fieca- 
re editură de la noi își alegea autorul și titlul, ARC a editat mai multe cărți 
din această serie. Dau un singur exemplu: volumul Ascensiunea Occiden- 
tului de William H. McNeill, monografie care cuprinde „cinci milenii de 
istorie umană şi e axată pe ideea că civilizațiile sau popoarele mai puţin 
prospere au evoluat prin contactul cu alte civilizaţii posedând un grad 
înalt de dezvoltare. W. McNeill urmăreşte minuţios transfuzia de idei și 
tehnici de la o civilizaţie la alta, analizând cronologic epocile din timpuri 
străvechi până în zilele noastre”. 


Au fost cărţi care au schimbat mentalul sovietic, inoculat decenii la 
rândul, care ne insuflase ideea că „ticălosul” capitalism e în stare de 
putrefacție şi ca mâine o să cadă!... Aceste idei noi au lucrat, au înlocuit 
doctrina adânc impregnată în creierul nostru. Aceste restartări ale idei- 
lor au fost mai importante chiar decât stimulenţii materiali care veneau 
din Apus - calculatoare, utilaj medical ș.a. Totodată Fundaţia acorda 
granturi pentru proiecte desfășurate aici, dar o adevărată reconvertire 
s-a produs mai ales prin participarea oamenilor de artă şi de ştiinţă la 
congrese şi simpozioane internaţionale (cine ieşea înainte din ţarcul 
numit URSS?), prin alocarea de burse pentru studii în străinătate, aşa 
că oamenii s-au convins cu ochii proprii cât e de „putredă” societatea 
deschisă. Odată cu trecerea de la economia socialistă falimentară, ARC 
a contribuit la orientarea spre economia de piaţă prin lucrări fanda- 
mentale în domeniu. Am tradus și pus în circulaţie cărți de marketing, 
management, teorie economică, contabilitate, analiză cost-beneficiu, 
audit, planificare strategică, strategie corporativă, comerț internaţio- 
nal, noua economie europeană ş.a. 


Desigur, şi cartea didactică a fost în permanenţă în atenția noastră. 
Liliana Nicolaescu-Onofrei conducea pe atunci Centrul Educaţional 


EET PT ROMIÂINIĂ 


„Pro Didactica” şi am editat mai multe volume destinate profesorilor și 
şcolii care se reprofila din mers. Cărţile includeau și materiale teoretice 
de pedagogie generală, dar mai ales aspectele practice ale predării. E 
o tradiție continuată și azi, e destul să-și arunce cineva ochii pe site-ul 
editurii. Pe lângă manuale, edităm şi o mulțime de auxiliare didactice 
la disciplinele curriculare. 


Actualitatea, contactul editurii cu prezentul este unul remarcabil. 
La ora actuală, Editura ARC publică titluri care apar concomitent 
în alte spaţii și limbi. Un copil din Republica Moldova, spre exem- 
plu, citește și se formează cu o carte de la ARC concomitent cu un 
copil italian, neamţ sau belgian, care consumă același conţinut în 
„timp real”. Este impresionantă această supunere culturalizantă a 
timpului, într-un spaţiu în care politicul a făcut mai mult decât to- 
tul pentru o rămânere strategică în urmă. Cum se întâmplă acce- 
sul la pulsul universal? (Dacă aș fi rea, aș întreba cum de i-a scăpat 
lui Putin treaba asta, cam periculoasă totuși? Or, în continuare e 
grav, nu-i așa?, să fim români, dar să fim europeni e fatal.) 


Lui Putin și lui Lukaşenko (ejusdem farinae!) nu le scapă, ei fac tot posi- 
bilul să-și „îngrădească” cetățenii de influența apuseană, dar... trăim în 
epoca internetului, așa că politica rezumată cândva de sloganul sovietic 
2panuua Ha 3amke nu mai funcționează ca în trecut. Câte ceva reușește să 
se strecoare, deşi indoctrinarea funcţionează și azi bine mersi. De câteva 
zile, „deştepţii” noştri au permis iarăşi canalelor TV ruseşti să emită pe 
teritoriul RM. Am vizionat, din curiozitate, unul dintre programele de 
ştiri. Parcă s-ar fi deschis un gang spre trecutul sovietic! Aceleași argu- 
mente antioccidentale, aceleaşi minciuni sfruntate, aceeași privire „ajus- 
tată” cu ochelarii de cai ai dogmei! 


Sigur că respect mult cultura rusă, colaborăm cu edituri ruseşti, având 
în vedere că toate dictaturile sunt trecătoare. Deci va dispărea în neant 
şi „epoca Putin” 


În legătură cu astea îmi aduc aminte o istorie editorială de la începutul 
ARC-ului. Prin 1998, traduceam din engleză cartea Conflictele și comu- 
nicarea. Un ghid prin labirintul artei de a face față conflictelor. Lucrarea 
era destinată cadrelor didactice şi „dezamorsa” un lung șir de cazuri de 

conflicte posibile — în școală, acasă, între elevi, între elevi și pedagog 
etc., etc. —, la care se propuneau soluţii de aplanare a lor. Era deci o 
carte nevinovată în plan politico-ideologic. Undeva sus s-a luat deci- 
zia că, din moment ce o editaserăm noi, să o traducem și în rusește și 
s-o difuzăm în arealul slav al fostei Uniuni. Traducerea în rusește a fost 
făcută profesionist de cineva din Voronej. Am tipărit un tiraj impună- 
tor în rusă — probabil zeci de mii. Ei bine, „pedagogii” lui Lukaşenko 
nici nu au desigilat containerul cu partea de tiraj destinată Bielorusiei! 
Ni l-au expediat înapoi! Bat'ka îşi asigura astfel deceniile de dictatură! 
Parafrazând expresia biblică, putem lesne deduce că unde carte nu e, 
nimic nu e, căci cartea e cea care ne luminează gândirea. 


Evident, unul dintre profilurile noastre editoriale au fost lucrările cu ca- 
racter enciclopedic. ARC este singura editură din RM care a elaborat o 
colecţie de lucrări enciclopedice, bogat ilustrate, destinate generaţiei în 
creștere. Colecţia se numea Enciclopedie pentru adolescenţi. Volumele re- 
spective nu se deosebesc în plan calitativ de lucrările similare din Euro- 
pa. În această colecţie au intrat volumele Universul, Păsările lumii, Cetăți, 
Ștefan cel Mare, ultima în serie fiind cartea regretatului Efim Josanu Odi- 
seea olimpică. La elaborarea seriei am pornit de la ideea că nu poţi educa 
generaţia în creștere doar cu cărțulii despre purceluși și căţei. E nevoie de 
informaţie, de dezvoltarea gândirii logice, de lărgirea orizontului cultu- 
ral, or, așa ceva se obține doar prin cartea enciclopedică. Dacă ai remar- 
cat, noi continuăm această strategie și astăzi, mai ales prin cărțile traduse. 
Iarăşi, e suficientă o singură privire în catalogul digital al editurii ca să 
realizezi aceasta. Chiar şi acum pe masa mea se află corectura unei cărți 
pentru adolescenţi intitulată Marea mea enciclopedie cu ample comparti- 
mente tematice: spaţiul, pământul, lumea, dinozaurii, animalele, explo- 
ratorii. Sigur, avem asemenea cărți și pentru adulți — a se vedea în acest 
sens volumele recente Animalele (2019, 2020) de Tudor Cozari, dar şi 
cele editate anterior de eminentul savant: Păsările, Insectele, Fluturii ş.a. 


Ai dreptate, acum traducerile noastre apar simultan cu textul original, 
preluat, de regulă, de la performante case de editură din Vest. 


Despărțirea de România a Basarabiei ne-a făcut să operăm la scară 
mică în toate domeniile. Dar și aici o editură se cristalizează în ju- 

rul unei figuri, în cazul nostru, autoritatea criticului literar Eugen 
Lungu s-a dovedita fi una fructuoasă. Nu vreau să vă flatez, pentru 
că aştept un răspuns la o întrebare. Ce ne puteţi spune despre di- 
namica de principiu a unei astfel de autorităţi în contextul actual? 
Avem motive să credem că cererea care dictează din ce în ce mai 
mult oferta editurilor apelează din ce în ce mai puţin la o autori- 
tate critică ce va ridica întotdeauna nivelul publicaţiilor scoase la 
raft? Sau şi aici principiul de nișă va așeza lucrurile. Cum? 


Nu mă apuc să judec despre mine. Mi-ar plăcea însă să cred că, poate, 
preocupările mele în domeniile artei și culturii s-au reflectat într-un fel 
în cele realizate de ARC. Invoc întotdeauna în acest sens exemplul Edi- 
turii Humanitas, deoarece personalitatea directorului Gabriel Liiceanu 
a influenţat decisiv alegerea genului de carte căreia i se dă preponde- 
rență în orientările și strategiile aşezământului condus de importantul 
gânditor român. E o orientare spre cartea serioasă, elaborată de marii 
cugetători clasici şi contemporani. Sigur, instituția publică și beletris- 
tică, şi carte de agrement, dar miezul, fondul de bază e completat din 
opere cu mare impact în cultura universală. E practic cartea eternă care 
va rezista întotdeauna, deși publicul cititor care preferă asemenea ti- 
tluri nu e chiar atât de numeros. Evident că și cititorul Editurii Huma- 
nitas e unul select, cu o anumită pregătire generală. 


La noi, două sunt editurile care îşi datorează profilurile livreşti con- 
ducătorilor instituţiilor respective, adică preferințelor demonstrate de 
cei care alcătuiesc celula reflexivă a instanţei editoriale. Mă gândesc la 
Cartier, care datorează foarte mult formaţiei umanitare a directorului 
ei, Gheorghe Erizanu, dar mai ales implicaţiilor poetului Emilian Ga- 
laicu-Păun. Doar un singur exemplu: seria Cartier de colecție (elaborată 
în colaborare cu Dorin Onofrei) este unicat în tot spaţiul românesc. 
Nicio bibliotecă personală nu va fi completă fără aceste cărți pe raft! 
Este foarte important că alegerea autorilor se opreşte cu fermitate la 
poeţii cu adevărat valoroși, iar selecția poemelor o face de fiecare dată 
un alt specialist cu multă credibilitate la cititor. Iar Vitalie Coroban dă 
volumelor o ţinută impecabilă. 


La fel mă gândesc la Editura Ştiinţa, care are și ea un profil uşor recog- 
noscibil pe piața noastră de carte. Gheorghe Prini a făcut-o să supra- 
viețuiască, Mircea V. Ciobanu şi Mihai Papuc, un editor prin excelență, 

îi schițează arhitectura. Mircea, mai ales prin titlurile ce ţin de actua- 
litate (antologiile în 12 şi 6 volume, colecţia „Antologia unui autor” 
ş.a.), Mihai prin editarea clasicilor din colecţia „Moştenire” și prin pro- 
movarea scriitorilor basarabeni uitaţi. 


Sigur, e flatantă afirmaţia pe care o faci despre mine. Dacă stai să te 
gândești, arcul e un obiect neînsuflețit și inert, așa că neapărat trebuie 
să fie cineva care să-i pună coarda în stare activă. Dar, în concepția mea, 
cartea este un produs colectiv, în ea se topeşte energia mai multor co- 
laboratori ai unei edituri: redactori, corectori, pictori, redactori tehnici 
ş.a.m.d. Am scris despre fiecare dintre colegii mei de la ARC în altă 
carte, aşa că nu vreau să repet. Deviza noastră rămâne neschimbată de 
mai mulți ani: reuşim doar împreună. 


26 de ani de activitate la ARC nu e puţin deloc, dar mai ales în cali- 
tate de fondator și critic literar. A fi redactor-şef nu e nici o activitate 
anonimă, nici una inocentă. Știu că păstraţi amintiri fascinante din 
bucătăria editurii, de întiderea tomurilor. Aveţi una specială pe care 
simțiți nevoia să o împărtășiţi în acest moment cu cititorii? 


Am mai multe, dar am să mă opresc la două. Una haioasă, alta tristă. 
Mai întâi prima. Am comandat unui om de ştiinţă de la noi, un foarte 
bun şi erudit specialist în domeniul său, o lucrare pentru adolescenți. 
I-am spus clar — textul va ocupa doar două coli de autor, restul vor fi 
ilustraţii. Omul s-a apucat cu entuziasm de lucru şi îmi aduce, cum 
am convenit, textul. Dar volumul lucrării depășea de mai multe ori în- 
ţelegerea noastră! Căci mi-a adus nu două coli, ci nouă! I-am întors 
lucrarea să facă scurtările de rigoare. Autorii se supun cu greu acestei 
operaţii, deoarece li se pare că tot ce au scris e foarte important. Aşa că 
mi l-a mai adus odată, dar avea iarăși volumul depășit — conţinea şase 
coli. I l-am mai întors o dată. Mi-a adus deja patru coli! Atunci am oprit 
manuscrisul aşa cum era și l-am scurtat eu însumi, căci vedeam că altfel 
va dura la nesfârşit. Când a văzut cele două coli, câte rămăseseră din 
nouă, omul a exclamat exasperat: „Domnu' Eugen, dar nu se poate! 
Asta e de-acum cu secera pe la... (bi-i-i-ip!!!). 


Cealaltă întâmplare e dramatică. Nu ştiu cum suportă alți editori aşa 
ceva, dar mie îmi vine foarte greu să formulez refuzurile la manuscri- 

sele necalitative. Au trecut atâția ani de când o fac și, totuşi, e greu. 
Deoarece autorii, buni sau nu, trec cu mari speranţe pragul unei edi- 
turi şi tu, într-o clipă, îi spulberi toate așteptările. În cazul de care vă 
spun, autorul era un fost disident de la noi (curajoşi în timpul regi- 
mului comunist au fost foarte puţini!). Era un om stimat și un nume 
cunoscut prin îndrăzneala lui, făcuse şi pușcărie pentru convingerile 
sale. Manuscrisul prezentat de el avea drept temă încercările prin care 
trecuse. Din păcate, curajul și talentul de a scrie cele pe care ai fost silit 
să le înduri sunt două lucruri total diferite. Manuscrisul era chinuit şi 
plicticos, deși substanţă ca atare avea. Autorul s-a prezentat la editură 
neanunţat, nu-l cunoşteam la chip, a intrat în biroul meu pe neaștep- 
tate și și-a declinat numele. De regulă, ambalez pilula refuzului în for- 
mulări care să facă refuzul mai uman și mai uşor „înghițibil”. Luat însă 
prin surprindere, am trântit adevărul așa cum era, fără niciun fel de 
menajamente. Dacă s-ar fi împotrivit şi ar fi încercat să mă convingă, 
aşa cum fac mulți autori în aceste cazuri, chipurile că n-am priceput 
nimic, că e o carte valoroasă care va fi citită cu sufletul la gură de mii 
de cititori, mi-ar fi fost mult mai ușor. Omul a avut însă o tresărire, un 
rictus i-a schimbat linia gurii, a rostit ceva, probabil, „Da, plictisitor!”, a 
smuls manuscrisul din teancul de pe masă și a ieşit precipitat fără să se 
mai întoarcă vreodată. 


Regret şi azi gestul meu și o să-l regret, probabil, până la sfârșitul zilelor. 


Vă mulțumesc foarte mult pentru deschidere! Vă urez sănătate de 
fier, la mulţi ani şi multe cărţi bune! 


Îţi mulţumesc și eu pentru posibilitatea de a re-foileta cei 26 de ani 
petrecuţi la ARC. 

Theodor CODREANU 
| Basarabia între agonie și speranță 


Th.C. — prof. dr., critic şi 
istoric literar, prozator şi 
eseist. Autor al mai 

multor volume, dintre 

care Dubla sacrificare a lui 
Eminescu (a cunoscut trei 
ediţii), Complexul Bacovia, 
(2003), Basarabia sau drama 
sfâşierii (2003), Duminica 
mare a lui Grigore Vieru 
(2004), Transmodernismul 
(2005), A doua schimbare la 
față (2008), Istoria „canonică” 
a literaturii române (2009), 
Eminescu în captivitatea 
„nebuniei" (2011), În oglinzile 
lui Victor Teleucă (2012), 
Literatura română acasă 
(2014), Dialogurile unui 
provincial (2015) ș. a. 
Laureat al mai multor 
premii acordate de Uniunile 
Scriitorilor din România şi 
din Republica Moldova. 


Istoriografia basarabeană se dovedește a fi re- 
vigorată de o nouă cercetare masivă, în două 
volume, semnată de Galina Martea, Basara- 
bia — destin și provocare, I, Chişinău, Editura 
Pontos, 2016, cu o prefaţă de Iurie Colesnic 
(308 p.), pentru ca în anul pandemiei de co- 
ronavirus să apară vol. II, cu subtitlul Filozo- 
fia identității moldave în anii de independenţă 
1991-2020, prefaţă de același Iurie Colesnic!, 
lași, Editura Tipo Moldova, 2020 (449 p.). 
Prefațatorul este unul dintre cei mai buni cu- 
noscători ai istoriei Basarabiei, observând, în 
cazul Galinei Martea, echilibrul dintre inimă 
şi minte, cum ar spune Eminescu, dintre sufle- 
tul îndurerat de basarabeancă și răceala filoso- 
fului şi omului de știință: „Copleşită de fires- 
cul sentiment, siropos, dulceag, de nostalgie, 
specific neamului nostru, ea ne cercetează 
discret, cu ochii savantului, care nu pregetă 
să pună diagnoza cea mai dureroasă, dar cea 
corectă” (p. 9). 


Cine este Galina Martea? S-a născut într-o 
familie de învățători eminenţi din comuna 
Cornești, județul Ungheni, Xenia și Vladi- 
mir Sârbu, la 30 iulie 1959. A parcurs o ca- 
rieră universitară de doctor în ştiinţe eco- 
nomice, cu specializări și-n managementul 
educațional, exercitându-și competența de 
specialist principal şi consultant ca şef al 

sectorului de cercetare-doctorat-învățământ universitar la Ministerul 
Educației şi Ştiinţei din Republica Moldova (1990-2006). De amintit, 
apoi, cariera universitară la Institutul de Științe ale Educaţiei, Univer- 
sitatea de Stat din Moldova, contribuind la promovarea reformelor din 
sistemul educațional, iar ca economist, la elaborarea proiectului privi- 
tor la strategia de susținere a dezvoltării întreprinderilor mici şi mijlo- 
cii, din partea Ministerului Educaţiei şi Ştiinţei. A dobândit numeroase 
titluri şi distincţii naţionale și internaționale, precum cel de membru 
titular al Academiei Româno-Americane de Ştiinţe și Arte (2016), 
membră a Societăţii Regale de Literatură din Marea Britanie, mem- 
bru al Uniunii Jurnaliștilor Profesioniști din România etc. Totodată, 
s-a remarcat ca poetă, eseistă, jurnalistă, prozatoare şi critic literar, atât 
în revistele importante din Basarabia, cât şi-n cele din România, din 
„diaspora” și din străinătate (cu precădere, publicații americane). Edi- 
torial, a debutat cu volumul de versuri În lumea mea (Chişinău, Editura 
Lyceum, 1993), continuând cu cărți de poezie, proză, eseistică, publi- 
cistică, filosofie, apărute în Republica Moldova, România, Olanda, în 
total — peste treizeci de volume de autor și în coautorat. La 51 de ani, 
într-o conjunctură de criză politică, familială şi de sănătate, părăseşte 
țara şi se retrage în Olanda, la cei doi copii ai săi, Ion şi Daniela, unde 
îşi continuă activitatea de cercetare şi de creaţie, rodul cel mai impor- 
tant fiind masiva carte Basarabia — destin și provocare. Notele de față 
vor încerca că conceapă o transversalie în cel de al doilea volum axat 
pe filosofia identității românității basarabene. Ținta aceasta determi- 
nă și originalitatea demersului doamnei Galina Martea. E vorba de o 
sinteză între proza de tip eseistic, angajată afectiv, şi conceptualizarea 
identitară a destinului acestei provincii izolate de matricea naţională 
românească, timp de două veacuri, exceptând perioada interbelică. Un 
demers dificil, proiectat de autoare în trei părți: I. Omul și societatea 
acestuia — dependenţă de nonvalori şi sacrificii; II. Teorii ce ar putea contri- 
bui la salvarea poporului român basarabean; III. Învăţături pentru omul 
societății basarabene, dar și pentru orice individ din astă lume. Aceste trei 
secțiuni sunt străjuite de două poeme: Țara mea cu nume „durere, răb- 
dare...” (moto la partea întâi) și Limba română — imnul identităţii (epi- 
log la partea a treia), volumul cumulând, în total, 57 de eseuri tematice, 
din diverse perspective conceptuale, concepute însă ca variațiuni pe 
aceeaşi temă. 

Spuneam că tocmai cel din urmă aspect determină specificul 
investigaţiilor Galinei Martea, existând și o metaforă filosofico-teologi- 
că centrală, aceea a antitezei netransfigurabile (în cazul de faţă) dintre 
lumină şi întuneric, altfel spus, o „antiteză monstruoasă” (Eminescu), 
marcând destinul tragic al Basarabiei. Nu întâmplător primul capitol se 
referă la Teoria despre lumină raportată la viața umană. Basarabia — între 
lumina răsăritului şi asfințitului. Existenţă prin laboratoriul (sic!) întuneri- 
cului. Laitmotivul lumină-întuneric străbate întreaga carte, asigurându-i 
unitatea descifrabilă în fiecare oglindă conceptuală, ca recurenţă ob- 
sedantă, amplificată contrapunctic, având drept țintă drama identitară 
a Basarabiei, încât se acoperă deplin titlul prefeţei lui Iurie Colesnic: 
Parabola identității. Sub impactul antinomic intră următoarele concep- 
te politice, sociologice, morale, istorice etc.: independența, românitatea, 
moldovenismul, suveranitatea, identitatea, dezastrul, oropsirea, obscenitatea 
puterii, obscurantism şi cultură, limba română-limba moldovenească, popu- 
lismul, demagogia, democraţia, disperarea, ferocitatea umană, migraţia, tră- 
darea intelectualilor, violența împotriva copiilor, educaţia, tradiția, familia 
tradițională, corupția, alegerile, mortalitatea infantilă, unirea, Centenarul 
Marii Uniri etc. Multitudinea perspectivelor este coroborată cu labirin- 
tul spectral al luminii: „Orice lumină, cu diverse nuanţe, creează viață 
şi produce vizibilitate în spectrul zilei şi al nopţii. Lumina, cu o com- 
plexitate de fenomene și radiaţii electromagnetice, se dispersează într-o 
diversitate enormă de categorii și forme, acestea fiind definite după efec- 
tele produse” (p. 18). Lumina, ca în gândirea poetică şi filosofică a lui 
Eminescu (suntem „gheme de lumină”, scrie poetul în Fragmentarium)), 
dar și a lui Lucian Blaga, are subtile implicaţii geografice transbordate în 
matrice stilistică, în ființa şi ființarea unui popor, ca şi a indivizilor umani: 
„Ca urmare, viaţa fiecărui individ corelată în mod direct cu viaţa socială 
este aceeași lumină care produce efectul prin radiaţia unor unde lumi- 
noase puternice sau mai puţin puternice în existența acestora din urmă, 
astfel viața umană fiind dependentă de intelectul şi de puterea proprie 
prin care acţionează. La acest subiect al vieții umane şi sociale se aso- 
ciază şi teoria luminii prin care există unele popoare în dependenţă de 
aşezarea lor geografică” (p. 19). 


Luminile de care beneficiază un popor și indivizii acelui neam sunt ge- 
neroase, în evantaiul cuprins între lumina taborică și luminile artificial 
create de om. În acest evantai, Galina Martea distinge, ca și alți istorici 

şi gânditori, lumina murdară, oprimatoare, a imperiilor răsăritene (cea 
rusească zămislită în „laboratorul întunericului”, resimţită copleşitor 
de Basarabia, ca abatere de la normalitate) și lumina civilizației şi cul- 
turii vestice. Pseudolumina se arată direct fie la oprimatori, fie de la 
administratorii corupți ai unui popor: „În consecinţă, o atare categorie 
de conducători devalorizează puterea şi personalitatea luminii divine, 
nemijlocit dând naștere şi sens unei noi lumini, — o lumină nefirească 
ce este compusă din fantezia și ipocrizia lor, menită pentru existența 
respectivei comunități. Tendinţa acestor administratori sociali este de 
a elimina complet lumina firească a divinității, fiind înlocuită de o lu- 
mină de altă natură și anume: o lumină contrafăcută cu capacitatea de 
a ține în întuneric omul societăţii, făcându-l în timp să nu-și mai poată 
dezvolta intelectul uman în procesul evoluţiei” (p. 20). Într-un asemenea 
univers al involuţiei a fost împinsă provincia românească dintre Prut 
şi Nistru, începând cu anul 1812. Spaţiul geografic însuși se vede de- 
format, neantizat, răsfrângându-se în ADN-ul populaţiei: „Totul este 
stabilit din unghiul luminii imperfecte şi nefirești care nu oferă omului 
posibilitatea reală de a-şi obține independenţa deplină, demnitatea de 
om, de personalitate și identitate umană autentică într-un mediu so- 
cial” (p. 21). Procesul a fost conceput și consolidat sub ţarism și adus 
la deformări grotești sub regimul sovietic. Cu toate acestea, arheita- 
tea românilor basarabeni, deşi acoperită de cenușa groasă a istoriei, a 
reizbucnit la viață în anii 1988-1990, finalizându-se cu Declaraţia de 
Independenţă de la 27 august 1991. Totul părea să se reașeze în matca 
românismului, prin schimbările petrecute în anii 1991-1994, până ce 
lumina murdară a istoriei („Murdară este raza-i ca globul cel de tină”, 
spusese Eminescu, în Împărat și proletar) a început să se „revanșeze”, 
izbucnind infernala „antiteză monstruoasă” dintre lumina firească și 
lumina „obscenă” adusă de cuceritori în mentalul colectiv. În 1994, 
puterea a fost luată de agrarieni, moştenitorii direcţi ai comunismului 
sovietic. Degringolada politică şi, mai ales, economică au determinat 
o ruptură profundă în organismul social, situație descrisă cu metafo- 
ra bastonului cu două capete: „unul reprezentând satisfacția deplină 
a cetățeanului față de principiile schimbărilor de după 1991, iar altul 
este insatisfacția poporului față de procesele economice și sociale ce 
decurg cu multă dificultate în defavoarea întregii societăţi” (p. 25). 
Incapacitatea administrativă a clasei politice a produs, pe de o parte, 

nostalgia după economia centralizată (recte după regimul sovietic) 
care asigura o minimă supraviețuire materială omului de rând, iar pe 
de alta, înstărirea unei minorităţi rapace, incapabilă să readucă lumina 
valorilor naţionale promise de Declaraţia de Independenţă. 


Răul distrugător de ideal naţional s-a declanșat încă din 1992, odată 
cu războiul din Transnistria, încât noua Republică Moldova s-a văzut 
în fața autonomiilor etnice: Transnistria (resuscitare a vechiului pro- 
iect strategic stalinist din 1924), cu capitala la Tiraspol, şi Găgăuzia, 
cu capitala în oraşul Comrat. Independenţa se dovedeşte o ficțiune, 
încât, sub preşedinţia lui Vladimir Voronin, noua Republică Moldova 
pierde, în Constituţie, numirea limbii de stat — româna, denaturată în 
„limbă moldovenească”; se elimină şi imnul de stat Deşteaptă-te, româ- 
ne, iar autohtonii, deşi majoritari, se văd antinomizaţi în moldoveni şi 
români; populaţia ajunsă la limita sărăciei își caută salvarea economică 
în alte țări, producând fenomenul migrației masive, peste care s-a su- 
prapus mentalitatea de emigranzi, cum i-a numit un filosof şi sociolog 
român, Horia V. Pătrașcu”, pe cei care încă n-au părăsit ţara, dar care 
ameninţă că sunt porniţi oricând s-o abandoneze, în semn de răzbuna- 
re pe cleptocrata clasă politică. Galina Martea semnalează fenomenul 
(cu toate că nu-l numeşte astfel) și pentru Basarabia actuală, recurgând 
la sondaje sociologice internaționale: „Conform sondajelor sociale 80- 
85% din persoanele apte de muncă vor să abandoneze ţara, iar majori- 
tatea tinerilor vor acest lucru, considerând ţara natală ca cel mai nefe- 
ricit mediu social, luând în consideraţie indicatorii progresului social 
şi al politicilor publice existente. La acest capitol, Republica Moldova 
în plan mondial este considerată «ca cel mai nefericit stat din lume»"” 
(p. 129), asemenea și cel mai puţin vizitat stat din lume, încât publicaţia 
britanică „Financial Times” scria, cu ironie, că Moldova „E destinaţia 
perfectă unde scapi de turişti”. 


Se ştie că primele temeiuri identitare ale unei naţiuni sunt limba, 
conştiinţa unităţii etnice, unitatea religioasă, tradițiile şi obiceiurile, 
cultura, toate concretizându-se în capacitatea de a crea o statalitate pu- 
ternică, durabilă. În latinitatea estică, miracolul identitar a răzbătut, în 
istorie (a se vedea cunoscuta carte a lui Gheorghe I. Brătianu, O enig- 
mă și un miracol istoric: poporul român, 1940, prima ediţie, în franceză 
datând din 1937), într-o „mare” slavă, prin miraculoasa conservare a 

unității lingvistice, cu toate urmările de rigoare. Întâietatea limbii, în 
acest miracol, este observată și de străini, exemplul emblematic fiind al 
lui Antonio Bonfini (secretar la curtea lui Matei Corvin, în 1486), din 
care citează și actualul președinte al Academiei Române, loan-Aurel 
Pop, în cartea cu titlu grăitor — Veghea a supra limbii române: „Înecate 
sub valul de barbari (coloniile romane, n.n.), ele totuşi emană limba 
romană și, ca să nu o părăsească nicidecum, se împotrivesc cu atâta 
stăruință, încât îi vezi că luptă nu atât pentru păstrarea intactă a vieții 
cât a limbii. Căci cine nu s-ar minuna — dacă ar sta să socotească desele 
puhoaie ale sarmaților și goților şi, de asemenea, ale hunilor, vandalilor 
și gepizilor și incursiunile germanilor și longobarzilor — că s-au mai 
păstrat încă până acum la daci și geți rămășițele limbii romane?” 


Minunea aceasta s-ar putea invoca cu atât mai mult în cazul români- 
lor dintre Prut şi Nistru, cei izolați de matricea stilistică românească 
în urma invadării, la fel de cumplite, a slavilor ţaristo-sovietici, care au 
decis, prin vocea lui Stalin, că în Basarabia se vorbeşte nu limba româ- 
nă, ci „moldoveneasca', soră a limbii ruse, nicicum mădular al limbi- 
lor romanice. Decizia dictatorului a consternat până și pe intelectualii 
care s-au văzut în postura de „colaboraţioniști” ai regimului sovietic. 
În 1953, când își dădea duhul malefic Tătucul, Mihail Sadoveanu s-a 
întâlnit la Moscova, la un congres al scriitorilor, cu Emilian Bucov, 
care fusese pus în fruntea breslei basarabene. Acesta, siderat de bătălia 
împotriva limbii române de la Chișinău, i-a împărtășit spaima marelui 
Sadoveanu, rugându-l să intervină pe lângă lingviștii sovietici de sea- 
mă pentru a repune lucrurile în matca lor firească. Sadoveanu notează 
în jurnalul inedit (16 decembrie 1953) publicat la Iași, în 2005: „A 
venit la mine Emilian Bâcov cu care am stat îndelung de vorbă despre 
frământările de la Chişinău în ce priveşte limba moldovenească des- 
pre care unii moldoveni ar vrea s-o diferențieze de cea românească, 
pentru nu ştiu ce interese. Încercările de a da drept limbă deosebită 
moldoveneasca, expresii și cuvinte rostite provincial, e lipsită de se- 
riozitate”*. Autorul Baltagului a vorbit, atunci, cu câţiva mari lingviști 
de la Moscova, Viktor Vinogradov (1895-1969) şi Ruben A. Budagov 
(1910-2001)), care i-au dat dreptate, dar s-a dovedit că nu savanții 
oneşti decid soarta popoarelor şi a limbilor. Cu toate acestea, scriitorii 
din Basarabia au continuat să lupte pentru limba română. După retra- 
gerea trupelor sovietice din România (1958), în anul 1959 poetul Vic- 

tor Teleucă scria O altă limbă mai frumoasă nu-i, pentru ca tot el să-l 
reconfirme pe Antonio Bonfini, într-un eseu închinat limbii române, 
Car frumos cu patru boi, publicat postum: „Sunt convins că nicăieri în 
lume nu s-au scris atâtea poezii despre limbă ca la noi în Basarabia. E 
clar de ce. Starea critică a limbii. Printr-o lege odioasă era sortită pieirii 
pentru a fi înlocuită cu alta. Într-un fel sau altul, poeţii noștri au câte 
una, două, trei şi mai multe poezii la această temă”. 


Biruinţa identitară lingvistică părea să fie o realitate istorică odată cu 
Declaraţia de Independenţă, la nivel statal, deci. Asta însemna, implicit, 
că — după model german - o veritabilă independenţă trebuia să ducă 
la reunificarea cu Ţara-mamă, premisă creată și-n Congresul Statelor 
Unite, unde se aprobase Rezoluţia senatorilor Larry Pressler și Jesse 
Helms din 28 iunie 1991, care deschidea calea recunoașterii dreptului 
Basarabiei şi României să-şi hotărască liber soarta, respectiv dreptul la 
reîntregire. Dar curând basarabenii se vor trezi că independenţa și su- 
veranitatea sunt cuvinte aruncate doar pe hârtie (p. 35). Evenimentul 
nu s-a produs, ceea ce a fost resimţit, de politica americană, că adepţii 
teoriei moldovenismului exprimă voința majorităţii, că basarabenii nu 
se mai recunosc ca români, încât, după un sfert de veac, ambasado- 
rul SUA la Chișinău, James Pettit, a respins ideea reunificării, întrucât 
cele două state nu se mai recunosc aceeaşi naţiune! Mai mult de atât, 
Republica Moldova s-a dovedit incapabilă a păstra unitatea teritorială, 
dezbinându-se în trei autonomii! Galina Martea insistă asupra aces- 
tui crud adevăr în mai multe capitole (disecând conceptul artificial de 
moldovenism), cu atât mai mult relativ la consecințele asupra limbii, în 
capitolul Identitatea limbii române în ținutul moldav. Toată lupta scrii- 
torilor basarabeni pentru renașterea naţională, pentru „recunoașterea 
deplină a limbii române”, ca fiind „cel mai de preţ tezaur al poporului 
român” (p. 147) se spulbera în noile vânturi ale istoriei. Înțelegerea 
acestui fapt devenea „cestiune de esistență” (cum spunea Eminescu, 
în 1878) a românismului în Basarabia și nu numai (vezi teritoriile 
româneşti înglobate barbar în actuala Ucraină). „Odată cu prezenţa 
limbii române în cadrul țării — consideră Galina Martea — devenea tot 
mai rezistentă şi unitatea națională a românilor basarabeni, respectiv, 
renaşte sentimentul autentic față de întreaga complexitate a valorilor 
naţionale românești, valori care se axau pe limba de comunicare vor- 
bită, tradiţii şi cultura, credinţa, ideologia etc. (... ). Toate aceste feno- 

mene au existat în mod unitar până în anul 1994, după care acțiunile 
ulterioare au schimbat radical cursul evenimentelor și esenţa lucruri- 
lor, limba română devenind din nou un obiect de vânzare-cumpărare 
din partea unor demnitari de stat care erau străini idealurilor naţionale 
românești” (p. 148). Asta în ciuda faptului că, în două rânduri, Curtea 
Constituţională a Republicii Moldava a decis că prioritate, în denumi- 
rea limbii de stat, o are Declaraţia de Independenţă (p. 150-151). Pro- 
iectul de lege cu privire la modificarea art. 13 din Constituţie, în favoa- 
rea limbii române, a fost respins de Parlament, sub cupola moscovită 
antinaţională a preşedintelui Igor Dodon („o clasă politică cu origini 
comuniste, promotoare a socialismului sovietic”, p. 151), probabil nu 
întâmplător chiar în preajma Centenarului Marii Uniri, la 1 noiembrie 
2018. Falşi istorici, de aceeași speță, schimbaseră (de la 1 septembrie 
2002) şi predarea Istoriei românilor, reducând-o la Istoria Republicii 
Moldova: din cele mai vechi timpuri până în zilele noastre, având girul 
Editurii Academiei de Științe şi avizul Ministerului Învăţământului, Ti- 
neretului și Sportului. Conform acestei logici aberante, „savanții” mol- 
doveni atinși de o ideologie maladivă, antinaţională, trebuiau să inter- 
zică istoricilor români de a-l revendica pe Ştefan cel Mare, de exemplu, 
în organicitatea Istoriei românilor. Aidoma, intraţi în spaţiul „literaturii 
moldoveneşti”, Creangă şi Eminescu se cuveneau excluși din literatu- 
ra română! „Ca urmare, — zice cu „blândeţe” Galina Martea - aceasta 
reprezintă o nouă tentativă de a denigra limba și istoria română, valori 
sacre pentru neamul românesc” (p.152). Atrage însă atenţia că e nevo- 
ie de o altă mentalitate a clasei politice devenite inamicul numărul unu 
al propriului popor, un inamic „deosebit de periculos”, gata să îngroa- 
pe națiunea: „în caz contrar, societatea basarabeană riscă să se piardă 
în negura vremii sau să revină... la tot ceea ce a avut până” în 1990 
(p. 155). Totuși, există speranţă: „Din fericire, clasa intelectuală, scrii- 
torii, tineretul studios promovează insistent cultura autentică română, 
iar limba română vorbită de către ei este un exemplu bun de urmat 
pentru întreaga societate basarabeană” (p. 156-157). Destinul limbii 
române devine o axis mundi a destinului Basarabiei, lumina divină sub 
semnul căreia autoarea și-a conceput studiul de caz. 


Partea a doua a cărții Galinei Martea caută soluţii doctrinare și pragma- 
tice de ieşire a Republicii Moldova din starea de stat eșuat. În primul 
rând, soluţia trebuia să fie nu o declaraţie de „independenţă” ambiguă, 

cu urmările ştiute, care au împins noul stat spre dezastrul reîntoarcerii 
sub guvernare comunistă şi moscovită, statut aberant de cvasiguber- 
nie. Soluţia era cea germană, a reunificării imediate, în spiritul deciziei 
din Sfatul Țării de la 27 martie 1918. Basarabia nu se afla în situația 
Țărilor Baltice, ci a celor două Germanii, fapt recunoscut, în 1991, de 
Rezoluţia Larry Pressler și Jesse Helms. Numai că acest document cru- 
cial a fost ascuns de ochii opiniei publice, fiind scos la iveală abia în 
2016 de către primul ambasador român în Republica Moldova, Aurel 
Preda. Faptul arată, pentru România, că rostul revoluţiei din Decem- 
brie 1989 a fost deturnat/furat de cei care au pus mâna pe putere ca 
moștenitori ai comunismului „reformat” de tip Silviu Brucan şi Geor- 
ge Soros, primul străin care a adus în țară noua „biblie” cu titlul Pentru 
o transformare a sistemului sovietic“. Altfel spus, românii au cunoscut 
atunci nu Rezoluţia americană din 1991, ci cartea lui Soros, scrisă în 
1990 şi publicată, stranie coincidenţă, la Editura Humanitas, în 1991! 
Consecința: cele câteva decenii de rătăcire identitară și statală a Repu- 
blicii Moldova, acompaniate şi de prăbuşirea catastrofală a economiei 
din ambele state, prăbuşire care a dus la cel mai mare exod de populaţie 
de pe ambele maluri ale Prutului. Iată de ce Galina Martea preconizea- 
ză întoarcerea la spiritul deciziei din Sfatul Ţării, din 27 martie 1918, 
scoțând în evidenţă inițiativa lui Nicolae Dabija de a înfiinţa, în preaj- 
ma Centenarului Marii Uniri (27 martie 2016), Sfatul Ţării II, menit să 
reia procesul istoric organic: „O altă direcție pentru societatea basara- 
beană nu poate fi, indiferent de faptul că mulţi dintre guvernatorii şi lo- 
cuitorii țării nu doresc acest lucru. Iar eroarea gravă care s-a produs în 
27 august 1991 (așa cum au demonstrat-o specialiştii din domeniu, spu- 
nând: odată cu destrămarea URSS, R. Moldova nu a trebuit să-și declare 
independenţa, însă a fost necesar să declare unirea cu România, astfel rea- 
lizând procesul real de reîntregire a neamului românesc cu patria-mamă) 
trebuie reparată acum, în mod urgent, cu atât mai mult că societatea 
moldavă actualmente se regăseşte la răscruci de drumuri, poporul fiind 
foarte dezorientat şi nelămurit în tot ceea ce vrea și în tot ce trebuie să 


facă” (p. 356). 


Pentru asta e nevoie ca „ambele state românești (...)săse aşeze la masa 
tratativelor/ dialogurilor în modul cel mai civilizat pentru a găsi soluţia 
cea mai potrivită în a revendica această problemă nespus de stringentă 
a naţiunii române” (p. 356-357). Va fi, desigur, un proces de mare difi- 

cultate, dar cu mult mai realist decât visul unor politicieni ca Maia San- 
du, câștigătoare, în 2020, a preşedinţiei Republicii Moldova, de a crede 
într-o integrare în UE fără a fi unită cu Ţara-mamă. (Soluţia e fezabilă, 
în stadiul actual, doar la nivel abilitate diplomatică!). Perspectiva pri- 
mirii de noi state în UE este, acum, nesigură pentru un viitor greu de 
evaluat în timp. Integrarea europeană cea mai realistă este Reîntregirea. 
Dificultăţile economice ale procesului, desigur, foarte mari, vor fi însă 
profitabile pentru ambele părţi, în perspectiva unei naţiuni puternice, 
la nivel european și nu numai. Galina Martea dedică pagini importante 
problemei, pornind de la cercetarea realizată de Departamentul geoe- 
conomic al Fundaţiei Universitare a Mării Negre (FUMN), coordo- 
nată de Petrişor Peiu. Concluziile investigaţiei s-au formulat în cartea 
semnată de Dan Dungaciu și Petrişor Peiu, Reunirea. Realităţi, costuri. 
beneficii, Bucureşti — Chişinău, Editura Litera, 2017. Este vorba de o 
cercetare lucidă, de economie armată matematic, verificată şi-n cazul 
reunificării Germaniei, după cum scriu Dan Dungaciu și Petrişor Peiu: 
p».. costurile reunificării se raportează întotdeauna la mărimea PIB-ului, 
pentru că ele sunt asociate reducerii diferențelor de performanţă economi- 
că; modelul cel mai adecvat și mai apropiat probabilei reunificări a celor 
două state românești este cel german, realizat în 1990; costul reunificării 
ar părea să fie mare, dar privit în contextul economiei unei națiuni este su- 
portabil; beneficiile reîntregirii sunt net mai mari decât costurile: în cazul 
României și Republicii Moldova, evoluţia în următorii 25 de ani se compri- 
mă în doar 15 (un plus de eficiență de 40%); şi, nemijlocit, există un plus 
de PIB, respectiv, de PIB/locuitor, datorate creşterii dimensiunii pieței şi a 
creșterii importanţei geostrategice a țării” (Apud, p. 375). 


Pregătirea populaţiei pentru asemenea transformări trebuie să aparțină 
educaţiei, maturizării morale și politice a clasei conducătoare, împre- 
ună redând demnitatea de naţiune reîntregită (p. 377), ceea ce va 
duce și la stoparea migraţiei în masă de pe ambele maluri ale Prutului 
(p. 378). Totul depinde, în ultimă instanță, de „întărirea și protejarea 
unității şi identității naţionale româneşti” (p. 379). Rolul primordial, în 
consens cu transformările economice integratoare, îi revine, după opi- 
nia Galinei Martea, educaţiei: „În acest joc al existenţei anume siste- 
mul de învățământ este eroul principal al schimbărilor şi transformări- 
lor evolutive, fundamentate pe identificarea personalității individului 
şi societăţii” (p. 394). 

În spiritul coordonatei educaţionale, ultima parte a cărții Galinei Mar- 
tea se constituie ca un fel de „carte de învăţătură” de felul celei a lui 
Neagoe Basarab către fiul său Teodosie, deși, spre deosebire de ilustrul 
model, în ansamblu, stilistica autoarei suferă de o anume prolixitate, 
alimentată /augmentată și de împrejurările evoluţiei limbii române 
din Basarabia, prin bilingvism și izolare istorică, despărțită fiind, atâta 
amar de vreme, de organicitatea, de splendorile la care a ajuns limba 
română prin marii ei scriitori, filosofi și istorici. Asta face ca o carte 
atât de amară şi de lucidă, ca Basarabia — Destin și provocare, să fie de o 
actualitate urgentă și, în felul ei, un eveniment editorial. 


Note | !Iurie Colesnic (n. 12 august 1955, Dereneu, raionul Că- 
lăraşi), scriitor, politician, istoric, este unul dintre auten- 
ticii intelectuali ai mișcării naţionale din Basarabia, autor 
al lucrării în 10 volume Basarabia necunoscută, serie pu- 
blicată începând cu anul 1993. 

Horia V. Pătraşcu, Idealul valah, Bucureşti, Editura Con- 
temporanul, 2017. 

3 Cf. Ioan-Aurel Pop, Veghea asupra limbii române, Bucu- 
reşti — Chișinău, Litera, 2020. 

* Mihail Sadoveanu, Pagini de jurnal şi alte documente in- 
edite, Iaşi, Junimea, 2005, transpunere dactilografă și or- 
donare cronologică de Constantin Miu, Maia Miu și Olga 
Rusu, cu o introducere și note de Constantin Ciopraga. 
Victor Teleucă, Car frumos cu patru boi, Chişinău, Uni- 
versul, 2011, p. 28. A se vedea şi Theodor Codreanu, În 
oglinzile lui Victor Teleucă, Chişinău, Universul, 2012, ca- 
pitolul Destinul limbii române, p. 81-97. 

é George Soros, Pentru o transformare a sistemului sovietic, 
vezi traducerea românească, București, Humanitas, 1991. 

Misterul de Est 
de Lucreția Bârlădeanu: 
perspective de lectură 


C.Ș. — prof. univ., dr. hab., 
Facultatea Jurnalism şi 
Științe ale Comunicării, 

Departamentul Teoria și 
Practica Jurnalismului, 

USM. Lucrări recente: 
Comunicarea: greșeli și soluții 
(coautor Marcela Vilcu- 
Șchiopu), 2013; Metodica 
predării literaturii române, 
Piteşti, 2009; Arghezi, Barbu, 
Blaga. Poezii comentate. 
Pentru elevi, studenţi, 
profesori, Chişinău, 2010; 
Manual de limba şi literatura 
română pentru clasa a X-a 
(coautor Marcela Vilcu- 
Şchiopu) ș. a. 


Lucreția Bârlădeanu este scriitoarea care, 
de fiecare dată, prin cărţile sale, surprinde 
cititorul. Afirmându-se ca poetă, cu câteva 
volume de poezii (Rouă de cuvinte, Clipe de 
păsări, Capitalul din Para Sângelui, Sezonul de 
catifea), publică, în 2005 și, respectiv, în 2006, 
Dialoguri pariziene şi Secolul nomazilor, două 
cărți despre exilul românesc în multiplele lui 
ipostaze. Mai apoi, prin Dealul Drăguţei, ne 
invită în lumea fascinantă a copilăriei. Şi nu 
se opreşte aici. Urmează Tunica portocalie, o 
culegere de texte epice — povestiri, schițe, cre- 
ionări etc. — toate pe placul cititorului dornic 
„să se regăsească în simboluri și să le interpre- 
teze”, după cum afirma însăși autoarea. 


Recentul roman Misterul de Est (Chişinău, 
Arc, 2020, 173 p.), înainte de a fi lecturat, 
provoacă prin chiar titlul lui, ca, ulterior, ci- 
titorul să trăiască plăcerea lecturii, conjugată 
cu dorinţa de a-i atribui textului acea valoare 
in actu, caracteristică receptorului și receptă- 
rii artistice. 


Primul lucru care poate fi remarcat este că 
romanul se construieşte pe tehnica epicului 
dublu: în plan literal sunt narate întâmplări 
din viața câtorva personaje (de fapt, accentul, 

intenţionat, nu cade pe diegeză), iar în subtext există un puternic fun- 
dal de semnificaţii, care au drept sursă simbolurile, aluziile, citatele etc. 
Totodată, prin această tehnică a epicului dublu, deseori, se fisurează 
„realul”, lăsând loc pentru pătrunderea misticului. 


Cartea poate fi citită (şi interpretată) din mai multe perspective. Din 
punctul de vedere al problematicii, putem vorbi despre un roman de 
dragoste, iubirea fiind analizată în cadrul relaţiilor conjugale. În cazul 
acestei teme, se pare că autoarea insistă asupra a două concepte defi- 
nitorii: cel de armonie — sursă a fericirii și liniştii sufleteşti (fie în cazul 
cuplului, fie în cel al relaţiei omului cu sine însuși) și cel de libertate, 
văzută în afara geloziei, orgoliului, a dorinței de a poseda și a domina. 
Or, spre deosebire de personajul masculin, convins că nu trebuie „să-ți 
grăbeșşti intenţiile, gesturile, patimile” și care, între timp, devine soțul 
lui Valérie, protagonista cărții, doreşte împlinirea ca femeie și totodată 
ca artistă. 


Misticul/ezotericul este calea/modalitatea aleasă de autoare prin care 
totul (din existența reală) capătă /trebuie să capete echilibru, rezolva- 
re. Astfel, Lucreția Bârlădeanu recurge la motivul dublului (,... nu mai 
avea discernământ să priceapă unde sfârșise visul şi unde începe realita- 
tea. Planurile se confundau”) sporind, pe de o parte, forța de sugestie, 
ambiguitatea discursului narativ, pe de alta, prefigurând spontaneitatea 
psihică a personajului prin contopirea cu alteritatea din subconștient. 
Distanţându-se de lumea în care trăia, după despărțirea de Valerie, 
asemenea lui Dionis/Dan (Sărmanul Dionis de M. Eminescu), per- 
sonajul masculin, protagonist al romanului, coboară în timp, conec- 
tându-se la un cu totul alt registru spiritual, acela al Mariei, fata din 
tabloul pe care-l cumpărase, convins fiind că „între ei se produsese o 
fuziune ce-l copleşea”. Spre deosebire de personajul eminescian, tentat 
să pătrundă în Doma lui Dumnezeu, deci să descifreze Marele Mister, 
personajul Lucreţiei Bârlădeanu încearcă să înțeleagă de ce iubirea lor 
s-a poticnit, nu a putut merge înainte pe drumul nețărmuririi, care ar 
face posibilă pătrunderea spiritului uman în sferele cele mai înalte. 
Astfel, protagonistul va trăi în două dimensiuni temporale: atunci și 
acum, retrospecţia, memoria involuntară, fluxul amintirilor, relatarea 
la persoana a III-a în alternanță cu viziunea narativă actorială (scriso- 
rile Mariei) fiind tehnicile narative utilizate de autoare foarte reușit, 

bine dozat şi semnificativ, acestea plasând, la rândul lor, romanul în 
contextul prozei moderne. Dedublându-se, personajul apare în două 
ipostaze: cea de seducător și de soţ, căruia îi plăcea jocul cu mai mul- 
te necunoscute, plin de orgoliu, gelos, cuprins de teama că o va pu- 
tea pierde într-o zi pe Valerie, cu simţul posesiei bărbătești, convins că 
bărbatul trebuie să decidă ce urmează să se întâmple în contextul unei 
relaţii (ipostaza „de atunci”) şi cea a unui ins deja divorțat, interogativ, 
reflexiv, tentat și sperând (poate, mai mult la nivel de subconștient) 
să descopere, prin refacerea traseului vieții Mariei (fata din portretul 
cumpărat), ceva „ce nu bănuia că există”, să înțeleagă şi să găsească răs- 
puns la întrebările ce-l măcinau, legate de relaţia cu Valerie, de trecutul 
său, în general (ipostaza „de acum”). Intrând în lumea plină de mister, 
personajul, prin lectura scrisorilor Mariei, păşeşte spre viața de altă- 
dată a acesteia (a doua linie de subiect a romanului), dar, de fapt, el 
îşi retrăiește propriul trecut. Lectura scrisorilor Mariei adresate tatălui 
ei îl ajută nu numai să pătrundă, dar și să înțeleagă sufletul femeii, în 
general (dar cu certitudine, indirect, şi al lui Valérie), care, de multe 
ori, „poate fi foarte vulnerabil din cauza legilor care s-au instaurat în 
societate de-a lungul secolelor” Într-un final, protagonistul romanului 
realizează că ruperea relației conjugale cu femeia pe care încă o iubeşte 
a fost cauzată de acea tentaţie bine ascunsă în firea oamenilor (şi a lui 
însuși) — „dorinţa de a poseda, de a domina, indiferent prin ce mijloa- 
ce”. La rândul ei, revelaţia îl ajută să se refacă sufletește, să-şi privească 
din altă perspectivă fosta soție, să realizeze pe deplin că „iubirea te poa- 
te înălța, iar orgoliul poate ucide”, că „dragostea adevărată este atunci 
când oferi fără să cântărești cât primeşti înapoi”. În acest moment al 
revelaţiei, personajul are puterea de a-și recunoaște orgoliul, invidia, 
demonismul, ce puseseră stăpânire pe el în cadrul cuplului conjugal, 
eliberându-se astfel de drama/ chinurile existenţiale istorice, re-dobân- 
dind pacea mult râvnită şi astfel posibilitatea de accedere, prin „firele 
iubirii”, la acea stare superioară, în care gelozia și orgoliul de a contro- 
la totul nu există. Finalul romanului afirmă această idee: „O privi cu 
dragoste. Ochii ei care şi-au recăpătat între timp culoarea, înotau în 
lacrimi. Fl îi prinse încet mâinile. Acestea se zbăteau uşor, preţ de câte- 
va clipe. Apoi, ca aripile unei păsări rănite, se lăsară încet în căușul pal- 
melor lui moi. Ca într-un cuib de mult părăsit, dar care păstra încă, prin 
cine ştie ce miracol, căldura vagă a sentimentelor de altădată”. Deci, 

erosul şi misticul soluţionează conflictele romanului: ruptura dintre 
cei doi soţi, dedublarea personajului/refacerea întregului divizat, sta- 
bilirea echilibrului. 


Cât priveşte personajul feminin, Valerie refuză psihologia comună, re- 
semnarea în fața nereușitelor, conformismul de orice natură, fapt care 
o şi individualizează. Ea doreşte, aşa cum afirmam mai sus, împlinirea 
sa ca femeie şi în plan profesional (iniţial, ca actriță, ulterior, după ce 
abandonează teatrul, ca scriitoare). Evident, cu o singură condiţie: „Nu 
putea nimănui permite să i se strecoare în cap, pentru a-i dirija gându- 
rile”. Fire independentă, Valerie are convingerea că „viaţa ei nu se putea 
reduce la opiniile omului care-i stătea alături, că nu-i neapărat nevoie 
să fie mereu de acord cu valorile lui, că poate să-și ia viaţa în mâini, fără 
a fi nevoită s-o încredinţeze nimănui, chiar dacă acesta o asigură mereu 
de intenţii nobile” În momentul când principiile sale de viaţă vor intra 
în contradicţie cu existența-i conjugală, ea își părăseşte soțul plecând 
împreună cu fiica, fără a pretinde ceva. 


O altă perspectivă de lectură/interpretare a romanului se referă la di- 
mensiunea reflexivă a acestuia. Condiţia artistului și a operei de artă, 
raportul dintre realitate și artă, muza și creatorul, libertatea şi suprima- 
rea, condiţia femeii în raport cu bărbatul, orgoliul și credinţa etc. sunt 
problemele asupra cărora, într-un grad mai mare sau mai mic, meditea- 
ză autoarea. Dintre toate acestea, condiţia artistului și a creaţiei se con- 
stituie într-o linie de subiect aparte. În cadrul acestei teme, personajul 
masculin/autoarea este mai mult interogativ/ă: „Cui îi datorăm în pri- 
mul rând opera: muzei sau creatorului?”, „Ce este inspiraţia și care sunt 
originile ei?”, „Pledăm pentru imagine sau pentru arta maestrului?”, 
„Când şi cum o imagine creată de artist/un chip efemer poate sfida pân- 
zele timpului și trece într-o altă dimensiune a lucrurilor?” Multe dintre 
reflecțiile pe marginea întrebărilor cu privire la artist, creaţie, care, de 
fapt, au un caracter deschis, iau forma unor maxime: „Frumusețea are 
şi ea orgoliul ei. Ca să existe în timp și să poată seduce, are nevoie de 
a se revitaliza prin prezenţa şi energia umană și, bineînțeles, de a fi ad- 
mirată”, „S-ar părea că Demonul totuși ar putea fi mai generos cu cel pe 
care-l tocmește să-i inspire opera decât Îngerul pur” 


O caracteristică și în același timp o altă perspectivă de interpretare a 
romanului este amprenta livrescului. Misterul de Est include un număr 

impresionant de inserţii livreşti, investite cu diverse funcţii în contex- 
tul narațiunii şi, în special, în cel al romanului reflexiv. Prezente dozat, 
inserţiile paratextuale (nume de autori, frânturi din biografiile acesto- 
ra, titluri de opere, comentarii pe marginea unei sau altei opere cita- 
te), aluzia, citatul etc. — toate completează scenariul epic, accentuează 
opinia, starea de spirit, atitudinea naratorului și, în ultimă instanţă, 
a autoarei, întregesc și nuanţează proiecția personajelor, în special, a 
celui masculin (reflectând asupra relaţiei dintre imagine și arta maes- 
trului de a o fi creat, protagonistul, evocând momentul sinuciderii lui 
Romain Gary, într-un moment, ajunge să scotocească, din perspectiva 
ideii de sinucidere, „în cele mai obscure părți ale vieții sale”). Plină de 
conotaţii livreşti, narațiunea semnalează (de ce nu!) şi erudiția autoa- 
rei, dialogul ei cu artiștii şi cu operele lor. 


Menţionam la începutul acestui demers că titlul romanului inci- 
tă interesul lectorului. Dar nu numai. El insinuează, în primul rând, 
poziționarea autoarei, stabilită de mai mulți ani în Franţa, în raport cu 
Estul. Or, suntem tentaţi să afirmăm că Misterul de Est, asupra căru- 
ia insistă Lucreția Bârlădeanu, ar fi acel cernoziom din estul Europei, 
care i-a servit lui Valérie (înseși autoarei) ca platformă solidă „pe care 
se altoiseră mai târziu valorile şi frumuseţile pariziene şi pe care îşi 
construise în ani identitatea”, acele „chipuri de oameni simpli, tot din 
Estul îndepărtat, care „veneau cu sfială să-i populeze piesele”, Cehov 
(şi el din Est) care-i modelează subtil ființa protagonistei, originară din 
Moldova și, nu în ultimul rând, portretul Mariei (fiica unui savant im- 
portant din Est şi nepoata lui Tolstoi), cu impact deosebit asupra per- 
sonajului-protagonist masculin. Misterul de Est ar mai putea fi inima 
pentru Est a lui Valerie (de ce nu și a autoarei!), care, împletindu-se, 
sincronizându-se și armonizându-se cu cea pentru Vest, „îi dădea im- 
presia că totul îi stă în puteri, că orice idee este realizabilă, iar viața e 
plină de optimism și de bucurii”. Acest optimism, conjugat cu talentul 
şi cu sensibilitatea ei superioară, au animat-o pe Lucreția Bârlădeanu să 
scrie un roman, care, cu certitudine, se remarcă prin ţinută artistică şi 
prin valoare incontestabilă. 

Vasile MALANEȚCHI 


Vasile Vasilache și scrierile sale: 
câte ceva din povestea receptării 


Intrat în literatură pe deplin matur, „la vârsta 
când se scrie proza” (Ion C. Ciobanu), Vasile 
Vasilache a străbătut din mers redutele criticii, 
înarmat cu cele câteva cărțulii de proză scurtă 
(Trişca şi Două mere țigance sunt două dintre 
2 acestea, editate în 1960 şi, respectiv, 1964). În 
a - această fază de început, cronica presei a înre- 


V.M. — istoric literar și gistrat trei recenzii la numitele apariţii editori- 
publicist, ex-director 4 i A PRI înca, 
„ale: în prima, semnată de tânărul critic literar 
general al Muzeulu See ai í 3 
National de Literatură Mihai Cimpoi, se semnala intrarea cu succes 
„Mihail Kogălniceanu” a lui Vasile Vasilache în literatura pentru co- 
actualmente șef al Secției pii (Cimpoi 1961); în a doua, aparținând lui 
literatură a acestei instituții. Gheorghe Chira, deși se atestau și oarecare 
embru al Uniuni : A i PER : : 
Scriitorilor. al Uniunii „lipsuri în compoziție, acțiuni nemotivate şi 
Artistilor Plastici si al Uniunii Chiar neglijențe stilistice”, se constata că „au- 
Jurnaliștilor din Moldova. torul volumului Două mere țigance se anunţă 
Semnează articole, studii ca unul din prozatorii cei mai talentaţi din 
și cărți privind trecutu generaţia tinerilor” (Chira 1964); în fine, în 
cultural-literar-artistic, este A i , z 
a treia, a lui Haralambie Corbu, după ce au- 
preocupat de cunoașterea, i e 
punerea în valoare și torul era caracterizat ca „un scriitor înzestrat 
salvgardarea patrimoniului cu spirit de observaţie, pătrunzător şi fin”, se 
cultural. susținea că Două mere țigance „se înscrie prin- 
tre realizările prozei scurte din vremea de la 


urmă” şi că „marchează pentru V. Vasilache 


adevăratul început de cale pe meleagurile 
adevăratei literaturi” (Corbu 1964). 


Referințele la scrierile din perioada incipientă 
ale lui Vasile Vasilache au fost, deci, în fond, 

cât se poate de favorabile. Or, în cazul lui, piatra de încercare - con- 
tondentă, cum se va dovedi un pic mai târziu — avea să o constituie 
romanul Povestea cu cocoșul roșu. Iniţial, acesta a văzut lumina tiparului 
în numerele 9 şi 10 din 1965 ale revistei „Nistru”. În baza acestei ver- 
siuni, aproape concomitent cu apariţia în volum a romanului, în presa 
literară de la Moscova s-au publicat două articole despre Povestea cu 
cocoșul roşu: recenzia O poveste pentru adulți semnată de G. Levinson 
(„Drujba narodov”, nr. 5, 1966) şi o notă de lectură a prozatorului Ion 
C. Ciobanu intitulată Un basm? Nu, nu e deloc un basm! („Literaturnaia 
gazeta”, nr. 93, 9 august 1966). Cu mici observaţii critice, neesenţiale 
în raport cu fondul de bază al aprecierilor, şi aceste referinţe au fost 
favorabile scriitorului moldovean. 


Între timp, romanul Povestea cu cocoșul roșu a apărut şi în volum, editu- 
ra „Cartea moldovenească” având grijă să indice la finele textului anii 
când s-a redactat lucrarea („Sfârșitul părții întâi. 1963-1964”), când a 
fost dată la cules (28 februarie 1966) şi când a obținut „bunul de tipar” 


(31 mai 1966). 


Tirajul de 15 000 exemplare a asigurat accesul larg al cititorului la 
această pânză epică de o factură nouă în peisajul prozei din Moldova. 
În Povestea cu cocoșul roșu, critica literară a identificat o „altă dimensi- 
une a caracterului popular și altă viziune artistică asupra vieţii satu- 
lui moldovenesc, net deosebită atât de cea lirico-poetică din proza lui 
I. Druţă, cât și de cea epico-evocativă din proza lui I. C. Ciobanu” (Ga- 
vrilov 1984) şi, în același timp, a depistat o serie de însușiri „diametral 
opuse descriptivismului, cronicii jurnalistice și sociologice, care au în- 
florit până acum” (Cimpoi 1966). Altfel spus, Povestea cu cocoșul roșu 
se înscria perfect în tendința — marcată și de alte romane apărute în 
aceeași perioadă de timp (Ion Druţă Balade din câmpie; Aureliu Busu- 
ioc Singur în fața dragostei; Vladimir Beşleagă Zbor frânt) — de înnoire 
şi modernizare, pe care o cunoştea genul respectiv în Moldova, în con- 
sens cu evoluţia prozei artistice contemporane. 


Opinii pertinente pe marginea romanului Povestea cu cocoșul roșu au 
lansat şi participanţii la Simpozionul consacrat problematicii romanu- 
lui din Moldova, ce s-a desfășurat la Chişinău în perioada 9-10 iunie 
1966 şi la care au luat parte şi specialişti de la Moscova. L. Gherasimov, 
bunăoară, găsea că în contextul prozei autohtone din Moldova, unde 

se contura un drum nou, „romanul lui Vasilache constituie o apariţie 
justificată” şi că „Vasilache a amestecat elemente realiste cu altele iluzo- 
rii. Şi încercarea unora de a-i măsura povestirea cu rigla logicii nu este 
fericită” (Gherasimov 1966). În cadrul discuţiei care, așa cum rezultă 
din textele și relatările date publicității, a fost cât se poate de incitantă, 
şi-a exprimat tranșant punctul de vedere asupra romanului Povestea cu 
cocoșul roșu şi prozatorul Ion Druţă care, apreciind pozitiv în fond scri- 
erea colegului său, a atras atenția asupra unor „lucruri foarte cețoase” 
— pe care le-a calificat drept „negative nedevelopate” — considerând că 
limpezirea acestora ţine de obligaţia autorului (Druţă 1966). 


Între timp, a apărut și partea a doua a romanului Povestea cu cocoșul roșu 
în revista „Nistru”, nr. 11-12 din 1971 şi nr. 1 din 1972, ce a reconfirmat 
în ochii celor mai mulți dintre cititori opinia despre Vasile Vasilache ca 
prozator original şi de real talent, dar l-a și expus, în același timp, unor 
abordări dure din partea cerberilor ideologici desemnaţi de factorii de 
decizie din conducerea superioară de partid să supravegheze aplicarea 
în artă a principiilor realismului socialist. Au excelat, în deosebi, autori 
de serviciu serviabili ai doctrinei marxist-leniniste ca Mihail Dolgan 
(Dolgan 1973), Ion Racul şi Valeriu Senic (Racul & Senic 1973)!. Cri- 
ticii virulente a fost supusă mai ales partea a doua a romanului, publi- 
cată în variantă de revistă. Întrucât articolul semnat de criticii literari 
I. Racul și V. Senic a fost inserat în revista „Comunistul Moldovei”, or- 
ganul de presă al comitetului central al partidului, faptul respectiv a 
condus direct la ostracizarea scriitorului, care a și fost pus, pentru o 
bună perioadă de timp, în indisponibilitate în calitatea lui de prozator, 
autor de scrieri originale. Drept consecinţă, în anii următori Vasile Va- 
silache se va consacra preponderent traducerilor, iar romanul Povestea 
cu cocoșul roșu va ieşi de sub tipar, în versiunea completă, abia în faza 
de început a restructurării gorbacioviste, în volumul Scrieri, editat în 


1986. 


Întrucât spaţiul rezervat acestui text nu ne permite să trecem în revistă 
întregul dosar al interpretărilor, ne vom limita la punctarea doar a câ- 
torva idei de ordin mai general. 


1. Istoria receptării critice a scrierilor lui Vasile Vasilache poate fi deli- 
mitată, convenţional, desigur, în trei perioade: 

a) deceniul abordărilor obiectiv-constructive (1961-1971), în care 
apariţiile editoriale ale scriitorului au fost prezentate, în temei, în 
plan pozitiv; 


b) anii 1972-1985, în care, cu mici excepţii, în presa de la Chișinău, 
proza lui Vasilache este abordată de pe poziţii ideologice sociolo- 
gist-vulgare, fapt ce a condus la ostracizarea scriitorului. Pentru a 
supraviețui fizic şi a-şi ajuta familia cu cele necesare în viața de toate 
zilele, acesta s-a văzut nevoit să renunţe la scrierea unor creaţii lite- 
rare proprii în favoarea efectuării traducerilor din alte limbi; 


c) cu începere din 1986, anul apariţiei volumului antologic de proză, 
prefațat de Mihai Cimpoi, are loc propriu-zis reabilitarea lui Vasile 
Vasilache ca scriitor şi repunerea creaţiei sale în circuitul literar-ar- 
tistic. Schimbarea de atitudine în abordarea problematicii social- 
culturale în ansamblu s-a produs în contextul general al cursului 
spre deschidere și restructurare, inițiat de partidul comunist sovie- 
tic sub conducerea noului secretar general al PCUS; modificarea 
respectivă de optică s-a răsfrânt benefic și asupra abordării în critica 
literară de la Chișinău a operei lui Vasile Vasilache. 


2. Creaţia literar-artistică a lui Vasile Vasilache nici pe departe nu se re- 
duce la romanul Povestea cu cocoșul roșu. S-a estimat că respectiva scri- 
ere nici nu este opera lui cea mai valoroasă din punct de vedere estetic, 
astfel că moştenirea literară a lui Vasile Vasilache trebuie abordată fără 
stereotipuri și în integralitatea sa. 


3. Cu începere de prin 1989, opera lui Vasilache trece Prutul, consta- 
tându-se că prin cele mai bune scrieri ale sale este perfect compatibilă 
cu proza artistică din stânga Prutului. 


4. Vasile Vasilache a fost o personalitate fascinantă, care s-a manifestat 
exemplar pe multiple arii ale spiritualităţii, de aceea urmează să fie tra- 
tat ca un fenomen complex, ţinându-se cont de multilateralitatea pre- 
ocupărilor lui intelectuale în aria culturii şi artei. 


S. Pentru a înlesni cercetarea şi a asigura studiul în profunzime al 
moștenirii literare vasilachiene, se impune elaborarea unei bibliografii 
complete a operei acestuia, deopotrivă inventarierea în totalitate a scrie- 
rilor despre personalitatea, viața, activitatea şi creaţia lui literar-artistică?. 

Volubil, binevoitor şi predispus mereu spre comunicare/cuminecare, 
înzestrat din naștere cu harul deosebit al elocinţei, al rostirii cursive și 
fireşti a vorbelor, în pas logic cu mersul natural al cugetului şi cu fuga 
uneori năvalnică a gândului, neîmpiedicat de niciun fel de opreliști de 
ordin fiziologic în expunerea frământărilor, ideilor și sentimentelor, ca 
nimeni altul dintre oamenii de litere din generaţia sa, Vasile Vasilache 
a întruchipat/întruchipează în cel mai autentic mod spiritul locului și 
vivacitatea, felul de a fi şi de a se manifesta al omului din această par- 
te a întregului românesc. Înţelept și nefurios la mânie, cumpătat din 
fire, stăpânind o limbă vie, plămădită și vorbită răstimp de secole în 
spaţiul rural basarabean, o limbă pe care a cultivat-o cu grijă spre a o 
feri de suprapunerile ce ne-au invadat masiv în deceniile de la urmă și a 
șlefuit-o prin exercițiul permanent al scrisului, astfel încât să se ajungă 
la făurirea unui individual stil neaoş, mlădios, croit în albia firească a 
graiului popular, Vasile Vasilache a înfățișat - prin prezenţa sa fizică, 
dar şi prin statura-i morală și spirituală, şi astfel va rămâne și peste ani 
- columna vie, coloana de frumuseţe şi demnitate ce şi-a asumat mi- 
siunea de întruchipare a tot ceea ce are autentic şi cu adevărat valoros 
limba noastră strămoșească. 


Note | ! Principalele acuze vehiculate în acest articol se regă- 
sesc și în lucrarea de doctorat a lui Valeriu Senic Despre 
dialectica internaţionalului şi naționalului în romanul mol- 
dovenesc contemporan, susţinută în 1973 la Universita- 
tea de Stat din Moldova, sub conducerea lui I. P. Racul, 
candidat în științe filologice, și editată în același an la 
editura „Ştiinţa”, de unde rezultă că autorul principal al 
textului este aspirantul V. Senic, secondat de profesorul 
I. P. Racul, şef al Catedrei de literatură moldovenească 
şi, concomitent, prorector pentru studii al universităţii 
chişinăuiene. 


? Tocmai este locul să precizăm aici că, nu cu mult timp 
în urmă, am reuşit să adunăm într-o carte o bună parte 
din textele critice și exegetice publicate până la momen- 
tul respectiv cu privire la viaţa, activitatea şi opera lui 
Vasile Vasilache. (A se vedea: Vasile Vasilache — un filozof 
al literelor basarabene, selecţia și îngrijirea textelor Vasile 
şi Tamara Malaneţchi, coordonator Vasile Malaneţchi, 
Chișinău, Î.E.P. „Ştiinţa”, 2017, Colecţia „Personalităţi 
notorii”). Am inclus aici și câteva din interviurile acor- 

date de scriitor cu diferite ocazii, precum şi o serie de consideraţii ale sale despre sine și 
despre unii colegi de breaslă. Dar concepţia auster-festivă a acelei cărți (şi a colecției în 
ansamblu), precum şi volumul strict limitat al ediţiei nu ne-au îngăduit să includem între 
copertele sale întregul material selectat ce ar fi acoperit, trebuie să recunoaștem, spaţiul 
tipografic al cel puţin două volume. Dar chiar și redus la jumătate, cuprinsul lucrării este 
în măsură să dea sama despre anvergura și complexitatea procesului de receptare prin 
care a trecut, de-a lungul anilor, personalitatea şi opera literară ale lui Vasile Vasilache. 


Referinţe bibliografice | 

Gherasimov 1966 = L. Gherasimov, Noul drum, în „Cultura”, nr. 26, 25 iulie 1966. 

Tudor TOPA 
| Stalin ceru alfabet latin 


Generația mea, susține cunoscutul scriitor şi publi- 
cist Tudor Ţopa, născut în Basarabia anilor '40, a 
fostlăsată repetentă de două ori din motivul că tre- 
ce de la alfabetul latin la cel rusesc și invers. Peste 
ani, autorul acestor pagini a aflat că însuși Stalin 
$ cerea introducerea, în Transnistria, a alfabetului 
latin. De altfel, problema alfabetului nostru este și 
= Sera acum politizată şi vehiculată fără discernământ 
publicistici basarabene! Je către cei care nu vor să accepte faptul că acesta 
Născut la 13 octombrie j Í P P 
1932, a absolvit scoala medie este veșmântul natural al limbii noastre. 


din Telenești şi Facultatea PEEN 
Universitatea Tudor Topa a reflectat asupra acestui subiect în 


d 


TI. scriitor, „patriarhul 


de Litere la 
de Stat din Moldova. A cartea Lumânările verzi ale memoriei (Chiși- 
activat în calitate de şefde  nău, 2020) despre satul natal Chiţcanii Vechi, 


| 
secţie la ziarul „Tinerimea fostul județ Orhei 


" 


Moldovei" redactor-şef la 
revista,„Iribuna"şi redactor- 
șef la cotidianul,Moldova 
Socialistă" -Moldova La 2 octombrie 1924, în componenţa Ucrainei 
Suverană. A pus În valoare a fost creată RASS Moldovenească. Scopul au- 
88 de cărţi de proză ia iaca A ia 
documentara. torităților sovietice era ca, în perspectivă, repu- 
Deputat în Primul Parlament, blica autonomă, fondată artificial, să se extindă 
semnatar al Declarației de asupra Basarabiei. 
Independentă a Republicii 
oldova. Om Emerit Iosif Stalin, căpetenia Imperiului roşu, spuse 
şi cavaler al,Ordinului Ja 24 noiembrie 1924: „Dacă Basarabia va fi 


sl suis cl propagandistic pregătită pentru unirea cu re- 
serialului enciclopedic în 15 i wR i i N 
volume Localitățile Republicii publica Socialistă Sovietică Moldovenească 
Moldova, Academia de Autonomă și dacă se va depune efortul nece- 
Ştiinţe a Moldovei i-a conferit sar, ocuparea acestei provincii de către Armata 


AANE arieni Roşie poate fi realizată cu rapiditate”. (Culege- 

rea de documente Basarabia și basarabenii, Chişinău, 1991, pag. 291). 
Cuvântul subliniat ne aparține; el va avea o deosebită greutate în viitor. 


Aşadar, pentru a inunda Basarabia cu literatură și materiale subversive, 
presa din Tirașpolea, inclusiv ziarul „Moldova socialistă”, trecu la gra- 
fia latină. Când şi în ce fel — ne tălmăceşte un fost demnitar din cohorta 
bolşevică, îi zice Ivan Ocinschi. Mărturiile lui sunt fixate în dosarul in- 
terogatorului din 17 august 1956 în or. Chișinău, publicat peste ani în 
cotidianul „Timpul” din 2 noiembrie 2012: 


„Eu, anchetatorul superior al CSS de pe lângă Consiliul de Miniștri al 
RSS Moldovenești, căpitanul Karpunin, acţionând în conformitate cu 
art. 160-165 al CP al RSS Ucrainene, am anchetat în calitate de mar- 
tor pe Ocinschi Ivan Vasilievici, născut în 1888, originar din localitatea 
Secureni, raionul Secureni, regiunea Cernăuţi, moldovean, cetățean al 
URSS, din părinţi muncitori, fără de partid, studii superioare, domiciliat 
la Bălți, str. Lenin, casa nr. 34, ap. 29, candidat în filologie, docent la Ca- 
tedra de literatură rusă şi străină a Institutului Pedagogic din Bălți. 


Despre răspunderea ce-o poartă pentru refuzul de a depune mărturii sau 
în cazul depunerii unor mărturii false a fost avertizat conform articolelor 
89 şi 90 ale CP al RSS Ucrainene. 


- În ce împrejurări a trecut Moldova la alfabetul latinizat (sic!)? 


- La finele anului 1931, secretarul regionalei moldovenești, Placinda, a 
anunţat membrii Biroului regional că „Biroul politic al CC al PC(b) din 
Ucraina a recomandat ca scrisul moldovenesc să fie trecut la grafia la- 
tină” În conformitate cu recomandarea în cauză Comitetul regional de 
partid a emis o hotărâre, care prevedea trecerea la grafia latină şi acea 
hotărâre a fost confirmată la plenara Comitetului regional de partid. Mie, 
ca preşedinte al Comitetului științific moldovenesc, mi s-a propus să re- 
alizez acea hotărâre, adică să elaborez morfologia alfabetului latinizat. Eu 
personal, precum și Andreescu Mihail, Spesov Petru şi alții (unele nume 
de familie nu le mai ţin minte), fiind membri ai Comitetului ştiinţific 
moldovenesc, n-am fost de acord cu trecerea scrisului moldovenesc la 
grafia latină. Nu eram de acord, deoarece pentru latinizarea alfabetului 
optaseră pe vremuri și activiștii reacționari din Sfatul Țării: Inculeţ, Er- 
han şi alții, precum şi moşierii români Stroescu, Herţa și alții, pe care 
i-am cunoscut în anii treizeci. Noi eram ferm convinși că Moldova So- 

vietică nu poate merge pe același drum cu România boierească și deci nu 
doream latinizarea pentru care optau ei. 


În afară de aceasta, lucrând învățător în perioada 1909-1917 în satele mol- 
dovenești, m-am convins că ediţiile tipărite cu caractere chirilice, adică ru- 
seşti, erau înțelese de populaţie, pe când cărţile tipărite cu caractere latine 
nu erau acceptate. Din aceste motive, eu ca preşedinte al Comitetului ști- 
inţific n-am întreprins nimic ca să facem imediat trecerea la alfabetul latin, 
ci am găsit de cuviință ca, împreună cu Andreescu și Spesov, să ne adre- 
săm cu o scrisoare către Kosior, care pe atunci era primul secretar al CC 
al PC(b) din Ucraina, adresându-i rugămintea să ne explice, dacă a fost în 
realitate o hotărâre a Biroului politic despre trecerea scrisului moldovenesc 
la alfabetul latin. (Placinda a anunţat acest lucru oral, fără să prezinte, vreun 
document din partea CC, deși eu îl rugasem.) 


În scurtă vreme, după expedierea scrisorii, m-a chemat la el Kosior şi am 
J ) 5 
plecat împreună la Moscova, în audiență la IV. Stalin. 


În audiență la Stalin am fost eu și Kosior. În timpul discuţiei, el ne-a în- 
trebat, de ce până acum n-am trecut încă la alfabetul latin și ne-a vorbit 
despre faptul că noi nu înțelegem importanţa acestei acțiuni. 


Stalin ne-a explicat că latinizarea scrisului moldovenesc poate fi unul din 
fenomenele de apropiere între poporul moldovenesc şi cel românesc și a 
influenţei lor reciproce. El a menţionat că din cauza deosebirii sistemelor 
statale din Moldova și România, între moldoveni și români lipsesc rela- 
tiile culturale și latinizarea scrisului este una din formele care ar înlesni 
întărirea acestor relaţii. Totodată, el considera că limba moldovenească 
nu este o limbă ca atare, ci doar unul din dialectele limbii moldo- 
române. Tot el ne-a atras atenţia și asupra faptului că Uniunea Sovietică 
este învinuită că în Moldova e utilizat caracterul chirilic, în felul acesta 
făcându-se rusificarea populaţiei cu scopul de a lichida total cultura mol- 
dovenească națională. El spunea că nu trebuie să ne temem de latinizare, 
deoarece aceasta constituie numai forma, pe când cel mai important mo- 
ment e conținutul și e de datoria noastră să urmărim ca el să fie socialist. 
El accentua că cultura moldovenească şi cea română trebuie să se apro- 
pie una de alta și nicidecum să se separe. În încheiere, Stalin a menţionat, 
ca printre altele, că timpul lucrează pentru noi și nu e exclusă posibilita- 
tea ca Moldova si România să devină cândva un stat unic, iar întărirea 

relațiilor culturale va putea apropia acele timpuri. El vedea în latinizarea 
scrisului moldovenesc una din formele consolidării acelei legături. În în- 
cheierea discuţiei, el ne-a propus să trecem imediat la realizarea în fapt a 
hotărârii Biroului politic al CC al PC(b) din Ucraina. 


În urma acelei discuții cu Stalin am ajuns la concluzia că latinizarea scri- 
sului moldovenesc va contribui la apropierea dintre truditorii din RASS 
Moldovenească şi cei din Basarabia şi România și va înlesni pătrunderea 
ideilor leniniste și în aceste teritorii. 


Reîntors în Tiraspol, am scris câteva articole despre necesitatea atinizării 
alfabetului moldovenesc. Am vorbit pe aceeași temă la postul de radio, am 
avut un referat la plenara regională de partid și am întocmit morfologia 
alfabetului latin. La sesiunea a treia a CEC a RASS Moldoveneşti a fost 
adoptată hotărârea despre latinizarea scrisului moldovenesc. Morfologia 
și ortografia scrisului moldovenesc cu caractere latine, elaborate de mine, 
au fost aprobate de Comisariatul poporului pentru învățământ al RASSM. 


Vreau să remarc că primele broșuri, reviste, care au apărut cu caractere 
latine n-au fost acceptate categoric de populația RASSM din cauza că 
aici toate tipăriturile se făceau cu caractere chirilice, cele latine fiind ne- 
cunoscute populaţiei, iar introducerea lor nu a fost anticipată de o peri- 
oadă de pregătire. 


De aceea noi tipăream revistele în ambele alfabete. Au fost întreprinse 
în paralel şi o serie de măsuri în vederea familiarizării populaţiei cu noile 
caractere. 


— Odată cu latinizarea scrisului moldovenesc nu avea oare loc şi o româniza- 
re forțată a limbii moldovenești? 


- Nici un fel de românizare a limbii moldovenești nu se făcea. Trebuie să 
remarc însă că atunci când se traduceau anumite texte și nu găseam echi- 
valente potrivite în limba moldovenească, completam aceste goluri din 
contul limbii române, folosite de scriitorii și poeţii progresiști. Aşa, spre 
exemplu, am împrumutat multe expresii din operele lui Caragiale, Vla- 
huţă, Eminescu și alţii... Îmi amintesc că m-am pomenit într-o situaţie 
delicată pe când traduceam Trei izvoare și trei părți componente ale mar- 
xismului de V. I. Lenin, căci limba moldovenească era săracă în termeni 
politici şi filosofici şi am apelat la arsenalul culturii românești... 

Vreau să subliniez faptul că îmbogățirea limbii moldovenești se făcea nu 
numai pe contul limbii române, ci, în primul rând, pe contul limbii ruse”. 


Ion Ocinschi este unul dintre puţinii supraviețuitori şi mărturiile lui au o 
pondere deosebită. El a trecut prin mașina NKVD-ului în mai multe rân- 
duri, el s-a întâlnit cu Stalin și cu conducătorii de partid ai Ucrainei, care 
insistau ca în Republica Autonomă să se treacă la alfabetul latin. Rezulta- 
tele acestei „latinizări” încheiate în 1937, la fel au fost tragice. Ocinschi a 
scăpat din întâmplare, fiind deja trimis în exil. 


De aceea, când a fost chemat la Ministerul Securităţii al Republicii Moldova 
l-au trecut fiorii, aşa ca prima oară. De astă dată însă anchetatorii nu se inte- 
resau de greșelile lui, nu-i căutau nod în papură, ci încercau să se dumerească 
asupra unui fenomen lingvistic extrem de interesant. Alfabetul latin în Re- 
publica Autonomă și limba română în cărțile și manualele din Transnistria. 
Ei sincer voiau să cunoască adevărul științific, deoarece, cunoscând adevărul 
ştiinţific şi emițându-l fără echivocuri, puteau să-i reabiliteze, poşt-mortem, 
pe toți scriitorii şi oamenii de cultură care au activat în Republica Autonomă. 


Adevărul crud constă în faptul, că, ulterior, peste promotorii latinizării în 
RASSM au lovit necruţător topoarele sângeroase ale represiunilor stali- 
niste. Cu alte cuvinte, unde dai şi unde crapă. 


În culegerea de documente Operația română din RASS Moldovenească în 
Marea Teroare stalinistă din 1937-1938, publicată în 2014 de doctorul în 
drept Mihai Taşcă, citim îngroziți: 


„Represiunile politice erau utilizate chiar de la întemeierea statului comunist 
în Rusia. Însă, semnalul terorizării în masă a fost dat de plenara Comitetului 
Central al Partidului Comunist (bolşevic) din toată Uniunea, care şi-a ținut 
lucrările în perioada 23 februarie - S martie 1937, la care Iosif Stalin a pre- 
Zentat raportul „Cu privire la deficienţele muncii de partid și ale acțiunilor 
de lichidare a troțkiştilor şi altor ipocriți”. Liderul bolșevicilor a cerut să fie 
identificați şi anihilați „diversionişții', „agenții troțkişti”, „rămăşiţele claselor 
exploatatoare” şi, în general, toate tipurile de „duşmani ai poporului”. Nu s-a 
uitat să se amintească de „încercuirea capitalistă” a URSS, care a fost un alt 
motiv/factor pentru declanșarea terorii. 


La 2 iulie 1937 Biroul Politic al CC al PC(b) din toată Uniunea a adoptat 
hotărârea „Cu privire la elementele antisovietice”, prin care le-a cerut tuturor 

organelor locale ale NKVD și de partid să înregistreze „toți chiaburii şi crimi- 
nalii” întorși la baştină din închisori şi lagăre, iar cei mai periculoși în urma 
deciziilor „troicilor” să fie arestaţi și împușcați”. 


În scurt timp, autorităţile locale au expediat la Moscova „cifre orientative” 
care au stat la baza ordinului operativ nr. 00447, intitulat „Cu privire la 
operaţiunea de reprimare a foştilor chiaburi, a infractorilor şi altor ele- 
mente antisovietice”, semnat de N. Ejov la 30 iulie 1937 şi aprobat de 
Biroul Politic în aceeaşi zi. 


Având denumirea de „operațiunea culăcească”, acţiunea antiumană tre- 
buia să demareze pe întreg teritoriul URSS la S aug. și să fie încheiată în 
patru luni (5 dec.), urmând să fie arestate 259 450 de persoane, dintre 
care 72 950 — trebuiau să fie împușcate. 

„Troica specială” a RASS Moldovenești s-a întrunit în circa 110 şedinţe 
(prima la 10 aug, 1937, iar ultima în noiem. 1938). În urma activității 
acestui organ extrajudiciar în RASS Moldovenească au fost examinate 
dosarele a 4 762 de persoane. Dintre acestea 3 497 de persoane au fost 
condamnate la împușcare (73,4%), altele 1 252 de persoane au fost con- 
damnate de la § la 8 ani în lagăre de munci corecționale, iar dosarele a 13 
persoane au fost returnate pentru reexaminare”. 


În satul Zăluceni de peste Nistru au fost supuși represiunilor draconice 
staliniste 121 de oameni, în Rașcov — 80, Podoimiţa — 69, Hruşca — 119, 
Hristovaia — 58, Cuzmin — 74, Camenca — 83. 


În cele din urmă, „grămăticii” din Tirașpolea, îndrumați de un oarecare 
lingvist profan pe nume Madan, s-au apucat să inventeze o nouă lim- 
bă, primitivă şi artificială. Cu această limbă pâclişită comuniștii venise în 
1940 să instruiască elevii din Basarabia. L.A. Madan explica în prefața la 
manualul său: 


„Gramatica fişticării linghi în temelii s-alcătuiești după vorba jii a noro- 
dului sâ pişti o hoabâ di vremi så schimbâ-n potrijiri cu disfășurarea, cu 
schimbarea graiului jiu. Limba moldovenească, în cari grăiești amu no- 
rodu moldovenesc, ești limbă sânistătătoari, diosâghită di limba româ- 
nească, șă så diosăghești șă di limba tuturor cârțâlor moldovnești, tipăriți 
pân la organizarea RASSM". 


Tată așa arăta fariseismul bolșevic în lingvistică! 


CREANGA DE AUR BEJ 


Victor RAVINI 
Criteriile etice ale ciobanilor 
din Miorița 


Criteriile etice sau aspectele morale în Miorița 
nu par să fie importante pentru cercetătorii de 
până acum. Excepţie face Gheorghe Vrabie, 
care spune: 


„Ca să imprime o trăsătură morală conflic- 

tului, cântăreții au asociat omorul săvârșit 

VR. — absolvent al Facultăţii pentru jaf de vechi substraturi legendare. Mai 

de Filologie (Timișoara), în fiecare variantă se arată că ciobănașul va fi 

al Facultăţii de Ştiinţa omorât de «un frate» sau de «veri primari>” 
religiilor (Suedia) șial (Vrabie 1966: 235). 


Universităţii Scandinave 

de Management. În ţară Vrabie consideră aşadar că poezia prezintă 

„activat ca profesor de un conflict. Această opinie e contrazisă de 
limba şi literatura română, ; eea à e 

i „+ afirmaţia cum că miezul în Miorița nu este 
tehnician pe șantier. În i d 

Suedia a fost muncitor la Epic ci liric (Amzulescu et.al. 1964: 122). 

Volvo, profesor de germană, Însă aceasta n-are importanță. Mai important 


engleză, franceză, literatură e să analizăm conflictul de care zice Vrabie. 


suedeză și istorie; a preda i 
pedagogia la universitate; Emile Durkheim (Durkheim 1938: 67) consi- 


a lucrat în redacţia Ord&Bild. deră crima (the crime) ca un factor pentru sănă- 
embru al Uniunii tatea publică, o parte componentă a societăţilor 
Scriitorilor din Suedia. < ~ ; A : 

| „ma. sănătoase (a factor in public health, an integral 
Ultimele cărți apărute: fe: i: 

Mioriţa — Izvorul nemuririi si. part of all healthy societies), deoarece conştiinţa 

Barca veselă, Editura Alcor, colectivă apreciază unele acțiuni ca fiind crimi- 

București. nale și astfel crima joacă un rol în dezvoltarea 

moralei şi a legilor. Charles Wright Mills (Mills 

1999) afirmă că structura socială este creată de 

conflictul dintre oameni cu diferite resurse şi 

interese. Indivizii, resursele, interesele şi structura socială se influenţează 
reciproc. Marx spune că toate sistemele sociale și economice produc ten- 
siuni interne, care duc la autodistrugere. Oile erau o resursă primară, iar 
oieritul era una din cele mai importante modalități de a obține hrană şi 
alte produse din mediul existent în Carpaţi. Oile dădeau proprietarilor 
o înaltă poziție socială. Eu vreau să văd dacă tensiunea dintre interesele 
oierilor duce la distrugerea frăției. 


Din perspectiva socială a lui Bernard Sergent (Sergent 1995: 173) şi a te- 
oriei lui Durkheim (Durkheim 1995) despre totemism, oile puteau avea 
un loc central în criteriile valorice și în reprezentările ciobanilor noștri. 
Toată îngrijirea pe care o acordau ei oilor era reglată de reguli şi rutine 
cu caracter sacru. Oile erau ocrotite cu religiozitate. Reprezentările re- 
ligioase ale ciobanilor conduceau sentimentele și activităţile lor, cât și 
felul lor de a gândi și a lua hotărâri. Durkheim (Durkheim 1995: 256- 
260) spune că în societățile tradiționale, principiile morale decurg din 
consideraţii religioase, iar nu din criterii utilitare. Oile și oieritul puteau fi 
baza materială pentru un fel de a gândi tradițional și pentru valori morale 
călăuzitoare în grupul de muncă și în restul societăţii. Cultura orală era 
temelia valorilor umaniste ale țăranilor. Pragmatismul sau utilitarismul 
valorilor sunt impregnate de religiozitate. 


Indiferent dacă Miorița prezintă o acţiune adevărată sau fictivă, ambele 
sunt acţiuni foarte serioase. Toate faptele ciobanilor pornesc de la cri- 
terii valorice și principii etice care se întemeiază pe tradiţii religioase, 
datini locale, obiceiuri și rutine profesionale, comportament personal, 
fel de a fi, caracter, însuşiri și moral. În acţiunile, comportamentul şi 
moralul ciobanilor, eu disting trei criterii etice și încerc să le clasific. 


1. Etica normativă sau deontologică 


(Din gr. deon, deonta = datorie, ce trebuie să facem și logikos din logos 
= cuvânt, rațiune) 


Hotărârea ucigașilor porneşte de la o sfătuire și o lege religioasă. Ei ur- 
mează rutine tradiționale și reguli și aplică o etică deontologică, adică 
o etică legală, normativă, care stabileşte reguli, norme, obligaţii și da- 
torii. În etica normativă, totul e ca legea să fie respectată, fie ea lege ju- 

ridică sau religioasă. Omorul din Mioriţa nu se întemeiază pe principii 
juridice, ci religioase, motivate de o concepţie religioasă a lumii. Etica 
lor nu are un fundament juridic, ci cosmic. Ciobanul ales acceptă ho- 
tărârea ucigașilor fără recurs. Totul pornește de la legea cosmică, sacră 
şi indiscutabilă. 


2. Etica scopului sau teleologică 
(Din gr. telos = ţel, scop, îndeplinire, finalitate) 


Scopul ciobanilor este să restabilească ordinea şi armonia în natură. Ei 
se înțeleg asupra scopului şi a mijloacelor de a-l atinge și sunt conduși 
de o etică teleologică, etica scopului sau a consecinţelor. Cu toţii fac o 
liturghie pre-creştină, ale cărei efecte ei sunt siguri că se vor îndeplini. 
Ei se aşteaptă ca acţiunea lor din lumea materială să aibă consecințele 
dorite de ei în lumea transcendentală. Ei sunt siguri că atingerea scopului 
religios o să dea un rezultat practic. Pentru ei, lumea transcendentală este 
primară și supraordonată celei materiale, care e secundară. Cea materială 
este o oglindire vizibilă a unei realități mitologice, care e invizibilă, dar 
mai puternică și mai adevărată decât cea de toate zilele. Ei sacrifică ceva 
în lumea perceptibilă pentru a atinge un scop în cea suprasensibilă. Ei 
sacrifică prezentul pentru viitor şi lumea fizică pentru cea metafizică. 


Ciobanul își sacrifică plăcerile corpului pentru înalta satisfacţie a sufle- 
tului, își sacrifică viaţa pentru a obține nemurirea. În schimbul a ceea 
ce pierde în lumea materială, el câștigă altceva în lumea spirituală, pen- 
tru sine dar și pentru ceilalți. Sacrificiul lui poate fi privit şi ca o sinuci- 
dere altruistă (altruistic suicide) în sensul lui Gaston Richard (Richard 
1994: 238) şi Mircea Eliade (Eliade 1992: 230-233). Executarea celui 
sacrificat este o acţiune religioasă cu un scop religios, al cărei rezultat 
se obţine în lumea invizibilă, dar care se așteaptă să aibă repercusiuni 
vizibile în lumea concretă, pentru binele societății. 


Unii cântăreți modifică sau elimină versurile ce conțin scopul religi- 
os, devenit greu de înțeles, și le înlocuiesc cu versuri despre scopuri 
economice sau sociale, dar insuficient șlefuite poetic. Beneficiul cio- 
banului în lumea spirituală este eclipsat de câștigul ucigașilor în lumea 
materială, iar omorul religios — adevărat sau fictiv — e înțeles ca un 

omor pentru jaf sau pentru alte cauze meschine. Versurile modificate 
sau improvizate devin pentru unii țărani, şi mai ales pentru unii cerce- 
tători, dovezi că ucigașii au scopuri materiale. Scopurile lumești apar 
sporadic, în versuri insuficient cizelate și neclar exprimate. Nu pot fi 
reprezentative pentru întreg materialul cercetat. 


3. Etica situaţiei sau etica ontologică 
(Din gr. õn, ontos = existenţă, fire) 


La început situaţia poate fi paradisiacă, așa ca în varianta lui Alecsandri și 
în altele, sau catastrofală ca în variantele în care ninge sau plouă prea mult. 
Unele variante nu conţin date clare despre cum este situația. Ucigașii se 
sfătuiesc asupra situaţiei, care e sau nu e exprimată în text, și fac legea, 
care deci e ulterioară situaţiei. Ei îşi aleg victima și creează o nouă situație 
pentru ciobanul ales. Acesta se orientează în situaţie şi ia atitudine. El 
acceptă situaţia și stabileşte ritualul după cum vrea el. 


Alta e situaţia când ciobanul suflă în fluier și vede că prea multe oi mor. 
Elia inițiativa şi se oferă să fie ucis. Nu ucigașii creează noua situație, ci el 
însuși o creează. Într-un caz sau altul, ei aplică etica situaţiei, etica onto- 
logică sau ethosul existenţial. Ciobanul se află într-o dilemă existenţială: 


a) El este o persoană centrală în frăție, e baci, şi are legături puternice cu 
ciobanii săi, cărora le vorbeşte afectuos. Își iubeşte meseria de cioban, 
animalele sale, natura înconjurătoare, florile, copacii, păsările, munţii, 
soarele, luna și stelele. El este solidar cu grupul de muncă și e loial frăției. 


b) El este un individualist, cufundat în muzică și într-o percepţie poe- 
tică şi religioasă a realității înconjurătoare, motiv pentru care el e văzut 
ca un înstrăinat. El însuși se simte străin de biserică, fiindcă respectă 
tradițiile din religia naturii și valorile pre-creştine. Fraţii lui practică 
aceeași religie a naturii, dar îl văd ca pe un înstrăinat deoarece el e mai 
altfel decât ei şi are preocupări artistice şi spirituale, pe care ei nu le au. 


Ciobanul suflă în fluier nu pentru ceilalți ciobani, ci pentru oile sale 
şi pentru sine însuși. Aceasta îl ajută să se gândească la situaţia oilor 
sale, dar și la probleme spirituale, existenţiale. EI are o înclinaţie spre 
contemplaţie artistică, iar muzica și gândurile poetice îl transpun într-o 

situaţie sufletească comparabilă cu o rugăciune religioasă. El iubeşte mu- 
zica, spectacolul naturii și viaţa. Prin muzică el comunică cu oile sale, cu 
întreaga natură și cu lumea supranaturală. Pentru el viața este mai mult 
decât satisfacerea cerinţelor trupului. Viaţa îi oferă un deliciu artistic şi 
intelectual, de un rafinament spiritual până la cel mai înalt nivel de cu- 
getare. 


Ciobanul este conștient de situaţia sa dilematică, între colectivism şi in- 
dividualism. El este întreprinzător și poet, legat de lumea fizică și de cea 
metafizică. Sacrificiul de sine îi întăreşte solidaritatea cu fraţii săi, dar și 
apartenenţa la lumea suprasensibilă. Îngroparea îi întăreşte solidaritatea 
cu animalele sale, dar şi cu întreaga natură însuflețită de însuși sufletul 
său. Stâna este pentru el centrul lumii, iar el vrea să se eternizeze în cen- 
trul universului, pe care îl domină așa cum un mire domină nunta, și ca 
un regizor ce dirijează spectacolul. Situaţia este încordată, ca și cum ar fi 
o ucidere reală. El va prelua rolul eroului mitologic, a cărui misiune e să 
refacă universul, transmițând armonia sa interioară asupra cosmosului. 
El va fi ucis într-un ritual, ca la teatru, însă el îşi trăieşte rolul cu cea mai 
mare participare sufletească. 


El mai are încă o dilemă și mai subtilă. Pe de o parte, dragostea lui față 
de animale și de tot ce îl leagă de pământ este o atracție chtonică în sen- 
sul lui Carl Gustav Jung (Jung 1941). Pe de altă parte, el are o atracţie 
spre cer și spre stele, ceea ce Jung numește „o condiționare a sufletului 
de către cer” (eine „Himmelsbedingtheit” der Seele) (Jung 1941: 176). 
Această dilemă se rezolvă prin ecuaţia dintre moartea, cu îngroparea lui 
aici pe pământ, şi nunta în cer. Legătura dintre lumea materială şi cea 
spirituală se face în psihicul ciobanului, pe care el îl proiectează asupra 
întregii lumi. El conștientizează nemărginirea spaţiului şi timpului. Cu 
alte cuvinte: „Mioriţa reprezintă conversiunea spațiului concret, pro- 
fan, în timpul cosmic abstract sau, mai simplu, înghițirea spațiului de 
către timp” (Kernbach 1994: 325). 


4. Valorile morale de bază ale ciobanilor 


Mulţi din cercetătorii de până acum consideră criteriile etice ale cioba- 
nilor ca impregnate de valori morale negative: omor pentru însuşirea 
averii altuia, din aviditate, egoism, invidie, gelozie, rivalitate, trădare 

sau alte ticăloșii. Alternativ, ciobanul este ucis fiindcă a comis toate 
crimele posibile (Vulcănescu 1970). După ei, sau ucigașii sau cel ucis 
sunt oameni răi într-un fel sau altul, iar poemul naţional înfăţişează ră- 
utatea omenească, întruchipată în români. Eu mă întreb: cum se împa- 
că o asemenea înțelegere cu concepția unanimă că Miorița reprezintă 
firea românilor? 


Răutatea ucigaşilor apare numai în versuri improvizate târziu și este 
un fenomen periferic şi neautentic în totalitatea materialului cerce- 
tat. Datele despre bunătatea ciobanului și buna înţelegere dintre el 
şi ucigași sunt caracteristice pentru cele mai bine păstrate variante, 
ba chiar şi pentru majoritatea celor modificate. Fenomenul central 
în totalitatea variantelor este bunătatea omenească înnăscută de care 
vorbeşte Knud Ejler Løgstrup (Løgstrup 1994: 168-172) sau, aşa cum 
spune Immanuel Kant, „înclinația originară către bine din natura omu- 
lui” (Kant 2003: 21). 


Eu constat că ciobanii sunt de acord asupra efectuării sacrificiului şi că 
principiile lor etice nu se ciocnesc niciodată. Ei aplică o combinaţie a 
celor trei modele etice. Modelele sunt în echilibru și armonie, ca într-un 
triunghi echilateral. 


Concluzia mea este că ciobanii din Mioriţa au relaţii armonice unii cu 
alții, într-o frăție perfectă şi că nu poate exista vreun conflict între ei. 
Aşadar crima este exclusă. Dacă acest sacrificiu religios se efectuează 
sau nu, voi opina în alt eseu. 


Notă | Explicații şi argumentaţii mai pe larg se pot găsi în Miorița 
- Izvorul nemuririi, Editura Alcor Edimpex, Bucureşti 
2016 şi 2017. 


Referinţe Amzulescu et.al. 1964 = Alexandru Amzulescu, Adrian 
bibliografice Fochi, I. C. Chiţimia, Vrabie, Istoria literaturii române, 
vol. I, 1964. 
Durkheim 1938 = Emile Durkheim, The Rules of 
Sociological Method, 1938. 
Durkheim 1995 = Emile Durkheim, The Elementary 
Forms of Religious Life, 1995. 
Eliade 1992 = Mircea Eliade, Mythes, rêves et mystères, 
1992. 

Jung 1941 = Carl Gustav Jung, Seelenprobleme der Gegenwart, 1941. 


Kant 2003 = Immanuel Kant, Die Religion innerhalb der Grenzen der blossen Vernunft, 
2003. 


Kernbach 1994 = Victor Kernbach, Universul mitic al românilor, 1994. 

Logstrup 1994 = Knud Ejler Logstrup, Det etiska kravet, 1994. 

Mills 1999 = Charles Wright Mills, The Power Elite, 1999. 

Richard 1994 = Gaston Richard, Dogmatic atheism în the sociology of religion, 1994. 
Sergent 1995 = Bernard Sergent, Les indoeuropeens. Histoire, langues, mythes, 1995. 


Vrabie 1966 = Gheorghe Vrabie, Balada populară română, Bucureşti, Editura Academiei 
R.S.R., 1966. 


Vulcănescu 1970 = Romulus Vulcănescu, Etnologie juridică, 1970. 

Miron SCOROBETE 
| Vechimea Mioritei iese din ceață 


Deşi e considerată emblema spirituală a poporului român, deși toate 
somităţile condeiului au scris despre ea, vechimea Mioriţei a rămas as- 
cunsă în ceaţă. Culeasă de Alecu Russo şi publicată de Vasile Alecsan- 
dri la mijlocul secolului al XIX-lea, despre ea nu s-a putut spune cu 
certitudine decât că e mult mai veche. Dar cât de veche? 


Fără a putea da răspunsul exact la această întrebare esenţială, noi pu- 
tem doar dovedi că în secolul I î.H. ea exista, aceasta nefiind, totuși, 
data creării ei, dată ce cu siguranţă se situează mult mai adânc în timp. 


Pentru a fi însă înţelegi în demonstraţia pe care o facem, va fi nevoie 
să explicăm niște termeni tehnici din domeniul păstoritului, termeni 
necunoscuți nici de cititori și nici de exegeți. 


Eu pe acest teren am un privilegiu-unicat: toți cercetătorii sublimei ba- 
lade sunt „colegi de breaslă” cu Russo și Alecsandri, intelectuali, scrii- 
tori, folclorişti; eu sunt singurul cercetător care a fost „coleg de breaslă” 
cu mândrul ciobănel. Eu chiar am păscut oile (ciobanul din fotografie 
sunt eu). Măcar la acest nivel, cel mai de jos, cel concret, știu așadar 
despre ce vorbesc. Pentru că una e să fi coborât la vale zi de zi pe-un 
picior de plai în mijlocul turmei de miei și cu totul altceva să zăreşti 
piciorul de plai din goana mașinii, să-l admiri în pliantele turistice şi să 
vorbeşti despre el după lecturi, ca despre Groenlanda sau Tahiti. 


Toată lumea vorbeşte despre Mioriţa fără să ştie exact ce e aceea mioa- 
ră. Mioară nu e sinonimul lui oaie, așa cum îndeobşte se interpretează, 
ci termenul denumește o vârstă precisă a oii. Fiica oii până la un an e 


Unii cercetători au afirmat că Miorița e veche de doar câteva secole, iar alții că a fost creată 
pe vremea dacilor, dar nu au venit cu dovezi sau argumente. Miron Scorobete este primul 
care prezintă dovezi ce atestă, prin metoda comparativă, că Mioriţa exista în secolul întâi 
î.Hr. şi că poate fi cu mult mai veche, din vremurile preistorice. (Victor Ravini) 

Păstorul din poza realizată în 1955 este autorul textului: Miron Scorobete 


mială, ceea ce ar corespunde la om cu copilă. De la un an la doi, ea e 
noatenă, corespondentul pentru adolescentă. De la doi la trei ani, vâr- 
sta la care devine aptă pentru reproducere, e mioară, adică tânără. La 
patru ani e strămioară, în toiul vârstei, pentru ca de la cinci ani să fie 
oaie bătrână. 

În vechime, mioara avea o semnificaţie aparte. Dintre oi, numai ea era 
eximia, aleasă pentru jertfă, consacrată. „Termenul eximius — la sacrifi- 
cii — nu este un £ni0erov (epitet) poetic, ci un termen sacerdotal, sim- 
te nevoia să precizeze Macrobius. [...] se numesc «hostiae eximiae» 
acelea (dintre animale) care — destinate jertfirii — sunt scoase din tur- 
mă...” (Saturnalia, p.156). 


Vergiliu în Eneida pomenește în repetate rânduri despre jertfe, speci- 
ficând de fiecare dată că e vorba de mioare (oi de doi ani), eximiae, 
alese: „Ea jertfește, după datină, oi de doi ani (mioare), alese” (Eneida, 
IV, 57), „Ar fi mai nimerit să se jertfească acum [... ] tot atâtea oi de 
doi ani (mioare)” (Eneida, VI, 38-39), „Ea înjunghie, după datină, oi 
de doi ani (mioare), alese” (Eneida, VIII, 544), „La început, merg la 
temple şi-şi cată pe lângă altare/ Pacea, la zei: aduc jertfe cu bine alese 
mioare/După obicei...” (Eneida, IV, 93). 

Nimeni, nici traducătorii, nici exegeții, nu dau vreo atenţie acelei pre- 
cizări, „de doi ani”, luând-o ca pe o expresie oarecare, fără importanţă, 
când ea, tocmai prin repetiție, prin prezenţa ei obligatorie când e vorba 
de jertfirea unei oi, ar trebui să dea de gândit. Iar ea asta face: precizarea 
că e vorba de mioară exclusiv și nicidecum de o oaie de altă vârstă. 


Nu vom face eroarea de a susține că genialul poet se referă la balada 
noastră, dar vom afirma cu toată convingerea că Mioriţa nu a apărut 
prin Evul Mediu, când nu se mai aduceau jertfe, iar termenul „mioară” 
devenise unul comun, ci ea exista pe timpul lui Vergiliu, când terme- 
nul, cum explica Macrobius, era „termen sacerdotal”. 


Deşi sensul de „eximia”, aleasă pentru jertfă, atribuit mioarei, s-a pier- 
dut, prezenţa numai a ei în toate variantele, şi nu a unei oi de altă vârstă, 
a mielului creştin, bunăoară, indică fără putință de tăgadă vechimea 
poemei, acum două mii de ani, în epoca lui Vergiliu evident, dar cu 
siguranță mult mai adânc în timp, în plină mitologie preistorică. 


Prezenţa mioarei în Miorița nu e întâmplătoare. Prezenţa tocmai a ei, 
care e eximia, aleasă pentru jertfă, vrea să arate că în sublima poemă 
nu e vorba de un omor odios, de o crimă, ci de o jertfă. Numai că aici 
jertfa e ridicată pe treapta superioară: nu se mai jertfește mioara, „oaia 
de doi ani”, ci păstorul. lar un asemenea preţ are o cu totul altă miză 
decât cea vizată de jertfele obişnuite, cu efecte restrânse la cercul unui 
individ sau unei colectivităţi — cetate, trib, popor; jertfa de acest nivel 
are un efect ontologic. E prefigurarea jertfei hristice: „El nu are nevoie 
să aducă zilnic jertfe, |... ] căci Ela făcut aceasta o dată pentru totdeau- 
na, aducându-Se jertfă pe Sine însuși (Evrei 7,27). 


Cele spuse mai înainte ne invită să extindem meditaţia şi asupra spa- 
ţiului care a fost denumit cu un adjectiv derivat de la mioriță. „Spaţiul 
mioritic”, ţinând seama de precizările anterioare, trebuie să-l vedem nu 
prozaic sau chiar, cum se întâmplă frecvent, peiorativ, „ciobănesc”, pri- 
mitiv, ci ca pe un topos eximius, ales; ales însă sacerdotal, pentru jertfă. 

Eugeniu Gorean: „Am crescut tradițional, 
intuind modernitatea...” 


Dragă Eugeniu, în pofida vârstei tale, ești un acuarelist de forță 
deja, remarcat de timpuriu şi la Chișinău. Începem cu o întreba- 
re despre formarea ta. Unde? Cu cine? Ce anume a stat la baza 
apetenţei tale artistice? 


Cred că la Colegiul de Arte Plastice „Al. Plămădeală” am avut prima 
experiență importantă în acest domeniu, acolo am înțeles că doresc să 
continui să fac artă. Şi tot acolo am cunoscut acuarela ca tehnică plastică. 
Caracteristic acestei tehnici este de la-nceput să se opună, să te-ncerce 
cumva dacă rezişti. Și deja în ultimul an de studii, la colegiu deci, sub 
o anumită influență a profesorului I. Sveclă, mă decisesem să merg pe 
calea acuarelei. Această alegere destul de timpurie m-a scutit de căutările 
inerente oricărui început firesc, de încercări gratuite și timp pierdut. A 
urmat Academia de Arte din Chișinău, unde am avut ocazia să aprofun- 
dez arta pe care îmi doream să o fac și mai ales tehnica acuarelei. 


În ceea ce priveşte cunoştinţele, niciodată nu m-am limitat doar la 
spaţiul nostru, eram interesat de ceea ce se întâmplă cu acuarela mo- 
dernă din America, Europa, China. Astfel că, deja în anul trei de facul- 
tate, am fost invitat să predau, realizând o serie de stagii în Franța; acest 
lucru a avut şi el un impact important asupra carierei mele. Trebuie să 
recunosc că m-a motivat. 


Ne poţi da un răspuns succint la întrebarea: ce înseamnă să fii ar- 
tist astăzi? Să fii pictor în sec. XXI. Parcă e mai simplu să-ţi imagi- 
nezi un arhitect sau un designer de logouri, care merge la birou, 
toţi mergem la birou... Tu cum ai putut să rămâi în această mani- 
festare clasică şi fundamentală a expresiei artistice? 


A fi artist în secolul XXI nu se prea deosebeşte de un artist din secolul 
al XV-lea: și el trebuie să-şi impresioneze publicul, şi el trebuie să simtă 

Mai întâi, recunosc că am avut diverse prejudecăţi față de pictura în acua- 
relă. Habar n-am de ce, din motive stupide, probabil. În timp, din fericire, 
se mai diminuaseră oricum. Dar cred că toate prejudecățile astea mi-au fost 
spulberate definitiv abia după ce am descoperit pictura lui Eugeniu Gorean, 
artist din Chișinău. Mă refer mai ales la lucrările dintr-o serie fenomenală 
dedicată pandemiei, în care oamenii lipsesc cu desăvârşire din locuri în mod 


obișnuit aglomerate, fiind înlocuiți de o invazie de animale sau păsări... 
Despre artist pot să vă spun că, din câte am putut să observ, a expus până 
acum doar în străinătate (cel puţin dacă vorbim despre expoziții persona- 
le), fiind foarte apreciat. Cu toate astea, este încă tânăr, nici nu spun cât de 
tânăr. Pe mine lucrările lui m-au obsedat încă de la prima vedere. 


Lucian Dan TEODOROVICI 


DIALOGUL ARTELOR 


timpul în care trăieşte. Eu am avansat pe calea tradițională, intuind că 
asta va deveni în viitor cea mai „modernă”, iar în acest sens, sunt con- 
vins că în cazul meu pictura m-a ales pe mine, și nu invers. Atelierul 
este deci biroul meu! 


Moldova exportă artă și artiști. E domeniul la care suntem com- 
petitivi, dacă ne gândim totuși la spaţiul mic și la densitatea 
populaţiei aproape imponderabilă... Cum se explică acest lucru 
din punctul tău de vedere? 


Adevărat, suntem competitivi la capitolul artă, suntem un popor 
creativ. Cred că este rezultatul a tot ce s-a întâmplat aici pe parcur- 
sul a secole de istorie — amestecul de culturi, influențele estice și 
apoi cele vestice au născut ceva nou, un alt simţ estetic, o viziune 
nouă. 


Deși profundă şi sofisticată, cred că pictura ta este pentru toţi. 
Oricine ar rămâne fascinat în faţa unei lucrări semnate de tine, 
chiar dacă unii privitori nu ar ști să explice şi de ce. Ce experienţe 
ai despre receptarea ta? Unde ai expus şi cum a fost? 


Am început să expun din 2010 în cadrul diverselor expoziţii, bienale 
de acuarelă din Franţa, Belgia, China și Rusia. Prima expoziţie perso- 
nală am organizat-o la Londra în 2016. 


O istorie nostimă s-a produs tot în 2016, la o altă expoziţie per- 
sonală în Guernsey, o insulă din strâmtoarea La Manche. Stând 
în sala de expoziţie, am văzut debarcarea a zeci de turiști de pe o 
croaziera de elită, unii dintre ei s-au grăbit să viziteze şi expoziția 
mea. Printre aceştia se afla şi o doamna din Germania, care se 
deplasa cu mare dificultate, ajutându-se de nişte dispozitive de 
mers, de niște cârje speciale. După o lungă întrevedere cu discuţii, 
explicaţii la fiecare pictură — ea a şi cumpărat o lucrare —, a plecat 
extrem de bucuroasă, liniştită... Tocmai la 15 minute după ple- 
carea ei, am realizat că şi-a uitat cârjele la expoziţie. Am avut ne- 
voie de ceva timp până să o ajung din urmă pentru a i le returna... 
m-am bucurat foarte mult atunci să constat că, iată, pictura mai 
face şi astfel de minuni! 

Impresionant! Și ca să le ușurăm munca criticilor de artă, o în- 
trebare despre viziunea ta artistică. Ai ceva din suprarealism, 
din arta conceptuală. Fascinează în special asocierea a două 
forţe care nu se pot ocoli: a naturii (chiar a stihiei sălbăticiei) și 
a somptuozităţii culturii. Sălbăticie vs civilizaţie şi performanţă 
tehnologică. Ecologiștii de azi și chiar pandemia, care a îngenun- 
cheat întreaga planetă, demonstrează că civilizaţia poate fi uşor 
învinsă de către natură. În arta ta am văzut o concepţie mai puţin 
falimentară şi anume că civilizaţia e şi ea o stihie în aceeași logică 
cu stihia naturii și, prin urmare, nu se pot sabota una pe cealaltă. 
Ce ne poţi spune despre asta, dincolo de ceea ce spui deja propriu- 
zis în tablourile tale? 


Consider esenţial pentru un artist să se regăsească într-un anumit stil. 
În ceea ce mă priveşte, în acest moment am o preocupare aparte pen- 
tru interferența între clasic și modern, între paradoxuri și stereotipuri. 
Încerc să vorbesc despre nişte lucruri care ne frământă acum într-un 
limbaj estetic deja cunoscut, familiar. Abundenţa tehnologică este su- 
prapusă cu lumea inutilității. În același timp, viziunea ironică asupra 
evenimentelor de azi nu lipseşte nici ea. Totuși, în mod simbolic, omul 
nu este cel mai important subiect în pictura mea, este un detaliu uitat 
undeva. 


Artiştii îşi fac planuri de viitor sau muncesc pur şi simplu, iar re- 
stul se întâmplă de la sine, performanţă, recunoaștere și, de ce nu, 
avere (e amuzant detaliul că Picasso a fost surprins că nu reușea să 
numere banii primiţi pentru o lucrare). Tu cum te vezi din punc- 
tul acesta de vedere? Măcar la nivel de visuri. 


Planurile există, însă cel mai adesea acestea sunt date peste cap. Anul 
2020 a demonstrat-o foarte bine. Într-o astfel de perioadă de haos și 
turbulenţă, eu nu pot să fac altceva decât să pictez, însă nu uit că anume 
această perioadă ne poate permite noi posibilități şi noi înălțimi. 


Îţi mulțumim pentru răspunsuri. E o încântare să te descoperim! 


Interviu de Viorica-Ela CARAMAN 

Eugeniu GOREAN 


Lumea interferenţelor 


300 de fluturi deasupra Parisului, 73x53 cm 

Roma eternă, acuarelă, 76x53 cm 

Imigrare, acuarelă, 35x53 cm 

Festival, acuarelă, 73x53 cm 

Vacă sfântă, acuarelă, 60x53 cm 

Bahus, acuarelă, 35x53 cm 


DIALOGUL ARTELOR] VII 


Distanţarea socială pe Piaţa Trafalgar, acuarelă, 73x53 cm 

Centrul orașului, acuarelă, 53x35 cm 


Dorin CIMPOEŞU 
Alegerile prezidenţiale din 2020 - 
un act de demnitate națională 

a românilor basarabeni 

D.C. — prof. dr. în istorie, 
semnează zeci de articole 
și, între altele, volumele 
Restauraţia comunistă 
sovietică în Republica 
Moldova (2008); Guvernarea 
de centru-dreapta în 
Basarabia (Republica 
Moldova) 1988-1989 (2009); 
Republica Moldova între 
România și Rusia (Premiul 
Salonului Internaţional 

de Carte, Chişinău, ediţia 

a XIX-a, 2010); Regimul 
post-totalitar din Republica 
Moldova (2012); Basarabia 
la un secol de la marea Unire 
(2018) etc. Unicul specialist 
în istoria politică recentă a 
Basarabiei. 


Stabilirea datei alegerilor 


La 23 decembrie 2020, urma să expire 
mandatul președintelui în exercițiu, Igor 
Dodon. În această perspectivă, acesta a fă- 
cut Parlamentului propunerea ca noile ale- 
geri prezidenţiale să fie organizate pe data de 
1 noiembrie 2020. 


Legislativul s-a conformat și, la 21 mai 2020, 
a aprobat o hotărâre în acest sens, care a intrat 
în vigoare la 15 august 2020, respectiv cu cel 
puţin 60 de zile înainte de data alegerilor, așa 
cum prevăd art.78 din Constituţie și art.109 
din Codul electoral’. 


Înregistrarea candidaţilor 


La 9 octombrie 2020, Comisia Electorală 
Centrală (CEC), a dat publicității un comu- 
nicat prin care era informată opinia publică 
privind candidaţii şi ordinea de înscriere a 
acestora în buletinul de vot pentru alegerile 
prezidenţiale?. 


Potrivit acestuia, în cursa electorală au fost 
înregistrate 8 persoane, în următoarea ordine: 

- Renato Usatii, președintele formaţiunii „Partidul Nostru”; 
- Andrei Năstase, liderul Platformei Demnitate și Adevăr (DA); 


— Tudor Deliu, preşedintele Partidului Liberal Democrat din Moldova 
(PLDM); 


- Igor Dodon, desemnat de adunarea cetățenilor; 

- Violeta Ivanov, nominalizată de Partidul „Şor”; 

— Maia Sandu, liderul Partidului Acţiune şi Solidaritate (PAS); 

- Octavian Ţicu, președintele Partidului Unităţii Naţionale (PUN); 
- Dorin Chirtoacă, înaintat de Blocul electoral UNIREA. 


După cum se poate lesne observa, 7 din cei 8 candidaţi au fost propuşi 
de partide politice și o alianță electorală, iar unul (Igor Dodon) de 
aşa-zisa adunare a cetățenilor. Prin această manevră, președintele în 
exercițiu a urmărit o manipulare a electoratului, în sensul că a dorit să 
arate că el, spre deosebire de contracandidaţii lui, are o susținere mult 
mai largă din partea cetățenilor, și nu se limitează doar la sprijinul par- 
tidului său (PSRM). 


În ceea ce privește orientarea politică a candidaţilor, remarcăm că 3 
dintre aceştia (Renato Usatii, Igor Dodon şi Violeta Ivanov) au repre- 
zentat segmentul de stânga, pro-rus, al eșichierului, iar ceilalți 5 pe cel 
de dreapta şi unionist, pro-european. 


De asemenea s-a mai constatat că segmentul de dreapta a fost, în pri- 
mul tur al alegerilor, mult mai fragmentat decât cel de stânga, deși s-au 
făcut unele demersuri pentru unificarea acestuia și nominalizarea unui 
candidat unic, fie politic, fie fără apartenenţă politică. 


Amestecul Moscovei în campania pentru alegeri 


Interferenţa Federaţiei Ruse în viaţa politică din Republica Moldova 
n-a fost și nu este o noutate, acest lucru fiind constatat încă de la decla- 
rarea Independenţei de stat a Basarabiei, cât şi pe parcursul celor treizeci 
de ani care au trecut de atunci. 

Numai că acum s-a remarcat implicarea directă a serviciile de 
informaţii ruseşti în organizarea şi desfășurarea campaniei electora- 
le a preşedintelui pro-rus în exercițiu, ceea ce semnifică faptul că la 
Moscova exista o mare îngrijorare în privinţa pierderii influenţei în 
Republica Moldova, odată cu eșecul în alegeri a lui Igor Dodon. 


O investigație comună a Centrului „Dossier” şi a reporterilor „Rise 
Moldova” a arătat că, la Chișinău, au fost trimiși sub acoperire de 
experți sau consultanţi politici, un grup de angajaţi ai FSB(Serviciul 
Federal de Securitate, ex-KGB), care s-a alăturat staff-ului de campanie 
a lui Igor Dodon, fiind cartiruit în sediu PSRM şi efectuând vizite frec- 
vente la Preşedinţie. 


Cea mai mare parte dintre aceştia proveneau din Secţia moldove- 
nească de pe lângă Administraţia de la Kremlin, condusă de colone- 
lul Igor Maslov și subordonată generalului Vladimir Cernov, șeful 
Departamentului prezidenţial pentru relaţiile culturale cu alte țări. 
Ofițerii Secţiei întocmesc periodic analize despre situaţia politică 
din Republica Moldova, precum şi note informative despre diferite 
personalităţi şi lideri politici, cum ar fi Maia Sandu, Vlad Filat și liderii 
găgăuzi Ivan Topal şi Mihail Formuzal, pe care le înaintează conducerii 
de la Moscova. 


Dintre consultanții Secţiei, care au fost trimiși la Chişinău, au fost 
identificați Vasili Kașirin, Alexei Negodov, Andrei Rusakov, Svetlana 
Voronina, Olga Grak şi Seghei Perfiliev, conduși de colonelul Iuri 
Gudilin. 


Din investigaţiile celor două instituţii a rezultat că Secția moldoveneas- 
că s-a implicat şi în campania electorală din 2015, susținând alegerea 
Irinei Vlah în funcţia de bagcan al Găgăuziei, când Rusia a testat o poli- 
tică soft power în raporturile cu Republica Moldova, pe care a aplicat-o 
și cu ocazia alegerilor prezidenţiale din 1/15 noiembrie 2020. 


Primul tur al alegerilor 


La 4 noiembrie 2020, CEC a dat publicităţii rezultatele primului tur al 
scrutinului prezidenţial, după procesarea celor 2143 (100%) de proce- 
se verbale, provenite de la tot atâtea secții de votare deschise. 

Potrivit acestora, candidatul PAS, Maia Sandu, a obţinut 36,16% sau 
487 635 din numărul de voturi, iar principalul său contracandidat, Igor 
Dodon, 32,61% sau 439 866, aceştia urmând să se confrunte în turul al 
II-lea, decisiv, pentru alegerea noului preşedinte. 


Cei doi au participat şi la scrutinul din 2016, când, în primul tur, Igor 
Dodon a învins cu peste 47%, iar Maia Sandu a obținut circa 38%. 


Ceilalți candidaţi s-au clasat în următoarea ordine: 
Renato Usatii — 16,90% sau 227 939 voturi; 
Violeta Ivanov — 6,49% sau 87 542 voturi; 

Andrei Năstase — 3,26% sau 43 924 voturi; 
Octavian Ţicu — 2,01% sau 27 170 voturi; 

Tudor Deliu — 1,37% sau 18 486 voturi; 

Dorin Chirtoacă — 1,20% sau 16 157 voturi. 


La alegerile din 1 noiembrie au participat 1 348 719 alegători, repre- 
zentând 48,54% dintre cei 2 793 322 de cetăţeni înscriși pe listele elec- 
torale?. 


Dintre aceştia, 148 230 de cetăţeni au votat la secţiile de votare din afa- 
ra țării, cea mai mare participare fiind la cele din Italia, Maria Britanie 
şi Franţa. 


În Chișinău, în primul tur, au votat 289 789 de cetăţeni, după cum ur- 
mează: 


Maia Sandu — 130 991 (45.20%); 
Igor Dodon — 99 007 (34.17%); 
Renato Usatii — 27 664 (9.55%); 
Violeta Ivanov — 9 385 (3.24%); 
Andrei Năstase — 8 420 (2.91%); 
Octavian Țîcu — 6 871 (2,37%); 
Tudor Deliu — 1%; 

Dorin Chirtoacă — 1%. 

Primul tur al alegerilor a arătat că Igor Dodon a fost marele învins al 
acestuia, întrucât a pierdut, față de scrutinul din 2016, atât locul întâi, 
cât şi peste 240 000, respectiv 15%, de votanţi. 


La rândul ei, și Maia Sandu a pierdut o parte dintre alegători față de 
alegerile trecute, numai că pierderea a fost cu mult mai mică, de circa 
60 000 de voturi, dar în schimb a reușit, de data aceasta, să ocupe pri- 
mul loc, creându-și o imagine de învingător în faţa electoratului. 


Marea revelaţie a acestui tur au fost Renato Usatii și Violeta Ivanov, 
care au obținut scoruri neașteptat de mari, respectiv 16,90% şi 6,49%, 
mare parte dintre alegătorii acestora migrând de la Igor Dodon către 
eiS, deoarece au fost ,... foarte ostili față de dl Dodon, politica ambelor 
partide a fost net îndreptată împotriva dlui Dodon”*. 


În comparaţie cu aceştia din urmă, cei 4 candidaţi ai dreptei, exclu- 
zând-o pe Maia Sandu, au reușit să obțină abia 7,83% din voturile ex- 
primate, Andrei Năstase producând cea mai mare dezamăgire. 


Mobilizarea exemplară a dreptei politice 
pentru bătălia finală a alegerilor 


După anunţarea rezultatelor primului tur al alegerilor prezidenţiale, 
am asistat la o reconfigurare a scenei politice și o mobilizare fără pre- 
cedent a forțelor în vederea pregătirii celui de-al doilea tur de scrutin. 


În acest sens, cei 4 candidaţi ai dreptei politice, ieșiţi din cursa electora- 
lă, care obţinuseră circa 9% din voturi, au început să transmită, la scurt 
timp după primul tur, mesaje de sprijin pentru Maia Sandu, astfel: 


Dorin Chirtoacă şi-a îndemnat alegătorii să iasă la vot masiv pentru a-l 
învinge pe Igor Dodon, spunând: „Irebuie să fim și mai mobilizați în 
turul II. Să avem o victorie zdrobitoare față de Dodon!” 


La 2 noiembrie 2020, s-a reunit Biroul Permanent Central al Partidului 
Liberal Democrat(PLDM), care a luat hotărârea de a susţine în turul 
al doilea de scrutin candidatul pro-european, Maia Sandu: „Ne afir- 
măm şi pe această cale adeziunea față de vectorul și valorile europe- 
ne, care trebuie să stea la temelia tuturor acțiunilor statului Republica 
Moldova”, a afirmat Tudor Deliu. 


EEE PT RO MIÂINIĂ 


Liderul Platforma DA, Andrei Năstase, a anunţat sprijinul său politic 
pentru Maia Sandu, în turul II al scrutinului prezidenţial, declarând 
următoarele: „Sprijinul nostru sincer este necondiționat ș conform 
interesului național pe care îl îmbrăţișăm. Ne aşteptăm ca viitorul 
preşedinte să răspundă exigenţelor puse de cetățenii R. Moldova cu 
opţiuni clar pro-europene și naţionale din țara noastră, dar și din larga 
diasporă pe care o avem în străinătate”. 


La rândul său, Octavian Ţicu, preşedintele PUN, şi-a anunţat susținerea 
pentru Maia Sandu, , în cadrul unei conferințe de presă: „Vom ieși pe 
15 noiembrie la vot împotriva lui Dodon, pentru România și pentru 
integrarea euroatlantică’. Acesta și-a mai exprimat speranţa că Maia 
Sandu nu va dezamăgi aspiraţiile pro-românești și europene ale PUN 


şi simpatizanţilor partidului său. 


În ceea ce priveşte partidele politice, Pro Moldova a fost primul care a 
îndemnat alegătorii și simpatizanţii să o susțină pe Maia Sandu. Adrian 
Candu, liderul formaţiunii, a declarat, în acest sens, următoarele: 
„Moldova nu mai roșeşte, suntem la un PAS de a ne elibera de condu- 
cătorul regimului socialist, care a încercat să pună stăpânire pe ţară. Vă 
îndemn pe toţi să ieşiţi masiv la vot la 15 noiembrie pentru ca Dodon 
să plece şi să dăm o şansă statului nostru și fiecărui cetățean care a obo- 
sit de corupție, minciuni, trădări şi sărăcie”. 


Un apel de susținere pentru Maia Sandu au exprimat, de asemenea, și 
membrii Asociaţiei Obştești Parlamentul - 90. Aceştia au arătat că vor 
chema „...cetăţenii de toate vârstele, indiferent de etnie, să o susțină 
pe Maia Sandu, care, potrivit lor, este o persoană onestă, integră, dar și 
profesionistă, care poate începe schimbarea, dezrădăcinând corupţia și 
eliminând de la putere politicienii corupți”. 


De un oarecare folos pentru Maia Sandu au fost, în mod indirect, și cei 
doi candidaţi pro-ruși, care au obţinut rezultate neașteptate în primul 
tur, respectiv Renato Usatii, circa 17% şi Violeta Ivanov, cu peste 6% din 
preferinţele de vot. Când spunem acest lucru avem în vedere faptul că, mai 
ales, Renato Usatii a dus o campanie anti-Dodon foarte puternică şi nu 
a cerut votanţilor săi să-l susțină pe acesta în turul al doilea. Dimpotrivă, 
Usatii a avut, între cele două tururi, o întrevedere cu Maia Sandu, care 
a fost făcută public, în timpul căreia cei doi au abordat probleme legate 

de declanșarea alegerilor parlamentare anticipate, după încheierea celor 
prezidenţiale, dând astfel un semnal voalat simpatizanţilor săi. 


Victoria istorică a Maiei Sandu în alegeri 


Maia Sandu a câștigat turul II al alegerilor prezidenţiale cu un scor 
electoral zdrobitor. După procesarea a 100% din procesele verbale, 
aceasta a obținut 57,72% (943 006) la sută din voturi, iar contracandi- 
datul său, Igor Dodon, 42,28% (690 615). 


Prezenţa la urne în cel de-al doilea tur de scrutin a fost de 52,78% 
(1 633 621) din cei 2 789 010 de cetățeni înscriși pe listele electorale, din- 
tre care 48,45% (1 387 392) au votat în ţară, respectiv cu 10% mai mare 
decât în primul tur, din 1 noiembrie 2020%. În municipiul Chişinău, 
Maia Sandu a înregistrat un scor de 59,70%, iar Igor Dodon de 40,30%. 


În turul al doilea, s-a produs o mobilizare masivă a persoanelor care 
au participat la alegeri, cel mai activ fiind segmentul cu vârsta cuprinsă 
între 56-70 de ani. 


Pe de altă parte, s-a înregistrat cea mai mare participare la vota cetățenilor 
de peste hotare, fiecare al șaselea vot fiind dat în diasporă. „În cele 139 de 
secţii de votare organizate peste hotare au votat 260 069 de cetăţeni mol- 
doveni, cel mai mare număr de participanţi la vot înregistrat vreodată”. 


Ca şi în primul tur, Maia Sandu a câştigat detașat votul diasporei, cu 
92,86%, faţă de numai 7,1% cât a obţinut Igor Dodon. 


De asemenea, s-a dublat numărul votanţilor din regiunea transnistrea- 
nă, respectiv aproape 32.000 de alegători, în primul tur înregistrân- 
du-se 14 709. Dintre aceştia, 85,80% au votat pentru Igor Dodon, iar 
14,20% pentru Maia Sandu. 


În Autonomia Găgăuză, participarea la vot a fost mai mare decât la pri- 
mul tur, unde 94,59% dintre alegători au votat pentru Igor Dodon, iar 
5,41% pentru Maia Sandu. 


Maia Sandu a câștigat, însă, în Orhei, fieful Partidului Şor, cu 70%, 
în timp ce Igor Dodon a obţinut doar 30%. De asemenea, în Bălți și 
Glodeni, unde se află electoratul majoritar al lui Renato Usatii, aceasta 
a obținut 39%, respectiv 41,28%, în turul al II-lea". 


EET PT RO MIÂINIĂ 


La Chișinău, pentru Maia Sandu au votat circa 60% dintre alegători și 
doar 40% pentru preşedintele în exercițiu!. 


La alegerilor prezidenţiale au participat 240 de observatori, dintre 
care 22 ai Biroului OSCE pentru Instituţii Democratice și Drepturile 
Omului (ODIHR), conduși de Corien Jonker. În cadrul unei conferinţe 
de presă, șeful Misiunii OSCE a declarat că alegerile au fost organizate 
profesionist, s-au desfăşurat corect, dar au fost înregistrate și 324 de 
incidente „relativ” minore”. 


Acest lucru a fost confirmat şi de Vladimir Şarban, vicepreşedintele 
CEC, care a declarat că acesta s-a desfășurat „fără incidente majore şi 


în condiţiile unei transparenţe totale”":. 


Validarea rezultatelor alegerilor 


La 20 noiembrie 2020, Comisia Electorală Centrală (CEC) a aprobat 
Raportul cu privire la rezultatele alegerilor pentru funcția de Preşedinte al 
Republicii Moldova, din 1 noiembrie 2020. 


Potrivit acestuia, Maia Sandu, a ieșit învingătoare, cu 57,75% sau 
943 006 voturi, fiind urmată de Igor Dodon, care a obținut 42,25% sau 
690 615 voturi”. 


Ulterior, respectiv la 23 noiembrie 2020, CEC a trimis raportul său 
Curţii Constituţionale, pentru examinare și validarea sau invalidarea 
rezultatelor alegerilor prezidenţiale”. 


Curtea a examinat sesizarea Comisiei Electorale Centrale referitoare la 
rezultatele alegerilor și, la 10 decembrie 2020, a pronunţat Hotărârea 
nr. 30 cu privire la confirmarea rezultatelor alegerilor și la validarea man- 
datului de Preşedinte al Republicii Moldova. 


În conformitate cu prevederile acesteia, Curtea a confirmat rezultatele 
alegerilor din 1/15 noiembrie 2020 și a validat alegerea Maiei Sandu 
în funcția de Preşedinte al Republicii Moldova. 


Hotărârea Înaltei Curți este definitivă, nu poate fi supusă niciunei căi 
de atac, intră în vigoare la data adoptării şi se publică în Monitorul 
Oficial al Republicii Moldova”. 

Conform legislaţiei în vigoare, candidatul a cărui alegere este validată 
depune jurământul în fața Parlamentului și Curţii Constituţionale cel 
târziu la 45 de zile după alegeri. 


Investire în funcţie a noului președinte 


Noul preşedinte al Republicii Moldova, Maia Sandu, a depus jurămân- 
tul de învestire în funcţie, la data de 24 decembrie 2020. 


La ceremonia de învestire, care a avut loc în sediul Președinției, au par- 
ticipat membrii Parlamentului și Curţii Constituţionale, aceasta fiind 
deschisă de Zinaida Greceanii, președintele Legislativului. 


După intonarea Imnului de stat, preşedintele Curţii Constituţionale, 
Domnica Manole, a dat citire Hotărârii Curţii cu privire la valida- 
rea alegerilor, după care Maia Sandu, cu mâna pe Constituţie, a de- 
pus jurământul, ceea ce a marcat preluarea oficială a înaltei funcţii de 
preşedinte al Republicii Moldova. 


Ceremonia de învestire s-a încheiat cu discursul rostit de noul 
preşedinte, în limbile română, rusă, ucraineană și găgăuză, în care, prin- 
tre altele, a subliniat: „Voi fi un preşedinte care uneşte cetățenii și care 
va promova oamenii în bază de merite și voi spune mereu adevărul. 
Voi fi preşedintele integrării europene ce va scoate țara din izolare și 
voi promova o politică externă ce va construi punți și nu ziduri. Dragi 
cetăţeni, nu am altă grijă în următorii patru ani decât binele Moldovei. 
Vom porni în scurt timp lupta pentru transformarea ţării”. 


A doua zi după preluarea funcţiei, prima femeie şef de stat și cel de-al 
şaselea preşedinte al Republicii Moldova, a enunțat, în cadrul unui 
briefing de presă, principalele obiective ale mandatului său: 


„Vreau o politică externă care să aducă beneficii cetățenilor Republicii 
Moldova. Vreau ca Republica Moldova să fie un stat european și să 
avem relații pragmatice și cu ceilalți parteneri”. 


„Voi aproba o nouă componenţă a Consiliului Suprem de Securitate. 
Cele mai răsunătoare dosare vor fi primele subiecte puse în discuţie. La 
fel, voi crea la nivelul instituţiei prezidenţiale un mecanism cu privire 
la numirea în funcţie a judecătorilor”*. 

Reacţii externe privind victoria Maiei Sandu în alegeri 


Emmanuel Macron, preşedintele Franţei, i-a adresat o scrisoare de feli- 
citare Maiei Sandu pentru câștigarea alegerilor, în care preciza: „Aceste 
alegeri confortează democraţia în Republica Moldova și în Europa”. 
Totodată, preşedintele Macron o asigura de sprijinul Franţei și al par- 
tenerilor europeni în dezvoltarea prosperă, stabilă și democratică a 
Republicii Moldova. 


La 24 decembrie 2020, cu ocazia învestirii în funcția de preşedinte al 
Republicii Moldova, şapte şefi de stat europeni au felicitat-o pe Maia 
Sandu. Într-o Declaraţie, semnată de președinții Lituaniei, Cehiei, 
Estoniei, Letoniei, Poloniei, României și Slovaciei, se arată că acestea 
îşi exprimă ,... sprijinul lor deplin pentru Maia Sandu și eforturile ei 
de a consolida implementarea reformelor, bazate pe valorile democra- 
tice, libertăţile fundamentale și statul de drept”. 


De asemenea, președinții Gitanas Nauseda, Kersti Kaljulaid, Egils 
Levits, Milos Zeman, Andrzej Duda, Klaus Iohannis și Zuzana 
Caputova reiterează susținerea lor neclintită pentru independența, su- 
veranitatea și integritatea teritorială a Republicii Moldova, precum și 
a drumului ei european ales de cetățenii săi, odată cu votarea Maiei 
Sandu în calitate de preşedinte. 


Preşedintele rus, Vladimir Putin, a felicitat-o pe Maia Sandu, a doua 
zi după anunţarea primelor rezultate preliminare oficiale ale alegerile 
prezidenţiale. În telegrama adresată de acesta se arată: „Sper ca acti- 
vitatea dumneavoastră în calitate de şef al statului va contribui la dez- 
voltarea constructivă a relaţiilor dintre ţările noastre. Acest lucru, fără 
îndoială, ar satisface interesele fundamentale ale popoarelor din Rusia 
şi Moldova”. 


De asemenea, Dmitri Peskov, purtător de cuvânt al Președinției ruse, 
declarase că „Kremlinul respectă alegerea oamenilor, alegerea poporu- 
lui, şi noi respectăm alegerea poporului moldovenesc. Desigur, e ne- 
voie încă să stabilim relaţii de lucru cu noul preşedinte al R. Moldova. 
Sperăm că vom reuși să stabilim”. 


Numeroase publicaţii occidentale renumite au acordat spaţii largi victo- 
riei în alegeri a Maiei Sandu, relevând faptul că scrutinul a fost con- 

siderat drept un referendum privind direcţia spre care se va îndrepta 
Republica Moldova, în următorii patru ani. 


Astfel, „Le Monde” preciza că „Pro-europeana Maia Sandu câștigă 
preşedinţia şi promite să lupte împotriva corupţiei”. Ziarul mai arăta că 
„Votul diasporei a fost crucial (pentru victoria ei — n.n.), reprezentând 
un milion de persoane, când toată populația Moldovei e estimată la 3,5 
milioane”. 


Euronews sublinia că „Victoria lui Sandu va fi primită cu căldură în 
Europa, cu care Moldova a semnat un Acord de Asociere în 2014”. 


Ziarul german „Siiddeutsche Zeitung” menţiona faptul că, în timpul 
campaniei electorale, Maia Sandu a fost sprijinită de liderul Partidului 
Creştin Democrat(CDU), ceea ce a atras criticile Kremlinului, care, la 
rândul lui, l-a susţinut pe Igor Dodon”. 


Cotidianul belgian „La Libre Belgique” şi-a intitulat editorialul Alegeri 
prezidenţiale sub ochii Moscovei, subliniind că Putin l-a sprijint în mod 
deschis pe Igor Dodon în confruntarea electorală din Republica 
Moldova”. 


Alte publicaţii, precum „Daily Telegraph”, „Euractive” etc., comentând re- 
zultatele alegerilor din Republica Moldova, au preluat știri de la agențiile 
Reuters și Associated Press referitoare la problemele grave cu care se 
confruntă aceasta: sărăcie, emigrație masivă, influența Moscovei”. 


Presa de expresie rusă a dat dovadă de o neutralitate mai prudentă în re- 
flectarea rezultatelor alegerilor prezidenţiale din Republica Moldova. 


„Novaia Gazeta” sublinia că „Candidata opoziţiei pro-UE, Maia Sandu 

3 9 ) 
l-a învins pe actualul președinte Igor Dodon ...”, fiind „... susținută de 
participarea uriaşă a diasporei moldovenești ...”, care „... a votat-o atât 


în primul tur, cât şi în al doilea”. 


Ziarul independent „Izvestia” a insistat asupra greşelilor lui Igor Dodon 
din campania electorală, precum asocierea Maiei Sandu cu furtul mili- 
ardului dispărut, care nu i-a adus niciun câștig”. 


Şi cotidianul „Moscovskij Komsomolets” a analizat greșelile comise de 
Igor Dodon, care nu a reușit să adune în jurul său clasa politică, bazân- 
du-se prea mult pe relaţiile cu Moscova“. 

„Moscow Times” a catalogat alegerile prezidenţiale din Republica 
Moldova ca fiind un adevărat eșec pentru Kremlin*. 


Tot ca pe o înfrângere pentru Vladimir Putin și politica Rusiei în 
Republica Moldova le-a văzut și cotidianul croat „Jutarnji List”, care 
mai considera că Rusia nu avea nevoie de încă o criză la granița sa, 
după ce în 2014 a pierdut definitiv Ucraina”. 


Concluzii 


Alegerile prezidenţiale din anul 2020 au o mare însemnătate istori- 
că, atât pentru Basarabia, cât şi pentru România şi, implicit, Uniunea 
Europeană. Când afirmăm aceasta avem în vedere mai multe aspecte. 


În primul rând, este pentru prima dată când un candidat cu opţiuni clar 
pro-europene, declarate și recunoscute în mod public, câștigă detașat 
scrutinul prezidenţial, în ciuda eforturilor disperate, precum și a resur- 
selor imense folosite de contracandidatul său pro-rus şi de patronii săi 
de la Moscova, cu scopul de a împiedica acest lucru. 


În al doilea rând, după 30 de ani de la declararea Independenţei de Stat, 
românii basarabeni s-au deșteptat și au înțeles că trebuie să pună ca- 
păt șirului de președinți filoruși sau rusofoni, care au condus Basarabia 
până în prezent. 


Apoi, tot după 30 de ani, românii basarabeni şi-au dat seama că a ve- 
nit momentul să fie stăpâni în propria lor „ţară”, ceea ce i-a făcut să se 
unească, în turul al II-lea al alegerilor, fără a fi împinși de la spate și 
trecând peste animozităţile dintre liderii lor, pentru a asigura victoria 
istorică a Maiei Sandu. 


În al patrulea rând, românii basarabeni din diasporă, departe de ma- 
nipulările şi minciunile politicienilor de la Chişinău şi familiarizați cu 
funcţionarea democraţiei autentice în ţările lor de reşedinţă, au înțeles 
importanţa obligaţiilor lor civice și au jucat un rol hotărâtor în alegerea 
noului preşedinte, lucru fără precedent în istoria recentă a Basarabiei. 


În rest, tabloul alegerilor prezidenţiale din 2020 a fost completat de aspec- 
te pe care le-am întâlnit și anterior, cu ocazia celorlalte campanii electorale 
prezidențiale, astfel: inflația de candidaţi (8), atât pe dreapta (5), cât și pe 

stânga (3) eșichierului politic; platforme-program populiste, cu promisi- 
uni electorale mincinoase și nerealizabile; manipularea electoratului prin 
intermediul unor sondaje de opinie, comandate de grupuri politice sau de 
interese; amestecul în alegeri a Federaţiei Ruse, prin așa-zișii consultanţi sau 
experți politici, proveniţi din rândul serviciilor secrete şi cooptați în staff- 
urile electorale ale candidaţilor susținuți de Moscova, precum și prin alo- 
carea de surse financiare importante; denigrarea, discreditarea și atacurile 
la persoană, practicate de unii candidaţi, precum și de mijloacele audio- 
vizuale și portaluri, finanțate sau aflate în proprietatea grupurilor lor de 
interese etc. 


Victoria senzațională a dreptei politice pro-europene şi, implicit, pro- 
românești, în recentele alegeri prezidenţiale poate constitui o cotitu- 
ră radicală în istoria recentă a Basarabiei, în drumul ei spre Uniunea 
Europeană, acolo unde se află și se va întâlni cu Patria-mamă. 


Dar aceasta nu este suficientă sau mai bine zis este incompletă, dacă nu 
va fi urmată de preluarea deplină a puterii de către românii basarabeni, 
în urma organizării unor alegeri parlamentare anticipate pe care să le 
câştige și să formeze un Legislativ, cu al cărui ajutor să reformeze soci- 
etatea și să transforme Basarabia într-o ţară cu o democraţie veritabilă, 
în care să domnească legea și statul de drept. 


Numai atunci se poate spune că românii basarabeni vor fi stăpâni în 
ropria lor „ţară”, lucru care nu s-a întâmplat, în ultimii 30 de ani. 
3 1 3 


Altfel, victoria Maiei Sandu rămâne incompletă, una doar de palmares, 
fără urmări importante, atât pentru românii basarabeni, cât şi pentru 
națiunea română în întregul ei. 


Note | ! Agenţia Moldpres, din 21 mai 2020. 
? Agenţia Moldpres, din 9 octombrie 2020. 
*www,.deschide.md, din 19 octombrie 2020. 
Vezi Anexa nr. 1 la hotărârea Comisiei Electorale Cen- 
trale nr. 4466 din 4 noiembrie 2020 
“www,.deschide.md, din 2 noiembrie 2020. 
“www.europalibera.org, din 2 noiembrie 2020. 
7www.publika.md, din 2 noiembrie 2020. 
*www.deschide.md, din 2 noiembrie 2020. 
” Ibidem. 
1 Ibidem 

lon |. IONESCU 
Despre apropiere și distanţare (II) 


IV. Despre distanțare. Interacțiunile vir- 
tuale prezintă un grad ridicat de accesibili- 
tate, permiţând eludarea distanțelor, dar în 
condiţiile unei incertitudini ridicate şi per- 
sistente privind valabilitatea şi securitatea 
| informaţiilor. Interacțiunile sociale virtuale 

implică procese de comunicare interpersona- 
Lll. — profesor universitar — Jă derulate adesea la nivel superficial şi imper- 


doctor, Departamentu a ENE 
a ea sonal. Dependenţa față de aceste modalități 

de Sociologie şi Asistent , Spa E Aita 
Socială al Universității de manifestare individuală cere mult timp, 
„Alexandru loan Cuza” din care ar putea fi consacrat și altor activități, ca 


d 
i 
n 
laşi, autor a numeroase să nu mai vorbim de excesele care pot afecta 
n 
n 


volume, studii și articole în serios sănătatea... 
reviste de specialitate d 


ţară şi străinătate, membru  Distanţarea la nivelul interacțiunilor virtua- 
în comisii de doctorat, 


prodecan al Facultății i PEE i 
de Filosofie si Stine te produce sentimente de îngrijorare’, ner- 


Social-Politice membru  Vozitate și panică, povestesc cei care devin 
al Senatului Universităţii îngrijoraţi constant, simt frica de a greși, de 


le, ca şi cea din interacțiunile cotidiene poa- 


" 


„Alexandru loan Cuza, a se îmbolnăvi, au coşmaruri, „presimt” că 
membru fondator a 


Societății Sociologilor din, a AE ui i a 
ga „ „înnebunesc”, evită prietenii, au o frică obse- 
România, Profesor Emerit 


(2018). sivă de moarte, povestesc specialiştii ce pro- 


ceva teribil se va întâmpla cuiva drag, „simt că 


pun diverse modalități de gestionare a unor 
asemenea stări”. Distanţarea poate produce 
panică (inima bate mai tare, transpiraţia de- 


Partea I vezi „Limba Română” (Chişinău), nr. 6 (260), 
2020, p. 355-365. 

vine abundentă, apar tremurături, dificultăți de respiraţie, sentimente 
de sufocare, dureri în piept, vertij, teama de a pierde controlul asupra 
propriei vieți). 


Pe măsură ce numărul cazurilor confirmate de „sars-cov” crește, în ma- 
joritatea țărilor europene se propune distanțarea socială, care duce la 
„atacuri de panică” şi la ... „cumpărături de panică” (golirea magazine- 
lor de conserve, spirt şi hârtie igienică...). Nu e ceva nou, fiindcă şi pe 
timpul „gripei spaniole” (1918) oamenii au atacat farmaciile. Panica 
este o reacţie în faţa incertitudinilor induse de epidemiile de tot felul 
(comportamente extreme se manifestă atunci când oamenii simt că 
le e amenințată supraviețuirea). Anxietatea, frica, panica sunt „adap- 
tări” evolutive ale creierului pentru a permite răspunsuri la amenințări. 
Panica apare atunci când partea (mai) rațională a creierului e depășită 
de emoţii (când se confruntă cu un pericol imediat, unii fug, alţii 
stau şi așteaptă, alții luptă...). Dacă sunt inundaţi cu mesaje în timpul 
pandemiei, oamenii tind să supraestimeze sau subestimeze riscurile. 
Mesajele incoerente din partea guvernelor, mass-media și autorităților 
din sănătatea publică alimentează anxietatea şi panica, fiindcă şi aşa 
majoritatea oamenilor nu e obişnuită să trăiască în situaţia în care totul 
se schimbă atât de repede... În mod ideal, oamenii ar trebui să adopte 
dinilor, adică să facă încercări şi erori, să se bazeze pe experienţe perso- 
nale anterioare, să actualizeze estimările privind resursele, posibilitățile 
etc. Unii sunt mai înclinați spre optimism, alții spre pesimism, unii îşi 
imaginează tot ce e mai rău pentru ei, alții cred că lor nu li se poate 
întâmpla nimic rău... Frica mărește vigilența și aminteşte oamenilor 
importanța spălării mâinilor etc., dar corpurile noastre nu sunt făcute 
să trăiască în stres continuu, săptămâni sau luni... Pe măsură ce timpul 
trece, apare melancolia, depresia. Populaţiile epuizate de distanțarea 
socială încep să se comporte „ca înainte”, adică înainte ca „pandemia 
să fi atins apogeul... Oamenii nu reflectează în orice moment asupra 
tuturor comportamentelor pe care le adoptă în interacțiunile cotidi- 
ene. Rutinele îi eliberează de acest efort. Rutina este creată de omul 
însuși, de observarea celorlaţi care au adoptat comportamente asemănă- 
toare în situații asemănătoare. Plecând de la rutine se conturează mode- 
le de acţiune tipice (copilul devenit tată se comportă față de copilul său 
mai mult sau mai puţin asemănător cu ce a deprins în experienţa sa de 

viață). Rutinele cotidiene conferă structură şi formă faptelor noastre. 
Dacă facem o schimbare majoră, în viața noastră se produce o modi- 
ficare a rutinelor cotidiene, dar, urmărind să ne asigurăm un confort 
existențial, o siguranță ontologică, ne stabilim iar anumite obiceiuri, 
obişnuințe, „tabieturi”.. 


Cele mai curente reacții la distanțare sunt respingerea, concentrarea re- 
dusă, senzațiile fobice, anxietatea, însingurarea, retragerea, reacțiile so- 
matice, furia, evadarea, evitarea realității, ostilitatea, stresul... Utilizarea 
conceptului de distanță socială datează de la examinarea străinului de 
către Georg Simmel în Soziologie (1923), de când Robert Park (1924) 
a popularizat conceptul referitor la relaţiile personale și sociale” (deși, 
amintim, după el, distanţa socială se baza pe normele sociale care 
diferenţiază indivizii în funcţie de rasă, etnie, vârstă, sex, clasă socia- 
lă, religie, naţionalitate). Cu cât este mai mare distanţa socială dintre 
indivizi şi grupuri, cu atât mai puţin se influențează reciproc, spunea 
Emory Bogardus (1925) care şi-a propus să măsoare distanța socială 
(prin scalele sociale), fiindcă distanțarea (prin elemente identificabile) 
poate antrena probleme sociale, conflicte... 


În timpul pandemiei se cere oamenilor să se spele frecvent pe mâini, să 
tuşească sau să strănute în cot, să păstreze distanţa față de ceilalți, să evi- 
te zonele cu trafic intens și adunările, să evite strângerile de mână și 
îmbrăţişările, să nu cumva să-şi împrumute telefonul mobil, paharul, cana, 
uneltele, să evite vizitarea persoanelor de peste 65 de ani, mai ales pe cei 
care au boli cronice, să reducă numărul de persoane cu care-și petrec tim- 
pul (chiar din familie, sau grupul stabil de prieteni), să stea cât mai mult 
acasă, în casă ... În încercarea de a pune în aplicare distanțarea socială, gu- 
vernul emite „ordonanţe”, o distinge de carantină (restricționarea mișcării 
persoanelor asimptomatice care au fost expuse bolii să rămână acasă sau 
într-un loc desemnat, să nu primească vizite), de izolare (menţinerea per- 
soanelor cu infecții departe de cei cu risc de îmbolnăvire) etc. În teorie, 
e simplu, dar mai dificil e în practică, mai ales pentru cei care trebuie să 
rămână la locul de muncă „în timpul pandemiei'... 


V. Despre schimbarea socială. Sunt numeroase teoriile schimbării 
sociale. Dacă am reține ce spun, am vedea că ele caută să afle „cauze”, 

să prevadă „efecte”, să formuleze „legi”, să propună „stadii” de dezvol- 
tare, „faze” ale schimbării, „etape”, „ere”, „epoci”, „modele”( liniare”, 
„ciclice”, „în spirală”, „roata în mers” etc.), să pună accent pe „cauzalita- 
te”, pe „raţionalitate”, pe rolul economiei, politicului, pe rolul culturii, 
religiei, pe „lupta”: „maselor”, „claselor”, „mișcărilor sociale”, elitelor”, 
pe activitatea „eroilor”, pe co-determinarea acțiunii individuale și co- 
lective... Unele văd schimbarea lentă, altele schimbarea bruscă, unele 
văd schimbarea la „nivel global”, altele la nivel local etc. Din lectura lor 
aflăm informaţii utile privind: reprezentările despre schimbare, facto- 
rii schimbării, agenţii, modalităţile, natura schimbărilor, rezistența la 
schimbare (putem rezuma întrebările pentru a afla informaţii despre 
schimbare?). În general, oamenii opun rezistență la schimbare și în- 
cearcă să evite schimbările asupra cărora planează suspiciuni (unii 
opun rezistență chiar şi atunci când schimbările au un caracter favo- 
rabil lor...). Rezistenţa la schimbare este o combinaţie între reacția 
individuală și cea colectivă. Ea apare ca răspuns la situațiile percepute 
amenințătoare la adresa echilibrului stilului de viață şi maschează fri- 
ca de necunoscut, incertitudinea în raport cu orice noutate. Grupurile, 
societăţile îşi manifestă rezistența la schimbare în funcţie de gradul lor 
de coeziune, de structura organizatorică sau de tradiţie (de exemplu, 
biserica, armata sau instituţiile de învățământ sunt mai inerte, mai re- 
ticente la schimbare), aşa că aceia care inițiază schimbările trebuie să 
rețină că, dacă aceasta înseamnă o renunțare la stabilitate — fapt asociat 
cu imposibilitatea controlării viitorului anunţat prin schimbare - se 
produce nesiguranță, nemulțumire, anxietate... Informarea oportună, 
realistă şi responsabilă ar putea diminua probabilitatea de apariţie a 
unor reacţii ostile în raport cu schimbarea, dar inițiatorii schimbării ar 
trebui să aibă un proiect clar, pentru a putea anticipa şi controla etape 
ale schimbării şi evita din efectele nedorite. Fără un proiect calitatea 
schimbării este îndoielnică (așa cum va fi şi dacă oamenilor nu li se 
oferă posibilitatea să participe efectiv la procesul de schimbare, să-şi 
asume atât latura acțională, cât și efectele — eşec sau succes). Pentru 
reușita strategiilor de schimbare urmărite trebuie atenţie la sentimente 
şi convingeri, la comportamentul cotidian, manifest al oamenilor, ca și 
la mediul extern. Pentru a schimba mentalităţile e necesară schimbarea 
perspectivelor oamenilor în viaţa de zi cu zi, dar societăţile nu se pot 
schimba dacă nu pun la îndoială bazele structurării lor. Desfășurarea 

istoriei nu se încadrează în coordonatele „predestinătorilor”, nici în 
limitele dorințelor oamenilor concreți... Viitorul ar fi uşor de pre- 
zis dacă schimbarea ar depinde doar de un „factor determinant”, iar 
„cauzalitatea” ar fi „liniară”, dar realitatea socioumană este multidi- 
mensională, iar principiul schimbării este policauzal. Paradigma uni- 
că este reducționistă și în acest caz. Important este să vedem schim- 
barea ca rezultat al dualității structurale - al instituţiilor și agregării 
comportamentelor oamenilor cu strategii multiple. Este important să 
avem simțul istoriei, al valorilor, să facem alegeri, să luăm decizii și să 
acționăm cât mai mult în „cunoștință de cauză” privind condiţiile (ne) 
(re)cunoscute și efectele (ne)intenţionate ale actelor noastres, chiar 
acum când este de luat în seamă o „criză societală sanitară” produsă 
de rigiditatea socială și de amestecul ideologic, când formele de regle- 
mentare o iau doar într-o parte şi cu mult înaintea a ceea ce e realmente 
de schimbat... 


VI. Unele consecinţe. Ieri, lumea părea să aibă un garant intra-so- 
cial puternic, progresul se asocia cu viitorul radios, astăzi asistăm la 
decolectivizarea efectelor progresului, la pluralizarea și singularizarea 
comportamentelor sociale, a stilurilor de viaţă, într-un ritm stresant de 
urgent al vieții sociale... Într-un film recent, mesajul principal era cum 
te mai poţi apropia de ceilalți după ce ai făcut totul pentru a te izola de 
ei (unul dintre actori povestește cum un fermier avea de toate, era fe- 
ricit, dar îl supărau intruşii, neaveniţii, animalele, așa că s-a înconjurat 
cu șanțuri, a pus capcane; a rămas bogat, fericit, dar singur...; neputând 
suporta singurătatea, i-a chemat pe cei pe care i-a alungat, dar aceștia 
nu au mai venit, temându-se de capcane...). Cum te poţi apropia de 
cineva după ce le-ai întins tot felul de capcane? Ajunge să lași braţele 
jos şi să-i chemi ? 


Oamenii vor să aibă control de sine, autocontrol, adică să evite acte ale 
căror costuri pe termen lung depășesc beneficiile. Nevoile umane de 
bază includ - chiar dacă Maslow n-a spus-o clar — şi dorinţa de afecțiune 
pentru ceilalți, şi plăcerea fizică a apropierii de oameni, nu numai de 
bunuri materiale. Oamenii încep viața într-o situaţie oarecum similară, 
dar diferenţele apar cu socializarea când se construiește stima de sine, 
cu modul în care ne imaginăm sinele, cu întrebările esenţiale pe care 

ni le punem (cine sunt? sunt bun? iubit? pot să iubesc?). Insist asupra 
stimei de sine - produs social și forță socială: fără ea, fără control de 
sine, fără coerenţa eului apar bolile sociale, se instalează indiferența şi 
panica. La ora actuală putem fi de acord cu aceia care spun că bolile 
mintale sunt mai curând simptome socioculturale decât proprietăţi 
ale indivizilor... Este adevărat că, aşa cum spunea Durkheim, paranoia, 
convulsiile, depresia pot fi normale în anumite socioculturi (Foucault 
examina nebunia în societăți occidentale şi constata codeterminarea ei 
cu categoriile culturale impuse unora definiţi ca bolnavi mintali). Putem 
vedea cum și astăzi sistemul de clasificare psihiatrică se construieşte 
din surse profesionale, economice, politice şi culturale foarte diver- 
se, deci neclare. Putem citi mai cu atenţie chiar ce spun companiile 
farmaceutice despre tulburările mintale și ce fac ele pentru a diminua 
suferinţa, tristețea, anxietatea, oboseala, ce noi şi noi medicamente in- 
dică... Dar până la boli mintale, nu trebuie uitată panica“ și efectele ei 
induse de distanţare. Ea poate apărea brusc, poate domina gândirea și 
raționamentul, poate semăna cu agitația frenetică a animalelor. Panica 
poate apărea la un individ, se poate manifesta brusc în grup, se poate 
răspândi în masă (precum marea temere colectivă din timpul erupției 
Vezuviului în anul 79, Marea Frică din 1789, panica din timpul scu- 
fundării Titanicului în 1912, a difuzării la radio a Războiului Lumilor 
în 1938, sau când s-au produs tsunami-ul din 2004 ori explozia de la 
centrala nucleară Fukushima în 2011 ...). Panică s-a văzut și în primă- 
vara lui 2020 când au fost invadate magazinele pentru umplerea că- 
mărilor pe timpul pandemiei de coronavirus, deşi formele de cooperare, 
colaborare și raționament minim au fost menținute (fiindcă la oamenii 
normali, în societăți aferente, în caz de pericol, organizarea socială nu 
dispare complet... 


Note | 1 Anxietate (frică excesivă și persistentă care determină 
evitarea situaţiilor sociale); fobie (teamă intensă şi ne- 
rezonabilă de ceva anume, de exemplu, agorafobie — fri- 
ca de a sta închis între patru pereți); anxietatea separării 
(frică iraţională de a fi separat de părinți sau tutori) etc. 

? Concentrarea asupra respirației poate calma, ca și repe- 
tarea formulei: „sunt bine, totul va trece” ... E uşor să fii 
optimist, aşa că faceţi o listă cu lucruri care vă preocupă, 
faceţi ceva ce vă place (ascultați muzica, faceți o plimbare 

în aer curat, „beți cel puțin doi litri de apă pe zi”, ceai din plante, jucați-vă cu animalul de 
companie, faceți o baie fierbinte, desenați, sunați un prieten)... deconectați-vă. Sigur că 
puteți apela la terapie, medicamente, somn... 

3 Park, RE (1924) „The concept of social distance”, în Journal of Applied Sociology 8: 
339-44 

+ Ce se schimbă: întreaga societate sau „sectoare”, „subsisteme” ale sale (cultura, valo- 
rile, ideologiile, mentalitățile, reprezentările, atitudinile)? Cum are loc schimbarea? este 
continuă? sporadică? ce rezistență întîmpină? din partea cui? cu ce intensitate? Care este 
ritmul schimbării? Care sunt factorii ce explică schimbarea? Care sunt condițiile (ne) 
favorabile schimbării? Care sunt agenții schimbării? E posibil să prevedem schimbări 
viitoare? etc. 

$ Forse, M. (1991), LAnalyse structurelle du changement social: le modèle Louis Dirn, PUF, 
coll. Sociologies daujourd'hui 

é Cuvântul „panică” derivă din grecescul nav6ş, fiind asociat cu zeul Pan, care se amu- 
za grozav speriind turmele de capre și de oi... 

lon CONSTANTIN 


Împrejurările istorice ale intrării României 
în războiul împotriva URSS (iunie 1941) 


Câteva reamintiri și consideraţii 


I.C. — doctor în istorie, 
cercetător științific asociat 

la Institutul Naţional pentru 
Studiul Totalitarismului al 
Academiei Române. Autor, 
printre altele, al volumelor 
Basarabia sub ocupație 
sovietică, de la Stalin la 
Gorbaciov (1994); România, 
Marile Puteri şi problema 
Basarabiei (1995, 2017); 
Polonia în epoca „Solidarităţii” 
1980-1989 (2007); Polonia în 
secolul totalitarismelor 1918- 
1989 (2007); Gherman Pântea 
între mit şi realitate (2010); 
Pantelimon Halippa. O viată 
dedicată luptei pentru unitatea 
naţională (2016); Problema 
Basarabiei în discuţiile româno- 
sovietice din timpul Războiului 
Rece 1945-1989 (2015). 
Domenii de interes științific: 
istoria Basarabiei, Bucovinei și 
a relaţiilor româno-polone în 
perioada contemporană. 


La împlinirea a opt decenii de la intrarea Ro- 
mâniei în războiul impotriva URSS (iunie 
1941), apreciat în istoriografie şi ca „al doilea 
război pentru reîntregirea țării”, se impun câ- 
teva succinte reamintiri şi consideraţii. 


Ca urmare a ultimatumurilor sovietice din 26 
şi 27 iunie 1940, Basarabia, partea de Nord 
a Bucovinei şi Ținutul Herţa, cu o suprafață 
totală de 50 762 km2 și aproximativ 4 mili- 
oane de locuitori, majoritatea etnici români, 
au fost desprinse cu forța și încorporate în 
URSS. Raptul teritorial din 28 iunie 1940, 
era rezultatul înțelegerilor cuprinse în Proto- 
colul adițional secret la Pactul de neagresiune 
sovieto-german semnat cu 10 luni în urmă la 
Moscova. De menţionat că Ţinutul Herţa nu 
făcea parte nici din Bucovina, nici din Basara- 
bia, şi nu fusese revendicat de URSS. 


Anexarea sovietică a fost întâmpinată cu 
un sentiment pozitiv doar de o mică parte a 
populaţiei Basarabiei și Bucovinei. În zilele ur- 
mătoare, în localitățile mai importante și în une- 
le din gările unde se adunau refugiații pentru 
evacuare au avut loc incidente antiromânești şi 
prosovietice, în urma cărora preoți, intelectu- 
ali, soldaţi români separați de unități, civili în 
curs de evacuare au fost atacați, batjocoriţi, sau 

uciși. Cedările teritoriale din anul 1940 au produs o amărăciune profun- 
dă și resentimente în rândul populaţiei românești și au grăbit scăderea 
popularității regimului regelui Carol al II-lea. 


În teritoriile anexate a fost instaurat un regim sovietic de ocupaţie, 
cu caracter totalitar, opresiv și represiv. În cea mai mare parte a teri- 
toriului ocupat, sovieticii au proclamat RSS Moldovenească, iar par- 
tea sudică a Basarabiei, Bugeacul, și nordul Bucovinei au fost alipite 
la RSS Ucraineană. Odată cu proclamarea RSS Moldovenești, RSSA 
Moldovenească, republică autonomă „moldovenească” de la răsărit 
de Nistru, a fost împărţită între cele două republici sovietice vecine, 
Moldova sovietică şi Ucraina. 


După ocuparea Basarabiei, Bucovinei şi Ţinutului Herţa s-a declanșat 
o campanie de persecuții împotriva localnicilor, arestări arbitrare, tor- 
turi, execuţii și deportări în gulagurile Siberiei. Aceste măsuri au afec- 
tat atât populația românească majoritară, cât şi minoritățile naţionale. 


Agresiunii sovietice din vara anului 1940, România nu i s-a putut opu- 
ne cu armele datorită izolării pe plan internațional şi a insuficientei 
pregătiri a oștirii sale. 


Raporturile României cu imperiul de la Răsărit au cunoscut, în con- 
tinuare, o deteriorare notabilă, în condiţiile în care la noua frontieră 
româno-sovietică erau provocate numeroase incidentet, Moscova pre- 
gătind, totodată, alte acţiuni de rapt teritorial împotriva țării. 


Este semnificativ faptul că, doar cu câteva săptămâni înaintea declanșării 
războiului germano-sovietic, V.M. Molotov a fost la Berlin pentru a 
oferi lui Hitler, în numele Kremlinului, o „alianță militară totală”, ce- 
rând, în schimb: recunoașterea posesiei permanente a teritoriilor ce 
fuseseră ocupate de Armata Roşie; încorporarea definitivă în U.R.S.S. 
a Lituaniei, Estoniei, Letoniei, Careliei, Basarabiei și Bucovinei (în în- 
tregime deci); controlul complet al Dardanelelor; mână liberă în Irak 
şi Iran; o poziţie importantă în Arabia Saudită, care să asigure Uniunii 
Sovietice controlul Golfului Persic și al Golfului Aden”. După multiple 
pertractări, germanii au refuzat propunerea sovietică. 


Demersul diplomatic întreprins de Molotov fusese însoțit de pregă- 
tirea de către factorii militari sovietici a unui plan privind o lovitură 

preventivă la Vestul U.R.S.S., care viza şi România - așa cum atestă 
documente de arhivă publicate în Federaţia Rusă”. 


La 4 septembrie 1940, în urma pierderilor teritoriale şi de populaţie, a 
anarhiei care ameninţa să ducă la însăși prăbuşirea statului român, re- 
gele Carol al II-lea, sub presiunea evenimentelor, i-a dat puteri depline 
generalului Ion Antonescu. Pe 6 septembrie, regele a abdicat în favoa- 
rea fiului său, Mihai, şi a fugit din ţară. Antonescu era considerat un fel 
de „as în mânecă” de către majoritatea liderilor politici români şi de 
observatorii externi, chiar dinainte de ultimatumul sovietic, datorită 
„prognozelor sale extrem de precise asupra evenimentelor, pe care le 
făcuse încă din 1934'*. „Opinia generală era că, dacă putea să prevadă 
asemenea evenimente dezastruoase, poate că era capabil să facă totuşi 
ceva pentru a pune lucrurile pe picioare după aceea”. 


După cum bine observa la vremea aceea analistul britanic Arnold 
J. Toynbee, Berlinul luase în calcul o ocupare de facto a României de către 
forțele germane, date fiind interesul și nevoia de petrol românesc a celui 
de-al Treilea Reich. Singura problemă era dacă acest lucru e bine „să se 
petreacă cu sau fără consimțământul României”. Potrivit comentariului 
lui Toynbee, Antonescu „s-a confruntat cu sarcina de a guverna țara afla- 
tă în faţa pericolului ocupaţiei germane, cu oameni înfuriați de pierderile 
teritoriale, cu un nou rege de numai 18 ani și cu o Gardă de Fier nerăbdă- 
toare să creeze probleme”, așa că, în pofida faptului că el „a fost întotdeau- 
na pro-britanic din punctul de vedere al părerilor politice”, Antonescu „a 
decis că ar fi mai bine pentru țara lui să nu fie ocupată de o forță fáțiş osti- 
1%”. Toynbee concluziona că „decizia lui Antonescu a fost aspru criticată 
(de britanici — n.n.), dar, dată fiind imposibilitatea de a obţine ajutor de la 
Aliați, este greu de imaginat ce altceva ar fi putut face”. 


La începutul lunii septembrie 1940, un general german a fost trimis 
în România pentru a pregăti sosirea misiunii militare germane. El a 
transmis că existau „rapoarte insistente legate de noi acţiuni care pu- 
neau în pericol noua graniță cu Rusia”, privind „constantele încălcări 
provocatoare ale frontierei de către ruși, pentru care apoi dau vina pe 
români”, mai exact „concentrări la punctele de trecere a râului și ma- 
teriale de construcții pentru poduri în mai multe puncte situate de-a 
lungul Prutului, precum și construcția a numeroase aerodromuri în 


sudul Basarabiei”!?. 

Încă de la venirea sa la putere, în urma gravei crize interne și 
internaționale, generalul Ion Antonescu avea să exprime în mod con- 
secvent atitudinea de nerecunoaștere a răşșluirilor teritoriale săvârşite 
pe seama României. Considerând că „este preferabil ca răpirea 
Basarabiei şi a Nordului Bucovinei să rămână caracterizată ca un act 
de forță pe care România nu l-a acceptat decât ca atare”"!, conducăto- 
rul statului român atrăgea atenția ministrului acreditat la Moscova să 
nu angajeze guvernul român în semnarea unui document cu implicaţii 
politico-diplomatice deosebite pentru România într-o viitoare așezare 
a relaţiilor internaţionale. El arăta că „nu avem nici-un interes de a lega- 
liza acest act, oferind astfel sovieticilor un titlu juridic pentru a păstra 
aceste provincii (...) Nu este intenţia guvernului român să renunțe la 
poziţiile de principiu şi să recunoască unilateral soluţiile sovietice (...) 
Guvernul român socotește că nu este momentul de a se proceda la o 
consacrare a frontierelor noastre cu U.R.S.S?”. 


Punctul de vedere exprimat de generalul Ion Antonescu era în deplin 
acord cu poziția Marilor Puteri şi acceptat de toată lumea politică şi 
diplomatică ce împărtășea ideea nerecunoașterii modificărilor teri- 
toriale prin forță”, inclusiv de guvernul britanic și cel american. La 5 
septembrie 1940, Winston Churchill declara în Camera Comunelor 
că „noi nu vom recunoaște schimbările teritoriale care se vor face în 
timpul războiului, mai puţin acelea care vor fi consecinţa unui acord 
de înţelegere între părțile interesate”"*. Aceste prevederi vor fi incluse 
ulterior şi în Charta Atlanticului, care era „împotriva schimbărilor te- 
ritoriale ce nu ar fi în acord cu dorinţele liber exprimate de popoare”"S. 


Britanicii nu erau, însă, dispuși („şi, în general, nu erau capabili”!S — no- 
tează Larry L. Watts) să se confrunte cu Uniunea Sovietică în legătură 
cu expansiunea agresivă a acesteia în Europa Centrală. Ambasadorul la 
Moscova, Sir Stafford Cripps, declara autorităţilor sovietice, la sfârşitul 
lunii octombrie 1940, că „Marea Britanie ar fi pregătită să recunoască 
ocupaţia sovietică de facto a statelor baltice, Basarabiei, Bucovinei şi re- 
giunilor din estul Poloniei recent încorporate în teritoriile sovietice” și 
„s-ar angaja să nu adere la nici un acord antisovietic pe durata războiului”. 


Pentru generalul Ion Antonescu, refacerea integrităţii teritoriale a statu- 
lui român a fost obiectivul esenţial al politicii sale externe. „Principalele 
obiective ale politicii mele — i-a spus Antonescu lui Hitler în timpul 

primei lor întâlniri, din 22 noiembrie 1940 — vor fi reintegrarea la pa- 
tria mamă a Basarabiei, a Nordului Bucovinei și a Transilvaniei”. În 
cadrul discuţiilor, Antonescu a remarcat faptul că „ruşii aveau pretenții 
din ce în ce mai mari” și „amânau în mod constant stabilirea graniței, 
astfel încât s-o poată treptat împinge mai departe în teritoriul româ- 
nesc şi să influenţeze stabilirea sa tot mai mult în favoarea lor”. Mai 
mult, încercau să excludă Germania din Comisia Dunării, să decol- 
mateze braţele Dunării, şi pretindeau dreptul ca navele lor de război 
să poată naviga în spatele liniei de apărare româneşti”. „Din cauza 
Moscovei — îi spunea Antonescu lui Ribbentrop - România nu a putut 
avea cu adevărat linişte, în special pentru că ruşii nu doreau să stabi- 
lească o graniță definitivă”?!. În discuţiile purtate cu mareșalul Keitel, 
liderul român descria cum „a organizat puncte de rezistenţă în pădurile 
din centrul Moldovei, de ambele părţi ale drumurilor și căilor ferate”, 
deoarece forțele sovietice puteau „avansa destul de rapid pe ambele 
căi prin Moldova”, iar dacă aceasta nu funcționa, „armata română se va 
retrage spre Carpaţi””. 


La 23 noiembrie 1940, generalul Ion Antonescu semna Pactul Tripartit, 
ceea ce reprezenta pentru statul român o garanţie în cazul unei agresi- 
uni din est şi un ajutor pentru întărirea lui militară”. România, i-a ex- 
plicat Antonescu lui Hitler cu acel prilej, „era pregătită să lupte pentru 
drepturile sale”, cu scopul de a restabili integritatea teritorială și aştepta 
sprijinul german pentru aceasta, indiferent de faptul că Berlinul faci- 
litase acele pierderi teritoriale”. Antonescu și-a declarat intenţia de 
„a continua în mod energic organizarea armatei române”, astfel încât 
„să fie gata de acțiune în primăvara anului următor”, reiterând faptul 
că „România nu cerea restabilirea granițelor sale fără a lupta pentru 


asta”7%5. 


Conform înțelegerilor convenite, un prim grup împreună cu șeful 
misiunii militare, generalul de cavalerie Erik Hansen și șeful misiunii 
militare aeriene, generalul de divizie Wilhelm Speidel, sosiseră, deja, 
la 12 octombrie 1940, în București, instalându-și birourile la Şcoala 
Superioară de Război. La 20 octombrie toate statele majore prevăzute 
se aflau în Capitală, la 24 octombrie începând să sosească și unitățile 
Diviziei 13 moto pentru instruirea trupelor române”. Analiza docu- 
mentelor germane de arhivă, scoase la lumină după încheierea războ- 

iului, ne arată că misiunea reală a acestor efective, „care nu trebuia să 
devină evidentă nici pentru români, nici pentru trupele noastre”, era 
„să apere câmpurile petrolifere românești împotriva unei terţe puteri 
care ar încerca să le acapareze sau să le distrugă; să dea posibilitatea 
armatei române să efectueze sarcini definite, corespunzător unui plan 
efectiv, elaborat în favoarea intereselor Germaniei; în cazul în care vom 
fi siliți la un război cu Rusia Sovietică, să pregătească angajarea forțelor 
germane și române din direcția României”. Profund indignată de 
agresiunea sovietică, opinia publică românească a suportat prezența 
trupelor germane în ţară, chiar în condiţiile în care noul aliat jucase 
rolul principal în mutilarea țării prin dictatul de la Viena”, iar drama 
Transilvaniei nu putea fi uitată. 


Întruchipând voinţa întregii naţiuni de eliberare a Basarabiei și a 
Nordului Bucovinei, generalul Ion Antonescu a iniţiat încă din toamna 
anului 1940 pregătirea politico-diplomatică şi militară a bătăliei pentru 
dezrobirea teritoriilor cucerite de sovietici în urma ultimatumului din 
vara aceluiași an. Atât la întrevederile din ianuarie - februarie 1941 cu 
reprezentantul Reichului, Herbert von der Neubacher, cât și la cea din 
primăvara anului 1941 cu Reichsmareșalul Hermann Göring, condu- 
cătorul statului român a precizat clar că refuză să primească Basarabia 
şi Nordul Bucovinei „dacă nu le va lua în focul luptei și dacă sângele 
românesc nu va curge pentru ca să spele onoarea Neamului și să ci- 
menteze pentru vecie dreptul nostru asupra Bucovinei şi Basarabiei”. 


Pe 15 ianuarie 1941, Antonescu prezenta succint lui Hitler intenţiile şi 
condiţiile participării româneşti la o colaborare militară cu Germania, 
arătând că, în cazul în care Uniunea Sovietică ataca, România dorea „să 
participe la operația militară cu toate forțele sale”, deoarece ar fi „efec- 
tiv în război, chiar dacă nu ar participa la o operaţie militară inițială, din 
moment ce este expusă la atacuri aeriene ale forţelor inamice”. Astfel, 
la mijlocul primăverii anului 1941, Antonescu a pledat pentru „o in- 
cursiune împotriva armatei ruse”, care, a avertizat el, putea avea succes 
doar „atât timp cât sprijinul Angliei și Statelor Unite ale Americii nu 
era încă efectiv”. 


Conlucrarea dintre Germania şi România pe plan strategico-militar 
şi politic nu s-a realizat în baza unei alianţe scrise împotriva Uniunii 
Sovietice, ea fiind reglementată cu prilejul întrevederii Hitler- 

Antonescu, ce a avut loc la München, în ziua de 12 iunie 1941. Întrucât 
nu reprezenta un act juridic, această alianță conferea în aparenţă o lar- 
gă libertate de mişcare României, putând deveni de fapt susceptibi- 
lă oricărei virtualități”. Cu ocazia întâlnirii menţionate, Adolf Hitler 
i-a comunicat Conducătorului statului român că războiul cu Rusia 
este iminent, fără a face alte precizări. Cu abilitatea politică ce-l ca- 
racteriza, cancelarul german i-a precizat generalului Ion Antonescu 
că „intenţionează să-l lase să apară în fața poporului român drept co- 
mandantul suprem în acest spațiu”. Antonescu a răspuns că „acceptă 
cu plăcere această propunere de a fi comandant suprem, nu de dra- 
gul faimei”. În același timp, el a respins sugestia lui Hitler că, poate, 
România nu ar trebui să participe la campanie „chiar din prima zi”, de- 
oarece, dacă nu o făcea, Moscova putea „să observe o anumită reținere” 
şi să se abțină de la atacarea teritoriului românesc. Liderul român a re- 
plicat că forţele sovietice ar ataca România, vizând în special producţia 
de petrol şi centrele de transport, „chiar dacă România nu ar participa 
de la început”, iar românii nu le-ar permite pur și simplu germanilor să 
lupte pentru ei fără participarea lor“. „Şi, în orice caz — notează Larry 
L. Watts —, teritoriul românesc pe care sovieticii îl invadaseră şi îl ocu- 
paseră aparţinea încă României, potrivit dreptului internațional”ss. 


La procesul ce i s-a intentat în anul 1946, lon Antonescu va declara: „Nu 
pot fi socotit agresor, fiindcă România era în stare de război cu U.R.S.S. 
din iunie 1940, când Rusia a fost agresorul. Acceptarea ultimatumului 
nu a fost decât o retragere strategică și politică la care recurge orice țară, 
orice om când este surprins fără sprijin şi nu este în măsură să se apere. 
Din iulie 1940 până în aprilie 1941 actele de agresiune parţiale ruse au 
continuat. Deci, în iunie 1941 a fost o acţiune care se încadra și era o 
urmare a agresiunilor pe care le suferise poporul român”*. 


În concepţia generalului Ion Antonescu, refacerea României Mari, pe lân- 
gă faptul că reprezenta dorinţa fierbinte a întregii națiuni, avea și o însem- 
nătate aparte ce ține de însăși locul și rolul geo-strategic și politic al țării 
pe continentul european. El era convins că o Românie puternică la Gurile 
Dunării este „cea mai bună chezășie împotriva pătrunderii Rusiei în spre 
Mediterana”. În definirea acestui obiectiv, el pornea de la evidenţa faptu- 
lui că cedarea Cadrilaterului — la care Moscova contribuise considerabil 
— însemna în fond un succes al planului sovietic de reducere progresivă 

a coridorului dobrogean ce desparte pe ruși de slavii balcanici. De aceea, 
„trebuie împiedicat tot ce ar putea servi unității slave, trebuie spart blocul 
slav prin crearea de bariere solide și durabile între elementele sale compo- 
nente: între slavii asiatici și slavii balcanici. Rolul de căpetenie în această 
privinţă revine, datorită poziției sale geografice, României care trebuie să-și 
continue misiunea ce Europa i-a încredinţat-o prin Tratatul de la Paris. 
România întregită și puternică este deci piesa esenţială a acestui sistem de 
apărare în contra pericolului slav”**. 


Pentru a răspunde agresiunii sovietice din vara anului 1940, în vederea 
dezrobirii teritoriilor strămoșești cotropite, generalul Ion Antonescu și-a 
dat seama că România nu poate face singură acest lucru, ea având nevoie 
de un aliat puternic. Acesta nu putea fi decât Germania, singurul stat ca- 
pabil şi dispus în acel moment să ajute România. Motivația colaborării cu 
Germania era explicată de Ion Antonescu astfel: „Ne vom lupta alături 
de germani nu pentru interesele lor, ci pentru apărarea granițelor noas- 
tre; nu noi îi ajutăm pe ei, ci ei ne ajută pe noi”. Grăitoare pentru expli- 
carea mobilului conlucrării generalului Ion Antonescu cu Germania sunt 
consideraţiile istoricului Alexandru Boldur într-o lucrare încă nepublica- 
tă: „Există şi în domeniul politicii un pic de logică. Cum putea România 
să scape unicul prilej de a încerca norocul să redobândească Basarabia şi 
Bucovina de Nord dacă nu folosind evenimentul că germanii au pornit 
în atac contra Rusiei? Una singură România nu putea să se măsoare cu 
forţele uriașe ale vecinului său. Altfel se prezentau lucrurile din moment 
ce România avea un aliat puternic, germanii. Ion Antonescu a urmat 
chemarea intimă a sufletului său și vocea strămoșilor care au suferit de 
pe urma forței arogante a ruşilor. «Ordon treceţi Prutul» adresat arma- 
tei române a fost cât se poate de firesc. Răpirea Basarabiei și Bucovinei 
justifica războiul românilor împotriva Uniunii Sovietice”*. La rândul 
său, Grigore Gafencu opina că războiul în Est reprezenta în concepția 
generalului Ion Antonescu „un război pentru pământul făgăduinţei”*!. 
Deși era unul dintre opozanţii marcanţi ai generalului Ion Antonescu, 
marele diplomat român nota în jurnalul său că „Războiul cu Rusia în care 
luptăm alături de nemți, nu are, nu poate avea pentru noi același interes 
şi aceleași țeluri ca pentru Germania. Pentru noi înseamnă suprimarea 
unei nedreptăţi, reîntregirea hotarelor noastre, întărirea poziției noastre 
vitale la Gurile Dunării””. „România a fost, de fapt, singurul aliat din 
Axă care a avut o cauză legitimă, conform legilor internaționale, pentru 

a intra în campania din Răsărit”® — apreciază istoricul american Larry 
L. Watts. 


Pe de altă parte, la toate întrevederile cu Ion Antonescu, conducerea 
Germaniei sublinia că, pentru recuperarea Basarabiei şi a Nordului 
Bucovinei, România nu se poate eschiva de la războiul cu U.R.S.S. 


Începerea războiului a fost comunicată ofițerilor de pe front la mie- 
zul nopţii (ora „zero”), iar trupei la ora 3.00. Peste puţin timp, avea să 
fie făcut cunoscut și celebrul ordin: „Ostași, Vă ordon: Treceţi Prutul, 
Zdrobiţi vrăjmaşul din Răsărit şi Miazănoapte. Reîmpliniţi în trupul 
țării glia străbună a Basarabilor şi codrii voievodali ai Bucovinei, ogoa- 
rele și plaiurile voastre”*. 


Aflând despre decizia privind intrarea României în război, regele Mi- 
hai Li-a transmis generalului Antonescu: „În clipa când trupele noastre 
trec Prutul şi codrii Bucovinei pentru a reîntregi Sfânta Ţară a Mol- 
dovei lui Ştefan cel Mare, gândul se îndreaptă către domnia voastră 
domnule general și către ostașii țării *. Telegrame similare au transmis 
Iuliu Maniu, Constantin I.C. Brătianu şi alți lideri politici români. 


Vestea începerii războiului în Est a fost primită cu bucurie şi entuziasm 
de întreaga suflare a țării, fiind memorabil cântecul popular lansat în ace- 
le zile: „Azi noapte, la Prut, războiul a-nceput/Românii trec dincolo iară/ 
Să ia înapoi prin arme și scut/ Moșia răpită astă-vară...” „Ca un torent — 
consemna ziarul «Timpul», la 22 iunie 1941, referindu-se la atmosfera 
din București —, lumea a coborât în stradă, îimbrăţişându-se. Ochii tuturor 
erau plini de lacrimi... Pieţele, mai ales, sunt o mare de capete. Orchestrele 
militare cântă marșuri patriotice. Deodată, cineva, de lângă statuia regelui 
Carol I, se desprinde și invită la pași măsuraţi de horă pe o bucovineancă în 
pitorescul ei costum național. A fost ca o descărcare electrică. S-a întins o 
horă demnă de condeiul lui Coşbuc”. În Bucureşti și în alte localități din 
ţară au avut impunătoare manifestații de simpatie și susținere a hotărârii de 
intrare în război. Declaraţii de adeziune față de lupta eliberatoare a armatei 
române au făcut Patriarhia şi Academia Română, precum și alte instituții 
reprezentative ale statului. Mulţi intelectuali și oameni de rând, tineri și bă- 
trâni au cerut să plece voluntari pe front. 


Intrarea în război era aprobată de toate mediile politice, evident în 
afara celor situate pe poziţii contrare interesului național. „Acest răz- 

boi era dorit de toată națiunea română, pentru că prin el vedeau cu 
toţii salvarea neamului de sub permanenta ameninţare rusească (...) 
Încrederea în puterea militară germană, convingerea într-un război 
scurt şi victorios, în speranţa că o dată cu înaintarea pe teritoriul rusesc 
se va produce o revoluţie în contra regimului comunist, întăreau sufle- 
tul soldatului român și-i dădeau o forță morală deosebită” — aprecia 
generalul Platon Chirnoagă într-o lucrare de referință apărută în exil 
pe tema campaniei României în Est. 


Printr-o declaraţie făcută în numele Partidului Naţional Ţărănesc, Iuliu 
Maniu își exprima poziţia favorabilă acţiunii militare a României“, 
iar Ion Mihalache, membru marcant al partidului, pleacă voluntar pe 
front. Același gest de suprem devotament față de țară îl va face istoricul 
Gheorghe Brătianu. 


Însuşindu-și teza anglo-americană potrivit căreia România nu trebuia 
să depășească linia Nistrului cu armatele sale, unii fruntași politici se 
vor desolidariza ulterior de acţiunea mareșalului Ion Antonescu”, nu- 
trind speranţe zadarnice în a câştiga bunăvoința aliaților. 


La 20 iunie 1941, cu două zile înainte de declanșarea acțiunii militare 
împotriva Uniunii Sovietice, ministrul american la București, Franklin 
Mott Gunther, făcea cunoscut lui Iuliu Maniu că S.U.A. privesc „favo- 
rabil distrugerea comunismului”, iar el se declară satisfăcut de faptul că 
atitudinea americană ușurează situația României“. 


Cu prilejul întâlnirii pe care a avut-o imediat după 22 iunie 1941 cu 
F. Mott Gunther, Iuliu Maniu îi va arăta acestuia că Anglia și S.U.A. au 
recunoscut „realipirea Basarabiei, nesancționând anexiunea sovietică 
din iunie 1940”. Dacă românii vor fi siliți să treacă dincolo de Nistru 
- declara Maniu - „ei vor salva pentru a doua oară Europa de comu- 
nism'*!. Cu toate acestea, la 28 iunie 1941, Maniu va exprima public 
poziția sa că armatele române nu trebuie să încalce teritorii care nu au 
aparținut țării. La întâlnirea ce a avut loc la Brașov, în ziua de 12 iulie 
1941, cu mai mulți diplomaţi străini, liderul P.N.T. îi declara lui F. Mott 
Gunther că nici în cazul în care trupele române depășesc Nistrul, „nu 
trebuie să fim consideraţi în conflict cu Anglia și S.U.A.” Cu acest prilej, 
ministrul american confia că avea misiunea să păstreze contactul cu 
„democraţia românească”*?. 

În vederea iniţierii unei ample acţiuni diplomatice, Maniu întocmește 
un memoriu către guvernele englez și american, în care expune „poziția 
specială a României” silită să intre în orbita Axei, în urma prăbușirii sis- 
temului politic și militar creat de Franţa și Anglia în Europa. În memo- 
riu se evidenția faptul că „România a fost silită să cedeze teritorii la pre- 
siunea Axei. Ea are o situaţie identică cu Polonia”*?. Liderul național- 
țărănist a căutat să obţină o scrisoare de la Gunther că, la conferința 
păcii, drepturile României vor fi examinate pe baze obiective, potrivit 
principiului liberei autodeterminări. Giinther s-a mulțumit, însă, a ară- 
ta impresia făcută în Statele Unite de „atrocitățile comise contra evrei- 
lor” și a declarat că „România nu va putea să ridice glasul pentru româ- 
nii de peste hotare, atâta timp cât va persecuta pe evrei's*. Era vorba, 
evident, de impactul pe care-l aveau în cercurile politice și economico- 
financiare americane ştirile cu privire la acţiunile pe care le întreprin- 
seseră trupele SS germane împotriva unor minoritari evrei din zona de 
Est a țării şi care erau puse, în mod eronat, pe seama armatei române. 


La 1 august 1941, Maniu a încercat, pentru întâia oară, să folosească 
diplomaţia americană în clarificarea raporturilor României cu Uniunea 
Sovietică. El a cerut lui Gunther ca Anglia și America să determine 
Moscova să declare „că ocuparea Basarabiei şi Bucovinei în 1940 a fost 
o măsură de siguranță împotriva unei eventuale agresiuni germane; 
că Sovietele n-au avut intenţiunea să anexeze aceste provincii și că ele 
sunt gata să discute, la sfârșitul ostilităților, cu un guvern român, li- 
ber de orice influenţă străină”s5. Diplomatul american nu a considerat 
intervenţia oportună; el a raportat, totuși, şefilor săi, iar rezultatul a 
fost... că postul de radio Londra îndemna pe români să nu avanseze 
dincolo de Nistru. „Asigurările” cerute de liderul P.NIŢ. vor fi evitate 
şi la întâlnirile ulterioare de F. Mott Gunther, care va declara că un răz- 
boi purtat de armatele române dincolo de fruntariile naționale va face 
o „proastă impresie” în S.U.A”. 


În anii războiului, Iuliu Maniu va rămâne consecvent ideii că stabili- 
rea atitudinii puterilor anglo-saxone față de problemele teritoriale ale 
României și succesul unei medieri britanice și americane în litigiul ro- 
mâno-sovietic condiționează o acţiune imediată a României de alătu- 
rare la războiul dus de puterile aliate contra Germaniei. 


(Va urma) 

Vlad MISCHEVCA 


Roxandra: crochiu istoric al 
portretului fiicei lui Vasile Lupu 


Istoria descendenților familiei domnu- 
lui Țării Moldovei Vasile Lupu! rămâne să 
conțină încă multe necunoscute. Fiind mai 
bine de un secol în aria de cercetare a istori- 
cilor, aceasta continuă să trezească un interes 
larg al cititorilor”. Iar fiica lui - Roxandra se 
| prezintă drept una dintre cele mai dramatice 
VIM. — cercetător ştiinţific şi misterioase figuri din galeria prințeselor 
coordonator la Institutul de moldovene, fiind mezina iubită a domnului 
Istorie (Chişinău), dr. conf. p $ . 
| Moldovei, care afirmase că ea este „singura 

cercet. (Associate professor, aia ei 53 
Ph.D); membru al Comisiei lUi mângâiere la bătrânețe”?. Roxandra a atras 
Nationale de Heraldică atenția scriitorilor și a poeților încă din se- 


(1995-2020; primulei colul al XIX-lea, servind ca prototip pentru 
preşedinte); Laureat al 


ediției a IV-a (2019) a Galei i să : PREN Sa: 
Premiilor Tva MOLDOVA. artistice, dar mult mai puţină atenţie i-a fost 


„Români pentru români” acordată în lucrările științifice. Imaginea lite- 
Premiul pentru promovarea rară a Roxandrei a fost imortalizată de mulți 
istoriei neamului. Domenii autori: Gh. Asachi, B.P. Hasdeu, S. Zotta, 
de Corps elle „Istoria M. Sadoveanu, I. Grămadă, C. Gane, Ed. Maryan, 
ip IMC ee dl i Chiriţescu, S. Lesnea, etc. Unul din- 


din sud-estul Europei , : | E 
(sec. XVIII -încep.sec. tre ultimele romane istorice publicate la 


eroinele unui număr destul de mare de opere 


XIX); genealogia domnilor Chişinău aparține neobositului muzeograf 
fanarioți; vexilologie  sorocean Nicolae Bulat*. Chipul fiicei dom- 
heraldică; raporturi istorice nului Moldovei Vasile Lupu și al soţului ei 
româno-elene. Semnează Ti fi iH ] itki t Și d tat 
13 monografi, publicate Timofei Hmelnițki au atras în mod repeta 
la Chişinău, București, laşi, şi atenția scriitorilor polonezi (K. Szajnocha, 
Atena, Salonic. S. Vengrzenovskiy, B. Grabowski), şi ucrai- 
neni (O. Rogova, O. Pahuciy, lu. Radzikevici 


Dipticul „Rozanda şi Timoş Hmelnițki” 
(autor necunoscut al secolului al XVIII-lea, Muzeul de Istorie din Liov) 


ş.a.)5. În 2001, Poşta Moldovei a emis un timbru cu portretul acestei 
prințese celebre, cu nominalul de 2 lei (cu o indicație eronată a anilor 
vieţii ei: 1630?-1687). 


De reţinut că de-a lungul vieții sale destul de scurte Roxandra (16302- 
1686: data exactă a nașterii ei rămâne necunoscută, se pare că s-a năs- 
cut între 1630 şi 1633), rămasă văduvă, nu s-a mai căsătorit niciodată 
(timp de 33 de ani), denumindu-se „Doamna Roxandra Timoșova 
Hmelniţka” (Timoșiha — în documentele rusești). 


Astfel, după ce a păstrat statutul de văduvă a unui vestit cazac (care 
a fost colonel de Jabotin şi hatman al armatei zaporojene în 1652- 
1653), ea a rămas fidelă amintirii soțului și numelui. Este documentat 
că, după întoarcerea sa în Moldova, Roxandra a botezat cel puţin un 
copil, care a primit numele "Timuș, în cinstea regretatului ei bărbat”. 


Trebuie remarcat faptul că vechiul nume Roxandra (Ruxandra) apa- 
re sub diferite forme de ortografie şi pronunție. În sursele rusești și 
ucrainene, există și variantele Roxanda, Roxana, Rozanda, Loxandra 
etc. Genealogistul Sever Zotta considerase, încă la 1913, că „Ruxanda 
nu este decât o formă românească a numelui Alexandra (...), o formă 
populară a numelui Alexandra”. 

În același timp, i s-a adăugat adesea adresarea românească modificată — 
doamna, transformată în „Domna”. Fiica domnitorului Moldovei însăşi 
s-a numit „Doamna Roxandra” (așa cum reiese din inscripţia brodată 
în greacă — Pwtavspa — de pe „patrafirul” (epitrahilul) făcut donaţie în 
1669 starețului mănăstirii Golia din Iaşi mitropolitului Grigorie din 
Laodocea?. 


Era o fată educată de tânără și după mulţi ani petrecuţi ca ostatică 
a tatălui ei în capitala Imperiului Otoman s-a întors în 1649 la casa 
părinţilor. Cunoştea, pe lângă limba maternă — româna (călătorii stră- 
ini din acea vreme nu întâmplător observau că „limba valahilor şi mol- 
dovenilor este româna” )", şi latina, greaca şi turca. Mai târziu a învăţat 
limba rusă (cel mai probabil, dialectul malorus)"!. Nu degeaba celebrul 
călător arhidiaconul Paul de Alep confirmă faptul că Roxandra era po- 
liglotă și că tatăl ei a trebuit să plătească mulți bani pentru a-și întoarce 
fiica la Iași: achitând 100 000 de taleri sultanului și 200 000 marelui 


vizir!?. 


Unele documente indică faptul că ea a fost chiar logodită la 
Constantinopol cu venețianul Ambrogio Grillo, pe care Vasile Lupu 
îl numea în 1645 „ginere”, iar pe bătrânul său tată Antonio (ucis de 
turci) — „cuscrul” („suocero”)!?. În orice caz, Roxandra nu a dus lipsă 
de pretendenți de logodnă: printre ei s-a numărat Sigismund (decedat 
la 4 februarie 1652), fratele principelui Transilvaniei, solicitanţi polo- 
nezi din familiile Zamoyski şi Wisniowiecki. Prin urmare, Vasile Lupu, 
aflându-se în zenitul puterii sale, a ezitat să răspundă afirmativ preten- 
dentului cazac, crezând, pe bună dreptate, că fiica sa de o educaţie atât 
de rafinată era demnă de un soț mai bun decât „necioplitul” Timoșa, 
care avea de fapt aceeaşi vârstă cu mireasa sau poate chiar era mai tâ- 
năr. Istoricii indică diferite date de naştere ale lui Timuș Bogdanovici 


(1630, 1632, 1635)". 


Pentru a grăbi „afacerea” și a-l convinge pe domnul moldovean să ac- 
cepte decizia de care avea nevoie, hatmanul ucrainean a încercat să pro- 
fite de conflictul izbucnit în 1650 între tătarii din Crimeea şi Moldova 
— din cauza atacului moldovenilor din 1649 în apropierea satului 
Brătuleni (lângă Rezina) asupra oştii tătare, care se întorcea cu pradă 
bogată după o campanie militară în ţinuturile poloneze. Detașamentele 
aliate de tătari și cazaci au intrat în Moldova în cursul unei operațiuni 


EEE PT ROMIÂINIĂ 


planificate în prealabil, jefuind și arzând satele şi târgurile ce le stau în 
drum. Bogdan Hmelnițki a ocupat capitala — Iașii, care a fost arsă până 
la scrum (doar mănăstirile au fost cruţate de cazaci). Cronicarul mol- 
dovean Miron Costin a scris cu durere că „au arsu atuncea tot orașul. 
Unde şi unde au rămas câte o dugheniță. Curtea cea domnească, case- 
le boierilor şi tot orașul într-o mică de ceas cenușe au stătut; iară mă- 
năstirile au hălăduit, că n-au vrut căzacii să dodiiască, den porunca lui 
Hmil (Hmelnițki) hatmanul, şi tătarâi n-au putut, că era şi oameni cu 
siniaţe”!S. Cronicarul polonez a remarcat că „Iașii au fost arşi ca Troia 
din cauza Elenei”. 


În anul bisect 1652, la 22 august (1 septembrie conform calendarului 
gregorian, era duminică), a avut loc căsătoria dintre Timofei Hmelnițki 
şi fiica mai mică a lui Vasile Lupu, care a consolidat alianța Moldovei cu 
cazacii”. O descriere detaliată a nunţii poate fi găsită la un autor anonim 
într-o sursă germană publicată: „August-septembre 1652. Boschreibung 
der solemniteten, so bey der Hochzeit des Chmielnizken sohns, Timoszek, 
mit des Hospodarn in Wallachey Tochter vorgangen etc.”*. 


Soarta ei ulterioară tragică a fost în mare parte predeterminată de po- 
litica consecvent promovată de părintele ei mândru și ambițios, Vasile 
Lupu, care, drept urmare a intereselor politice, şi-a sacrificat fiica mezină 
pe altarul alianțelor politice matrimoniale. În 1652, după multe oferte 
mult mai onorabile din partea nobilimii europene, „mare netocmală în 
deopotriva caselor și a hirelor” se făcu, căci ea a fost cununată cu un ca- 
zac grosolan care, după cum a remarcat cronicarul moldovean, avea „fața 
numai de om, iară toată hiria de hiară”"”. Chiar și cele mai apropiate rude 
ale mirelui l-au caracterizat pe Timoșa (Timoș sau Timuș) cu o poreclă 
sugestivă, drept un „Pali-voda, adică un Aprinde apă. 


O trăsătură distinctivă a Roxandrei a fost statornicia cu care a acceptat 
rolul de „salvatoare” a țării, supunându-se destinului. Caracteristica psi- 
hologică a altruismului tinerei fiice a domnitorului moldovean într-o 
situaţie atât de critică reiese și din scena descrisă de un călător străin: 
când, căzând în genunchi în fața tatălui ei, îl implora să o lase în voia 
sorții”. Poate faptul că în tinereţea lor, fiica domnitorului și fiul hat- 
manului, care deveniră soţi, au petrecut ambii ceva timp în rolul de 
ostatici printre musulmani - Roxandra a fost în haremul sultanului sub 
supravegherea mamei sale Valide Kiosem din iulie 1645 până în august 

1649”, iar Timuş a stat în Hanatul Crimeii în 1648” — şi-a lăsat acea 
amprentă, ce a permis oamenilor atât de diferiți să se apropie...(?) 


De remarcat că în Franța se publicase știrea despre cruntul compor- 
tament al tânărului Hmelnițki față de soția sa: la 15 noiembrie 1652 
din Varşovia se comunicase că „...fiul său a bătut-o deja de două ori pe 
prințesă, fiica Hospodarului Țării Româneşti (de fapt Moldova - n.n.), 
noua sa soție, cu amenințări de a o trimite înapoi la tatăl ei: acuzând-o 
de Marele Vizir, când ea era ostatică în Seraiul Constantinopolului, 
pentru a-l forța să o scoată: dar acel general Kmielnisky (Bogdan 
Hmelnițki — n.n.), care apreciază foarte mult alianța Hospodarului 
(Vasile Lupu — n.n.), nu poate suporta procesul fiului său și face tot ce 
poate pentru a-l aduce la un tratament mai blând”. 


Se înţelege că Vasile Lupu a fost unul dintre actorii importanţi ai con- 
flictului internaţional izbucnit în Europa de Est la mijlocul secolului 
al XVII-lea. Răscoala cazacilor zaporojeni împotriva puterii regale a 
Coroanei polone, care a început în 1648, a influențat în mod semnifica- 
tiv sistemul relaţiilor internaționale din Europa de Est şi de Sud-Est, în 
care şi Ţării Moldovei îi revenise un rol important. Sistemul tradițional 
de relaţii geopolitice din această regiune a suferit o serie de schimbări 
calitative, inclusiv apariția pe harta Europei de Est a unei noi entități 
politice, numite în acel moment Oastea Zaporojeană, extinderea Rusiei 
Moscovite spre Occident; începutul crizei ireversibile a statului polo- 
no-lituanian și a altora. 


Una dintre sarcinile politico-militare ale hatmanului Zaporojean a 
fost consolidarea flancului sud-vestic, pentru care trebuia să-l facă pe 
domnul moldovean aliatul său, eliminând astfel Moldova din sfera de 
influenţă a statului Rzeczpospolita. Cea mai simplă și mai eficientă mo- 
dalitate de a atinge acest obiectiv a fost la acel moment alianța dinastică 
între Iași și Cighirin. După cum a remarcat istoricul Ion Eremia, unul 
dintre cercetătorii epocii lui Vasile Lupu, politica externă a conducăto- 
rului moldovean a fost dedicată nu slujirii „unor partide sau grupărilor 
boiereşti pro-turcești sau pro-creştine, ci slujirii intereselor de stat ale 
Moldovei'”*. 


Căsătoria încheiată a avut un substrat geopolitic, care în cele din urmă 
s-a dovedit a fi nu numai „mioapă”, ci şi efemeră. Istoricii consideră că 

uniunea de rudenie a contribuit la crearea unei atmosfere absolut noi 
în relaţiile moldo-polonezo-ucrainene. Scopul diplomaţiei lui Vasile 
Lupu în relaţiile cu alte ţări, așa cum s-a menţionat deja în istoriogra- 
fie, a fost consolidarea poziției Moldovei pe arena internaţională”. 
Ulterior, planul lui Bogdan Hmelnițki de a-l face pe domnul Moldovei 
aliat așa şi nu s-a împlinit. Mai mult, alianţa cu Hmelnițki nu i-a adus 
beneficii lui Vasile Lupu, ducându-l la izolare şi, ca urmare, la pierderea 
tronului moldovenesc în 1653%. 


După moartea lui Timuș Hmelnițki sub zidurile Sucevei la 5 (15) 
septembrie 1653, Roxandra s-a stabilit la Subbotov (pe o moşie acor- 
dată lui Mihail Hmelnițki, tatăl lui Bogdan Hmelnițki, de către Ian 
Danilovici, staroste de Cighirin, „pentru slujire sârguincioasă”) și la 
Cighirin (Ceahrin), care în acea vreme era capitala Oştii Zaporojene”. 
Subbotov se afla în apropierea orașului de reşedinţă al cazacilor 
Cighirin de pe Nipru, la câteva sute de kilometri de Rașcovul de pe 
Nistru. Paul de Alep, la întoarcerea de la Moscova în 1656, o întâlneș- 
te pe Roxandra în Subbotov, unde în biserică Sf. Ilie era înmormân- 
tat Timuș. Din descrierea Roxandrei aflăm că: „fiica lui Vasile [Lupu], 
domnul Moldovei, a venit de mai multe ori să vadă pe domnul nostru 
patriarh, îmbrăcată ca o roabă circaziană, cu un calpac de postav îm- 
blănit; şi era însoţită de fete circaziene şi modovene îmbrăcate ca şi ea, 
întocmai ca roabele. (Probabil aveau haine sobre, în stilul caucazian, al 
celei de a doua soţii a lui Vasile Lupu, Ecaterina Cerchezoaică, care a deve- 
nit mamă vitregă (adoptivă) pentru fiicele lui din prima căsătorie — Maria 
și Roxandra — n.n.)”% 


Mai târziu Roxandra a locuit „pe malul marelui râu Nistros (Nistru), 
care este limita extremă a Țării Moldovei şi începutul graniţei țării ca- 
zacilor... în oraşul Raşcov”. La mijlocul secolului al XVII-lea Raşcovul 
era, după cum au remarcat contemporanii, „un oraş foarte mare con- 
struit pe malurile râului menţionat; având o cetate și un castel de lemn 


cu tunuri %. 


Cercetătoarea din Moscova, Vera Cenţova, scrie despre un document 
curios din fondurile Arhivei de Stat Ruse a Actelor Vechi (RGADA), 
păstrat numai în traducerea rusă (originalul grecesc se pare că s-a pier- 
dut): O scrisoare de la Roxandra, văduva lui Timofei Hmelnițki, către 
țarul Alexei Mihailovici, care exprimă bucurie cu privire la adoptarea 

cetățeniei ruse şi cererea de a-i oferi Târgovişte (Tsrprosuma) „pentru 
hrănire”%. Conform inventarului arhivistic, datat 1 ianuarie 1660, re- 
iese faptul despre: „O scrisoare către ţarul Alexei Mihailovici de la vo- 
evodina moldoveană Roxandra Hmelniţka, conform căreia, asigurân- 
du-l că a sărutat crucea și Evanghelia întru fidelitatea sa față de el, ţarul, 
îi cere confirmarea pentru sine după moartea sa a celor trei localități 
ale sale, dăruite de socrul ei — hatmanul Bogdan Hmelnițki” (Gramota 
Roxandrei Lupu - RGADA. F. 68. Op. 2. Nr. 32, 01.01.1660 / 7168). 


Roxandra, care a devenit orfană şi a rămas fără frați şi surori, s-a în- 
tors în Moldova în timpul domniei lui Gheorghe Ghica (1668-1672). 
Istoricul Petre $. Năsturel susţine că s-a întors în Moldova în 1666 și 
a continuat să rămână la lași zece ani mai târziu“. Dar, conform tex- 
tului testamentului ei din 1667 (document athonit, publicat de noi în 
premieră în 2006), Roxandra la acea dată locuia încă în Raşcov?. Sau, 
cu toate acestea, poate că a vizitat, din când în când, Moldova (?). În 
1669, ea, deja la Iaşi, a prezentat epitrahilul mitropolitului Grigorie al 
Laodichiei (starețul mănăstirii Golia)”. Ulterior, Roxandra s-a stabilit 
pe moşia mamei sale, Deleni, lângă Botoşani. 


Deja la 9 martie 1666, ea a reclamat partea sa din satul Deleni, ţinutul 
Hârlău, moștenire de la marele vornic Costea Bucioc, tatăl mamei sale, 
doamna Tudosca, stăpânit la acea dată de vărul său vistiernicul Todirasco 
Cantacuzino, stabilindu-se înțelegerea că: „atâta timp cât va sta în țară să 
poată locui la Deleni și de a ieşi dumniaei din ţară, sau I se va tâmpla vreo 
moarte, dumnialui Toderasco Cantacuzino totul și-a ține satul'**. 


Moartea fiicei lui Vasile Lupu a fost tragică. În timpul campaniei mi- 
litare din toamna anului 1686 a regelui polonez Jan Sobieski, văduva 
Roxandra Hmelnițki a fost ucisă de o bandă de cazaci şi polonezi, care 
i-au jefuit casa şi i-au tăiat capul în cetatea Neamț’; într-o altă versiune, 
sunt menţionaţi doar polonezii“. În istoriografie, există şi părerea că 
această tragedie a avut loc pe pragul casei sale, în moșia ei din Deleni”. 


Ultima dovadă documentară a şederii Roxandrei în capitala Moldovei 
a fost actul din 23 mai 1686, cu sigiliul ei personal“. Dacă plecăm de 
la text, care spune că a fost scris „de mână Roxandrei” la Iaşi, atunci, 
probabil, ar trebui considerat ultimul autograf cunoscut al doamnei 
Roxandra, aplicat cu doar câteva săptămâni înainte de moartea ei 

silnică”. În Biserica Talpalari din Iași, o ctitorie cantacuzinească din 
1639, se păstrase un pomelnic al „Neamului Cantacuzinesc ziditorul 
şi săvârşitorul bisericei”, în care este pomenită la cei morți — „Ruxanda 
domniţa”. Gh. Ghibănescu menționează că este vorba despre „fata lui 
Vasile Lupu, căsătorită cu Timuș și tăiată în 1686 în cetatea Neamţului 
de soldaţii poloni, când cu prădarea cetăţii. Ea venea nepoată după în- 
tâia soţie a lui Iordachi Cantacuzino vel vistiernic, întru cât Catrina 
femeia lui Iordachi, era fata lui C. Bucioc, soră cu Tudosca soţia lui 
Vasile Vodă Lupul”. 


Astfel, dinastia lui Vasile Lupu „s-a stins”, deoarece, aşa cum s-a remar- 
cat laconic în legătură cu moartea tragică a Roxandrei într-o spiță ge- 
nealogică a familiei gloriosului voievod, acesta nu a avut urmași de la 
copiii săi („şi ficiori n-au făcut” )“. 


Cu toate acestea, unii istorici au scris că, cu puţin timp înainte de moartea 
soțului ei, sau imediat după moartea subită a lui Timofei Hmelnițki (15 
/25 septembrie, 1653), Roxandra a născut un băiat (sau chiar gemeni), 
dar nu există dovezi documentare suficiente despre aceşti descendenți. 
Lilia Zabolotnaia consideră plauzibilă mărturia lui Paul de Alep, care a 
consemnat că „înainte de moartea sa el (Timofei Hmelnițki - V.M.) a 
primit vestea bucuroasă că soția i-a născut doi băieţi, dar nu a avut timp 
să se bucure de această fericire, pentru că nu a apucase să trăiască cu 
soţia nici un an întreg”. Istoricii ucraineni scriu că acest eveniment s-ar 
fi întâmplat la Cihirin: „chiar în ajunul înmormântării hatmanului, care 
a avut loc la 27 decembrie 1653, Rozanda a născut doi băieți gemeni". 
Timofei Bogdanovici Hmelnițki (Timiş sau Timoş) a fost înmormântat 
în Biserica Sf. Ilie din Subbotov, unde a fost înmormântat mai târziu şi 
tatăl său (mormintele lor nu s-au păstrat). 


Istoricul polonez Ilona Czamanska (medievist de la Universitatea 
„Adam Mickiewicz” din Poznań) crede că, după moartea lui Timofei, 
Roxandra s-a căsătorit cu colonelul cazac Antonowski, iar după moar- 
tea celui de-al doilea soţ, poate în 1661, s-a întors în Moldova, stabi- 
lindu-se în moșia ei Deleni (Dăleni), unde nu este exclus să se căsăto- 
rească pentru a treia oară, cu Vasile Krupenski, de la care a avut un fiu — 
Şandru (Alexandru ?)*. Cu toate acestea diverse opinii, vom remarca 
faptul că, ulterior, în Testamentul ei din 1667, Roxandra nu a menţionat 
niciun moştenitor“. 

Viața şi activitatea Roxandrei Hmelnițka, care se autointitula anu- 
me ca — «PoBanapa AOMNA ĂMEAHNIȚEAA, BOEBOAAHEA A rocnoAapoRiA Zeman AMoaAakckuy>, 
(„Roxandra domna Hmelniţkaia, voevodeanka a gospodarovna Zemli 
Moldavskih”) a fost abordată de un şir de istorici şi scriitori, deoarece 
era o femeie apreciată a epocii sale. Frumoasa Doamnă era indubitabil 
o personalitate neordinară din acele timpuri grele, fiind implicată în 
politica internaţională prin voinţa destinului și a tatălui său ambițios, 
care-şi merită un studiu special. Astfel, putem concluziona cu încre- 
dere că biografia ei este demnă nu numai de opere de ficțiune, ci și de 
o cercetare riguroasă pe un fondal al istoriei spațiului socio-cultural 
internaţional din a doua jumătate a secolului al XVII-lea. 


P.S. 


În 1886, la două sute de ani de la moartea tragică a vestitei moldoven- 
ce, polonezul Bronistaw Grabowski (pseudonim: Zenobiusz Drakuli; 
1841-1900) publică drama istorică în 5 acte Domna Rozanda, prota- 
gonista piesei fiind Roxandra, fiica lui Vasile Lupu şi soţia lui Timofei 
Hmelnițki. 


Iar după 56 de ani de rătăcire, la 28 octombrie 2016, portretele fiu- 
lui lui Bogdan Hmelnițki Timoş și a soției sale Roxandra (Rozanda) 
s-au întors la Muzeul de Istorie din Lvov. Dipticul „Rozanda și Timoş 
Hmelnițki” a fost furat de la muzeu în februarie 1960 în circumstanţe 
necunoscute. Aceste două portrete cu valoare de patrimoniu (datate 
cu secolul al XVIII-lea), se aflau inițial în colecţia istoricului și criti- 
cului de artă polonez Władysław Lozinski, care a locuit în Lvov până 
în 1913 şi le-a lăsat ca moştenire orașului. Ulterior, acestea au devenit 
parte a colecţiei actualului Muzeul de Istorie din Liov. Ambele lucrări, 
pictate de același autor (care este încă necunoscut și aflarea lui va fi o 
nouă sarcină pentru muzeografi — după lucrările de restaurare efectu- 
ate de Oleksandra Hlyvka și Olesya Buchynska-Lytvynenko, picturile 
au început o nouă viață în expoziţia actuală a muzeului), sunt picturi în 
ulei pe lemn (11x15 cm). 


Aceste piese muzeale au fost anulate în 1972, pentru că erau conside- 
rate pierdute fără speranță. Însă, portretul Roxandrei a fost expus pe 11 
septembrie 2016 la cea mai mare licitaţie online pentru colecționari, iar 

proprietarul a catalogat acest lot drept o „descoperire din cerdac” și l-a 
evaluat la 1 grivnă. Personalul muzeului a găsit accidental acest portret al 
Roxandrei pe Internet şi a informat administraţia muzeului, care a ape- 
lat la forțele de ordine. Cu ajutorul Serviciului de Securitate al Ucrainei 
(SBU) s-a aflat că portretele se află în regiunea Kirovohrad. Proprietarul 
tablourilor a sunat la direcţia Muzeului Istoric din Lvov şi s-a oferit să 
returneze aceste lucrări. Portretele au păstrat etichetele fostului posesor 
- ale colecționarului Vladislav Lozinsky. (Amurpis I., Tumim i Posanða 
nosepnyauca dodomy, în „Bucoxuii samor”, 2016. Ne 123 (5523) (1 Ancr.). 
C. $.); http://prostir.museum/ua/post/37931; Iloprperu Posanau i 
THMOIIA IIOBEPTarOTBCA B EKCIIO3HIȚIIO ABBIBCBKOTO iCTOPHIHOTO My3€ro 
- https://wwwyoutube.com/watch?v=h]Jrm-yQOsȚw&feature=youtu. 
be (ultima accesare: 12.09.2020). 


Țara Moldovei din aprilie 1634 până în 13 aprilie 1653 şi 
din 8 mai 1653 până pe 16 iulie 1653. 

"Vezi: MucreBka Ba., PokcanOpa X meavnuykaa (douv Ba- 
cuaus Ayny) U eë camopeanu3aus 8 YCAOBUAX MOAd0-ka3a- 
vecko20 coyuo-KyAvmypHozo npocmpancmea, în Ioa. Io- 
AuTuKa. ILOAHKyABTypHOCTB. LeHAepHBIe OTHOMEHHA HM 


Note si | "Vasile Lupu (ani de viață: aprox. 1595-1661) a domnit 


referințe 


TeHACpPHBIE CHCTEMBI B IIPONIAOM H HacroaneM: Marepu- 
aAbl CeAbMOĂ MEXAYHapOAHOĂ HayuHoi KoHpepernuu 
PAHXH n HƏA PAH, 9-12 oxra6pa 2014 r., Pasans: B 
2-x TOMAX / oTB. pea. H.A. Ilymxapesa, O.A. IlonoBa. — 
Mockea: H3A PAH, 2014. T. 2, c. 446-454. 

3Zahariuc P., Țara Moldovei în vremea lui Gheorghe Ștefan 
voievod (1653-1658), Iaşi, 2003, p. 97. 

*N. Bulat, Jupânița cea frumoasă, Chişinău, 2011. 

SO. I. Porosa, Tumim Xmesonuyokuŭ (1918); PaAsureBuu 
EOaian, Aynysosi ckapôu, Mionxen, 1975; Iaxyună 
Osexciğ, Tumi Xmesonuyokuŭ, cun Boedana, Knie, 1992. 
“În yxp. Hakasnuii zemvman (interimar). 

7 Timuş Crupenschi a fost botezat de Ruxandra, vezi: 
Zahariuc P., Țara Moldovei în vremea lui Gheorghe Ștefan 
voievod (1653-1658), laşi, 2003, p. 443 (nota 481). 

3 Sever de Zotta, Spița neamului Hăjdău, în: „Arhiva Ge- 
nealogică”, Anul II, iulie-septembrie 1913, p. 144; Idem, 
Știri noi despre Movilești, în: „Arhiva Genealogică’, Anul 
II, octombrie-decembrie 1913, p. 270. 

° Această relicvă (EmtpayńMo) se păstrează la mănăstirea 
athonită Vatoped. Vezi: Iepă ueyiorn uâvn BaronouSiov. 


RESTITUTIO ED 


Ilapă5oon- Iotopia- Texwn. Tópoç B. Ayıov'Opoç, 1996, o. 440; P. Ș. Năsturel, Patrafirul dă- 
ruit de domnița Ruxandra mitropolitului Grigorie al Laodichiei (1669), în: Mănăstirea Golia 
350 de ani de la sfințirea ctitoriei lui Vasile Lupu. (Studii şi documente), laşi, Doxologia, 2010, 
p. 133-138. 

10 « SĪ3ÞIK BaAAXOB H MOAAABAH Ba Aanickuii.> (IlyremecrBue AHTHoxuĂckoro narpuapxa 
Marapua sB Poccuro B noAoBuHe XVII seka, ONHCAHHOE ero CBIHOM, APXHAHaKOHOM 
IlaBaom AnennckuM. IlepeBoA c apa6ckoro I. Myproca, MockBa, 2005, c. 55). 

1 Şerban C., Vasile Lupu, domn al Moldovei (1634-1653), Bucureşti, 1991, p. 34-36. 

12 Călători străini despre Țările Române. Vol. VI, Bucureşti, 1976, p. 306-307. 

8 Iorga N,, Istoria românilor. Vol. VI, Bucureşti, 2000, p. 139 (nota 15). Familia Grillo era 
împotriva plecării Roxandrei din Constantinopol. 

14 KpuBomea B.B., Kosauoka enima Iemvmanmunu, Kins: IHEHA imeni 1.D.Kypaca 
HAH Ykpainu, 2008. c. 68; TBosAuk A.A, Aokymenmaabui dxcepesa npo wsob Tumoma 
XmenbHuubkozo, în Boz0an Xmenvnuubkuii ma iiozo doba. Marepiamn MixHapoAoi 
HayKOBOi KoHGepennii, rpucBauenoi 400 piquo BiA Ana HapoAkenHa BeAHKOro 
Termana (Kuis, 24-25 xoBrua 1995 p.), Kins: Incruryr icropii Ykpainu HAHY, 1996, 
c. 266; BenrpxeBnoBcekuă C., Ceadv6a Tumoma Xmenvnuykoz0, în Kueeckas Cmapuna. 
1887. T. XVII. Mapr, c. 469. 

15 Costin M., Letopiseţul Țării Moldovei, în: Marii cronicari ai Moldovei, Ediţie de G. 
Ştrempel, București, 2003, p. 289. 

16 Byuunckuiă I.H., O Boz0ane Xmenvnuukom, XapbkoB, 1882, c. 83; BenrpxeHoBcKuĂ 
C., CBaas6a Tumoma XMeA5HuIKoro, În: „Ykpaincekui Icropuanuă Xypnaa”, 1995, No 
6, c. 106-111. 

17 Nunta a avut loc în Biserica Sf. Nicolae (Sf. Nicolae Domnesc) din laşi. Există discrepanțe 
cu privire la data evenimentului: În Istoria românilor, vol. 5 (p. 156), este indicată o altă 
dată de nuntă — 4 (14) august 1652 (miercuri); Radu Sc. Greceanu scrie că „nunta a 
fost pe 26 august (5 septembrie, joi) 1652” (Arhiva genealogică, VII (XII), 2000, 1-4, 
p. 164); Emil Turdeanu scrie că: „nunta a avut loc la 31 august 1652” (Cf.: Turdeanu 
E., Oameni şi cărți de altădată, Bucureşti, 1997, p. 356); Tnunxa P.H., Aocmonamamnoe 
ceamoscmeo, în „CeBepnaa maesa”, 1827 r, Ne 51; Przylecki S., Deskrypcya wesela Ty- 
mosza Chmielnickiego z hospodarâwnq Wołoską, În: Kółko domowe, 1865, „Onuc Becisss 
Tumoma Xmesonuyokoeo 3 6040cbko%0 [= MoAdascvkor] 2ocnodapienor”; Tsosank A, 
Anonimnuŭ onuc seciass Tumoma XmeAbHuyeko20 (1652 p.) a icropuute Axepeao. În: 
„H3 IncruTyTy yKpaincbkoi apxeorpaţii ra AxepenosnaBcrBa iM.M.C.I'pymeBcbkoro'. 
36ipHuK rrparţ MOAOAHX BueHux ra acripanriB, 1996, T. 1, c. 49-72. 

18 Nicolae Iorga, Acte și fragmente cu privire la Istoria Românilor adunate din depozitele 
manuscrise ale apusului, Vol. II, Bucureşti, 1895, p. 208-214. Traduceri din germană: 
Călători străini despre Ţările Române , vol. V, p. 471- 478; Zabolotnaia L., Între politică 
și destin. Ruxandra, fiica lui Vasile Lupu, văzută prin prisma seculară a istoriei, în „Revis- 
ta de Istorie a Moldovei”, nr. 3, 2008, p. 33-41 («Arycr — cenra6ps 1652. Onucanne 
Npa3AHOBAHHA NMO IIOBOAY CBaAbOBI CBIHA XMEABHUIIKOTO — THMOIEKA H AOIKA 
BaAanicKOro rOCNIoAapa...> ). 

1 Costin M, Letopiseţul Ţării Moldovei, în Marii cronicari ai Moldovei..., p. 291. 

2 Despre aceasta relatează Robert Bargrave. Vezi: Călători străini..., vol. V, Bucureşti, 
1973, p. 492. 


ENE PT RO MIÂINIĂ 


21 Greceanu R. Sc., Pe urmele domniţei Ruxandra a lui Vasile Lupu. Însemnări critice, în: 
„Arhiva Genealogică”, VII (XII), 2000, 1-4, p. 163. 

2 Manmaa C.M., O npebvisanuu Boz0ana Xmeavnuuykoz20 u ezo coina Tumogea 8 Kpvimy, în 
„Bonpocsi ucropuu”, Ne 8, c. 144-146. 

3 „La Gazette”, Paris, 1652, N.146, Nouvelles Ordinaires du 14 Décembre 1652, p. 1153- 
1154. 

* Eremia Ion, Relaţiile externe ale lui Vasile Lupu (1634-1653), Chişinău, 1999, p. 267. 
* Eremia Ion, Relaţiile externe ale lui Vasile Lupu..., p. 246, 267; Zabolotnaia Lilia, Între 
politică şi destin. Ruxandra, fiica lui Vasile Lupu, văzută prin prisma seculară a istoriei, în 
„Revista de Istorie a Moldovei”, nr. 3, 2008, p. 23. 

% CemenoBa A.E., Aynatickue kuaxcecmea e meOynapoonom xonmexcme 8 50-e 22. XVII e. 
(no marepnasam PTAAA), în Pycckas u ykpaunckas dunnomamus 8 Espasuu: S0-e 2001 
XVII sexa, MockBa, 2000, c. 119. 

7 Orena IloneasHurrbka, Mamo Lemomancoxux pesudenuiii: CyGomie, duzupun, Bamypun, 
Tayxis, Koseneuv: Inpopmarnia lcropuunux Axepea. c. 50-81. 

28 Paul de Alep, Călătoria patriarhului Macarie, în: Călători străini despre țările române, 
vol. VI, Bucureşti, 1976, p. 306. 

2 Ilymemecmeue Aumuoxuiickozo nampuapxa Maxapua e Poccuro e nososune XVII 
GeKa, OnucaHnoe e20 coinom, apxuduaxonom Ilasnom Anennckum / IlepeBoa c apa6ckoro 
T. Mypxoca, MockBa, 2005, c. 124. 

3 PTAAA. O. 52.0. 1. Ne 14. 11.01.1660 (7168) r. A. 7-11. (WermoBa B., Hcmounuku 
ponda <Cnomenua Poccuu c Ipeyueii> Poccuiickozo eocyðapcmeennozo apxusa Opeenux 
aKmo8 no ucmopuu MenOynapoOnuix omnomenuii e Bocmounoii u KO2o-Bocmounoii Espone 
e S0-e 22. XVII 6., în Pycckaa u ykpaunckas dunnomamus s Espasuu: S0-e odvi XVII sexa, 
M, 2000, c. 166). 

31 Năsturel Petre Ş., Patrafirul dăruit de domnița Ruxandra mitropolitului Grigorie al Lao- 
dichiei (1669), în: Mănăstirea Golia. 350 de ani de la sfinţirea ctitoriei lui Vasile Lupu. Studii 
şi documente, laşi, 2010, p. 138. 

* Vlad Mischevca, Florin Marinescu, Testamentul Roxandrei Hmelnițki (Lupu) din 
15 ianuarie 1667, în: Civilizaţia medievală şi modernă în Moldova. Studii: In honorem 
Demir Dragnev. Chișinău, 2006, p. 82-96; În Raşcov, pe malul stâng al Nistrului, există 
încă ruinele bisericii Roxandrei, pe care am examinat-o în anul 2000. Vezi: Mischevca V1., 
Biserica „Acoperământul Maicii Domnului” din Rașcov, în „Iyragetia”. Anuarul Muzeului 
Naţional de Istorie a Moldovei. X, 2001, p. 135-138. 

33 Năsturel Petre $. Patrafirul dăruit de domniţa Ruxandra mitropolitului Grigorie al Laodi- 
chiei (1669), în: Mănăstirea Golia... p. 133-138, planşa fig. 13. 

3* Gavril Luca, Povestea Domniței Ruxandra. Istorie şi legendă, în „Memoria Antiquitatis, 
— Acta Musei Petrodavensis” — Revista Muzeului de Istorie și Arheologie Piatra-Neamţ, 
Vol. XXVII, 2011, p. 74. 

3 Ion Neculce, Cronica copiată de Ioasaf Luca, Editori Zamfira şi Paul Mihail, Chişinău: 
Ştiinţa, 1993, p. 83. 

% Ion Neculce, în Marii cronicari al Moldovei, Ed. G. Ştrempel, Bucureşti, 2003, p. 903; 
C. Gane, Trecute vieți de doamne şi domniţe. Vol. 1, Chişinău, 1991, p. 247-248 

%7 Mincu M., Mironescu E., Dicţionar mondofemina. Femei române. Vol. II, Bucureşti, 
1995, p. 116. 


RESTITUTIO EAN 


38 Maria Dogaru, Sigiliile, mărturii ale trecutului istoric (album sigilografic), București, 
1976, p. 34, fig. 13. 

39 Arhivele Statului, Mănăstirea Neamţ, LVIII, nr. 7. 

* Gh. Ghibănescu, Pomelnicul Cantacuzineştilor, în: „Arhiva Genealogică”, Anul I, nr. 1, 
ianuarie, 1912, p.39. 

+ Menţionat de N. Iorga în Studii și documente privitoare la istoria românilor, vol. III, 
Bucureşti, 1901, p. 31-33; Vezi: Mazilu D.H., Voievodul dincolo de sala tronului, laşi, 
2003, p. 130. 

* Zabolotnaia L., Între politică şi destin. Ruxandra, fiica lui Vasile Lupu, văzită prin prisma 
seculară a istoriei, în „Revista de Istorie a Moldovei”, nr. 3, 2008, p. 30. (Cf: Ilyremecrsue 
Anrnoxuicxoro narpuapxa Maxapua s Poccuro sB nosoBune XVII sexa, onncannoe ero 
CBIHOM, apxHAHaKoHOM IlaBAoM AnennckuM. / IlepeBoA c apa6ckoro I. Mypkoca. — 
Mocksa, 2005, c. 87). 

8 TopoGems B., Uyxai6 T., Hesnaiioma Kaio. Taemnuui, kasycu i Kypiiosu yKpaihcokoi 
icmopii. Kosayvka doba. King, Haykosa AyMKka, 2004. http://haidamaka.org.ua/0072. 
html ... „Corpul său a fost înmormântat pe 27 decembrie (1653), la Subbotov, în bise- 
rica construită de tatăl său”. Vezi: Banreim-Kamencruiă A.H., Hcmopua Manoii Poccuu, 
Kins, 1993, p. 191. 

* Ilona Czamanska, A doua casă, în „Magazin istoric”, octombrie, 2003. 

% Vlad Mischevca, Florin Marinescu, Testamentul Roxandrei Hmelnițki (Lupu) din 15 
ianuarie 1667, în Civilizaţia medievală şi modernă în Moldova. Studii: In honorem Demir 
Dragnev. Chişinău, 2006, p. 82-96; Baaa MuckeBra, Paopun Mapunecky, Pokcandpa 
Xmenvhuukaa (douv Bacunus Ayny) u eë saseuyanue om 15 aneapa 1667 209a, în Factorul 
feminin în istorie, Chişinău, CEP USM, 2012, p. 197-214. 

Mircea COLOȘENCO 


Luca Ion Caragiale - 
boemul plin de harisme (1893-1921) 


M.C. — istoric literar şi editor. 
Absolvent al Facultăţii de 
Filologie a Universităţii 
„Alexandru loan Cuza” din 
laşi. În 1969 a absolvit ş 
cursurile de biblioteconomie 
la Biblioteca Centrală de 

Stat din Bucureşti. A lucra 
muncitor, profesor, bibliograf, 
redactor de ziar. A colabora 
la revistele, Manuscriptumn 
„Revista de istorie şi teorie 
literară” „Luceafărul“ „Ateneu”, 
„Steaua” „Convorbiri literare”, 
„Jurnal literar” „Literatorul” 

ş. a. Editează (inclusiv în co- 
laborare) operele scriitorilor 
|. Creangă, |. Barbu, 

L. Rebreanu, N. Stănescu, 

G. Bacova, N. Labiş, 

Al. Macedonski, 

G. Topârceanu ş. a. 

Cariera „dinastiei” Caragiale în literatura 
română, începută de Costache (18115-1877) 
şi continuată de Ion Luca (1852-1912), este 
încheiată de fiii acestuia: Mateiŭ Ion (1885- 
1936) şi Luca Ion (1893-1921). Dacă locul 
primilor trei în fotoliile literare ocupate este 
necontestat, nu același lucru se poate spune în 
ceea ce îl priveşte pe ultimul dintre ei. 


Luca Ion Caragiale, cunoscut sub numele de 
Luchi, s-anăscutla2 iulie 1893,în București (din 
căsătoria lui Ion Luca Caragiale cu Alexandrina 
Burelly), și va muri în condiţii incerte în iunie 
1921. A locuit, la Berlin, în anii 1904-1915, 
după care s-a întors, în București, împreună cu 
mama și sora sa Ecaterina (căsătorită Logadi). A 
dus o viaţă de boem necontrolat, mai ales după 
decesul ilustrului său tată. S-a făcut remarcat cu 
poezii de inspiraţie simbolistă şi modernistă, 
publicate în presa literară a timpului, înainte 
și după primul război mondial, semnând și cu 
pseudonime (Luca-lon, Luca din Străoști): 
„Flacăra” (1915), „Cuvântul liber” (1919- 
1920), „Hiena” (1919-1920), „Sburătorul” 
(1919-1920), „Viaţa românească” (1919- 
1920) ş.a. 


Unicul său volum de versuri — Jocul oglinzilor, 
cuprinzând ciclurile: Hrisovul Domniței, 

Efigiile înfiorate, Chipurile sulemenite, Izvorul vrajei, Jocul oglinzilor — 
apare postum, în 1972. 


Împreună cu I. D. Gherea (1895-1978), fiul cel mic al lui Constantin 
Dobrogeanu Gherea, a scris romanul dedicat iubirii adolescentine 
Nevinovăţiile viclene, publicat în „Viaţa românească” (nr. 4, 5, 6/ 1920). 
Nu se poate discerne în ce anume a constat contribuţia fiecăruia în 
parte dintre cei doi autori. Cel mult se poate considera a fi fost un 
experiment estetic sau, cel puţin, un document de viaţă. Unuia, decesul 
i-a întrerupt creativitatea, celuilalt, viaţa i-a oferit alte căi de fixare a 
personalității: filosofia (autor a două texte consistente şi nu lipsite de 
importanţă — Le moi et le monde/ Eul şi lumea şi Despre câteva absurdități 
folositoare) şi activitatea de pianist-acompaniator al lui George Enescu, 
în peste 300 de concerte în ţară și străinătate. Romanul este de factură 
proustiană, unul dintre primele de acest gen din literatura română. 


A cunoscut bine literatura lui Fr. Villon, E. A. Poe, Hamsun ș.a., din 
ale căror creaţii a tradus, uneori, conştiincios de exact, alteori, cu 
aplicaţiune şi talent. 


Dispariţia prematură din viaţă a lui Luchi Caragiale, la nici 28 de ani 
împliniți — asemenea lui Vasile Cârlova, Iulia Hasdeu, M. Săulescu ori 
Nicolae Labiş —, constituie o pierdere irecuperabilă pentru literatura 
română nu numai pentru poezia modernistă, cum scria, la 1926, 
E. Lovinescu, în Evoluţia poeziei lirice, întrucât, pe lângă calitățile lui de 
asimilare” și „virtuozitatea vădită în toate manifestările sale îndreptate de 
la sine spre paradoxal”, din cantilenele de iubire tomnatică, monotonă și 
insinuantă și elegiile uniforme, se distinge la el discursivitatea laforguiană 
şi, mai ales, jocul prestigios al efectelor de asociaţii de cuvinte, dar nu şi 
de imagini” (E. Lovinescu. Istoria literaturii române contemporane, vol. II, 
Bucureşti, 1981, p. 267): „Eu ştiu că tu rămas-ai aceeaşi, zâmbitoare, / Cu 
ochii mari de vrajă şi mâinile subțiri;/ Că spui și astăzi vorbe bogate-n 
amăgiri/ Şi-ai buzele ca aripi ce tremură uşoare” (Stanțe, în „Sburătorul”, 
I, 17 ianuarie 1920, p. 284). Au mai scris despre Luchi Caragiale, ca despre 
un poet înzestrat, dar având unele scăpări estetizante, Vintilă Russu- 
Şirianu (în „Flacăra”, VII, 30, 1922), N. Iorga (Istoria literaturii românești, 
II, 1934, p. 285), G. Călinescu (Istoria literaturii române de la origini..., 
1941), Al. Piru (Istoria literaturii române ..., 1981), în timp ce Lidia Bote, 
autoarea unei monografii (Bucureşti, 1966) şi a unei antologii dedicate 

simbolismului (București, 1968), nu-l include în nici una din cele două 
lucrări meritoase. În schimb, Mircea Scarlat (Istoria poeziei românești, 
IV, București, p. 53-56), a încercat o restructurare a poziţiei instabile a 
posterităţii față de fiul cel mic al marelui Caragiale: „Poetul a vădit o mare 
disponibilitate şi, dacă nu s-ar fi stins atât de tânăr, ar fi devenit, probabil, 
unul din reprezentanţii de frunte ai modernismului moderat. Oricum, 
rămâne cel mai dotat și mai modern poet din „dinastia Caragiale”. 


În peisajul literar românesc, creația lui Luchi Caragiale constituie, prin 
fronda față de mijloacele clasicizante ale poeziei timpului, o resurecție 
a baladei, anticipând maniera lui Marin Sorescu, dar şi de depoetizare, 
practicată ulterior de Demostene Botez. Abordarea poeziei de formă fixă, 
când verslibrismul fusese acceptat, şi a stanţei lirice a lui Jean Moréas, 
de care se va îndrăgosti atât de mult Ion Barbu, constituie elemente 
distincte, față de colegii de generaţie (Ion Vinea, Adrian Maniu, Tristan 
Tzara ş.a.), de europenizare a poeziei noastre naționale moderne. 


Despre Luca Ion Caragiale să ne amintim nu numai a cui odraslă plină 
de har a fost, ci şi faptul că în puţinul timp cât i-a fost hărăzit să trăiască, 
poate fi considerat predecesor pentru unii şi asimilator talentat pentru 
alţii, un adevărat creator de tranziţie literară. 


(Reproducem o poezie inedită a lui Luchi aflată în Colecţia de 
Manuscrise a Bibliotecii Academiei Române din București). 


Cântec întru slăvire 


©’ au desmorţit crengile 
și-au strigat țigăncile: 
„iarbă mare”... 

una-avea basmaua roșie, 
alta-avea basmaua verde, — 
toate-aveau basma murdară 
cum treceau pe stradă-afară 
și strigau la „iarbă mare”. 

© au deschis ferestrele 
către' ndepărtari albastre 

şi n norocul de afară 


sboară soare... 

plopii au şireturi verzi, 

e desmorțirea crengilor 

ca basmaua țigăncilor 

care trec cu „iarbă mare”. 

„larbă mare” 'n joc de fum 
primăvară în noroiul de pe drum, 
- trupeșă, șubredă, subțire! 


Vremea par’ că lâncezește 

şi tânjeşte, 

sufletul, albastru și subţire, 
urcă n sbor uşor spre zare... 
ca un fum de „iarbă mare”... 

A plecat dintre noi distinsul profesor universitar de la Baia Mare 
Nicolae FELECAN (24 august 194 — 26 noiembrie 2020). Semnatar 
a numeroase lucrări științifice din domeniul istoriei limbii române şi 
al dialectologiei, autor permanent al revistei „Limba Română”, pre- 
zent la manifestările ştiinţifice de la Chişinău, inclusiv la cele de la 
Casa Limbii Române „Nichita Stănescu”. Om de mare omenie, care, 
imediat după 1989, în virtutea funcţiilor administrative deținute, i-a 
încurajat şi susținut pe tinerii basarabeni sosiți la Baia Mare pentru 
a-şi continua studiile. Astfel de oameni nu se nasc în fiece zi. Faptele 
patriotului Nicolae Felecan constituie o pagină de neșters în istoria 
neamului românesc. 

Nicolae Felecan, 
apreciat profesor și om de știință 


Infatigabilul profesor universitar băimărean Nicolae Felecan, care a 
părăsit de curând această lume, este autorul unei foarte bogate liste 
de lucrări de cercetare personale sau în calitate de coautor pe care le-a 
publicat de-a lungul anilor sub formă de cărți, de studii în reviste de 
specialitate românești şi străine, de comunicări la reuniuni ştiinţifice 
interne și internaționale, de colaborări la volume omagiale, de articole 
în presa cotidiană și de cultură, de cuvântări cu diferite ocazii. 


Nu pot să nu menţionez cu acest trist prilej că tuturor acestora li 
se adaugă cel mai recent volum publicat de autor, în vara dovedită 
ucigașă, la prestigioasa Editură Mega din Cluj-Napoca — Lingvistică și 
filologie română. Cartea a reunit (sub o formă uneori completată, când 
a fost cazul) contribuţii ale autorului din ultimul deceniu, altfel greu 
accesibile unui public de specialitate sau mai larg, printre care şi unele 
inedite, care ar fi fost păcat să rămână lingvistică... de sertar. Studiile re- 
flectă domenii de predilecție din activitatea profesorului, fiind grupate 
în mai multe secțiuni care se întrepătrund uneori. Cele mai importante 
privesc chestiuni de gramatică şi nu numai (ci şi de lexic), de dialecto- 
logie şi de onomastică. Iar articolele reunite sub genericul Lingvişti și 
filologi se constituie în capitole ale istoriei lingvisticii românești, des- 
chise de fapt prin primul studiu din volum, Arta expunerii faptelor de 
limbă la Sextil Pușcariu — omagiu adus „dascălului clujean”. 


Departe de a prezenta un interes strict local, ci unul mult mai gene- 
ral, aceste contribuţii se disting prin fireasca asumare a identității 
ardelenești a profesorului (căci cine, dacă nu savanții originari sau/şi 
trăitori în diverse zone ale țării, le-ar putea prezenta mai bine lumii?), 
care acordă o atenţie specială, de pildă, graiului din localitatea Caila 
(jud. Bistrița-Năsăud), „satul de baştină al autorului”, 


În domeniul onomasticii, Nicolae Felecan a adus precizări teoreti- 
ce importante cu privire la categorii antroponimice fundamentale și 

interesante ilustrări concrete. În această ordine de idei, nu pot să nu 
amintesc că Baia Mare a devenit în ultimii ani, graţie activităţii unei 
adevărate „dinastii” Felecan - create de Nicolae Felecan și continuată 
de Oliviu şi Daiana Felecan —, aproape... capitala cercetării onomastice 
internaţionale. Cercetare reflectată în ţară, alături de excelentele reuni- 
uni internaţionale periodice, prin publicaţii ale aceleiaşi edituri, iar în 
afara spaţiului naţional prin volume apărute la prestigioase edituri din 
Marea Britanie şi SUA. 


Trebuie relevat și faptul că și acest volum reflectă resuscitarea 
postrevoluţionară a preocupărilor, inclusiv lingvistice, legate de religie, 
care fuseseră interzise în comunism. La autor, ele se disting, printre al- 
tele, prin spiritul tolerant față de toate religiile, în contrast cu escalada- 
rea, uneori, a rivalităţilor etnice şi confesionale, chiar existente in nuce. 


Toate articolele din volum - ca și, de altfel, întreaga sa operă științifică 
- sunt subsumate crezului profund al autorului, potrivit căruia istoria 
limbii române atestă continuitatea în evoluţie pornind de la rădăcinile 
ei latine. 


Ar fi fost, desigur, locul să vorbesc aici și despre Nicolae Felecan Omul, 
pe care l-am prețuit nu numai pentru delicateţea sa. O fac numai repe- 
tând că totul la el m-a făcut să exclam cu admiraţie şi fără mirare: Nasc 
în continuare și în... Bistrița-Năsăud oameni! 


Din păcate, viața nedreaptă ni l-a luat prea devreme, când ne-ar fi putut 
bucura încă multă vreme cu noi învățături în domeniile sale predilecte. 


Prof. univ. dr. Ioana VINTILĂ-RĂDULESCU, 
Institutul de Lingvistică 

„Iorgu Iordan - Alexandru Rosetti” 

din Bucureşti al Academiei Române 

Un ultim omagiu 


Cu toţii suntem trecători prin această lume, e în firea lucrurilor, pe care 
n-am stabilit-o noi şi nici n-o putem schimba. Important este să nu 
trecem degeaba și neobservaţi, iar după marea trecere, să ni se piar- 
dă urmele, fie ele materiale sau spirituale, ca şi cum nici n-am fi fost. 
Sunt unii trecători, iar profesorul Nicole Felecan este printre aceştia, 
care lasă urme adânci în conştiinţa colectivă a semenilor, urme pe care 
păşim şi la un moment dat ne identificăm cu ele. 


Profesorul Nicolae Felecan, pe care nici nu ştiu bine când l-am cunos- 
cut personal, prin scrierile sale lingvistice parcă dintotdeauna, a fost 
ceea ce se numește om de carte, cu multă carte — a citit și a înțeles mult, 
a scris el însuşi mult, a dat ca dascăl multe şi multora, și toate astea cu 
naturaleţe, discreţie şi modestie, calităţi care astăzi sunt tot mai rare. 


Am avut pentru profesorul Nicolae Felecan nu numai o considerație 
deosebită, ci şi, de ce să n-o spun, o invidie pe măsură pentru 
performanţele sale în atâtea segmente ale lingvisticii, ale culturii în 
general, de la gramatica limbii române, spaţiu în care ne-am întâlnit, 
am interferat prin opinii comune sau diferite, academic și elegant 
susținute, până la onomastică, toponimie, lexicologie, istoria limbii și a 
locurilor, a credințelor, limba și literatura latină etc. 


Dispariţia sa bruscă m-a luat total pe neaşteptate când am aflat vestea — 
eu tocmai pregăteam un articol (de gramatică) în perspectiva publică- 
rii într-un volum omagial dedicat acestui mare învățat, coleg și prieten, 
la împlinirea a 80 de ani, urmând celorlalte volume omagiale (la 70 si 
la 75 de ani). Dar n-a fost să fie așa — știm cu toţii ca suntem doar tre- 
cători, cu linia de sosire în veşnicia neștiută, mai îndepărtată sau mai 
apropiată. 


Prof. univ. dr. G. G. NEAMŢU, 
Facultatea de Litere, 
UBB Cluj-Napoca 

Să-i fie somnul lin... 


Trista veste a ieșirii distinsului profesor universitar dr. Nicolae Felecan 
de pe lunga timpului cărare ne-a surprins şi ne-a îndurerat profund. 


Prin trecerea profesorului în veșnicie, învățământul și filologia româ- 
nească au mai pierdut o personalitate de mare valoare, ce s-a distins 
nu numai prin calitățile şi meritele profesionale, care îl așază în elita 
universitară și lingvistică din România, ci și prin implicarea manage- 
rială în procesul de întemeiere şi creştere a învățământului universitar 
băimărean și a cercetării științifice din domeniul filologic în această 
parte a țării. 


Originar din ţinutul Bistriţei, Nicolae Felecan a avut șansa de a fi elevul 
profesorului Ştefan Lupu, unul dintre cei mai străluciți profesori de lim- 
ba și literatura română care au predat la Liceul din Bistriţa (azi Colegiul 
Naţional „Liviu Rebreanu”). După cum mi-a mărturisit odată, pentru că 
am fost elevi ai aceluiași profesor, dar în ani diferiţi, Ştefan Lupu a fost şi 
pentru el modelul de dascăl dedicat până la devoțiune profesiei, materiei 
pe care a predato și elevilor care îl ascultau fascinaţi la orele sale. 


Ca filolog clasic, cu o solidă cultură de specialitate, dobândită la Fa- 
cultatea de Limbi Romanice, Clasice și Orientale de la Universitatea 
din Bucureşti, profesorul Nicolae Felecan a reușit să transforme Liceul 
Industrial nr. 9 din Baia Mare, unde a predat între anii 1983 şi 1993, iar 
în perioada 1990-1993 l-a şi condus, în calitate de director, în Liceul 
de Filologie „Mihai Eminescu” (acum Colegiul Naţional „Mihai Emi- 
nescu” Şcoală Europeană), iar ca profesor a iniţiat organizarea olim- 
piadelor de limba latină în România, la care elevii pregătiți de el au 
obţinut numeroase premii naționale și internaţionale. 


În calitate de profesor, şef de catedră, decan, în două legislaturi, și de 
prorector al Universităţii de Nord din Baia Mare, Nicolae Felecan a 
contribuit decisiv la întemeierea Facultăţii de Litere și la promovarea 
cercetărilor de tip umanist, îndeosebi a celor filologice, atât prin stră- 
daniile şi inițiativele personale la nivelul instituţiei, cât şi prin nume- 

roasele simpozioane și reuniuni ştiinţifice naţionale și internaţionale 
organizate la Baia Mare, urmate de publicarea în volum a comunicări- 
lor prezentate de participanți, îmbogățind astfel bibliografia de speci- 
alitate pentru domenii esenţiale precum onomastica, toponimia, lexi- 
cologia, dialectologia ș.a. 


Opera ştiinţifică a profesorului Nicolae Felecan, caracterizată prin 
originalitate, rigurozitate şi sobrietate, impresionează nu numai prin 
varietatea domeniilor abordate: lexicologie, lexicografie, sintaxă, dia- 
lectologie, limbă și cultură latină, didactică școlară şi universitară etc., 
ci şi prin mulțimea cărţilor şi studiilor publicate, care s-au bucurat de 
aprecierea specialiștilor, una dintre lucrările sale fiind distinsă cu înal- 
tul Premiu „Timotei Cipariu” al Academiei Române. La acestea se adau- 
gă un număr impresionant de comunicări ţinute la reuniuni științifice 
naţionale şi internaţionale, prin care a contribuit semnificativ la pro- 
movarea filologiei băimărene și românești în ţară şi în străinătate, mai 
cu seamă în Italia, Spania, Austria, Ungaria, Polonia, Republica Mol- 
dova, Olanda, Belgia și Danemarca, în ultima funcţionând, între anii 
1977-1978 şi ca lector de limba română la Universitatea din Aarhus. 


Roadele impresionante ale muncii ştiinţifice, didactice și culturale, 
desfăşurate ani de-a rândul de către profesorul Nicolae Felecan în folosul 
învățământului, al lingvisticii și al culturii româneşti se văd azi şi se vor 
vedea mereu în scrierile Domniei Sale, care fac parte din bibliografiile de 
bază ale acestor domenii științifice și culturale, precum și în amintirea și 
recunoştinţa numeroșilor elevi şi colaboratori, care s-au împărtăşit din 
ştiinţa savantului, din înţelepciunea şi măiestria profesorului, din integri- 
tatea omului şi din distincţia cărturarului temeinic informat şi profund 
ataşat valorilor culturii clasice. Profesorului Nicolae Felecan i se cuvin, 
cu prisosinţă, recunoştinţa și dăinuirea în timp a meritelor cuvenite în- 
temeietorilor de instituţii și făuritorilor de specialişti, care, de-a lungul 
unei vieți straşnic muncite, au realizat, printr-un imens efort creator, des- 
tinat generaţiei sale și celor care vor urma, condiţii de viaţă și de afirmare 
intelectuală importante și de neuitat! 


Să-i fie somnul lin şi Cerul aproape! 


Prof. univ. dr. Vasile D. ȚÂRA, 
Universitatea de Vest din Timișoara 

Nicolae Felecan, 
Lingvistică și filologie română 


Specialiștii în lingvistica ro- 
mânească, în general, și cei 
care studiază limba română 


în relaţiile ei istorice sau de Nicolae Felecan 
structură cu limba latină cu- S Lingvistică şi 
nosc de mulți ani contribuțiile ami filologie română 


ştiinţifice remarcabile semnate „> at PE 
de domnul profesor univer- 
sitar doctor Nicolae Felecan. 
Aceste contribuţii, tipărite în 
cărți de autor, cuprinse în vo- 
lume ale unor prestigioase ma- 
nifestări ştiinţifice interne sau 
internaționale sau incluse în 
reviste de specialitate prestigi- 
oase, abordează limba latină şi 
probleme diverse ale lingvisticii 
şi filologiei românești (istoria limbii, lexicul, gramatica, dialectologia), 
punând în evidență deschiderea largă a preocupărilor Profesorului și 


caracterul complex al cercetărilor sale. 


Cele 30 de studii, care formează sumarul ultimului volum semnat de 
regretatul Profesor, sunt selectate din publicaţii apărute în ultimul de- 
ceniu (volume și reviste tipărite în țară sau în străinătate) sau reprezintă 
(câteva) lucrări inedite. Textele sunt grupate tematic în cinci capitole, 
ce ilustrează domenii de interes dragi latinistului atent la componenţa 
lexicului, respectiv la structura gramaticală a limbii române, intere- 
sat de variantele teritoriale ale dacoromânei, dornic să evidenţieze 
influenţa, respectiv importanţa unor mişcări culturale și științifice asu- 
pra / pentru evoluţia limbii noastre sau să pună în evidenţă profilul 
ştiinţific al unor personalităţi ale culturii şi ştiinţei noastre actuale. 

Sub titlul Gramatică sunt grupate studii în care este cercetat modul 

în care utiliza faptele de limbă Sextil Pușcariu, sunt cercetate cuvinte 
şi forme prezente în texte aparținând unor cărturari năsăudeni, dar şi 
o serie de elemente specifice scrierilor sacre, investigate în ediții suc- 
cesive. În articolele reunite în secțiunea numită Dialectologie se acordă 
atenţie specială subdialectului maramureșean (privit prin prismă pro- 
prie sau prin intermediul consideraţiilor formulate de Ion Coteanu), 
este descris graiul vorbit în nord-estul Transilvaniei de locuitorii din 
Caila, satul de origine al profesorului Nicolae Felecan, și sunt prezen- 
tate expresiile din domeniul păstoritului, utilizate de locuitorii din 
Munţii Rodnei. Onomasticii, domeniu abordat frecvent în ultimii ani, 
îi sunt consacrate articole privind mai multe antroponime, oiconime, 
nume de botez, porecle şi supranume colective, selectate de regulă din 
Maramureş și din zona Bistriţei. Urmează două grupaje, Varia, titlu 
înşelător, acoperitor pentru câteva articole importante, consacrate, în- 
tre altele, contribuţiei culturale de excepţie a Şcolii Ardelene și ecou- 
rilor Marii Uniri, şi Lingvişti şi filologi, o serie de remarcabile portrete 
ale unor foşti profesori şi cercetători sau ale unor filologi ce au activat 
în Ardeal sau au avut origine ardelenească (între ei Nicolae Drăganu, 
G. I. Tohăneanu și Teofil Teaha). Iar sub titlul Cărţi şi oameni sunt reti- 
părite cinci recenzii, scrise pe marginea unor volume de profil, datora- 
te unor autori deosebiți, unii republicaţi recent (precum loan Piuariu- 
Molnar, autorul Gramaticii germano-române din 1788, sau Lucia Wald, 
din opera căreia a fost reeditat recent Progresul în limbă). 


Volumul tipărit de Editura Mega reunește astfel contribuţii diverse, 
ce ilustrează domenii abordate cu interes nicicând diminuat de către 
profesorul Nicolae Felecan, toate cercetări bine documentate, riguros 
argumentate și atent redactate — caracteristici ce pot fi constatate în 
toate lucrările cunoscute ale distinsului filolog. 


Bucuria lecturii volumului intitulat Lingvistică şi filologie română 
este, din păcate, umbrită de plecarea dureroasă şi nedreaptă dintre 
noi a autorului, reprezentant și susținător remarcabil al lingvisticii și 
învățământului maramureşean. 


Gheorghe CHIVU, 
membru corespondent al Academiei Române 


EET PT ROMIÂINIĂ 


Memoria Magistrului 


L-am cunoscut pe profesorul Nicolae Felecan în 1992, la sosirea mea 
în urbea de pe Săsar. Împreună cu un numeros și entuziast grup de co- 
legi aparținând unor generaţii diferite, am contribuit la istoria postde- 
cembristă a Universităţii din Baia Mare, devenită după câţiva ani Uni- 
versitatea de Nord. Îndeosebi a Facultăţii de Litere. Unii dintre dascăli 
- printre care se număra și Nicolae Felecan - reveneau după câţiva ani 
de „exil” petrecuţi în învățământul preuniversitar. În ceea ce-l priveşte 
pe cel despre care scriu, aş menţiona faptul că, ajuns profesor la Liceul 
Industrial Nr. 9 şi director în anul 1990, are meritul de a fi transformat 
această instituţie de învățământ, începând cu anul şcolar 1990-1991, în 
liceu de filologie, botezat, în anul următor, 1992, în Liceul „Mihai Emi- 
nescu”, astăzi Colegiul Naţional „Mihai Eminescu”. O mândrie a urbei. 


În mod treptat, vechiului nucleu alcătuit din profesori reputați precum 
Gheorghe Pop, Victor Iancu, Ana Olos, Nicolae Felecan sau Ioan Chiş- 
Şter, li s-au adăugat alții, aparținând noilor generaţii. În 1992, când l-am 
întâlnit pentru prima oară, dădea examen pe postul de conferenţiar la 
Facultatea de Litere şi Ştiinţe. 


De-a lungul anilor, am fost martorul carierei de excepție a universi- 
tarului: conferenţiar, profesor, decan, prorector. Când Facultatea de 
Litere s-a desprins de cea de Ştiinţe, Nicolae Felecan a devenit, în mod 
firesc, având în vedere prestigiul profesional de care se bucura, primul 
decan al instituţiei. În calitatea mea de şef de catedră, m-am numărat 
printre colaboratorii apropiaţi ai reputatului dascăl. Predând, printre 
altele, cursul de Sintaxă a limbii române, profesorul era titularul uneia 
dintre disciplinele de bază pentru formaţia unui dascăl de limba şi lite- 
ratura română. 


După două mandate de decan, Nicolae Felecan a devenit prorectorul 
Universităţii de Nord din Baia Mare. Era o perioadă foarte bună, de 
puternic avânt al învățământului umanist. Un entuziasm ce venea după 
lunga secetă culturală din perioada totalitarismului. Numărul dorito- 

rilor să studieze la Facultatea de Litere era foarte mare, de unde noile 
domenii de studiu care au apărut ca o necesitate firească. Lui Nico- 
lae Felecan i se datorează înființarea unor specializări precum: limbi 
moderne aplicate, teologie ortodoxă pastorală, teologie ortodoxă di- 
dactică, teologie greco-catolică pastorală, teologie greco-catolică di- 
dactică, asistenţă socială, filozofie, jurnalism, arte plastice. Datorită 
numărului mare de domenii de studiu, Facultatea de Litere din Baia 
Mare a devenit una din cele mai complexe și mai atractive facultăți de 
profil din ţară. Şi cum învățământul umanist se bucura de un real pre- 
stigiu în anii '90, nivelul era excelent. Îmi aduc aminte de examenele 
de admitere foarte serioase din vremea respectivă, la care se muncea cu 
mare responsabilitate. Tot pe vremea când profesorul Nicolae Felecan 
era la conducerea Facultăţii de Litere s-au înființat primele mastera- 
te și Şcoala doctorală de filologie, ceea ce a conferit un nou prestigiu 
învățământului băimărean. 


Preocupat de activitatea ştiinţifică, profesorul Nicolae Felecan a par- 
ticipat la numeroase Congrese, Conferinţe și Sesiuni de comunicări 
ştiinţifice naţionale și internaţionale. Pe unele le-a inițiat chiar Dom- 
nia Sa, reușind să aducă la Baia Mare câţiva dintre cei mai prestigioși 
lingviști din ţară: Gavril Istrate, G. I. Tohăneanu, D. D. Drașoveanu, 
Teofil 'Teaha, Maria Marin, Nicolae Saramandu, Iulia Mărgărit, Vasile 
Frăţilă, Vasile "Ţâra ș. a. 


În 1995, centenarul nașterii poetului Lucian Blaga l-am sărbătorit îm- 
preună la Catedra de limba și literatura română a Universităţii „Eötvös 
Loránd” din Budapesta. Apoi, am continuat manifestările la Centrul 
Cultural Român din frumoasa capitală de pe malul Dunării. 


De-a lungul anilor, am asistat la apariția cărților publicate de către re- 
putatul dascăl. A rămas o referință supremă pentru Baia Mare volumul 
colectiv intitulat Graiul, etnografia și folclorul zonei Chioar (1983), lu- 
crare distinsă cu premiul „Timotei Cipariu” al Academiei Române. Au 
urmat cărțile cu autor unic sau în colaborare cu renumiţi lingviști din 
țară. Îmi aduc aminte de excelenta colaborare a lui Nicolae Felecan cu 
profesorul Gheorghe Bulgăr de la Universitatea din București, care a 
dus la apariţia unor dicționare ce s-au bucurat de o excelentă primire 
din partea cititorilor. Ele au avut un tiraj impresionant şi un remarcabil 
număr de ediţii, dovadă că, în anul 2000, două dintre ele (Dicţionar 

de paronime şi Dicţionar de omonime) au ţinut capul de afiş în topul 
național de carte, inițiat şi publicat de revista „Observator cultural”. 


Altă realizare de căpătâi rămâne Sintaxa limbii române, lucrare de 
referință pentru studenţii din centrul universitar băimărean și nu nu- 
mai. Dintre cărțile importante amintesc: Paronimia în limba română 
(1993), Ghid practic pentru predarea şi învățarea limbii latine (1994), 
Dicţionar de paronime (1995), Dicţionar de omonime (1996), Proble- 
me de vocabular şi de exprimare corectă (1999), Dicţionar de omonime 
lexicale şi gramaticale (2001), Sintaxa limbii române. Teorie. Sistem. 
Construcţie (2002), Vocabularul limbii române (2004), Terminologia 
corpului uman în limba română (2005), Limba latină. Gramatică şi tex- 
te (coautor Oliviu Felecan, 2007), Dicta memorabilia. Dicţionar uzual 
adnotat de sigle, expresii, maxime şi citate latine (coautor Oliviu Felecan, 
2007), Limba latină. Gramatică şi texte, ediţia a II-a revăzută şi adăugită 
(coautor Oliviu Felecan, 2008), Între lingvistică și filologie (2011), Mul- 
tum in parvo. Expresii şi citate latinești adnotate (coautor Oliviu Felecan, 
2013), Lingvistică și filologie română (2020). 


Acestea, ca și numeroasele studii și articole apărute în reviste de spe- 
cialitate din ţară și străinătate, sunt doar câteva dintre publicaţiile ce 
marchează cariera unui dascăl de excepţie. 


Cu Nicolae Felecan, s-a stins unul dintre marii dascăli ai Centrului Uni- 
versitar Nord din Baia Mare. Amintirea lui rămâne însă vie în memoria 
colegilor, a prietenilor şi a numeroşilor studenţi pe care i-a învățat. Mai 
mult, spiritul lui continuă să fie viu prin numeroasele lucrări ştiinţifice 
pe care le-a lăsat urmașilor. 


Gheorghe GLODEANU, 
Universitatea Tehnică din Cluj-Napoca, 
Centrul Universitar Nord Baia Mare 

Mihail Gh. CIBOTARU, 
apărător al limbii române 
și al valorilor naționale 


Vestea tristă despre trece- 
rea la cele veşnice a scriito- 
rului Mihail Gh. Cibotaru 
a adus multă durere în su- 
fletele noastre. Cultura na- 
ţională a suferit o pierdere 
irecuperabilă. 


Eruditul publicist şi pro- 
zator Mihail Gh. Cibotaru 
pe parcursul întregii vieți a 
cultivat cititorilor înțelep- 
ciunea şi lumina. În ultimii 
ani, din cauza pierderii 


vederii, crea în întuneric, 
fără să abandoneze masa de scris. Chiar în ziua decesului, la 20 ia- 
nuarie, el înaintase spre publicare culegerea Mai dăinuie acel licăr 
de Luceafăr, o selecţie a materialelor sale publicate în săptămânalul 
„Luceafărul'. Autorul a apărat consecvent și argumentat adevărul is- 
toric, limba maternă şi alfabetul latin, valorile şi tradiţiile naționale, 
puritatea morală. Despre nuvela Eroarea, publicată în „Literatura şi 
Arta” din 8 octombrie 2020, primul Preşedinte al țării Mircea Snegur 
consemna: „E o vastă și utilă lecţie de moralitate bazată pe realitățile 
contemporane de la noi”. 


Mihail Gh. Cibotaru a crescut în familia unor țărani robaci din Văr- 
văreuca, a învăţat la şcoala medie de peste Răut, din Floreşti, iar în 
anii studenţiei la USM deja colabora activ la ziarul „Tinerimea Mol- 
dovei”. A fost redactor-șef al revistei „Moldova” și al săptămânalu- 
lui „Luceafărul”. Urcat în postura de ministru al culturii, a susținut 

colectivele artistice şi teatrale, a dat avânt forțelor tinere de creaţie, 
a modernizat activitatea bibliotecilor şi muzeelor, a readus în scenă 
formaţiile folclorice. 


Scriitorului îi aparţin romanele Semănătorii, Drumuri, Îndrăzneala, cu- 
legerea de schiţe Izvoare şi Oameni de omenie, scenariile de filme artisti- 
ce Corespondentul special şi Întâlnirea, culegerea de piese Ispite teatrale, 
cărţile pentru copii Pasăre călătoare şi Tăcerea pădurilor. Volumul de 
publicistică artistică Sârjoaca s-a învrednicit, în anul 1986, de Premiul 
de Stat. Unele dintre operele sale au fost editate în Rusia şi România. 


Mihail Gh. Cibotaru a fost un redactor de excepţie, principial şi ome- 
nos, harnic și onest. Colectivele de creaţie și masele largi de cititori 
i-au purtat un deosebit respect. Ne-a rămas în memorie ca un om de 
ispravă, bărbat al cetăţii. 


Exprimăm sincere condoleanţe familiei. 


Domnul să-i facă parte de lumină în ceruri! 


Grigore Eremei, Tudor Topa, 

Dumitru Târa, Alexandru Bantoș, 

Nicolae Schiţco, Mihai Potârniche, 

Petre Neamţu, Vasile Iovu, Leonid Popescu, 
Alexandru Ganenco, Vasile Trofăilă, 
Victoria Popovici, Liviu Belâi 

Efim JOSANU, 
veritabil intelectual 


În data de 28 ianuarie 2021, la vârsta de 73 de ani, s-a ridicat la ceruri 
primul preşedinte al Comitetului Naţional Olimpic și Sportiv, distin- 
sul jurnalist Efim Josanu, membru al Uniunii Scriitorilor şi Uniunii 
Jurnaliștilor din Republica Moldova. 


Efim Josanu va rămâne în memoria colectivă ca un veritabil intelectual, 
dedicat în întregime valorilor naționale și umane — calităţi care și-au 
lăsat amprenta în acea confruntare crâncenă cu forțele obscure ale pe- 
rioadei de eliberare naţională de la sfârșitul anilor '80. 


A fost membru al Uniunii Jurnaliștilor din Moldova din anul 1973 şi al 
Uniunii Scriitorilor din Republica Moldova din 2005, membru al Bi- 
roului Comitetului de Sport al Consiliului Europei (Strasbourg 1999- 
2001), membru al Comisiei Olimpice Europene (1998-2001). 

A fost primul preşedinte al Comitetului Naţional Olimpic şi Sportiv 
din Republica Moldova și a deţinut această funcţie în perioada 1991- 
2001. Din 2001 a deţinut funcția de președinte de onoare al CNOS. 


A fost un deschizător de drumuri. A dirijat cu multă pricepere primii 
paşi ai forului național olimpic, a tatonat terenul și a contribuit la afir- 
marea instituţiei pe plan naţional și internațional. 


Graţie talentului cu care a fost înzestrat de Divinitate Efim Josanu şi 
a calităţilor lui deosebite de comunicare, eminentul președinte al Co- 
mitetului Internațional Olimpic, Juan Antonio Samaranch, a dat curs 
invitației de a ne vizita de două ori ţara, într-o perioadă de afirmare 
națională. 


Efim Josanu a fost un neîntrecut comentator, reporter, publicist, scri- 
itor, om de televiziune. Comentariile, reportajele, tabletele, portre- 
tele, schițele, scenariile de film despre legendele sportului național 
şi internațional, dar și despre cei mai buni fii ai neamului se impun 
prin consistenţă şi spontaneitate, prin luciditate şi expresivitate, prin 
prospeţimea şi dezinvoltura frazei: una mustoasă, sublimă, revelatoare, 
profundă. 


Fiecare comentariu al diverselor evenimente sportive naționale și 
internaționale, fiecare articol și fiecare monografie — adevărate lecţii de 
limbă română - trebuiau ascultate și citite având aproape dicționarul 
de neologisme și metafore. 


În anul 1996, Efim Josanu a fost distins cu Ordinul „Gloria Muncii”, iar 
în 2011 cu Ordinul Olimpic. 


Adio, distins prieten al valorilor olimpice. 


Comitetul Naţional Olimpic și Sportiv 
din Republica Moldova 


